
Conslătuirea oamenii, or ale teatru 


Dezbaterile ce au animat Consfătuirea oamenilor de teatru — materialele căreia au 
început să fie publicate în numărul trecut al revistei noastre — au atins de multe ori com- 
plexitatea de probleme corespunzătoare nenumăratelor aspecte ale vieții noastre teatrale. 

Axaţi pe unele dintre aceste probleme, ce i-au preocupat în mod deosebit, sau făcînd 
un larg tur de orizont al activității pe acest tărim în răstimpul anului care s-a scurs de la 
precedenta consfătuire, vorbitorii şi-au adus fiecare contribuţia, şi-au mărturisit punctul de 
vedere, şi-au împărtăşit experiența ori au cerut sfatul şi sprijinul celor mai competenți. 

În cîmpul teoretic, problemele cele mai des abordate au fost acelea privind rolul tea- 
4rului în societate, repertoriul, arta spectacolului, regia, critica dramatică. În acelaşi timp, 
pe planul gospodăririi colectivelor teatrale, problemele au fost ridicate pornind de la măsura 
zecent aplicată şi de mare importanță, a descentralizării şi sfirşind cu chestiuni de interes 
docal. l 


Menirea teatrului 


Funcția, menirea teatrului în societatea noastră, rolul lui educativ în ridicarea nive- 
Yului cultural al maselor au determinat o seamă de participanți la discuții să abordeze acest 
aspect, să-i sublinieze importanţa și totodată, ca un corolar imediat şi indispensabil, să dis- 
-cute problema repertoriului. Cu acest prilej, s-au expus preţioase puncte de vedere, vorbitorii 
„cerînd de multe ori şi lămuriri, ivite din necesitatea unei juste orientări, acum cînd prin noile 
măsuri de descentralizare ce aduc o mai mare autonomie teatrelor, se creează și o mai mare 
responsabilitate conducerilor. 

În cadrul acestor probleme, dramaturgul Aurel Baranga a ţinut să arate principiile 
Jupă care se călăuzeşte arta în genere și implicit cea scenică, în statul nostru democra-popular, 

„Arta trebuie să reflecte strădania poporului pe drumul cuceririi unei societăţi noi, 
iar scriitorul este cu atît mai mare cu cît el poate reflecta în opera sa epoca în care trăieşte. 

Astfel înţeleasă arta, ea are un rol profund educativ, profund social. Circulă în ultima 
“vreme o sumedenie de interpretări din diverse surse, unele verificate şi de noi. altele mai pu- 
ţin verificate. Sînt interpretări, uneori fericite, alteori exprimind doar jumătăţi de adevă- 
zuri, ceea ce este la fel de periculos ca şi exprimarea unei erori. 


www.cimec.ro 


` 


Arta ca mijloc de influență este un factor de călire a conștiinței constructorului so— 
cietății socialiste. De la acest principiu nu ne vom abate. De pe această poziție vorbesc îm 
numele scriitorilor și dramaturgilor care, cu toate greutățile pe care le întîmpinäm, ne stră- 
duim să înfăţişăm, fiecare după puterile lui, ceva din strădania colectivă a acestei lupte pa- 
tetice pe care o trăim. 

Lupta pentru socialism, atit pe plan intern, cît şi pe plan internaţional, nu este o- 
luptă uşoară. De asemenea lupta pentru o artă care să înfăţişeze această luptă pentru socia-- 
lism este la rîndul ei foarte grea și vă rugăm să ne credeţi că este foarte anevoios să izbu- 
teşti într-adevăr o lucrare pe un drum care n-a fost întotdeauna umblat. Ţin să spun însă, 
de la bun început, că în numele acestor greutăţi nu venim să cerem credit pentru propriile: 
noastre lipsuri. 

Artista poporului Lucia Sturdza Bulandra a subliniat în expunerea sa rolul educativ 
însemnat pe care-l are teatrul în viaţa poporului nostru. 

Acad. Tudor Vianu a analizat mai întîi raportul general şi, menţionînd ca o lipsă a 
acestuia faptul că nu a subliniat îndeajuns nivelul înalt pe care trebuie să-l aibă arta sce- 
nică, s-a ocupat în special de acest aspect şi a spus: 

„Teatrul a fost întotdeauna şcoala popoarelor și nu se poate să nu i se recunoască 
astăzi, această calitate. Teatrul este însă o şcoală care îşi comunică învățăturile şi îndem- 
nurile lui pe o cale specială şi anume: pe calea desfătării artistice. 

Cred că pronunţ un adevăr util, observînd că teatrul nu trebuie să fie numai o tri- 
bună de pe care se pot auzi adevăruri grave și se pot primi îndemnuri bune, dar că el tre- 
buie să fie un loc al desfătării artistice. 

Toată învăţătura directorului de teatru, a actorilor și a regizorilor, cele mai bune 
intenţii ale lor rămîn inutile dacă în faţa spectacolului întregit prin silinţele lor, nu ajung 
să rid cu cea mai bună dispoziţie, sau să simt fiorul duioşiei. 

Scopurile educative ale teatrului nu pot fi desluşite decît dacă ideile și îndemnurile 
lui sînt duse de valul emoţiei dramatice, comice sau tragice. Teatrul nu poate instrui şi 
perfecționa pe nimeni decît prin seducţia lui. 

Dar pentru aceasta este necesar ca autorii să nu se așeze pe poziţiile artei cu ten- 
dinţă. Un autor valabil este acela care simte un conflict al vieţii din jurul lui, îl prezintă 
în forma maximei lui tensiuni și-l rezolvă prin explozia rîsului sau a catastrofei tragice“. 

Punctul acesta de vedere a surprins, desigur, convingerile artistice ale participanţilor 
la Consfătuire ; de aceea el a stirnit fireşti și numeroase intervenţii lămuritoare. 

Directorul general al artelor, tov. Paul Cornea, s-a referit în expunerea sa la di- 
verse intervenţii pe această linie și a arătat: 

„Ţinta noastră e ca, rezemîndu-ne pe tot ce e înaintat în tradiţia naţională să facem 
din teatrv o artă care să vorbească poporului despre problemele ce-l frămîntă, care să se 
înalțe pînă la dimensiunea gravă și tulburătoare a vremurilor noastre. Teatrul nu poate fi 
conceput de noi în afara funcţiei lui educative. Mesajul de a sluji prin reprezentaţia tea- 
trală luminării maselor şi emancipării lor din cleștele servituţii materiale și spirituale răz- 
bate pînă la noi din hăul vremurilor. Astăzi, teatrul este un instrument al educaţiei socia- 
liste. Evident, instruind, trebuie să amuze, lucrind asupra conștiinţelor trebuie să placă, 
transmiţind un crez trebuie să-l facă sensibil prin mijloacele ficţiunii artistice. Principial- 
mente, noi nu vedem un antagonism între a comunica o idee (în accepţia largă a cuvîn- 
tului) și a crea o desfătare. Nici nouă, ca și acad. Vianu, nu ne place la teatru o lecţie de 
filozofie. Estetica marxist-leninistă repudiază operele care se susţin pe tematică, dar unde 
valorea artistică e castrată. Oricît de nobile intenţii ar avea un autor, ca să mă convingă, 
el trebuie să lucreze cu imagini artistice adecvate. 

Tov. acad. Vianu, pe care-l stimez în mod înalt pentru erudiţia, temeinicia şi pon- 
derea spiritului său cît și pentru marile servicii aduse culturii romînești, a avut în cadrul 
intervenţiei la această copsfătuire, unele formulări care, neelucidate, pot crea confuzii. 
Afirmînd că o condiţie a operei dramatice trebuie să fie de a plăcea, d-sa a avut deplină 
dreptate. Mergînd mai departe şi avansînd că „autorii nu trebuie să se așeze pe poziţiile 
artei cu tendinţă“, tov. Vianu a greșit. Căci din faptul incontestabil că o piesă trebuie să 
mă seducă, nu rezultă de loc că ea nu transmite spectatorului un mesaj. De altfel, tov. 
Vianu a mai spus: „Scopul literaturii dramatice e să favorizeze ecloziunea unei emoţii 
umane, nu să transmită o idee filozofică“. Admiţind, ceea ce e fals — că opera dramatică 
are drept mobil numai să favorizeze „ecloziunea unei emoţii“ —, oare nu e legitimă în- 
trebarea dacă nu cumva această emoție nu e chiar tendinţa izgonită înainte din cîmpul 
creaţiei artistice? Căci emoția e ea însăşi orientată într-un sens: al dragostei sau al urii, 
al înduioşării sau al împietririi ş.a.m.d. 

Problema artei cu tendință a fost mult discutată în ultimele zeci de ani. În cultura 
noastră, Gherea a apărat împotriva lui Maiorescu principiul artei cu tendință. Ibrăileanu 
a fost şi el printre adepţii tendenţionismului. Critica nouă, marxist-leninistă, fructifică la 
noi această moștenire prețioasă. Pentru noi e neîndoielnic că o operă literară, chiar în po- 
fida intenţiilor autorului ei și cu atît mai mult cînd autorul e conștient de aceasta, reflectă 
o anumită poziţie, implică militarea pentru un anume punct de vedere, are așadar o ten- 
dință. 

În acelaşi timp, recunoscînd faptic existența tendinței, noi nu neglijăm modalitatea 
ei specifică de întruchipare în artă. De dragul temei nu sîntem dispuşi să amnistiem im- 
perfecţiuni artistice, deoarece sîntem absolut încredinţaţi că cea mai bună temă este discre- 
ditată de o tratare proastă. 

Menirea teatrului rezultă din-esenţa sa de artă umanistă. Reprezentaţia dramatică 
are virtutea exemplarităţii. Ea vorbeşte conştiinţei oamenilor, indicîndu-le modele de ur- 
mat, erori de ocolit, aducindu-le mîngiiere în ceasuri de restriște, îndemn şi îmbărbătare. 

Teatrul este o şcoală de instrucţie civică. Prin marea sa putere de radiaţie, el poate 
contribui hotărîtor la procesul de plămădire sufletească a colectivităţii. De aceea, în epoca 
noastră, cînd problema construirii unei orînduiri de dreptate şi progres social a devenit o 
chestiune a maselor de milioane, avem datoria mai mult decît oricind să subliniem funcţia 
„educativă a teatrului : teatrul depozitează cele mai bune tradiţii de cultură ale poporului ; 
el trebuie să propage în cele mai largi mase ceea ce este cu adevărat înaintat și progresist, 
să unească oamenii în luptă pentru un viitor socialist, să cultive ideile păcii și prieteniei 
între popoare“. 

Tovarășul Jon Pas, prim-locţiitor al ministrului Culturii, a ţinut să aducă în această 
privinţă o precizare : 

„Statul democrat-popular, oamenii muncii al căror efort şi elan sînt temelia şi pir: 
ghia puterii democrat-populare, înţeleg, preţuiesc necesitatea sprijinirii, dezvoltării cul- 
turii. O înţeleg, o preţuiesc, creează pentru ea cît mai bune condiţii, îi preţuiesc, îi iubesc 
pe slujitorii ei, cerîndu-i doar, cerîndu-le, ca ea şi ei să ajute cauza care în fond este a tu- 
turora : înflorirea patriei, dezvoltarea progresului în toate sectoarele vieţii, apărarea păcii, 
construirea socialismului. 

Se cere prea mult ? Nu mi-ar veni să cred. Eu îi port academicianului Tudor Vianu 
o veche și caldă și statornică preţuire. Prin atașamentul său el face parte din acea intelec- 
tualitate avansată despre care tov. Gheorghiu-Dej declara la Congresul al II-lea, că partidul 
o consideră „o mîndrie a poporului nostru“, ea participînd astăzi la opera de dezvoltare a 
culturii pusă în slujba poporului. 

De aceea, fie-mi îngăduit să consider şi eu că d-sa conferă teatrului zilelor noastre 
o funcţie mult prea limitată în raport cu îndatoririle lui; aceea a plăcerii, a desfătării. 

Numai atita să primească omul zilelor noastre, făuritor al unei noi istorii, al istoriei vieţii 
sale şi a patriei sale ? Fireşte că omul zilelor noastre nu se duce la un spectacol şi nu pune- 
mina pe o carte cu dorinţa de a se plictisi. Dar el vrea şi are nevoie de ceva mai mult :. 
de un spor de cunoştinţe, de oglindirea vieţii lui, de un răspuns la problemele lui“. 


Repertoriul 


Ocupîndu-se de problemele repertoriului, vorbitorii au salutat măsurile de ordin ad-- 


ministrativ menite să ducă la o alcătuire mai justă, mai variată şi mai bogată a reper- 
toriului : 


„Este sigur — a remarcat acad. T. Vianu — că repertoriul original s-a îmbogăţit în: 


ultimii ani. Dar cite nume noi au apărut, cîte talente noi au fost descoperite, cîte noi re- 
putaţii s-au format? 


Numărul acestora ni se pare prea mic, faţă de posibilităţile existente“. 


Valentin Silvestru a expus o serie de principii menite să călăuzească alcătuirea re- 
pertoriului : 


„Dacă priveşti repertoriul nu poţi să nu te gîndeşti la problema interesantă că reper-- 
toriul trebuie să corespundă măreției epocii revoluţionare în care trăim. Trebuie să edu- 
căm generaţia tînără în spiritul eroismului, al curajului. 


Fireşte, la noi există o înţelegere foarte largă în problema repertoriului, se joacă. 


piese de autori foarte variaţi, dar trebuie să se aleagă piesele cele mai reprezentative ale- 
acestor autori. 


Există studiouri la Teatrul Naţional din Cluj, la Teatrul Naţional din București,. 
care ar trebui să devină cu adevărat studiouri şi nu săli anexe ale teatrului. Aici ar fi poate 
nimerit să se înceapă activitatea cu o piesă inedită, care n-a fost încă jucată în ţară. Dacă 
s-ar studia cu mai mare atenţie problema alcătuirii repertoriului, s-ar putea fixa titlurile- 
pieselor clasice, la fiecare teatru, pe o perioadă mai lungă și nu de la o stagiune la alta.. 
Piesele existente se pot organiza într-un repertoriu de perspectivă, pe vreo trei ani înainte. 
În felul acesta s-ar degaja unele forţe din teatru pentru a lucra cu autorii. La unii tova- 
răşi, problema aceasta a muncii cu autorii se circumscrie la colaborarea cu autorii locali.. 
De ce oare scriitorii din Bucureşti să fie numai ai teatrelor din Bucureşti ? Aici ni se pare: 
că ar trebui stabilită o mai strinsă legătură între Uniunea Scriitorilor şi toate teatrele ţării. 
Există dorinţa din partea multor teatre de a juca piese romineşti bune. Dar puţini pun: 
umărul la rezolvarea acestei sarcini şi mulţi au tendinţa de a judeca rău, pătimaş, creaţiile: 
dramatice existente. 

Trebuie să existe și la noi o lege prin care teatrele să fie obligate a reprezenta lite- 
ratura dramatică naţională într-un procent anumit, în fiecare stagiune. Poate cu timpul 
unii directori, regizori, actori vor încerca acel sentiment adînc de mîndrie de a lansa oœ 
piesă pe care n-a jucat-o nimeni niciodată și care prin viaţa pe care i-ai insuflat-o tu, în: 
teatrul tău, a pornit către toate celelalte teatre ale ţării, şi nu numai către ele“. 

Regizorul V. Sacerdoţeanu a propus ca piesele care vor fi jucate să fie cunoscute 
cu o stagiune înainte şi să se înceapă din timp şi lucrul cu pictorul scenograf. 

Directorul Teatrului din Bacău, tov. Coman, a emis părerea că în privinţa alcătuirii 
repertoriului, aceasta fiind o problemă de formare a gustului publicului, ar fi bine să se 
elaboreze un repertoriu general, un plan general pe ţară, iar Ministerul să vegheze atent 
la alcătuirea repertoriului fiecărui teatru. 

Literatura dramatică originală, actualitatea tematică a acestei literaturi au ocupat., 
cum era şi firesc, un loc însemnat în dezbaterea problemelor repertoriului. 

Dramaturgul Aurel Baranga s-a oprit asupra acestei probleme ca şi asupra relaţiilor 
dintre dramaturgi şi teatre : 

„Este o problemă din cele mai spinoase şi cu un caracter uneori dureros, pentru că, 
așa cum știm, aceste raporturi prezintă uneori şi aspecte chinuitoare pentru ambele părți. 

Trebuie să ne întrebăm de ce s-a ajuns la aceste raporturi ? Cred că o bună parte 
a vinii acestor raporturi, nedorite de către ambele părţi, ne revine nouă scriitorilor, în 
primul rînd. Eu voi insista asupra greutăților pe care, implicit, le întilnim, dar este sigur 
că peste aceste greutăţi, obligaţia noastră majoră, a noastră a autorilor, era să dăm tea- 
trului lucrări care să stirnească interesul spectatorului. Cred că intră în domeniul tributului 
grav pe care l-am plătit cu toţii dogmatismului faptul că n-am dat aceste opere inspirate, 
care să impresioneze publicul, să-l emoţioneze. Dimpotrivă, părindu-ni-se uneori — şi nu 
rareori — că tema este suficientă ca să justifice lucrarea, indiferent de realizarea artistică, 
deci dînd teatrului nostru lucrări care păcătuiau uneori grav sub aspectul interesului pe care 
se cuvenea să-l stîrnească, din pricina faptului că prezentam de multe ori aspecte trase în 
serie, n-am reușit întotdeauna să iscăm în public acea caldă dragoste pentru piesele 
noastre”. 


Pe de altă parte, dramaturgul Tiberiu Vornic a abordat problema calităţii drama- 
turgiei originale, ocupîndu-se de principiile de măiestrie artistică, pe care autorii noştri ar 
trebui să le aibă în seamă în crearea operelor lor, principii menite să ducă la îndepărtarea 
slăbiciunilor de care suferă multe din lucrările noastre dramatice, mai vechi şi mai noi. 
Printre acestea : schematismul și idilismul. 

În concluziile trase la sfirșitul Consfătuirii, tov. Paul Cornea a adus în legătură cu 
problemele repertoriului o precizare, arătînd care trebuie să fie liniile directoare în alcă- 
tuirea lui : 

„Ce dorim cu toții? Să obținem o înflorire a mișcării teatrale a ţării pe baza unei 
întreceri libere a colectivelor de creație, promovînd în forme diverse și specifice o artă pă- 
trunsă de patosul înnoirilor, emoţionantă și convingătoare, capabilă să răscolească sufletele, 
să le înalțe și să le contopească într-o aceeași respiraţie colectivă. Dar aceasta înseamnă 
în primul rînd a găsi metodele unei juste formări a repertoriului şi ale întruchipării lui sce- 
nice corespunzătoare. 

În ce priveşte alcătuirea repertoriului criteriile de utilizat sint clare. S-a vorbit despre 
ele pe larg în cursul consfătuirii. Teatrul trebuie să aibă în vedere sarcina lui socială, inte- 
resele politicii de stat, nevoile locale, structura trupei și posibilităţile bugetare. Esenţialul 
este de a ţine repertoriul în pas cu nevoile vremii, de a urmări prin el îndeplinirea funcţiei 
educative a teatrului, de a sluji creaţia autohtonă şi a favoriza maxima desfăşurare a poten- 
ţialului actoricesc. 

E profund dăunător că uneori, din pricina lipsei de discernămint a conducătorilor unor 
teatre, se aduc în circulaţia teatrală lucrări de factură mediocră, cu sensuri echivoce. Munca 
investită în asemenea spectacole, ca de pildă a Teatrului Tineretului pentru montarea piesei 
„Fete rătăcite“, e nerentabilă și păgubitoare. Cu regret îţi spui că mijloacele aflate la dis- 
poziţia noastră sint prost folosite: cu cît am fi fost în profit dacă Teatrul Tineretului nu 
s-ar fi pripit să selecţioneze din repertoriul modern apusean o piesă a cărei precaritate ar- 
tistică şi limitare ideologică o face contraindicată, ci ar fi ales una din lucrările dramatur- 
giei progresiste de care sintem de multă vreme văduviţi”. 

După ce s-a referit pe larg la importanţa promovării dramaturgiei contemporane au- 
tohtone, arătind că în centrul politicii teatrale stă sarcina stimulării prin toate mijloacele a 
autorilor de piese originale, tov. Paul Cornea a anunţat o serie de măsuri ce urmează a fi 
puse curind în aplicare în vederea realizării acestui scop. În continuare vorbitorul a subliniat 

necesitatea unui repertoriu reprezentativ alcătuit din cele mai reputate valori ale dramatur- 
giei clasice și contemporane pe scena Naţionalului din Bucureşti, împlinindu-se astfel un 
deziderat mai vechi al opiniei publice şi ridicînd prima scenă a ţării la nivelul de exempla- 
ritate de unde ea n-ar fi trebuit să coboare niciodată. 


Regia 


Mult dezbătuta problemă a regiei a continuat de fapt discuţiile începute în coloanele 
presei, la aceasta contribuind în însemnată măsură referatul ţinut de regizorul Dan Nasta 
în numele cenaclului tinerilor regizori. 

Aşa de pildă, regizorul Cornel Zdrehuș, de la Teatrul de Stat din Oradea, a remarcat 
că în această problemă unii sînt gata să acorde prioritate actorului, alţii regizorului. 

„Părerea mea în această problemă este că mult mai bun ar fi fost exemplul care con- 
sideră relaţiile dintre regizori și actori ca relaţii indistructibile și neapărat necesare în munca 
de creare a unui spectacol“. 

Acad. Tudor Vianu a adus în această problemă o seamă de precizări foarte utile, 
spunînd : 

„Regia este, evident, o artă veche. Îmi închipui că au existat întotdeauna regizori, dar 
afișarea lor este un fenomen relativ recent. 

Alex. Davila n-a semnat niciodată un spectacol, Paul Gusty şi Const. Nottara numai 
în partea finală a carierei lor. 

Este drept ca regia să iasă din anonimat, deoarece meritul ei trebuie recunoscut şi 
recompensat. 

Nu este însă justă o altă atitudine a regiei actuale — în multe părţi ale lumii — şi 
anume credinţa că operele dramatice sînt făcute pentru regizori și nu regizorii pentru ope- 
rele dramatice. 

Vreau să spun că unii regizori manifestă o ostentaţie, încarcă spectacolul prin decor, 
vinează efectul de surpriză, se comportă adică într-un fel pe care nu putem să nu-l deza- 
probăm. 

Regizorul este un artist din categoria interpreţilor și lucrarea lui trebuie să se men- 
țină într-un cadru precis pe care se cuvine să nu-l depășească. 

După cum n-am putea ierta unui violonist care ar adăuga partiturii variaţiunile lui 
personale, tot astfel, nu pot aproba pe regizorii care intervin în chip prea insistent în spec- 
tacol. 

Arta regizorului trebuie să fie pătrunzătoare, dar trebuie să rămînă modestă. 

Regizorul trebuie să transforme un text dramatic într-un spectacol scenic și, în acest 
scop, adincirea literară a textului şi lucrul cu actorii aleşi să-l interpreteze trebuie să rä- 
mînă principala lui preocupare. 

Nu pot fi deci alături de regizorii care acoperă drama prin decor, sau care-şi închipuie 
că drama este simplul pretext al unui spectacol. 

Mai nouă, în sensul că se pune astăzi din nou, este problema metodelor regiei. 

De cîtăva vreme, și într-un mod foarte îmbunătăţit, o serie de tineri actori şi decora- 
tori au manifestat tendinţa îmbucurătoare a îndepărtării de naturalismul plat, convenţional 
şi banal, optînd pentru stilizare și pentru simbol. 

Aceste încercări sînt cu atit mai vrednice de a obţine adeziunea noastră, cînd ele se 
produc în direcţia esenţializării prin stilizare şi a extinderii semnificației prin simbol. 

Mie mi se pare însă că regizorii și decoratorii care utilizează astăzi stilizarea şi sim- 
bolul nu dau o întrebuințare bună acestor metode artistice. 

A stiliza înseamnă a simplifica un aspect al realităţii, îndepărtînd tot ceea ce este în 
el accidental sau neesenţial, pentru a pune într-o lumină mai vie esenţa acelui aspect. 

Tot astfel, simbolul artistic reprezintă produsul încercării de a extinde şi de a adinci 
semnificaţia unui lucru real. 

Deci, stilizarea şi simbolul nu pierd, nici nu trebuie să piardă legătura cu realitatea. 
„Aceste metode nu fac decit să esenţializeze şi să îmbogăţească semnificaţia unui aspect real. 

Împotriva primejdiei unei astfel de degenerări, am vrut să previn pe unii din regi- 
zorii și decoratorii noştri, atunci cînd mi-am permis a critica unele din operele lor“. 

Regizorul Ion Olteanu s-a oprit asupra unor aspecte privind activitatea în genere a 
unor regizori, asupra stilului lor de lucru și deficienţelor ce decurg dintr-o lipsă riguroasă 
-de organizare a muncii. 

Gheorghe Leahu a căutat să aducă un răspuns disputei privind prioritatea regizorului 
sau actorului în spectacol, punind accentul asupra importanţei colectivului în realizarea spec- 
tacolului. 

Directorul Teatrului Naţional din București, Jon Marin Sadoveanu a salutat referatul 
tinerilor regizori considerîndu-l un eveniment important în viaţa noastră teatrală : 

„Ceea ce m-a satisfăcut în mod deosebit în referatul tinerilor regizori, a fost structura 
clară, plină, aproape ştiinţifică. O pasiune de vechi jurist și logician m-a făcut să fiu încîntat 
„de această construcţie care era asemenea unui tablou sinoptic, în care lucrurile erau călăuzite 
de formule, cu subtitluri, cu diviziuni, în care planul superior era ocupat de cutare carac- 
teristică și planul inferior de cutare caracteristică. 

Deci, subliniind de la început încă aceste daruri ale referatului, pentru care felicit 
„călduros pe alcătuitorii lui, cred că toate problemele pe care le cuprindea acest referat, pri- 
vesc îndeosebi teatrul pe care am cinstea să-l conduc, pe numele lui, Teatrul Naţional din 
Bucureşti. Toate problemele organizatorice, tehnice, de perspectivă, de repertoriu, culturale, 
toate sînt acolo și toate sînt și în sarcina și în alcătuirea programului de activitate al acestui 
teatru. Fie-mi îngăduit să opresc în mersul lui dintre trecut și viitor acest mare teatru, 
această importantă instituţie de cultură teatrală cu vechi tradiţii din ţara noastră, care 
seste Teatrul „I. L. Caragiale“ şi să-l confrunt cu cîteva idei esenţiale din acest referat. 

Mă gîndesc întîi la problema pe care cu multă claritate și multă impetuozitate o punea 
referatul şi anume la necesitatea unui colectiv şi la necesitatea unui spirit rector al acestui 
„colectiv, al unui regizor care să se identifice cu acest colectiv, care să aibă toată încrederea, 
să aibă încrederea aproape fanatică a acestui colectiv şi care în forma aceasta să constru- 
iască lucruri admirabile. 

Acest detașament de luptă artistică, fanatizat cum spuneam adineauri. de prezența 
unui mare regizor — formulă în care cred cu fermitate — a existat pretutindeni acolo unde 
au existat mari înfăptuiri de teatru : a existat la Antoine, a existat desigur la Reinhardt, a 
` existat la Copeau și a existat mai ales la Stanislavski. 

Acest detașament fanatizat de luptă artistică este revendicat și afirmat de referat ca 
formula cea mai eficace pentru realizări deosebite și pentru un progres în viaţa teatrală. 

Teatrul Naţional a fost și trebuie să fie neapărat rezultanta mișcării teatrale din 
ţară, ca spirit, ca disciplină, ca repertoriu, ca stil. Cîteva zile la rînd am obosit scriind la 
„articole, dînd interviuri și repetind permanent același cuvînt : stil, stil al Teatrului Naţio- 
nal. Deci stilul Teatrului Naţional trebuie să fie și este o noţiune complexă rezultată din 
datele lui istorice şi care totuşi nu se poate suprapune și nu s-a suprapus niciodată exact, 
n-a acoperit complet formula pe care ne-o oferă regizorii cei tineri și cu care adineauri 
spuneam că sîntem de acord. 

Această formulă a existat cîndva inclusă în viaţa Teatrului Naţional, dar cum spu- 
neam, ea n-a acoperit totul şi formula aceasta cea mai apropiată de noi în timp — mă gin- 
desc şi o ştiţi şi dvs. toţi — a lost formula lui Paul Gusty. 

Paul Gusty, la un moment dat, a fost la Teatrul Naţional din Bucureşti regizorul 
acesta pe care îl visează cenaclul tinerilor regizori şi pe care îl dorim și noi. Totuşi, Tea- 


9 


www.cimec.ro 


trul Naţional din Bucureşti n-a fost numai atît; Teatrul Naţional din Bucureşti, de acolo 
de unde el vine, a fost o înşiruire de eforturi şi un permanent depozit de înaintări și de 
creaţii, de obișnuinţe şi de tradiţii, transmise de la o generaţie la cealaltă în continuare, 
în care, la un moment dat, într-o eroică epocă profesională, Paul Gusty a reuşit să pola- 
rizeze încrederea trupei Teatrului Naţional. El însă nu era singur : pe lîngă el, care nu era 
exclusiv, mai lucrau la Teatrul Naţional şi alţi regizori cu același succes“, 


Tot în problema regiei și a raportului tinerilor regizori dramaturgul Aurel Baranga 
a arătat următoarele : 


„Trebuie să spun de la început că acest mod de manifestare, independent de un 
anumit ton gongoric de exprimare, pe mine m-a satisfăcut. Majoritatea ideilor sînt demne 
de a fi luate în studiu. Am totuşi — şi ar fi firesc să fie astfel — cîteva rezerve. Vă amin- 
titi cu ce plasticitate vorbeau tinerii regizori de faptul că unii regizori neexperimentați abu- 
zează de acest material de viaţă care este actorul. Dar nu înţeleg de ce regizorii tineri care 
vorbesc cu atita grijă de materialul uman care este actorul, își îngăduie să vorbească atît 
de nedrept de „balastul“ din teatru. Mărturisesc că termenul „balast“ reuşeşte să-mi dea o 
stare fiziologică neplăcută. Eu cred că trebuie să ne apropiem de această problemă cw 
mîini de frate, și să nu facem concedieri decît după ce ne-am convins că nu există real- 
mente posibilităţi artistice, numai după ce am văzut că în rîndurile lor nu există oameni 
care ar fi în stare să izbutească reale creaţii de artă. 


Mi s-a părut, de asemenea, că se strecoară în concepţia tinerilor regizori, în ceea 
ce privește regia, o anumită mentalitate îngustă, de castă. 


Au fost învinuiți directorii de teatru că pun în scenă. Aceasta îmi aduce aminte de 
o scenă dintr-un film vechi sovietic „Circul“. Acolo toată lumea striga că o femeie a avut 
un copil cu un negru. Și aceasta pînă ce s-a găsit cineva de la galerie care să spună: „Ei 
şi 2* Într-adevăr — ei și ? Se face atîta gălăgie în jurul faptului că directorii pun în scenă. 
Nu s-a găsit încă nimeni care să spună şi aici: „ei şi ?* 

Vreau să aduc la cunoştinţă că marii regizori ai lumii n-au avut titluri universitare, 
după cum nici marii poeți n-au absolvit intotdeauna cursurile școlii de literatură“. 

Regizoarea Marietta Sadova a ţinut să precizeze printre altele poziţia sa în legătură 
cu problema stilului Teatrului Naţional: 

„Daţi-mi voie să vă spun că mult vinturata idee, în care crede și directorul Teatru- 
lui Naţional, dar eu nu cred, a acelei personalităţi cu bagheta magică nu este o soluţie: 
pentru noi. Desigur că se poate întîmpla ca o mare personalitate care are ceva de spus să 
adune cîțiva actori în jurul ei și să vină să adauge în mișcarea artistică a unui teatru noi 
aspecte, noi moduri de exprimare a textului dramatic, care sînt împrospătate din punctul de: 
vedere al montării, al jocului etc., deci, este aici vorba de o nouă formulă de teatru. 

Dar, Teatrul Naţional nu merge pe formule la modă — şi bănuiesc că cei ce acţio- 
nează în Teatrul Naţional, cei patru regizori, au atita maturitate artistică, încît să-și spună 
că ei trebuie să-şi subordoneze personalitatea lor, sau să fie creatori de nou în măsura 
în care nu fac modă de sezon, pentru că asemenea lucruri nu sînt îngăduite cînd deserveşti 
o instituţie care şi-a sărbătorit un centenar de activitate, care şi-a format o tradiţie şi la 
care tradiţie noi trebuie să adăugăm experienţa, pasiunea și spiritul nou al timpurilor noastre. 

Și atunci este cazul să ne întrebăm : dar ce trebuie să adăugăm noi? Care este spi- 
ritul nou al timpurilor noastre? Eu cred că acest spirit nou — dacă noi vrem să-i răs- 
pundem — poate fi găsit în concepţiile noastre despre fiecare piesă, în filonul nu numai al 
lucrurilor cunoscute, ci din ceea ce ele iradiază, privite cu ochii noștri și cu experiența 
noastră de astăzi. Eu, astăzi cînd citesc un text de Shakespeare, de Molière, de Caragiale 
sau de un mare autor contemporan, prin faptul că mi s-au deschis ochii și am înţeles că 
sint un actor nou de teatru, însemnează că nu sint ceva rupt de restul lumii. Eu am fost 

actor şi ştiu că trebuia să simt lucrurile pe care le spun, dar nu ştiam exact care este mi- 
siunea noastră de artişti. Ei bine, în momentul în care înţelegerea mea este alta, în mo- 
mentul în care ştiu că de la mine se așteaptă nu numai realizarea mea, dar înţelegerea si 
bucuria ţării întregi, trebuie să privesc altfel un text, să rezolv altfel o problemă de regie, 
să rezolv altfel o problemă de actorie. Pe mine nu m-ar mulţumi dacă ar trebui să repet 
azi pe aceleași date ca acum 10 ani. Problemele mele sint astăzi altele, modul meu de a 
influența spectatorii este astăzi altul, fiindcă ştiu că răspunderea mea, ca actor sau ca re- 
gizor, este alta. Și de pe această poziţie, părerea mea este că nu o singură personalitate, 
fie ea regizor sau director, ci suflul întregului colectiv, suflul tuturor actorilor, nevoia tu- 
turor de a deservi o instituţie, trebuie să fie legea noastră. Eu sînt un nou venit în Teatrul 
Naţional dar ţin să spun că pînă la proba contrarie, aici este o mare bătălie de dat: bătă- 
lia împotriva scepticismului, bătălia împotriva iubirii de sine, mai multă demnitate, un alt 
fel de comportare a oamenilor — o ştim de la munca de repetiţie — să nu mai domnească 
acel spirit dezordonat, dezorganizat. Din aceste mici lucruri, care apar neînsemnate, se 
poate scoate mult, dacă directorii de scenă şi tinerii regizori sînt pătrunși de adevărul lor”. 

În cuvîntul său de închidere, tov. Paul Cornea s-a oprit asupra activităţii cenaclului 
tinerilor regizori, arătind importanţa pe care aceasta o are în viaţa noastră teatrală prin 
suflul înnoitor, prin stimulentul pe care-l aduce, prin spectacolele de înaltă ţinută artistică 
pe care tinerii regizori, membri ai acestui cenaclu, le-au realizat. 

În acelaşi timp, tov. Paul Cornea a schițat un întreg program de activitate pe care 
Direcţia Teatrelor îşi propune să-l înfăptuiască. Este vorba în primul rînd de sprijinirea 
iniţiativei, a încercărilor creatoare menite să imprime mişcării noastre teatrale un ritm 
încă mai viu, un aspect şi mai variat. Problema ajutorului destinat teatrelor din regiuni 
va face obiectul unor preocupări speciale, preconizîndu-se urmărirea activităţii acestora de 
către maiștri ai scenei noastre. Dezbaterile asupra regiei dovedindu-se fructuoase, crea- 
toare, ele vor fi continute. Studiourile din Bucureşti, Cluj, precum și celelalte care se vor 
înfiinţa, vor fi urmărite îndeaproape. Un eveniment de o mare importanţă îl va constitui 
fără îndoială concursul tineretului ce se va organiza în acest an, precum și decada din anul 
viitor care vor însemna prilejul de verificare şi constatare a progreselor realizate. În sfirșit, 
problema organizării de deplasări ale teatrelor din Bucureşti în diferite regiuni ale țării 
va fi privită cu deosebit interes şi se vor căuta soluţii pentru aducerea la îndeplinire a 
acestui proiect. 


Critica dramatică 


Problema criticii dramatice a fost de asemenea abordată de o serie de vorbitori care 
au adus, la rîndul lor, critici precum și sugestii atit la adresa cronicilor din presa cotidiană, 
cît şi din revista de specialitate „Teatrul“. 

Directoarea Teatrului Muncitoresc C.F.R. Giuleşti, Elena Deleanu, şi-a exprimat satis- 
facţia pentru contribuţia pe care revista „Teatrul“ o aduce la viaţa noastră scenică. În 
același timp, a ţinut să-și exprime dezaprobarea faţă de unele cronici, dînd drept exemplu 
o cronică publicată în ziarul „Romînia liberă” : „Vă asigur că cronici ca acelea din „Ro- 
mînia liberă“ ne fac uneori să ne îndirjim şi să nu recunoaștem unele greșeli. Aș ruga re- 
dacţia ziarului „Rominia liberă“ să-i spună tov. cronicar principal că regizorii şi actorii 
sînt capabili să primească critica dar făcută pe un ton mai academic”. 

Pe de altă parte, dramaturgul Aurel Baranga subliniază ca pe o scădere a criticii 
noastre dramatice faptul că nu întotdeauna a semnalat la timp unele deficienţe şi greșeli 
ale dramaturgilor noștri : 

„Critica teatrală nu ne-a semnalat de la început cu suficientă insistenţă şi cu sufi- 
<ientă exigenţă deficienţele noastre, ci a păstrat o îngăduinţă care ne-a absolvit în ochii 
noştri de propriile noastre greşeli. 

Acest lucru s-a răsfrînt și în faptul că unii directori de teatru, uneori împotriva pä- 
rerii colectivului artistic care arăta că o anumită piesă nu are succes și că nici critica n-o 
apreciază, au ajuns totuși la concluzia că piesa trebuie totuşi reprezentată împotriva slăbi- 
<iunilor notorii numai fiindcă tema prezintă interes. Asemenea lucrări, știm, n-au servit 
în mod strălucit cauza dramaturgiei noastre. Totuși am impresia că actualmente se dese- 
nează o altă tendinţă şi că se sare dincolo de cal aruncîndu-se un oprobiu general asupra 
întregii noastre literaturi. Acest mod de a critica nici nu este sănătos. Noi avem totuși ne- 
voie de o dramaturgie actuală, puternică, combativă, oglindind timpul nostru cu frămintă- 
rile și întrebările lui, timp măreț și unic cum n-a mai cunoscut istoria“. 

Horia Deleanu, redactorul-şef al revistei „Teatrul“, a expus principiile călăuzitoare 
<e stau la baza activităţii revistei, cercetînd modul în care s-au realizat pînă acum ; el s-a 
oprit mai îndelung asupra problemei criticii dramatice, una din preocupările de seamă ale 
publicaţiei : 

„În afară de consemnarea critică a spectacolelor, am căutat să ne ocupăm şi de cri- 
tica literaturii dramatice, și, oricît ar părea de curios la prima lectură, şi de critica... cri- 
ticii. De mai multe ori s-a arătat că, critica nu atacă problemele esenţiale ale teatrului și 
că se mulţumeşte să caute factorilor spectacolului numai nod în papură. Pentru a spulbera 
prejudecata infailibilităţii sentinţelor critice, am folosit efecte de lumină, de „clar-obscur“, 
de confruntare a diverselor opinii, încercînd să apreciem și activitatea cronicii dramatice 
alături de celelalte momente ale spectacolului şi consemnării lui. 

Din punct de vedere al criticii care a apărut în paginile revistei noastre, am încercat 
să nu facem cronica la zi obișnuită a fiecărui spectacol, ci să încercăm o cronică de pro- 
bleme, care să-și justifice existenţa, cu toată întirzierea apariţiei ei. 

Vreau să mă opresc pe scurt și la problema mai spinoasă a receptivităţii criticii. 
Atita vreme cît n-a existat o revistă de specialitate, cu apariţie regulată, o serie de spec- 
tacole au rămas, prin forţa împrejurărilor, în afara discuţiei. Mi se pare că situaţia aceasta 
nu era prea bună ; unii actori și regizori o preferau însă. Şi aceasta din pricină că nu se 
prea împacă cu critica. Un lucru foarte semnificativ : actorii şi regizorii cei mai înzestrați, 
cu o solidă suprafaţă artistică, nu se prea supără pe critică, ba mai mult, sînt dispuşi să 
discute observaţiile făcute. Cei cu o zestre artistică mai mică compensează această insufi- 
cienţă cu o mare irascibilitate, care duce la rechizitorii aspre împotriva celor ce se încu- 
metă să-i critice. 

Noi făgăduim să nu ne lăsăm intimidaţi nici de sensibilitatea exagerată a unora, 
nici de lipsa de talent a altora. Fără îndoială că această „severitate“ angajează din partea 
criticii dramatice cea mai mare competenţă, obiectivitate, o fermă principialitate. În aceste 
condiţii, alături de oamenii de teatru — actori, regizori, pictori scenografi — exigenţi faţă 
de arta lor, îndrăgostiți de ea, se poate ajunge, în acord cu critica principială, la un climat 
de discuţii creatoare în jurul spectacolelor, care să favorizeze dezvoltarea în ansamblu a 
teatrului la noi”. 

În această problemă, a mai luat cuvîntul Valentin Silvestru, care a spus: „S-a vorbit 
în rapoarte despre critică. Orice s-ar spune, aici există manifestări mai bogate decît în 
trecut. Mă simt, de aceea, obligat să semnalez că realitatea contrazice cele spuse de tov. 
Florea, de tov. Dan Nasta. În ultimii doi ani s-a publicat în „Contemporanul“ şi în alte 
organe de presă, cu regularitate, cronica dramatică. Au apărut critici noi și au început din 
nou să scrie cronicarii virstnici. Ei au o existenţă reală care nu poate fi contestată. Unii au 
publicat cărţi, studii ; cum de nu se observă toate acestea ? Cum de se stăruie în afirmaţia 
absurdă că, de fapt, noi n-avem o critică dramatică ? 

Există artişti buni şi artişti mai puţin buni, dar în mintea unor tovarăşi există nu- 
mai critici care nu sînt buni. La ce epocă se referă tov. Dan Nasta şi la ce epocă se referă 
tov. Florea, cînd afirmă cele ce afirmă despre critici ? La ultima stagiune sau la ultimul 
deceniu ? 

Cînd se vorbeşte despre artiști și spectacole, se fixează întotdeauna epoca, numai 
consideraţiile asupra criticii sînt atemporale. 

În sfîrşit, fiecare teatru, și fiecare artist, este discutat pe numele său ; numai despre 
critici se vorbeşte la grămadă, ei trebuie — cum s-ar spune — să rămînă într-un fel de 
figuraţie amorfă. 

Există genuri și specii în artă și sîntem invitaţi să le discernem cu atenţie, dar cînd 
se vorbeşte despre critică, un tovarăș care s-a supărat pe o notiţă din ziarul „Flamura 
Prahovei“, ca şi atunci cind nu-i convine un studiu din revista „Teatrul“, face o generali- 
zare minimalizatoare asupra criticii romînești. 

Există contradicții în critică, spun unii tovarăși. Uneori, părerile sînt contradictorii. 
Dar de ce doi regizori, doi actori, doi scenografi au dreptul să aibă viziuni diferite asupra 
aceleiași piese, iar doi critici sînt obligaţi să aibă exact aceleași păreri asupra unui spec- 
tacol ? Oare ar fi mai bine să batem aceleași formule la șapirograf și apoi să le împărțim 
tuturor celor interesaţi ? Nu vreau să cobor discuţia la acest nivel. Dar problema a pus-o 
tov. Florea în referatul său și pe mine m-a supărat rău în sensul că nu înţeleg cum se face 
că criticii, pe lîngă faptul că au atitea deficienţe, nici nu prea există de fapt. Putem să ne 
referim la această problemă obiectiv, concret, dar dacă vorbim în abstract, global, atunci 
ni se pare că lucrul e jignitor pentru toţi criticii laolaltă şi pentru fiecare în parte. Cei 
cîțiva cîţi am vorbit despre lucrul acesta, credem că ar fi bine să se constituie la Uniunea 
Ziariştilor un cerc al cronicarilor dramatici, care să prilejuiască dezbateri — împreună cu 
artiştii — asupra cronicilor apărute. Ni se pare că în felul acesta vom putea ajuta mai bine 
dezvoltarea teatrelor şi vom fi la rîndu-ne ajutaţi concret în munca noastră“. 


L.ămuriri necesare 


Tov. Paul Cornea s-a oprit în expunerea sa asupra intervenţiei regizorului Rappaport. 
căutînd să arate foarte precis erorile pe care le săvirșește, dezorientarea proprie pe care o 
reflectă intervenţia regizorului și directorului Teatrului de Stat din Arad: 

„Trebuie să mă ocup de această intervenţie la discuţii fiindcă ea a fost semnifica- 
tivă şi a cuprins, după părerea mea, multe erori care trebuie puse la punct. 

Tov. Rappaport întreabă cu o candoare nebănuită : de ce nu se spune cine a afirmat 
ca autorii dintre cele două războaie să nu se joace, cine a avut manifestări dogmatice în 
teatru ? Crede tov. Rappaport că e important să deschidem acest proces? Şi dacă l-am 
deschide, este aşa de sigur că d-sa ar putea ridica piatra? Nu e mai folositor să vedem 
căile pentru a înlătura lipsurile care, într-o măsură mai mică sau mai mare, în timpul unei 
anumite perioade istorice, ne-au caracterizat pe toţi, chiar şi pe principialul director al 
Teatrului din Arad ? Tovarăşul Rappaport a lansat un apel patetic de a spune adevărul. 
D-sa ne-a dat chiar un exemplu. A declarat că n-a realizat nimic de seamă în ultimii doi 
ani. Îi mulţumim pentru sinceritate. Dar, cine ascunde adevărul şi împotriva cui s-a ridicat? 

Unde mă deosebesc însă radical de el, şi unde socotesc că în adevăr a aruncat 
vorbe imprudente, este în problema dramaturgiei autohtone. A afirmat că după 12 ani 
lipsesc piese bune, că în lucrările dramatice nu se simte emoția scriitorilor. A pus chiar o 
întrebare patetică : de ce nu scrieţi din suflet, tovarăşi scriitori ? 

Sebastian — ne-a azviîrlit spiritual tovarășul Rappaport — a creat fără casă la 
Sinaia şi fără tovarăşa Bărbuţă. Să avem iertare! L-am cunoscut pe Sebastian în ultimii 
săi ani, la o vîrstă cînd impresiile despre oameni se întipăresc adînc în suflet şi pot povesti 

multe despre penibilele clipe pe care le-a trăit, ultragiat în onoarea lui de om şi de scriitor, 
chinuit de lipsuri materiale, pînă la obligaţia de a-și căuta îndeletniciri care nu-i ofereau 
tihna reflecţiunii şi siguranţa agoniselii. 

Dacă Sebastian ar fi trăit, i-am fi oferit acele condiţii demne de creaţie pentru care 
au luptat în timpurile vechi atiţia scriitori și oameni de artă talentaţi, dar oropsiţi de ve- 
-chea rînduială. 

Tovarăşul Rappaport crede că azi nu se scrie bine, pentru că mînuitorii condeiului 
nu mai sînt nişte proletari intelectuali famelici şi dispreţuiţi ? Şi înainte de toate, azi nu se 
scrie bine sau nu se scrie din suflet ? 

Are cine să apere literatura noastră ca să nu fie nevoie să-i pledez eu cauza. Au 
votat pentru ea cititorii din ţară şi din străinătate. Cît priveşte sinceritatea scriitorilor, pe 
are domnia-sa o suspectează, aceasta mi se pare cea mai regretabilă eroare. 

În legătură cu calitatea unora sau a altora dintre piesele noastre, putem avea păreri 
împărțite, cu dramaturgii ne hirjonim adesea, lor li se pare mai mult, nouă cîteodată mai 
puţin. Sînt inerentele deosebiri de aprecieri în care numai scurgerea vremii va cumpăni 
dreptatea. Dar, despre profunzimea sentimentului din care s-au zămislit operele lor, n-avem 
dreptul să ne îndoim. 

Mihail Davidoglu în Cetatea de foc sau Aurel Baranga în Arcul de triumf, Horia 
Lovinescu în Citadela sfărimată, Ana Novac în Preludiu sau Mirodan în Ziariştii, L. De- 
metrius în Trei generații sau Camil Petrescu în Bălcescu n-au scris oare sub imperiul unei 
emoţii reale ? 

Mai departe domnia-sa ne întreabă de ce nu impunem regizorilor să plece în provin- 
cic şi de ce nu ducem muncă de lămurire cu actorii să plece în teatrele din regiune? De 
impus, să ne iertaţi, unor oameni civilizaţi, care nu sînt dușmanii regimului, nu le impunem 
niciodată. 

Cît priveşte munca de lămurire, ce să-i spun tovarăşului Rappaport? E o sugestie 
şi o rețin. Domnia-sa pune întrebarea dacă mişcarea teatrală a mers înainte sau nu în ulti- 
mul an şi pare a răspunde negativ, cel puţin judecînd după felul catastrofic în care judecă 
situaţia de la Cluj şi Petroşani. Cred că la Cluj un anumit impas a fost învins şi ultimul 
an teatral marchează o creştere. Despre Petroșani, datele aduse de tov. Petrovici poate 
vor fi avut darul să rectifice opinia regizorului de la Arad. 

Ştim cu toţii că teatrul pe care îl conduce tov. Rappaport a suferit acum cîtva timp 
o mare nenorocire care ne-a afectat profund pe toți. M-aş fi așteptat ca să răzbată în cu- 
vîntarea domniei-sale ceva din gravitatea lucrului, o tresărire de emoție îndurerată dar nu 
lipsită de încredere în viitor, care ar fi găsit imediat o consonanţă cu bătaia inimii noastre. 

Îl rugăm să transmită în numele nostru al tuturora, sentimentul de solidaritate față 
de colectivul din Arad, greu încercat, și nădejdea noastră că nu se va abandona ceea ce cu 
trudă s-a făcut acolo. Îl mai rugăm să creadă că n-am urmărit, în cele de mai sus, decît 
să pun la punct afirmaţii false şi că nu tind la nimic mai mult decît să îl invit să mediteze 
singur, fiindcă un om ca domnia-sa va avea puterea să recunoască singur pînă la urmă unde 
2 greşit“. 


Probleme de organizare 


În ce priveşte problemele organizatorico-administrative, preocuparea participanților 
la discuții a fost foarte variată, îmbrățişînd aspectele de importanță generală şi specială. 
Ceea ce a dominat însă acest capitol, a fost măsura de descentralizare, menită să aducă pe 
lingă o mai mare autonomie a teatrelor, o trecere a lor sub tutela administrativă a sfatu- 
rilor populare care vor putea să le acorde un sprijin mai direct, mai grabnic şi mai eficient. 
În această privinţă intervenţia tov. Valentin Silvestru a adus o precizare utilă : 

„S-a înfăptuit o descentralizare. Mulţi au salutat această descentralizare. Poate că 
Ministerul trebuia să exercite tutelă asupra teatrelor din ţară, dar teatrul trebuia des- 
centralizat. S-a înlăturat această deficiență, dar s-au ivit altele. S-a trecut tutela sfaturi- 
lor populare. Unii tovarăși din aceste sfaturi populare nu corespund, dar aceasta nu în- 
seamnă că toate sfaturile populare nu corespund. Se poate ca tovarășii de la Arad să fie 
corespunzători, dar există la Pitești un tovarăș care nu este îndrăgostit de teatrul din lo- 
calitatea sa, şi așa mai departe. Dacă un director de teatru nu e corespunzător, el poate 
fi înlocuit, dar ce reprezintă fenomenul acesta al descentralizării ? Dacă va fi înţeles 
numai ca o descentralizare administrativă, atunci desigur e prea puţin. După cîte am 
priceput, şi am discutat şi cu alţi tovarăşi, mi se pare că, a înlocui tutela măruntă a mi- 
nisterului cu o tutelă şi mai măruntă a cutărui sau cutărui sfat popular, nu soluţionează 
problema: În orice caz, tovarășii sînt invitaţi să nu mai aștepte ca ministerul să gîndească 
pentru toate teatrele, pentru toţi artiștii, ci, fiecare tovarăș, în măsura răspunderii lui, 
să se gîndească la destinele instituţiei sale“. 

Baza materială a teatrelor a fost o problemă în privința căreia s-au cerut de către 
mulţi participanţi, lămuriri şi precizări. Tov. Paul Cornea le-a răspuns, spunînd între 
altele : 

„În această privinţă, poziţia noastră este clară. Ultima plenară a Comitetului Cen- 
tral al Partidului, care trasează în fața poporului un întreg program de luptă pentru 
bunul trai al maselor, ne obligă la o cotitură radicală în munca noastră. 

Este evident că arta trebuie să guverneze contabilitatea, dar este iarăşi evident, mi 
se pare mie, că nu putem împinge mişcarea artistică la cheltueli exorbitante fără nece- 
sitate. Există o tendinţă care a fost semnalată, a directorilor noștri de teatru, de a alerga 
mereu după subvenţii, este apoi tendinţa constantă, birocratică, de umflare a aparatului, 
chiar a aparatului administrativ. 

Există posibilitatea pentru toate colectivele noastre să-și lărgească raza de acţiune, 
cuprinzind un număr mai larg de spectatori în cadrul teatrelor noastre, să-și gospodă- 
rească într-un mod mai chibzuit,- resursele. 

Noi nu ne amestecăm în calcularea devizelor. Noi dăm teatrului un buget, iar 
teatrul își împarte acest buget pe spectacole după cum crede de cuviinţă. Dar vom ur- 
mări, şi sîntem obligaţi s-o facem, în faţa protestului opiniei publice și în faţa cerin- 
telor tot mai categorice din partea tuturor oamenilor de teatru, ne vom interesa, vom 
urmări, vom controla și vom lua măsuri împotriva acelora, care sub pretextul că îşi aplică 
bugetul şi își realizează planul de premiere, cheltuiesc totuşi exagerat pentru un anumit 
spectacol. Vom căuta să vedem de ce nu dau banii cuveniţi statului la economii, de ce 
din banii realizaţi nu-și pun problema îmbunătăţirii condiţiilor materiale ale salariaţilor 
din teatrul respectiv ? 

Consiliul de Miniştri a luat o hotărire extrem de interesantă despre care tova- 
răşii noştri n-au vorbit — poate că n-au cunoscut-o: este vorba de cointeresarea mate- 
rială a colectivului la realizarea de venituri suplimentare. Pentru acele teatre care reuşesc 
să-şi depăşească planul de venituri se acordă un surplus, pe care directorul, cu spriji- 
nul sindicatului, îl împarte între membrii colectivului sub formă de prime”. 


* 


Tovarăşul Jon Pas, prim-locțiitor al ministrului Culturii, a făcut în încheiere o trecere 
în revistă a lucrărilor Consfătuirii, arătînd : 

„Cred că obiectivele pe care ni le-am propus, întilnindu-ne aici — bilanțul în- 
făptuirilor dobîndite pe parcursul unui an şi mai bine cît a trecut de la cea din urmă 
consfătuire, analizarea cauzelor care au făcut ca acestea să nu fie întru totul pe măsura 

dorințelor ce ne însufleţesc pe noi şi de asemenea pe măsura posibilităţilor pe care statul 
democrat-popular ni le pune la dispoziţie. — mi se pare că aceste obiective au fost atinse. 

Participarea masivă și activă a conducătorilor de instituţii, a fruntașilor scenelor 
noastre — interpreţi, directori de scenă, scenografi, scriitori și critici, precum şi a re- 
prezentanţilor sfaturilor populare, răspunzătoare de problemele artistice — a invederat: 
rolul însemnat pe care teatrele îl au în viaţa nouă a poporului nostru, contribuţia pe care 
ele sînt chemate s-o aducă în tot mai impetuoasa desfășurare a revoluţiei culturale din 
țara noastră“. 

După ce a subliniat însemnătatea rapoartelor prezentate și a discuţiilor rodnice 
ce s-au purtat pe marginea lor, tovarășul Ion Pas s-a oprit asupra unor alte probleme 
şi a spus: 

„Nu s-a subliniat în cadrul consfătuirii noastre semnificaţia excepţională a Hotă- 
rîrilor Plenarei din 27—29 decembrie a C.C. al P.M.R. Inspirate din grija ridicării ni- 
velului de viaţă materială, a clasei muncitoare, concretizind încă o dată legătura strinsă 
dintre partid şi mase, aceste Hotăriri trasează sarcini și felului nostru de muncă în dome- 
niul culturii. Lichidarea centrajismului excesiv, evitarea risipei în montări, încadrarea 
problemelor economice ale instituţiilor de artă în problema general-economică a statului 
nostru, iată contribuţia pe care sîntem datori s-o aducem la îndeplinirea cu succes a Hotă- 
rîrilor Plenarei. 

Consfătuirea noastră a fost, prin înseși problemele multiple pe care le-a ridicat, 
necesară. Atari schimburi de vederi şi păreri sînt trebuitoare și folositoare. Discuţiile 
au fost duse în acel spirit care oferă premisele îmbunătăţirii muncii noastre, în spiritul 
răspunderii faţă de sarcinile ce ne revin ca oameni care servim cultura și, prin ea, po- 
porul nostru, patria noastră, pacea, prietenia, colaborarea între popoare. Îmbunătăţin- 
du-ne munca noastră, vom obţine și mai mari rezultate, vom avea sentimentul că ne vom 
îndeplini datoria, că îndreptăţim astfel dragostea și încrederea ce ne sînt arătate de către 
partid, de către guvern, de către popor“. 


* 


Consfătuirea oamenilor de teatru, acest eveniment de seamă în viața slujitorilor 
scenei romînești, a îndreptățit în general așteptările. Contribuţia colectivă la rezolva- 
rea problemelor de prim ordin ale teatrului nostru a fost o dovadă a devotamentului 
faţă de țelul permanent și neclintit al tuturor: promovarea fermă a realismului socia- 
list în teatru, dorinţa arzătoare de a ridica cît mai sus măiestria artistică. 

În același timp, din dezbateri a reieșit cu toată claritatea că funcţia social-edu- 
cativă a teatrului și, direct legată de ea, problema repertoriului just orientat, precum și 
aceea a regiei — înlăuntrul căreia spiritul creator, puternic stimulat de această consfă- 
tuire, este chemat să dea noi creaţii valoroase — stau la baza vieţii noastre teatrale, 
asupra lor trebuind să se concentreze toată atenţia și grija. 

Sporirea autonomiei teatrelor prin măsura trecerii lor sub tutela sfaturilor popu- 
lare este în același timp o sarcină de cinste, dar și de mare răspundere pentru cei ce poartă 
grija călăuzirii activităţii colectivelor teatrale și deschide posibilităţi nesfirșite celor ce 
vor să muncească cu rîvnă și devotament în slujba artei noastre scenice. 

Dramatism cerebral sau seductia laboratorului 


De orice s-ar putea plinge Horia Lovinescu, dar niciodată de nepăsarea confraţilor, 
sau de aprobarea placidă şi unanimă a criticii. Lucru verificat — el este un autor care 
stîrnește controverse, provoacă scindarea comentatorilor în tabere radical opuse, determină 
pe cronicari şi pe necronicari la dispute (uneori mai mult pătimașe decît subtile). Lumina 
de la Ulmi a stîrnit o adevărată furtună. În vuietul care însoțea dezlănţuirea se descilrau 
frînturi de fraze : „Este o piesă îndrăzneață“. — „Dimpotrivă, susţine teze retrograde şi e 
plină de platitudini conformiste !* — „Este o literatură realistă !* — „Dimpotrivă, e sche- 
matism curat !* Citadela sfărimată a fost unanim apreciată. Dar Matei a ridicat împotriva 
sa un cor de proteste: „Personajul este netipic! Nu demască destul de intransigent nocivi- 
tatea ideologiei burgheze ! Pentru ce se sinucide ? Deznodămîntul acesta e nefiresc şi ne 
adoarme vigilența !* Cu alte cuvinte, piesa era convingătoare, „admirabilă, putem zice“, 
numai drama de la care pornea era falsă. 

Conform tradiţiei, Hanul de la răscruce continuă șirul controverselor. Referindu-se 
la piesă, unii vorbesc despre autorul ei ca despre „un ibsenian ardent“. Dar alţii spun: 
„Chimia (acestei piese) este anorganică“ şi discută Hanul de la răscruce ca pe o artă ase- 
mănătoare cu un „balet de idei uscate“, care „nu dă emoţii adevărate“. Într-adevăr, Horia 
Lovinescu nu are de ce să se plingă. Omogenitatea opiniilor și aprobarea indiferentă nu au 
caracterizat niciodată pe judecătorii lucrărilor sale. A fost și rămîne un autor discutat, 

Scurgerea timpului, răcirea patimilor au dat însă o oarecare încheiere controverselor 
trecute şi ne-au ajutat să descilrăm profilul dramaturgului. De la schematismul „stilat” al 
Luminii de la Ulmi, la construcţia matură, cu dramatice semnificaţii sociale, a Citadelei 
sfărimate, apoi la atmosfera reflexivă, încărcată de simboluri, a Hanului de la răscruce, 
acest profil se desenează în linii din ce în ce mai clare. N-aș putea spune că, în momentul 
de faţă, în portretul artistic al scriitorului nu există încă zone tulburi, capabile să ascundă 
surprize. N-aș putea spune — în pofida aparenţei de echilibru şi maturitate a pieselor sale 
— că Horia Lovinescu a trecut de faza frămîntată cînd artistul se caută „pe sine“, se stu- 
diază, se străduiește să-și descopere particularităţile, să-şi precizeze „mesajul“, adică de faza 
întrebărilor chinuitoare și a impresionabilităţii excesive în fața experienţelor artistice sau 
tehnico-artistice ale meșterilor. Piesele sale trădează intensitatea exerciţiului intelectual, 
interesul faţă de circulaţia ideilor, înclinația spre reflecţie, necesitatea de a lega realitatea 
de sisteme de gîndire. După trei lucrări, Horia Lovinescu ne apare un autor cerebral, incon- 
testabil foarte interesant, care îşi așteaptă însă definitiva autodescoperire, frecventind cu 
egală simpatie pe clasici și pe moderni. 

Citadela s|ărîmată se aşază sub zona de influență a lui Gorki şi Cehov. Hanul de la 
răscruce, cu personajele sale stilizate, cu ambianța sa electrizată de simboluri, trădează 

predilecţia pentru o experienţă oarecum mai 
recentă a dramaturgiei. 

Căci piesa pornește de la citeva conven- 
ţii proprii teatrului modern. Undeva în Apus, 
într-o ţară nedefinită, la o răspîntie, autorul 
face să se întîlnească oamenii cei mai deose- 
biţi : un Profesor ratat, pregătindu-și sinucide- 
rea pentru a da omenirii o teribilă lecţie pos- 
tumă, adică pentru a dovedi că omul trebuie 
să renunţe liber — „nu din desperare, ci din 
bun simţ“ — la condiţia sa absurdă, la exis- 
tență ; un Călugăr propovăduind supunere în 
faţa divinității şi iubire faţă de oamenii pe 
care nu este în stare să-i ajute decît adresîn- 
du-le deznădăjduitoare invitaţii la resemnare: 
„Nu vă răzvrătiți! Moartea noastră nu e 
nici stupidă, nici monstruoasă. E împlinirea 
legii“ ; un Agent comercial, un fel de ver- 
siune pentru epoca farfuriilor zburătoare a lui 


Septimiu Sever (Profesorul) şi George Mărutză Conu Leonida ; un băiat şi o fată — Logod- 
(Hangiul) nicii — care se ţin de mijloc şi se privesc în 


ochi, cu aerul nevinovat al porumbeilor ; un 
Hangiu cam hapsîn, candidat la faliment ; un Bătrin încă verde, ajuns beţiv pentru că pro- 
prietarii unui aerodrom militar l-au dezrădăcinat de pe ogorul său ; o Femeie înnebunită de 
durere şi remușcări materne ; un Magnat şi nu unul oarecare, ci — după cum spune un per- 
sonaj — însuşi omul care are bomba „H“ în buzunarul vestei; o Actriţă, cocotă de mare 
clasă, şi în sfîrşit un Muncitor, care refuză să creadă că omenirii i-a rămas o singură per- 
spectivă, şi anume, una apocaliptică. 

Autorul dă fiecărui personaj o funcţie simbolică şi declanşează acţiunea în numele 
unui pretext dramatic: digurile se sparg, hanul este ameninţat să fie acoperit de apă, iar 
eroii se află în situaţia unor condamnaţi, despărțiți de execuţie doar de cîteva ore. Este 
evident, compoziţia adunării din han apare forţată. Împrejurarea impusă nu excelează prin 
firesc. Dar autorul nu cere să se creadă în autenticitatea situaţiei. El propune spectatorului 
un pact, sau — dacă vreţi — procedează așa cum se procedează la un joc. 

În legătură însă cu convenţia propusă de Lovinescu, unii comentatori ridică obiecţii. 
Sint două reproşuri mai importante aduse dramaturgului. Unul se referă la originalitate. 
Radu Popescu scrie: „Piesa întreagă, ca schemă, stă sub semnul dramei intitulate Potopul 
de Berger. în care se află mulie situaţi şi personaje similare“. Alţii adaugă (oral): „P: sa 
întreagă, ca schemă, stă sub semnul dramei Pădurea împietrită de R. Sherwood, în care se 
allă multe situaţii şi personaje similare“. Este perfect adevărat. Ca şi în Hanul de la răs- 
cruce, în Potopul există un bar ameninţat de apele răzvrătite ; ca şi în Hanul de la răs- 
cruce, în Pădurea împietrită se află un intelectual ratat, hotărît să-și pună capăt zilelor, 
pentru a-și da astfel lui însuși singura dovadă de forță și independenţă. Mai sînt şi alte 
situaţii şi personaje asemănătoare. Dar ce e curios în acest fapt? Ce e reprobabil ? Motivul 
Hanului de la răscruce. motivul unei adunări care închipuie simbolic o societate nevoită 
— datorită unor împrejurări excepţionale — să funcționeze ca o lume închisă, este doar 
trecvent în literatura ultimelor decenii. L-a folosit Upton Sinclair, în Cataclismul ; l-a to- 
losit Camus în Ciuma; l-a folosit Seb-stian în Insula ; l-au folosit atiţia alţii. Doar, ni- 
meni nu are de gind sa dea dramaturgului un brevet pentru formula piesei sale. Inovaţii 
în tehnica dramaturgiei se petrec la mari intervaluri istorice, și preluarea unni motiv nu are 
in sine nimic condamnabil. Altfel, ar trebui să renunţăm la o bună parte din opera lui 
Shakespeare, ar trebui să vorbim despre Comedia erorilor ca despre un plagiat din Plaut, 


18 


www.cimec.ro 


<lespre Îmblinzirea scorpiei ca despre o com- 
pilaţie, despre Mult zgomot pentru nimic ca 
aparţinînd lui Ariosto şi Bandello. Cu aseme- 
nea principii n-ar mai trebui să vorbim nici 
«despre Faust. Problema este, deci, nu de a pre- 
ciza paternitatea unui motiv, ci de a stabili 
— ceza ce voi încerca să fac mai jos — dacă 
în cadrul acestei formule cunoscute, există în 
drama lui Horia Lovinescu o vibraţie auten- 
stică, un mesaj artistic original. 

Al doilea reproş se referă la sistemul 
«de simboluri, folosit de autor. Descumpăniţi 
„de formula piesei sau intoleranţi în faţa unui 
asemenea procedeu, unii comentatori repu- 
diază Hanul de la răscruce, scoțind din ser- 
tare etichete alarmante : Atenţie, antirealism ! 
„Atenţie, expresionism ! Atenţie, abstractism ! 
O întrebare devine deci obligatorie : este con- 
damnabil în sine procedeul ? Eu cred că nu. 
Este doar un adevăr de mult stabilit că, pen- 
tru a-și exprima cu mai multă pregnanță 
ideile, pentru a le face mai convingătoare, un 
scriitor poate să folosească, în cadrul realismului socialist, formula care se potrivește cel mai 
bine cu conţinutul mesajului său. Or, conţinutul recentei piese a lui Lovinescu impunea o 
„expresie nouă. Ceea ce îl preocupă, în cazul de faţă, cel mai mult pe autor este nu soarta 
unui ins sau a unor inşi, nu prăbuşirea unui profesor înfrînt de filozofia abisurilor, nu de- 


Anca Vereşti (Logodnica) şi Tanţi Cocea 
(Actriţa) 


cepţia unei fete îndrăgostite de un laș, nu tragedia unei mame ucigașe (luate individual), 
ci destinul unei societăţi. O societate, în care sînt indivizi ce-și închipuie — din naivitate, 
din apatie sau din calcul — să dezlănţuirea unui nou război nu ar afecta-o. O societate 
care înțelege, într-o imprejurare excepţională, nu numai cît de absurdă este o asemenea 
credinţă, dar şi cine ar purta vina dacă ar fi tîrită spre cataclism. Autorul nu-și putea per- 
mite digresiuni prea ample asupra biografiei eroilor, nici nu avea răgazul și interesul să 
țeasă anecdotica necesară pentru a face verosimilă aducerea în același loc a unor perso- 
naje (a unor puncte de vedere) atît de felurite. Convenţia, simbolul au fost impuse, deci, 
„de conţinut. Simbolul slujeşte aici ca un instrument de reducţie, ca un mijloc care înles- 
neşte trecerea, fără prea multe explicaţii, în miezul problemei-cheie. El slujește ca un in- 
strument pentru a se putea reface pe scenă macheta unei societăţi a cărei întruchipare plas- 
tică este hanul acesta părăginit, părăsit de oameni şi, pînă la sfîrşit, inundat de apele re- 
vărsate, 

Trecînd la analiza textului, trebuie să recunosc că actul întîi este construit admirabil. 
'O tensiune grea, rău-prevestitoare, domină totul. Personajele trec prin scenă calme, filozo- 
find, şuşotind, bînd rom, tăcînd, citind din Sofocle sau din Lactanţiu. Este o linişte prefă- 
cută, ciudată. Unele momente aruncă pe fundal umbre aproape fantastice, O femeie cu în- 
fățişare sinistră întreabă : „— N-aţi auzit strigind pe aci ?* Un orologiu bate de şase ori. 
Şi undeva, departe, se aude un țipăt ascuţit, care înfioară. Dar „fantasticul“ nu frizează — 
cum spun unii — „grand-guignol“-ul, ci amintește mai degrabă pe Anouilh, pentru că este 
colorat cu umor, este ca un joc bazat pe ironie. Ţipătul nu era al unei fantasme. Striga 
nevasta fierarului, care îşi primea, ca de obicei, la ora 6, porţia de bătaie. În ceea ce pri- 
veşte eroii, chiar și aceia care nu promit să se sinucidă, poartă parcă misterul unei drame 
inexorabile. Şi tonul cu care-şi fac profesiunea de credinţă are, chiar atunci cind ideile nu 
excelează prin noutate, un patetism conţinut, rece. În jurul eroilor, autorul a făcut de la 

început să plutească apăsătoare semne de întrebare. Cine este femeia aceasta cu obraz ma- 
cabru şi ce rost au frazele sale dezarticulate ? Ce ascund predicile deznădăjduitoare ale 
călugărului din jilţ, ce se va. întîmpla cu profesorul de greacă? De la replică la replică. 
aerul se umple parcă de vaporii unui gaz exploziv. 

Dar piesa lui Lovinescu, este numai o piesă de expoziţie. Îi lipseşte drama. După 
actul întîi, după ce societatea-mostră; este ruptă de universul său, după ce raporturile so- 
ciale obişnuite sint răsturnate, după ce, toate convențiile îşi pierd sensul şi oamenii absolviţi 
de orice constrîngere se “află față-n.faţă doar cu moartea şi cu propria conștiință, eroii nu 
mai au aproape nimic să ne spună. Pe unde ar fi fost să înceapă ciocnirea, acolo unde ar 
fi trebuit să aibă loc prăbușirile sau reîncarnarea dintr-un pumn de cenușă, stă numai au- 
torul încovoiat de povara mecanismului pus de el în funcţiune. Ideile circulă cu încetineală, 
adeseori repetindu-se și nu rareori repetind (repetind cu inteligenţă, dar repetind) adevă- 
ruri banale, în care răsună parcă ecouri din Malraux, din Camus, din Sartre. Ca un aparat 
de raze Roentgen, textul lasă să se vadă numai scheletul conflictului. 

Am greşit, de fapt, spunînd că piesei îi lipseşte drama. Schema dramei există. Așe- 
zîndu-și eroii într-o condiţie cumplită, autorul prevede și enunţă răsturnări fundamentale: 
în psihologia personajelor. În fond, nu există în piesă nici o fiinţă umană căreia să nu-i 
fie destinată. o răsucire dramatică, uneori chiar o răsucire de 1809. Profesorul trebuie să 
renunţe la planurile sinucigașe și să recapete puterea de a spera — el ratatul — într-o- 
virstă nouă, a împlinirilor ; Hangiul trebuie să-și dea seama cît de deșartă a fost zbaterea 
sa pentru căpătuială și să înţeleagă — el omul pietrificat de avariţie — valoarea dragostei 
de aproape ; Logodnicul trebuie să-și dea arama pe faţă și să se arate — el romanticul, 
exaltatul îndrăgostit — nu ca un cintezoi săltăreţ, ci ca un animal mic și scîrbos. 

Răsucirea aceasta este cu atît mai dramatică, cu cît ţine o singură clipă. Este ca un 
fulger cu o lumină atît de tare, încît la apariţia lui devin vizibile străfundurile cele mai 
tainice ale sufletului omenesc. După o viaţă plină de strălucirea unor nestemate false, Ac- 
triţa care a trăit minţind pe alţii și minţindu-se pe sine, găseşte în această clipă puterea de 
a se privi în faţă și de a recunoaște că este o „cabotină, de care n-ar fi auzit niciodată ni- 
meni, dacă n-ar fi fost întreţinută de amanți bogaţi“ ; după o viaţă petrecută adorînd umil 
marele capital, Agentul comercial găsește, în această clipă, puterea să-și dezdoiască spinarea 
şi să strige idolului vorbe de hulă. După o viaţă de credinţă oarbă, Călugărul se întreabă, 
înainte de cîntatul cocoșului : „Doamne, nu cumva greșești ?“ Schema stabilește un coordonat 
dramatic chiar și pentru cele două personaje — singurele care au aerul să nu înregistreze, 
în desfăşurarea lor, consecințele catastrofei. Coordonatul constă nu în transformarea, ci 
tocmai în netransformarea Muncitorului.şi Magnatului. În timpul catastrofei, și posesorul 
bombei H, şi electricianul rămîn, fiecare pe planul său, egali cu ei înşişi. Autorul nu a 
indicat în această statornicie seninătatea impasibilă, ci o stăpînire care trădează forţa (forţa 
nobilă sau forţa neagră) a unor caractere ireversibile. Dramatică la aceste personaje este, 
deci, tocmai puterea de a rămîne verticale în mijlocul furtunii. 

Prin urmare, schema dramei există. Există cu atîta evidenţă, încît poate tocmai acest 
lucru am vrea să-l reproşăm autorului, căci în comportarea eroilor se simte prea evident 
o indicație prentabilis, în Feras lor sufleteşti se simte prea evident puterea tiranică a 
pare tutelat. Dar tutelat nu a eroii săi — deloc nărăvaşi, ci dimpotrivă. prea docili, uneori 
aproape geometrici —, ci de rigorile propriului său aparat tehnic, care pretindea printre 
altele urmărirea simultană, egală, pe prim plan, a celor zece eroi. Piesei lui Lovinescu îi 
lipsește astfel nu schema, ci adîncimea dramei, motivarea ei psihologică. De aici, sentimen- 
tul de produs ieșit din laborator. De aici, sentimentul de artificialitate, care întovărăşeşte 
adesea transformările personajelor, atît de copleșitor, încît treceri esenţiale ne apar uneori : 
inexplicabile, sau cel puţin forţate. Este inexplicabilă sau, cel puţin, forţată — de exemplu 
— cotirea radicală a întregii distribuții, în momentul în care Muncitorul arătînd spre Mag- 
nat spune: „Omul acesta este războiul !* Nepregătită cu argumente psihologice, cotitura 


20 


WwWwW.cimec.ro 


aceasta frizează revelaţia. Subita coborire pe pămînt a Profesorului, receptivitatea la argu- 
mentele Muncitorului, participarea sa la o judecată rudimentară, făcută după legea talio- 
nului, au ceva silit. De altfel, tocmai partea actuală a piesei, tocmai semnificaţiile ei noi 
sint deficiente, deşi toată experienţa urma să se justifice tocmai în funcţie de expresivitatea 
cu care reușea să pună în evidenţă complexul unor idei îndrăzneţe, înaintate. Şovăiala, aici, 
unde se operează cu simboluri, cu sugestii, e la un pas de confuzie. Ce imagine se dă de 
fapt, despre tăria forţelor păcii ? La fel se întîmplă şi cu trezirea Femeii. Disponibilitatea 
acestei creaturi, pe care autorul o prezintă, la început, mineralizată parcă de durere, 
„adeziunea Femeii la o realitate în afara (sau cel puţin părînd în afara) tragediei sale per- 
sonale sînt lipsite de argumentare psihologică. E drept, femeia aceasta, care a dat naștere 
la doi fii, i-a văzut ucigindu-se între ei și a ajuns pînă la urmă asasina propriei sale crea- 
turi, femeia aceasta nenorocită, reprezintă nu moartea, cum pretinde un comentator, ci în- 
săşi umanitatea suferindă. Sigur, din punct de vedere al simbolului pur, deşteptarea perso- 
najului este plină de semnificaţie. La fel şi răzbunarea sa finală. Dar reacţia trebuie să-şi 
“capete nu numai o explicaţie generală, ci şi una privind caracterul concret al personajului. 

Şi aceasta nu se referă numai la Femeie. Există în Hanul de la răscruce o discre- 
panţă destul de frecventă între idee şi caracter, între simbol și individualizare. Desigur 
arta realistă admite simbolul numai pînă la un anumit punct. Dar ea impune o limită, nu 
un procent fix. În Caleaşca de aur simbolul e mai mare, în Platon Krecet mai puţin evi- 
«lent. În Citadela sfărimată e mai pregnantă individualizarea, în Hanul de la răscruce e 
mai pregnant simbolul. Raportul nu este rigid. Dar odată ales un anumit coeficient, el 
trebuie respectat de-a lungul întregii lucrări și pentru toate personajele. Aş greşi însă dacă 
„aş spune că acele personaje lipsite de consistenţă îşi datorează slăbiciunea faptului că în 
„construcţia lor, autorul a apăsat prea tare pe pedala generalizării. Ele sint neconvingătoare 


nu pentru că sînt „prea simbolice“ — cum s-a afirmat —, ci pentru că nu au a spune nimic 
personal, nimic interesant, pentru că — după cum se spune — nu au mesaj. Aşa se întimplă 


<u Logodnica, care este o prezenţă zglobie, cu idei tonice, cu impulsuri generoase, dar totuși 
cu un bagaj spiritual mult prea sărac pentru a întruchipa o dramă. Aşa se întimplă cu Bă- 
trînul (cu toate că personajul rostește cîteva replici admirabile, cu rezonanțe gorkient). Și 
„ceea ce este cel mai neplăcut, așa se întimplă şi cu Muncitorul. Mai ales cu el. 

De ce spun că acest lucru este cel mai neplăcut ? Pentru că Lovinescu, scriind o piesă 
-de factura şi cu formula Hanului de la răscruce, şi-a luat misiunea să refacă o societate, 
creînd din punct de vedere dramaturgic cores- 
pondenţele necesare pentru a o reprezenta cît Gh. Storin (Călugărul) şi Mircea Şeptilici 
mai fidel. Lista distribuţiei confirmă acest lu- (Magnatul) 
«ru. Schema generală a piesei îl confirmă şi ea. 
Dar iată că jocul culorilor şi al unghiurilor 
strică echilibrul compoziţiei. Jocul culorilor ? 
Da ! Pentru că Profesorul este reprezentat în 
nuanţe tari, în combinaţii (chiar dacă sînt 
mai puţin justificate) memorabile, cu mișcări 
pasionate (chiar dacă pasiunea este pasiunea 
deznădejdii), iar Muncitorul, în tonuri pa- 
lide, în atitudini neexpresive. Jocul unghiu- 
rilor ? Da! Pentru că, așezat în prim plan, 
perspectiva poate să facă uneori un scaiete 
mai falnic decît un stejar. Aici, cred eu, nu 
=ste vorba de obiecţii simpliste, de pretenţiile 


absurde ale acelora care vor cu orice preţ și 
oriunde să se vorbească de toate forţele so- 


<iale. Dar piesa aceasta şi-a propus să repre- 

zinte contradicţiile şi perspectivele unei societăţi. Este trist că tocmai forţele cele mai îna— 
intate au fost arătate cu un obraz acoperit de umbră şi de la distanță. Este trist că tocmat 
puterea acestor forţe de a se impotrivi războiului a fost estompată. Dacă greutatea lor spe- 
cifică ar fi fost alta, poate şi finalul piesei ar fi răsunat mai puternic, iar acea ultimă replică. 
— „vin oamenii !* — ar fi transmis mesajul autorului cu mai multă claritate și cu mai multă. 
putere de convingere. De fapt, aici mesajul însuşi nu e prea consistent. Din nou, autorul a 
fost mai atent la tehnica dramei decît la lucrurile noi pe care ar fi avut să le spună prin: 
intermediul ei. 

Mă opresc mai puţin asupra spectacolului pentru că în raport cu textul, problemele- 
pe care le pune ni se par mai puţin spinoase. Piesa lui Lovinescu reclamă mijloace artistice: 
adecvate şi orice compilaţie ar aminti sistemul furtului propriei căciuli. Nimeni nu-și în- 
chipuie că Ploșniţa poate fi pusă în scenă la fel cu Trei surori. Am regăsit în spectacol 
inteligenţa plină de nuanţe a lui Siegfried, rafinamentul său discret, capacitatea de a găsi. 
detalii sugestive. Mai ales, primul act este strîns, concentrat, convingător. Din păcate, însă, 
în ansamblu discutat, spectacolul nu reușește să refacă intensitatea reclamată de text. Nu 
se simte pe scenă vuietul unei lumi care se prăbușește, cercul de apă care se strînge ame- 
ninţător în jurul hanului. Cerul încărcat de nori rămîne tot timpul imobil, ca un element: 
adăugat, exterior. Actele II și III se scurg egal, fără gradarea reclamată de finaluri. Ilumi- 
natul prin fascicole (cerut de altfel și de autor) nu izbutește să dea impresia că izvorăște: 
din miezul textului, ci că este numai o simplă reluare a unui procedeu scenic caduc. 

Distribuţia cuprinde nume care sînt prin ele însele o chezășie a reușitei. Patetismul 
Aurei Buzescu în rolul Femeii, resemnarea împietrită a lui Storin în rolul Călugărului 
impun. Despre soluţiile „impresionante la culme“ (după expresia unui cronicar) ale jocului 
lor mi se pare însă, în cazul acesta, exagerat să se vorbească. Impresionează cu totul de- 
osebit evoluţia lui Septimiu Sever (Profesorul) a cărui consacrare a fost considerată de: 
mulţi ca datorindu-se, fireşte, însușirilor actoricești, dar cel puţin în egală măsură farme- 
cului său scenic, staturii impunătoare și tinereţii sale decorative. În Hanul de la răscruce, 
Septimiu Sever face însă dovada hotăritoare a unei maturităţi artistice, cu totul deosebite.. 
Agitaţia, risipa de gesturi și de energie fizică ale albgardistului Iarovoi au dispărut și jocul 
Profesorului din Hanul de la răscruce se caracterizează printr-o concentrare extremă, prin: 
nuanţe fine (zîmbet de Giocondă, o mînă obosită, închizînd o carte, gestul mecanic al scoa- 
terii ochelarilor, ricanarea : Oswald sînt eu). Cu voie sau fără voie, actorul îl aşază pe pro- 
fesor pe primul plan, umple scena cu personalitatea acestuia, iar pînă la sfîrşit te obligă 
să uiţi că scena izbucnirii lirice a fost mai puţin convingătoare. 

Tanţi Cocea, frumoasă, (dar cu o perucă platinată amintind cu multă ostentaţie ca- 
tegoria morală a personajului, uitînd că Actriţa nu este o preoteasă oarecare, ci o „pre=: 
oteasă de lux“) a făcut de data aceasta numai o demonstraţie parţială a însușirilor sale. 
În comparaţie cu ceea ce au dat pînă acum, George Mărutză și Benedict Dabija nu ne-au 
făcut nici o surpriză, nici într-un sens, nici în altul. Într-un impecabil bluzon de electri- 
cian de operetă, tinărul actor M. Albulescu a făcut tot ceea ce se putea face mai ono- 
rabil din textul Muncitorului (și calificativul acordat interpretului este destul de zgircit).. 
Anca Verești a trecut prin scenă graţioasă. În schimb, partenerul său (Puiu Hulubei) a exa- 
gerat prea mult desperarea, făcîndu-ne să asistăm pe nedrept la prea multe şi prea patetice 
zvircoliri. 

Concluzia ? 

Piesa lui Horia Lovinescu este o experienţă. Din păcate o experiență mai mult inte- 
resantă, decit izbutită. Dar dacă experienţa nu a reuşit pe deplin, cred că nu este cazul 
să cerem închiderea laboratorului. 

SANDA RADIAN 


Șase autori în căutarea unui personaj 


Constatarea că în centrul cîtorva dintre cele mai valoroase piese ale dramaturgiei 
actuale stă figura intelectualului, nu este nouă. În cronicile dramatice şi literare din 
aceşti ani, s-a semnalat acest fapt, analizindu-se însemnătatea fiecărei lucrări în parte. 
Ar fi interesant, însă, să urmărim traiectoria, evoluţia acestei problematici care a stirnit, 
în atît de mare măsură, interesul scriitorilor noştri. Dacă, în genere, oficiile de stare civilă 
nu au alt rol în afară de înregistrarea noilor cetăţeni, oficiile de stare civilă ale artei 
vădesc preferinţe şi conferă de la început personajelor un loc în societate, o profesie, 
o poziţie socială, filozofică, politică. Acestea sînt determinate de necesităţile și gusturile 
epocii care aşteaptă, prin biografia tipurilor literare, un răspuns la propriile ei frămîntări. 
De aceea, o anumită perioadă îşi selectează reprezentanţii în literatură, avind, după cum 
sublinia Ibrăileanu, o înclinaţie către unele sau altele dintre categoriile de oameni menite 
să ajungă în prim-planul beletristicii. În tematica dramaturgiei de azi un loc important 
îl ocupă tema intelectualului, fiindcă ea dă naştere la posibilitatea unor dezbateri filozofice 
şi etice adînci, corespunzătoare epocii noastre atit de bogată în idei. Alt motiv este desigur 
şi transformarea petrecută cu scriitorii înşişi și pe care ei simt nevoia s-o exprime şi s-o 
transmită. | 

Problematica intelectualului a constituit, în dramaturgia dintre cele două războaie, 
conflictul major în opera lui Sebastian, Sorbul, Camil Petrescu. Privind-o printr-o nouă 
prismă, scriitorii contemporani au înălţat la o treaptă superioară un proces mai vechi, 
cu o gestație îndelungată. La dramaturgii care au fost preocupaţi, în trecut, în special de 
soarta intelectualului, de relaţiile sale cu societatea, se simte o autolimpezire a autorului, 
paralelă cu cea a personajului său. Astfel, de multe ori, asemenea personaje conţin în mod 
vizibil accente impresionante de confesiune indirectă. Etapa imediată de după 23 August 
pune în teatrul lui Sebastian, poate nu bazele unui alt mod de prezentare a personajului, 
cît oferă o nouă perspectivă piesei. Dar noua perspectivă (încă neprecizată, dar, care ca un 
avînt proaspăt înviorează piesa), chiar dacă nu schimbă structura personajului, face ca ati- 
tudinea autorului faţă de el să fie alta. 

Sebastian e mai obiectiv faţă de intelectualul din Ultima oră. îl priveşte cu mai 
multă degajare; în actul I, persiflarea lui Andronic pentru pasivitatea sa nu mai este 
doar pretext de a sonda profunzimile sale interioare. Puerilitatea lui Ştefan din Jocul 
de-a vacanţa, stîngăcia și timiditatea lui Marin din Steaua fără nume erau perdele de 

fum pe care sensibilitatea lor le-a ridicat în faţa grosolăniei şi meschinăriei lumii 
înconjurătoare. Ambianţei sociale, Marin îi preferă îndepărtatul univers al astrelor, Ștefan 
— efemera evadare a vacanței. Nuanţele ridicole ale comportărilor pe pămînt devin, în 
acele zone purificate, capacitate şi forţă. Iluziei de o clipă îi urmează însă gustul amar 
al înfrîngerii, umbra renunţării discrete. Calitatea umană, aluatul deosebit din care sînt 
plămădiţi eroii, se face remarcată tocmai prin tăcuta şi inevitabila suferinţă că nu-şi găsesc 
locul în societate. Destinul lui Andronic nu se va mai identifica cu al celorlalţi. Andronic 
este, ca şi Marin, un timid, dar el ştie să-și apere convingerile, să nu accepte constringeri, 
nici compromisuri. Pasiunea astronomiei la Marin, consumată undeva, anonim, într-un colţ 
de provincie, devine cercetare științifică activă, intransigentă, plină de surprize şi satisfacţii 
pentru Andronic. Din această cauză, Magda Minu regăseşte, sub înfăţişarea modestă a 
profesorului, ceva din expresia eroului ei preferat, Alexandru Macedon. Alexandru 
Macedon întruchipează un simbol moral al tinereţii întreprinzătoare, curajoase, cuceritoare, 
în comparaţie cu preocupările universului în care trăiește Magda Minu; Alexandru cel 
Mic reflectă, în fond, cu toate imperfecţiile lui, aceeaşi plămadă etică. Cu ironică duioşie, 
Magda îl aşază alături de eroul năzuințelor ei cînd îi spune: „Crezi că Alexandru cel 
Mare pleca la luptă cu nasturii rupi?“ Astfel, prin calităţile sale morale, el cîştigă 
dragostea studentei și a spectatorilor. Mai limpede decit la predecesorii săi, naivitatea lui 
Andronic rezultă din integritate, din imposibilitatea de a concepe abjecţia gîndirii lui 
Bucșan şi a acoliţilor acestuia. Caracteristica lui Andronic nu mai este însă vulnerabilitatea ; 
convingerile lui nu mai sînt înceţoșate de temerile lui Marin, nici de regretele lui Ștefan. 
De aceea, pînă la sfîrșit, el nici nu e rănit sufletește. Dimpotrivă : cîștigă o bătălie pe care 
nu o înţelege şi o femeie pe care nu o aștepta. 

Nădejdile tainice ale lui Ștefan sau Marin, atît de repede zdrobite, capătă la 
Andronic robusta culoare a realizării. Deosebirea dintre Andronic și predecesorii săi din 
teatrul lui Sebastian este provocată, desigur, de transformarea social-politică ce se 
prevestește. Andronic, ca și creatorul său, înţelege că momentul în care munca cinstită 
trebuie să fie monedă curentă, iar sistemele particulare ca și sistemul social al lui Bucşan 
se devalorizează, momentul în care puterea și averea lui Bucşan sînt pîndite de apropiata 
prăbuşire capitalistă este şi momentul deschiderii porţii viitorului optimist pentru 
intelectual. Dar, şi era firesc, pentru anii elaborării piesei, Andronic își depăşeşte semenii 
numai prin eliminarea tragismului din viaţa sa. Altminteri, rămîne în continuare un 
visător singuratic dacă nu însingurat, care contemplă lumea de pe platforma lui etică, 
la adăpostul cercetărilor de istorie antică. Andronic nu mai este un inadaptabil, dar numai 
atmosfera din preajma marilor răsturnări politice, acea conjunctură pe care el nu o 
pricepe suficient îi justifică încrederea în drepturile sale. 

Ne-am fi aşteptat ca o luare de poziţie conștientă cu privire la căutările intelectua- 
lului să fie furnizată de un erou al intelectualităţii contemporane. Și totuşi, una dintre 
cele mai puternice și actuale figuri ale intelectualităţii nu-şi are prototipul în prezent, 
ci în trecut. Piesa Bălcescu este continuarea unei dezbateri prezente în întreaga operă a 
lui Camil Petrescu. Am dori să arătăm în ce măsură piesa Bălcescu se circumscrie în 
profilul intelectualului zilelor noastre. Mai mult ca la Sebastian, la Camil Petrescu legătura 
dintre configuraţia psihologică a personajului şi sursa socială a frămiîntărilor sale sufleteşti 
este evidentă. Pentru restabilirea demnităţii lui, Andrei Pietraru din Suflete tari, tînărul 
sărac, îndrăgostit de orgolioasa moşieriţă Ioana Boiu, nu ezită să recurgă la sinucidere, 
renunţind la împlinirea dragostei sale ; și mai complex ni se pare conflictul interior al 
lui Gelu Ruscanu din Jocul ielelor; personajul nu reuşeşte să unească idealul lui -social 

abstract, cu nevoile şi putinţele oamenilor, ca și Danton, care pare să militeze în virtutea 
unui ţel ce va rămîne întotdeauna neînțeles și neatins de popor. lată deci că, și înainte 
de 23 August, dramaturgia lui Camil Petrescu se caracterizează prin faptul că pune mai 
presus de drama intimă a intelectualului, drama lui socială. E adevărat că și la Sebastian, 
nefericirea personală a eroilor izvorăște din condiţiile sociale în care trăiesc. Însă, conflictul 
lor cu societatea ne parvine prin intermediul înfrîngerii lor pe plan sentimental. Valoarea 
umană a lui Marin ne face să presupunem capacitatea sa care nu se poate afirma. La Camil 
Petrescu, personajele își cuceresc aprig recunoaşterea forţei lor intelectuale. Drama decurge 
nu din neputința de a lupta cu o societate opacă și mercantilă, ci din imposibilitatea de 
a găsi o punte între idealul visat şi înfăptuirea lui în realitate. De aci, decepţia amară 
mînă eroii lui Camil Petrescu nu spre resemnare, ci spre zdrobirea dureroasă, definitivă. 

Evocarea personalităţii lui Bălcescu reia ideea misiunii sociale a intelectualului. 
Marile probleme ce și le pune Bălcescu, ca și Ruscanu sau Danton, sînt ridicate la nivelul 
solemn al transformărilor istorice. Însă, în locul abstracţiilor goale, Bălcescu își identifică 
idealul cu fluxul maselor în revoluţia de la 1848, formulind năzuinţele populare. Conflictul 
din piesă nu mai încheie înfruntarea intelectualului cu societatea, prin izolarea provocată 
de neînţelegerea aspirațiilor absolute. Pe baza viziunii juste a procesului istoric, conflictul 
piesei se suprapune luptei dintre nou şi vechi, la care participă pe plan exterior și interior 
intelectualul. Militind pentru viitoarea Romînie democrată, Bălcescu se conduce după codul 
intereselor ei. Patetica lui dăruire este un comandament al idealului social pe care-l 
slujeşte în toate acţiunile sale, mici şi mari. Credinţa în drepturile poporului îl face să 
priceapă că, cu toate înfrîngerile vremelnice, acest ideal nu poate fi niciodată dezminţit. 
În numele acestui ideal, el este mindru, aspru, exigent cu sine şi cu ceilalți. Într-o con- 
versaţie cu Maria Cantacuzino, Bălcescu arată că el personifică ţelurile mişcării pașoptiste, 
că ambiția sa este ambiția reușitei revoluţiei. „Poţi să ai o extraordinară părere intimă 
despre tine şi să te mulţumeşti cu puţin”, afirmă Bălcescu. El nu se poate mulţumi cu 
puţin, fiindcă pe umerii săi apasă răspunderea speranţelor unui întreg popor. Toată 
puterea și vitalitatea lui se concentrează ca nu cumva să fie înșelate „aşteptările poporului“. 
Axa unică de construire a personajului nu-l sărăceşte. Prin Bălcescu, Camil Petrescu a 
creat un caracter unitar, armonios, şi nu liniar. Personajul e departe de a fi senin. 
Spiritul său frămîntat se macină mereu. Dar, dubiile şi greşelile sale nu sînt motiv pentru 
oblojirea slăbiciunilor, pentru justificarea retragerii în sine. Ele îl călesc pentru a putea 
închina, şi mai consecvent, viaţa sa revoluţiei. Cu regret şi nu cu remuşcare, Bălcescu 
constata : „Pentru nimeni dintre cei care m-au iubit n-am fost în stare să fac nimic”. 
Bălcescu nu este o fire rece. El își jertfeşte propria-i existență, ca şi pe a celor apropiaţi, 
deoarece consideră că există ceva mai important: viitorul Romîniei. Sacrificiul nu i se 
pare dureros, dureroasă este numai neîmplinirea pînă la capăt a misiunii. „Mi-am dorit 
încă zece ani de viaţă. l-am trăit. Ce-am izbutit? Nimic.“ — rostește el cu amăraciune 
la sfîrşitul activităţii sale. Zbuciumul de esenţă superioară al lui Bălcescu, arderea inte- 
rioară generată de concepţia sa etică și politică îl aduc în mijlocul preocupărilor celor 
mai actuale şi transmit pur, ca de cristal, crezul datoriei patriotice. 

Primii eroi recrutaţi din realitatea contemporană nu au reuşit în aceeași măsură 
să fie actuali. Le-a lipsit probabil (fără experienţa şi îndelungata cercetare a lui Camil 
Petrescu) flacăra contradicţiilor creatoare și intensitatea trăirii lui Bălcescu. Viaţa lor 
se susține cîteodată pe aglomerarea dramatismelor exterioare. În dorinţa de a face din 
eroi oameni de oţel, intransigenţa și fermitatea atribuite personajelor au fost uneori atit 
de exagerate, încît le-au schematizat. în loc să le fortifice. Frămîntările intime intrau adesea 

doar pe seama personajelor negative, fiind reduse și aci la o extirpare bruscă şi totală 
a rămășițelor unei mentalități retrograde. Această transformare ia la personajul principal 
din Jarbă rea — omul de știință apolitic, care pricepe importanța însușirii ideologiei 
marxiste — forma trezirii dintr-un somn lung sau a unei descoperiri polițiste. Pentrw 
intelectualii care, proveniţi dintr-un mediu sănătos, nu posedau rămășițe burgheze, nu mai 
exista nici o dificultate, şi nici o evoluţie. Ei nu erau animați decît de certitudini, și 
de aceea, suferințele şi greutăţile lor. se rezolvau ca prin farmec. lată cît de rapid se 
conving eroii că, în ciuda experienţei nereușite, vor pune la punct, într-un timp record, 
invenţia lor. La întrebarea dacă vor putea da în curînd oţelul special, ei răspund: 
„Andrei: Tovarăşe Sofronie, sintem toţi pătrunşi de răspunderea care apasă asupra noastră. 
O răspundere grea. Mult mai grea decit am bănuit. Răspunsul, știu eu? Tu ce spui, 
lrino? Ce spui Marine? Irina: Cred că-l vom putea da. Marin: Îl vom putea da. 
Andrei: Il vom da.“ 

Personajele de această factură nu trăiesc, ele transmit emoțiile lor prin conștiincioase 
rezumate ale sentimentelor prezente şi anterioare, care se încadrează perfect într-o schemă 
şcolărească. Din cauza golirii personajelor de un conţinut sufletesc bogat, scriitorii pornind 
de la teză la realitate și nu de la extragerea din realitate a trăsăturilor caracteristice, 
ne găsim, în unele cazuri, în faţa reluării unui soi de commedia dell'arte cu eroi și acţiuni 
prestabilite. Ritmul acţiunii, întîmplările diferă puţin, dar firul lor rămîne monoton, 
același, dezlegarea situaţiilor nu oferă surprize. 

Cu timpul, problema intelectualului a fost aprofundată cu mai multă atenţie și, 
fără să-l olensăm pe Marin, cu mai multă subtilitate. Forţa analitică a crescut, dacă 
integrăm printre eroii noştri personajele din Citadela sfărimată, Preludiu, Ziariștii „etc. 
Matei din Citadela sfirimată reprezintă tipul de intelectual a cărui revoltă împotriva con- 
venţionalismului burghez s-a cristalizat în formula „vivere pericolosamente“, în beţia 
riscului, a gestului gratuit. Gestul gratuit a însemnat, chiar pentru mulţi intelectuali cinstiţi, 
prilejul de cucerire a libertăţii, înlocuind cu așa-zisa independenţă a categorici estetice 
adevărata libertate a omului. Descătușat însă de teribilele oprelişti burgheze, Matei nu 
ştie să păşească spre înţelegerea libertăţii ca necesitate socială. Intelectul său nu se mai 
supune decit jocului unui frumos iluzoriu, el nu se mai poate întîlni cu prospeţimea vieții- 
Încetul cu încetul, Matei, revoltatul în genunchi, acceptă ideea subvenţiei materiale și 
ideologice a unei lumi pe care pretindea că o disprețuiește, căci numai acea lume îi 
menajează o activitate nefolositoare, de fapt, manie intelectualistă. Destinul tragic al 
inadaptării, temă reluată de Horia Lovinescu, este autentic. El rezidă în ripirea criteriilor 
etice atît de preţioase pentru activitatea intelectuală, risipirea acelor criterii care consideră 
menirea artei și ştiinţei strîns legate de utilitatea ei practică. Confuzia lui Matei generează 
un conflict interior, dur și violent şi, de aceea, personajul se minte pe sine și pe ceilalţi, 
iar cînd se recunoaşte în adevărata lui înfățișare, îşi curmă existenţa. Deși impresionant, 
personajul lui Horia Lovinescu nu ni se pare consecvent prezentat. Ori el este propria 
sa victimă, cale veridică pentru o categorie de intelectuali (în acest caz, Matei trăiește 
tocmai din necunoașterea concepţiei sale ca dăunătoare și dispare în momentul cînd își dă 
seama de nimicnicia convingerilor sale). Ori, după cum autorul ne dă să înţelegem uneori, 
Matei este un impostor conştient, demascat pînă în cele din urmă. Atunci, întreaga sa 
destrămare psihică nu este verosimilă. Autorul a recurs la exagerarea negativismului lui 
Matei pentru a clarilica mesajul, concluzia piesei. Dar nu înnegrirea lui Matei era necesară 
pentru punerea în lumină a rolului intelectualului. Ar fi fost mult mai bine ca personajele 
indicate să-i opună lui Matei alt mod de gîndire, să fi avut — în afară de apariţia tonică 

a bunicii — mai multă consistenţă. Aceste inegalităţi în construirea personajelor Citadelei 
sfărimate ţin de o cauză care a fost mult timp aproape generală în dramaturgia actuală ; 
adaptarea intelectualului a fost egalizată cu reeducarea sa. Procesul de reeducare, în 
adevăratul său sens, este continua atingere a unui plan superior de gîndire și manifestare, 
firesc tuturor categoriilor sociale, în orînduirea care construiește socialismul. Marx arăta 
că în opera sa transformatoare, de zeci și zeci de ani, proletariatul, reeducînd celelalte 
clase, se reeducă pe sine însuși. De aceea, văzînd evoluţia intelectualului doar ca o 
adaptare, o pricepere a inexistenţei apolitismului, s-au restrîns sfera de activitate şi 
efervescenţa de idei a intelectualului. La majoritatea intelectualilor de astăzi, noile cadre 
de constructori ai socialismului, nu adaptarea la socialism este problema cheie, ea fiind. 
credem, în bună parte depășită. Cum să fie rezolvate multiplele şi variatele chestiuni pe 
care le ridică construcţia socialismului, iată ce-i preocupă pe intelectualii noștri. Această 
situaţie dă loc la noi manifestări și ciocniri, pe plan filozofic, la noi întrebări și soluţii 
practice. Simpla dovadă, printr-o situaţie acută, că intelectualul nu poate rămîne 
neutru, că orice faptă a sa este, în ultimă instanţă, politică, limitează complexitatea 
realităţii de azi. 

Într-o anume măsură, Preludiu de Ana Novac lărgeşte aria dezvoltării intelectuale. 
Piesa porneşte de la ipoteza înnoirii necontenite a omului în suișul lui către ideal. Evident 
că noţiunea de libertate a intelectualului intră în setea lui de perfecţionare, în convingerea 
că efortul fără răgaz n-o să se piardă în zadar. În colectivul teatral al institutului, fiecare 
învaţă din experienţa celuilalt, îmbogăţindu-se, schimbindu-se sufleteşte. Nu este o deosebire 
esenţială între severul profesor care, sub influenţa vieţii noi, îmbină pe nesimţite, din ce 
în cel mai mult, exigența profesională cu cunoaşterea umană, și adolescenta care se dezbară 
de hoţie. Personajele se aseamănă cu toată diferenţa lor temperamentală şi de pregătire, 
pentru că fiecare zidește ceva la temelia unei vocaţii iubite, care a primit condiţiile 
împlinirii ei şi, corespunzător acestor condiţii, trebuie să ajungă la deplina realizare. 
Ana Novac transmite preţioasa idee că apropierea personajelor ei de ceea ce este frumos, 
curat, estetic, înseamnă totodată formarea unei noi concepţii de viaţă, care are la bază 
ideologia clasei muncitoare. Dezbaterea de idei profundă şi pasionată creează piesei și 
o structură dramatică deosebită. Punînd în concordanţă acţiunea cu meditaţiile lirice ale 
personajelor, se simt în piesă profunzimea, vibrația unei epoci, unei vîrste, a conştiinţei unci 
generaţii. Optimismul piesei apare limpede, deși dacă judecăm fiecare personaj în parte, 
îi recunoaştem o rană încă nevindecată, o jignire încă neuitată, un sentiment poate 
neîmpărtăşit. Dar la baza muncii acestui colectiv stă încrederea în viaţa cu perspective 
nebănuite, în care orice oprelişte poate fi zdrobită prin muncă, perseverenţă, dragoste. 

Dacă în Preludiu, menirea intelectualului, scopul său sînt, prin domeniul abordat, 
generale, piesa Ziariştii e axată pe aportul practic imediat al intelectualității. Ziariştii 
pune în discuţie nu înfruntarea deschisă de principii morale, ca în Citadela, sau închegarea 
noii concepţii de viaţă, ca în Preludiu. Mirodan înfăţişează bătălia care se dă, sub haina. 
aceloraşi norme de conduită, între intelectualii cinstiţi şi cei demagogi. Personajul principal 
al piesei, Ion Gheorghe, nu este un intelectual. De altfel, el nici nu apare pe scenă. 
Cu toate acestea, despre soarta lui este vorba, despre soarta acestui muncitor dintr-o 
provincie îndepărtată. În momentul cînd e gata să cadă victimă nedreptăţii, el apelează 
la cotidianul care are datoria să-l reprezinte. Gazetarii noștri îl vor uita oare pe lon: 
Gheorghe, vor arunca din neglijență și comoditate scrisoarea lui în vraful de hirtii? 
Sau vor căuta să descopere și să proclame adevărul ? Aţi ghicit desigur că în Ziariştii se 
alege calea a doua. Împotriva celui care dorește să-şi păstreze locul călduţ, fără eventualele 

riscuri pe care le comportă uneori cinstea și sinceritatea, colectivul de ziarişti, de la 
energicul şi bine pregătitul redactor-șef şi pînă la reporterul cu apucături originale, dove- 
dește că merită să poarte numele de intelectuali. 

Intelectualul zilelor noastre este; mai mult decît oricînd, un luptător pentru adevăr. 
Căutător neobosit, el are astăzi mai mult ca în trecut, posibilitatea să descopere adevărul, 
să-l priceapă, să-l spună răspicat. A da înapoi înaintea acestei misiuni nobile ar fi o 
trădare. Prin aceste trăsături de conţinut, Ziariștii ne apare ca un mesaj demn de luat 
în seamă. Desigur, nu ocolim deficienţele piesei care, preluind tradiţiile comediei noastre, 
nu știe cu destulă pricepere scenică să pună în concordanţă nervul dialogului cu ritmul 
acţiunii. Cu toate acestea, piesa reușește mai mult ca celelalte lucrări dramatice din ultimii 
ani să construiască tipuri vii, variate, simpatice, de intelectuali cinstiţi — individualizind 
convingător personajele, cu obiceiurile, ticurile, temperamentele lor diferite — animați însă 
de o convingere comună. Imaginindu-şi că Ion Gheorghe află că în lupta lui împotriva 
nedreptăţii nu este singur, că pe aripile moderne ale presei se răspindeşte adevărul ca 
fulgerul, ziariștii cred că au atins hotarul minunat al comunismului. 

Fiecare dintre cei şase autori în căutarea unui personaj l-a găsit cu mai multă 
trudă sau ușurință, l-a redat mai viu sau mai şters. Alţii și alţii vor înzeci încercările 
şi probabil şi reușitele. 

Am încheia cu nădejdea ca noii ambasadori literari ai intelectualităţii noastre 
contemporane să continue strădania vechii pleiade şi să ne împărtăşească într-o profundă 
mărturie artistică, problemele insemnate ale etapei actuale de construire a socialismului. 

Odinioară, faţă de concepţiile literare înguste, calpe, ale societăţii în care trăiau, 
personajele pirandelliene din piesa Șase personaje în căutarea unui autor, venind singure 
pe scenă, din proprie iniţiativă, reclamau dreptul existenței lor ca mesageri ai unei realități 
care se cerea dezvăluită şi soluţionată. Procedeul ales de dramaturgul italian are însă și 
altă semnificaţie, El sintetiza căutarea scriitorului pentru a da printr-o realizare artistică 
simplă, sobră, modernă, impresia perfectei autenticităţi pe care trebuie s-o transmită arta 
contemporană. Ciţi ingineri — şefi de șantiere —, agronomi și economiști încercaţi nu 
aşteaptă să li se dea cuvintul în artă? Este datoria scriitorului să ia în consideraţie 
dezideratul lor, să le insufle viaţă fără moarte. 

Urăm dramaturgilor noştri ca această căutare a personajului cunoscut, dar ale cărui 
trăsături sînt încă incerte, căutarea acelei familiare figuri acoperită încă de vălurile care 
xestompează contururile, să fie încununată de succes, să fie răsplătită de ropotul de aplauze 
care înmînează personajului literar certificatul său de naștere. L-am ruga pe acest personaj 
să ne întruchipeze dorinţele, să fie natural, sincer, participant activ la strădaniile noastre 
cotidiene şi, mai ales, să nu păstreze discreţie şi rezervă cu privire la frămîntările și 
<oncluziile sale. 

Însemnările unui dramaturg 


Despre ceea ce este etern şi ceea ce e efemer, despre şablon şi prospeţimz, 
espre ceea ce mişcă inimile şi ceea ce le lasă indiferente... 


Aş voi să încep aceste succinte însemnări, adresate 
prietenilor mei romini, cu relatarea unui fapt real — 
lucru totdeauna instructiv. 

În primele luni ale celui de al doilea război mon- 
dial, eram mobilizat la Kronstadt, în cadrul flotei Balticii, 
pe bordul vasului de linie „Oktiabrskaia Revoliuţia”. Tră- 
iam clipe grele, sumbre, de încordare ; zilnic, vasul era 
atacat de zeci de avioane germane, iar la rîndu-i, își avea 
îndreptate gurile de foc asupra unităţilor armatei lui von 
Lesb, care atacau în direcţia Leningradului. 

Odată, în răstimpul dintre două bombardamente, 
m-am dus la biblioteca de bord spre a schimba o carte 
şi, aflîndu-mă acolo, am început să frunzăresc fişele de 
cititori. Era interesant de urmărit: ce citeau matrozii și 
ofiţerii, la care cărţi era cererea mai mare în acele zile grele? 

Ei bine, cel mai cerut era romanul Război și pace al lui Tolstoi, şi biblioteca abia 
prididea să facă faţă, cu toate că avea mai multe exemplare din această carte. 

Pînă la 22 iunie, adică pînă la începerea războiului, oamenii citiseră cu tot atita 
rîvnă şi pasiune Anna Karenina. În amîndouă aceste cărţi mari şi veșnic preţuite, cititorii 
— în cazul de faţă, militari — căutau răspuns la întrebările care le frămintau mintea 
și inima. Faptul că ei se adresau epopeii tolstoiene ca unui izvor de apă vie și miraculoasă, 
şi că o făceau tocmai în acele zile de grele încercări ale fiinţei şi cugetului lor, era un 
fenomen firesc. 


Totuşi, cele zugrăvite în ambele cărţi sînt legate de evenimentele unei alte epoci. 
dispărute pentru totdeauna... Aşadar, pînă şi cele mai geniale, cele mai vii şi nepieritoare 
valori artistice acţionează în chip diferit asupra sufletului omenesc, în epoci diferite. 

Cum rămîne, atunci, cu problemele eterne şi problemele vremelnice ? 


În definitiv, cunoaştem fundamentul dramatic, tematica intrigii pieselor din trecut. 
+ Articol scris pentru revista „Teatrul“ 

Au dispărut din viaţa noastră urmaşii lui Tartuffe şi, odată cu ei, ne-au părăsit luptele 
pentru moșteniri, problemele mezalianţei, problemele inegalităţii sociale, în vechea accepţie 
dată acestor teme. Viaţa nouă a noii societăţi a modificat în felul ei, într-un chip nou, 
aşa-numitele probleme universal-umane. E de datoria dramaturgului, a teatrului, a regi- 
zorului să înfăţişeze tocmai acest element nou în toată complexitatea şi cu toată îndrăzneala 
lui, fără să-l lăcuiască în nuanţe trandafirii, nici să-i adauge umbre întunecate; fără să-l 
retușşeze, nici să-l fardeze. Au mai rămas drame omeneşti în societatea omenească, în 
ciuda faptului că fiecare epocă istorică pune, de fiecare dată, pecetea sa proprie, unică, 
pe aceste drame. 

E cazul să spunem că şi gelozia, şi dezamăgirile în dragoste, dezamăgiri cumplite 
şi adinci, prilejuite de această latură intimă a existenţei noastre, şi nemernicia, şi noblețea 
sufletească, şi necazurile, și curajul — toate aceste „noţiuni universal-umane“ trăiesc încă 
astăzi printre noi, refractate de fiece dată într-un alt fel. Ni se întîmplă, doar, în vorbirea 
curentă, să ne referim la contemporani de-ai noştri denumindu-i, pe unul „Othello“, 
— deşi Othello al nostru nu sugrumă pe Desdemona —, sau pe altul „Iago“, cu toate că 
acest Iago modern operează cu alte metode decît ticălosul zugrăvit de Shakespeare... 

Da, mai există în viaţa noastră de azi, ca vestigii ale trecutului, şi Iago, şi Julien 
Sorel, şi cîte un Tartuffe, în ediţie mai palidă şi sub altă înfăţişare, şi chiar cîte un nou 
Rastignac. Atunci, de ce să nu lovim în ei cu toată forța şi pasiunea unor artişti care 
proclamă idealurile noii societăţi și luptă pentru aceste idealuri ? 

Ne temem, pe bună dreptate, de situaţiile triviale, banale, de intrigile arhicunoscute 
în piese, în scenarii, chiar şi în romane. Ba, avem chiar un termen — acela prin care 
<lesemnăm, îndeobşte, aglomerările de peşti de aceeaşi specie: „bancuri“ de scrumbii, 
„bancuri“ de chefali etc. „Bancuri“ de piese ! Într-adevăr, te uimeşte cum a fost cu putinţă 
ca la noi piesele, filmele să se succeadă uneori în „bancuri“, axate pe una şi aceeaşi temă. 
Mi s-a întîmplat să confund piesele şi să nu mai știu din care provin un anume preşedinte 
de colhoz, înapoiat, şi soţia lui, element conștient... 

Cu toate acestea, socotesc că ar fi penibil să ne eschivăm cînd ne vedem în faţa 
dificultăţilor, să ne ferim de a înfăţişa o anumită situaţie sau un anumit personaj, pe 
temeiul că ar mai fi fost zugrăvite. Să ne gîndim, de pildă, de cîte ori n-a mai fost prezentată 
în literatura mondială următoarea situaţie din viaţă: „la rudele din capitală, nimereşte, 
ca trăsnetul din cer senin, o rudă din provincie, sosind în momentul cel mai nepotrivit !* 
Mărturisesc că eu însumi am păcătuit folosind în piesa mea O chestiune personală o situaţie 
similară în cazul unchiului Fedia... 

Dar iată că în fermecătoarea lui piesă Într-un ceas bun, talentatul meu coleg de 
breaslă Victor Rozov a utilizat de asemenea această situaţie: la rudele din Moscova, 
soseşte un nepot din provincie. Povestea e banală, desigur, dar cît de proaspătă, interesantă, 
plină de tilc pentru noi... Sau, de pildă, prietenul lui, acel băietan mindru, care înnoptează 
prin gări, ascunzind acest lucru pînă și celor apropiaţi, pentru că nu vrea să le cadă în 
sarcină şi preferă să le spună că e găzduit la rude: îl trădează numai dorul cu care 
priveşte canapeaua, felul cum îi dă tircoale, ca pisica farfuriei cu lapte... Rozov a urmărit 
să tălmăcească, anume să tălmăcească într-un fel nou o situaţie veche, să-i insufle un 
conţinut actual, contemporan, să zugrăvească trăsăturile tipice ale tinărului sovietic din 
zilele noastre — cu mîndria lui, cu accepţia pe care el o dă onoarei, cu firea lui inde- 
pendentă — și astfel această situaţie „răsuflată” ne-a apărut într-o lumină nouă. 

Înseamnă, așadar, că nu numai din pricina repetării unor „situaţii” arhicunoscute 
este şablon o anumită piesă. Cauza stă în faptul că nu a fost surprinsă marea diversitate 

a vieţii, în faptul că oamenii sînt zugrăviți în general, prin trăsăturile lor comune şi nu 
prin unicitatea lor; în sfîrşit, în faptul că scriitorul nu a găsit soluţia artistică adecvată 
ideii sale. Toate acestea provin adesea din împrejurarea că unii dramaturgi nu se străduiesc 
să-şi spună cuvîntul lor, părerea lor personală cu privire la anumite probleme, ci se 
grăbesc „să ţină pas cu epoca“. Dar epoca pe care o trăim înaintează în ritm vertiginos 
şi orice încercări mecanice de a te menţine în rind cu ea, dacă sint lipsite de trăirea 
profundă, autentică a pulsului şi cerinţelor ci, fac din asemenea dorinţe pripite „de a ţine 
pasul“... un dizgraţios mers săltat, sau — ceea ce e şi mai urit — o ţopăială într-un 
singur picior. 

Am mai avut prilejul să scriu că unii confundă simţul epocii, actualitatea unei opere 
"dramatice cu așa-numita conjunctură, presupunînd cu naivitate sau cinism că e vorba de 
noțiuni identice. l 

Nu! Noţiunile acestea se vrăjmăşesc, sînt antagoniste. Spectatorul se orientează 
de minune în această privință, pe el nu-l poți înşela ! Spectatorul simte ce anume e izvorit 
din dorinţa invincibilă a artistului de a-și spune cuvîntul cu privire la o anumită problemă 
din viaţă, şi ce anume provine dintr-un calcul rece, meșteșugăresc. Spectatorul simte 
atunci cînd aparenta actualitate camuflează nepăsarea lăuntrică şi cînd monologuri de efect 
scapără ca artificii fără flacără, ce nu ard pe nimeni, distribuite uniform între personaje, 
la rîndul lor fabricate din carton și pergament. El nu află aci nici ardoarea sufletului, 
nici cugetul artistului — cuget fără de care nu există și nici nu poate exista intuire a 
vieții —, nu află nici vreo încercare de a include experiența personală în cele înfățișate... 

Dimpotrivă, spectatorul e recunoscător atunci cînd i se oferă o actualitate autentică, 
atunci cînd artistul pune în opera lui simţirea unui contemporan şi a unui luptător, 
indiferent dacă scrie despre epoca noastră, despre războiul civil sau despre istoria înde- 
părtată... Îmi amintesc ce răsunet a avut în zilele celui de al XX-lea Congres al Partidului, 
la Moscova, piesa lui Vsevold Vişnevski, Tragedia optimistă, scrisă în 1932 de acel 
scriitor bolșevic, ostaș în marea armată a comunismului: avea o rezonanță emoţionant 
de contemporană, de actuală, ca şi cum ar fi fost scrisă în 1956... Am simţit impresia pe 
care a lăsat-o Hamlet, în regia lui Nikolai Ohlopkov, la Teatrul Maiakovski ; regizorul 
l-a privit pe eroul shakespearean cu ochii eroului din zilele noastre, cu ochii omului care 
trăieşte într-o societate nouă; el a văzut un Hamlet care se ridică împotriva unei 
lumi-temniță „cu o sumedenie de lacăte, tainiţe şi beciuri“, a văzut un Hamlet animat de 
minie şi furie împotriva putreziciunii şi făţărniciei epocii sale grosolane şi crude... Ohlopkov 
l-a văzut pe Hamlet orientat spre viitor... De aceea, actorul Evgheni Samoilov a rostit 
ultimul monolog al lui Hamlet ca un mesaj politic de mare însemnătate, destinat veacurilor 


viitoare. 
Citind printr-o prismă nouă piesa Hamlet, Ohlopkov a montat-o într-un fel nou, 
readucind în teatru sentimentul sărbătorescului, pitorescului, pierdute — din nenorocire — 


în multe spectacole. Şi fiecare reprezentaţie a acestui Hamlet este o sărbătoare pentru 
publicul spectator, care umple pină la refuz sala. 

În acelaşi teatru, se reprezenta pînă de curind o piesă contemporană, consa- 
rată vieţii satului nostru; piesa nu s-a menţinut decît scurtă vreme în repertoriu, deşi 
aparent era actuală. În ca, în ciuda contemporaneităţii ei de suprafaţă, spectatorul nu 
afla o actualitate autentică, nu afla o atitudine caldă, nici emoția scriitorului faţă de 
„ceea ce înfățișa; piesa nu comunica actorilor nici o tulburare şi prin urmare nu putea 
să mişte nici pe spectatori. Pe de altă parte, piesa lui Victor Rozov, pe care am mai 
amintit-o, a făcut în scurtă vreme ocolul întregii Uniuni Sovietice; sute de teatre au 
«montat-o, şi această piesă modestă, am putea spune cotidiană, despre năzuinţele, gindurile 

şi grijile tineretului nostru, a emoţionat spectatorii graţie faptului că ei au putut să 
deslușească în ea ecoul sincer, nefalsificat al adevărului vieţii, elementele noi surprinse 
de autor, să simtă nemijlocita participare a dramaturgului care ştie ce vrea, ce crede şi 
ce urmărește. lată, în această piesă există un autentic simţ al epocii, există actualitate 
în înţelesul superior al cuvîntului. În ea, spectatorul găseşte răspuns la întrebările ce-l 
frămîntă... 

Dar spectatorul nu găseşte răspuns în piesele care utilizează unele situaţii, unele 
fapte din viaţă, fără să dezvăluie semnificaţia lor profundă, fără să le lege de tendin- 
tele epocii... 

Descrierea ştearsă a amănuntelor cotidiene, coborîrea la platitudine, lipsa de parti- 
cipare, neexprimarea punctului de vedere personal combativ și absenţa unei viziuni largi, 
contemporane asupra faptelor — toate acestea nu reprezintă calea spre o artă mare. 

„Cel ce a fost necesar celor mai buni dintre contemporanii lui, acela a trăit pentru 
timpurile sale...“ 

Noi, dramaturgii care lucrăm pentru teatrul contemporan, trebuie să ne amintim 
minunatele cuvinte spuse de Schiller lui Goethe, dacă vrem ca piesele noastre să fie stră- 
bătute de suflul proaspăt şi viguros al timpului, dacă vrem ca piesele noastre să miște 
inimile contemporanilor, să le insufle ginduri mari şi frumoase, înălţindu-i, însufleţindu-i 
la noi înfăptuiri... 

FLORIAN POTRA 


Cronica dramatică în provincie 


Asemeni artei pe care o oglindește, cronica (sau critica) dramatică reprezintă o 
modalitate complexă (scepticii ar spune hibridă), aparţinind pe de o parte scenei, prin 
obiectiv şi problematică, pe de altă parte literaturii, criticii literare, prin mijloacele de 
expresie, care sînt ale scrisului. S-ar putea deduce, dintr-o necesară simetrie, că autorul 
de cronici e, în acelaşi timp şi în egală măsură, om de teatru şi scriitor, cu toate virtuțile 
implicate. 

Problema comportă însă și un alt punct de vedere şi chiar mai multe. Așezat între 
fenomenul teatral concret, viu, și publicul asimilator al acestui fenomen, încotro se orien- 
tează cronicarul dramatic ? Exprimă opinia publică în raport cu spectacolul, sau o ini- 
ţiază pe cea dintii în tainele acestuia ? Mai amănunţit: informează sau formează publicul, 
consemnează sau interpretează un spectacol? E limpede că-i revin toate aceste atribuţii, 
după cum trebuie să fie, într-adevăr, şi scriitor, şi om de teatru, cu amîndouă funcţiile 
topite într-o personalitate distinctă. În acest sens, cronica dramatică devine o sinteză a 
tuturor elementelor ce definesc, la un moment dat, cultura dramaturgică și teatrală a 
societăţii. 

Cronica dramatica înseamnă, în primul rînd, o luare de poziţie, o atitudine: faţă 
de piesă şi faţă de spectacol, considerate în ansamblul mişcării teatrale actuale, incluzind 
aici şi gustul publicului. Aceasta cere o precisă formaţie ideologică a cronicarului, o pro- 
fundă asimilare a concepţiei socialiste despre literatură şi artă, combativitate în aprecierea 
fenomenului teatral. 

Inseparabilă de pregătirea ideologică-estetică, formaţia culturală a cronicarului 
trebuie să fie vastă şi diversă. Fără o profundă cunoaştere a istoriei literaturii dramatice 
şi a teatrului, universal și rominesc, fără capacitatea de a se orienta cu promptitudine 
în datele fundamentale ale artei scenice şi ale diferitelor curente şi metode, în sfîrşit, 
fără o — măcar — elementară informaţie asupra artelor ajutătoare (figurative, muzică, 
arhitectură, dans etc.) cronicarul dramatic devine o simplă fantasmă. 

Întemeindu-se pe aceste două instanțe esenţiale — fermitate ideologică în con- 
cepţiile estetice şi larg orizont cultural — cronicarul dramatic e un militant. Ne referim 
în special la capacitatea de a desluşi şi încadra fizionomia spectacolului în aceea mai 
largă a unui teatru şi, mai departe, a întregii mişcări teatrale din țară. A milita în principiu 
şi în general pentru arta realist-socialistă e frumos şi necesar, dar insuficient şi vag; 

trebuie să se militeze pentru un spectacol, pentru anumite elemente ale unui spectacol 
— cele noi, creatoare, îndrăznețe — într-un anume teatru și la un anume moment al dez- 
voltării sale. 

Luată în serios, misiunea cronicarului dramatic e dificultuoasă și, mai ales, de răs- 
pundere. Ea pretinde o gamă de iscusinţe, încă mai largă decît cea enunțată pînă acum, 
gamă ce se întinde de la cintărirea amănuntului de istorie literară pînă la respectarea 
unor principii de psihologie a interpretului, ca să nu pomenim de condiţia intrinsecă a 
ținutei stilistice şi terminologice. La ce am spus pînă acum, am adăuga că se mai cer, 
neapărat, o mare pasiune, o profundă afecţiune pentru teatru şi pentru problemele lui. 

N-am dori să avem aerul celui care dă lecţii de critică dramatică. E totdeauna deli- 
cat, dacă nu penibil, să te erijezi în maestru al propriilor tovarăşi de preocupări. Am ţinut 
doar să stabilim citeva puncte de reper în sumara privire pe care intenţionăm a o arunca 
asupra activităţii cronicarilor dramatici din presa regională şi raională. 

De asemenea, trebuie să precizăm că problemele cronicii dramatice sînt aceleași, 
fie că e vorba de presa din provincie, fie de cea bucureşteană. Totuşi, datorită mai ales 
tradiţiei şi numărului mare de teatre din Capitală, cronica dramatică e susţinută cu mat 
multă pricepere în organele de presă centrale. Oricum, în unul din numerele noastre vii- 
toare, va fi dezbătută pe larg și critica teatrală din Bucureşti. Cu un cuvînt, n-am vrea 
ca rîndurile de faţă să irite anumite susceptibilităţi, frecvente atunci cînd se face distincţia 
arbitrară provincie-capitală, intenţia noastră fiind doar de a atrage luarea-aminte asupra 
unor carenţe ale publicisticii de teatru din ţară. 


x 


Nu se pot recomanda și nici pretinde reţete unice de cronică teatrală. Fiindcă aceasta 
e, în ultimă instanţă, un act individual, în care obiectivitatea și subiectivitatea se îmbină 
într-o proporţie determinată de ţinuta ideologică, culturală şi, fireşte, temperamentală a 
celui care scrie. 

Astfel, socotim nimerită precizarea că ne vom referi la cronicile luate în discuţie, 
fără nici o prejudecată, fără nici o preferinţă pentru un mod sau pentru altul de a concepe 
cronica. Liber este cronicarul să înceapă cu analiza piesei și să continue cu remarce asupra 
regiei, interpreţilor, scenografiei sau, dimpotrivă, să debuteze prin observaţii la adresa 
programelor de sală sau chiar a peruchierului. Cu o condiţie, însă, independentă de metoda 
adoptată : să prindă şi să cuprindă, ca în focarul unei lentile, imaginea exactă a specta- 
colului, a virtuţilor şi limitelor lui. Şi, prin imagine exactă, nu înţelegem deloc una 
statică, rigidă, ci din contra, momentul de artă cu tot ce are realizat sau potenţial, cucerit 
sau ratat, sau perfectibil. 


* 


Întii, o constatare ce ne bucură: toate organele de presă — de la „Flamura roşie“ 
din Reșița la „Flacăra . Iaşului“, şi de la „Pentru socialism“ din Baia Mare la „Dobrogea 
nouă” din Constanța — toate, fără excepție, rezervă cronicii dramatice o atenție parti- 
culară și un spațiu generos. Nu există premieră locală sau turneu al unui alt teatru, care 
să nu fie consemnate prin cronici şi de multe ori prin avancronici. Remarcăm faptul, pen- 
tru că reprezintă asigurarea posibilităţii prompte de exprimare a cronicarului. Redacţiile 


tuturor ziarelor — regionale sau raionale — şi-au format în acest sens o deprindere, o 
normă, definitiv cîștigată. Ceea ce redacţiile nu și-au format încă în cuvenita proportie 
— numerică si calitativă — sint cronicarii. 

Ne aflăm în stadiul căutării şi al „specializării“. Şi socotim că e firesc să fie așa : 
s-au creat teatre în localităţi care pînă nu de mult erau ţinute departe de manifestările de 
artă, în speţă de cele teatrale. Aşa că nu putem face o vină redacţiilor din a nu avea 
cronicari permanenţi — cu excepţia „Drapelului roşu“ din Timișoara şi a „Flăcării laşu- 
lui”, care-i au. De altfel, şi în Capitală, unde există precedente în acest sens, de-abia în 
ultimul timp cotidianele își au cronicarul dramatic titular. (Tendinţa ar trebui să rămînă, 
însă, aceasta: formarea unor cronicari capabili să acopere cu continuitate rubrica teatrală.) 

Alta e vina, în schimb, de atribuit redacţiilor, şi e simţitor mai gravă : cronicile. 
În marea lor majoritate, acestea sînt slabe şi unele chiar foarte slabe, necorespunzătoare. 
S-ar părea că ne contrazicem: cum să fie cronici bune, dacă nu s-au format, deocamdată, 
cronicarii? Contradicţia e aparentă. Vrem să afirmăm că redacţiile şi redactorii publică 
destul de ușor materiale mediocre și submediocre. N-ar fi prea greu să-și asume și preo- 
cuparea continuă de a căuta și stimula pe cei cu înclinări evidente, pe colaboratorii cei 
mai dotați pentru a scrie cronică dramatică. Dar poate că e şi oarecare comoditate în această 
privinţă ! O comoditate puţin scuzabilă, mai ales pentru redacţiile din orașele mari (uni- 
versitare), cum ar fi Clujul, Craiova, Aradul etc., unde baza de selecţie e mai largă. De ce 
„Pentru socialism“ din Baia Mare a izbutit să publice cîteva cronici bune, printre care 
aceea a lui I. Capocean la Mireasa desculță (nr. 690) e deosebit de clară şi densă, ridicînd 
probleme interesante ? De ce la Brăila, în ziarul „Înainte“ (nr. 3.565), poate apărea — sem- 
nată de Lica Paulescu — o cronică amplă şi aproape exhaustivă, ca analiză a piesei şi 
spectacolului Inima noastră ? 

Spuneam mai sus că reţetele nu sînt recomandabile. Totuși, parcă printr-o tacită 
convenţie, cei mai mulţi cronicari practică, dincolo de orice reţetă, o invariabilă cronică 
teatrală a superficialităţii și lipsei de exigenţă. Formele sint variate și nu prea. Printre 
cele mai frecvente, pseudoerudiţia, falsa informaţie. lată, bunăoară, o definiţie dată 
existenţialismului de un cronicar anonim: „Existenţialismul încearcă să împace ceea ce 
nu se poate împăca: ideologia burgheză cu ideologia marxistă. Pină la urmă, ajunge în 
mod inevitabil la impas şi, în producţiile sale filozofice, literare sau artistice, nu poate 
în cel mai bun caz decit să oglindească veridic descompunerea unui sistem care și-a trăit 
traiul“. („Crișana“, Oradea, nr. 281, cronica la Clubul împuşcaţilor.) Şi toate acestea, 
după ce se înșiră o seamă de nume, începînd cu Kirkegaard ! Nu se poate accepta o ase- 
menea interpretare, fiindcă ea seamănă confuzia ideologică, existenţialismul răminind 
una din cele mai tipice expresii ale filozofiei reacționare moderne. 

În același ziar (nr. 107), într-o cronică de data aceasta semnată, Eugen Groza de- 
monstrează o îngustă înţelegere a principiilor de estetică marxist-leninistă, limitindu-le la 
factorul social (ceea ce se mai cheamă și sociologism vulgar): „Conflictul social, deosebit 
de puternic, face din această piesă una din cele mai bune lucrări dramatice din literatura 
universală“. E vorba de Intrigă şi iubire. Nu putem fi de acord cu asemenea aserţiune, 
cînd e limpede pentru toată lumea că numai conflictul social nu poate salva o piesă. Tra- 
gedia lui Schiller e într-adevăr de mare valoare, dar datorită — cu necesitate — şi cali- 
tăților ei artistice. 

Fiindcă am ajuns la Schiller, un alt model de superficială informare îl oferă Ion 
Dumitrescu în cronica la Hoţii („Flamura roşie”, Reșița, din 18.1V.1956): „Caracteristicile 
mişcării literare „Sturm und Drang” se reflectă în prima operă dramatizată a lui Schiller, 
Hoţii, care s-a jucat pentru prima oară la Mannheim în 1782. După premieră, care are 
un succes imens, tiranul duce Karl Eugen îi interzice lui Schiller să mai scrie piese de 
teatru. În semn de protest, Schiller fuge din Stuttgart și, deşi duce o viaţă plină de lipsuri, 


35 


WwWwW.cimec.ro 


lucrează intens la tragedia Don Carlos. Sprijinit de marele Goethe, este numit profesor 
de istorie la Universitatea din Jena“. Trecînd peste cîteva imprecizii, datele sînt fidele 
adevărului istoric, dar cît de superficial îngrămădite şi cît de departe de a reconstitui 
figura şi concepţiile lui Schiller ! Cronicarul ar fi făcut mai bine dacă se limita la o peri- 
oadă mai restrinsă din biografia dramaturgului — aceea legată de crearea Hoţilor — pe 
care s-o adincească și din care să extragă elemente de informaţie utile pentru înțelege- 
rea piesei. 

Totuşi, acestea sint cazuri în care se întrevede cel puţin intenţia unei documentări. 
Alţi cronicari nu se obosesc nici atît şi înlocuiesc orice efort de căutare şi asimilare cul- 
turală printr-o mediocră pseudopoezie, printr-o falsă efuziune lirică: „La bătaia gon- 
gului, cortina se rulează uşor. O undă emotivă a cuprins spectatorii nerăbdători care 
așteaptă începerea spectacolului. Pe scenă se află cele trei gaite: Aneta Duduleanu, alături 
de surorile ei Lena şi Zoe care, adunate în jurul mesei, îşi petrec timpul delectîndu-se cu 
jocul de cărţi. Un schimb de cuvinte, rostite pe un jargon folosit de jucătorii de cărti, 
discuţiile de biîrfă ce se ivesc între aceste trei personaje reuşesc să dezvăluie din capul 
locului preocupările „importante“ ale familiei Dudulenilor, exponenţi ai moşierimii. Ast- 
fel începe comedia „Gaiţele“ pusă în scenă de colectivul Teatrului de Stat din orașul 
Birlad“. (G. Melic, cronica la Gaiţele în „Steagul roşu“, Birlad, nr. 732.) Ca şi cum, în alte 
teatre, Gaiţele ar începe altfel şi ar desfăşura o altă acţiune! 

Alteori, siropul pseudolirismului, al leșinului în faţa scenei e substituit de un 
verbiaj dogit, de o frazeologie sterilă şi în acelaşi timp sforăitoare: „Istoria teatrului 
consemnă exemple strălucite cînd piese ale scriitorilor legaţi de popor au făcut să se 
dărime edificiile claselor exploatatoare, și aceasta în vreme cînd adevărul era ţinut sub 
obroc, înlănțuit şi hăituit ca cel mai oribil dușman. Astăzi. cînd în patria noastră poporul 
își creează și conduce singur destinele, instituţiile de artă au un rol măreț etc., etc.“ (vezi 
„Steagul roșu“, Petroșani, nr. 2.090, cronica lui N. Irimescu la Omul care a văzut moartea). 
lată un fel de a masca, în dosul lozincilor, lipsa de pregătire, nivelul scăzut al cunoştin- 
telor, sărăcia de idei. 

Destul de des, din buna intenţie de a fi „preţios şi pretenţios” fără să-și complice 
prea mult fraza, cronicarul izbutește să se facă neînțeles: „Cavalerul mut e o comedie 
prețioasă și totodată pretențioasă, care nu suferă depăşirea limitelor povestirii”. Ne măr- 
turisim incapacitatea de a ghici intenţiile şi gîndul cronicarului şi renunţăm la orice inter- 
pretare. (E vorba de cronica lui loan Chereji din „Steaua roșie“, Tg. Mureş, nr. 389.) 

Desigur, nivelul cultural scăzut e supărător, şi nu numai la cronicarii dramatici. 
Dar cînd acestuia i se adaugă bravada și mediocritatea agresivă, supărarea se transformă 
în tristeţe. E cazul cu D. Căpitanu, care se intitulează mîndru „secretar literar al Teatrului 
din Petroşani“ : „Cea de-a 63-a premieră a Teatrului de Stat din Petroşani e un spectacol 
pe care, păstrînd moştenirea unei năstruşnicii teatrale, ne-am obișnuit să-l numim „coup- 
pée“. (Cuvintul se scrie, de fapt, cu un singur p și un singur e!) În fraza de mai sus, 
autorul se vrea avizat; în continuare, are idei estetice: „Realismul socialist în artă ne 
obligă să nu facem concesii autenticităţii”. Şi încă : „Teatrul e arta care uzează înainte de 
toate de cuvîntul rostit frumos, muzical, de orchestrație, nu de platitudine“. Urmează 
„judecăţile de valoare“ : „Gh. Miclea a realizat pe Ioniță cu un talent care ar trebui ajutat 
însă de consultul unui O.R.L.-ist”. Am intrat în domeniul denumit, într-un anumit jargon, 
„bășcălie“ : „Lîngă căminar, e feciorul său, comisul Nicu. În pielea lui intră tov. Ion 
Plăieșanu (asta ca să folosim un termen din recuzita regizorilor de şcoală realistă)“ (!!!) 
Dar tristeţea dinainte se transformă, la un moment dat, în indignare: „Sint amuzanţi 


36 


www.cimec.ro 


pantalonaşii cu funduliţe colorate ai Marghioliţei, şi amuzantă M. Munteanu măcar că 
ea a apărut la „vedere“ într-o rochie roz, care dacă nu ne înșelăm a fost confecţionată din 
mătase de plapumă“. Nu e o indignare puritană, ipocrită, ci una izvorită din sincera pre- 
ocupare pentru soarta cronicii dramatice : e o indignare profesională ! lar redacţia ziarului 
„Steagul roșu“ din Petroşani e în egală măsură vinovată că a publicat asemenea teribilisme. 

Cu citatele de mai sus, am trecut pe nesimţite în cîmpul aprecierilor asupra inter- 
pretării. Şi aici bîntuie generalităţile, frazeologia stearpă, care ilustrează incapacitatea de 
a exprima o judecată. Un prim exemplu: „Interpreta a știut să exploateze aceste calităţi 
(ale personajului — n. n.), printr-un joc degajat, plin de farmec. Îmbrăcămintea însă, 
din ultimul act mai ales, nu este deloc potrivită cu personajul”. (I. Jugănaru, în „Secera 
şi ciocanul“, Piteşti, nr. 668.) Altul, de la Cluj, aparţinînd lui Salamon Laszlo (,„Făclia“, 
nr. 3.151): „În rolul titular, Orosz Lujza a repurtat un succes meritat. Ea a zugrăvit 
realist psihologia bogată a tinerei ţărărci văduve, convingindu-ne pe toţi că s-a identificat 
pe deplin cu rolul interpretei. Dacă la începutul carierei sale artistice, Orosz Lujza şi-a 
dovedit calităţile sale de artistă dramatică, acum ea ne-a arătat că gama jocului ei este 
mult mai variată“. În locul unor aprecieri precise, la obiect — formule generale, clișee, 
stereotipii : a zugrăvit realist, s-a identificat, convingîndu-ne pe toți etc. 

Fireşte că nu pot lipsi nici etefnele „au fost în rol“, „în notă” ș. a. (cu sau fără 
ghilimele), şi procedeul e prea răspîndit pentru a necesita exemplicări. 

În materie de gust, de orientare în problemele imediate ale artei teatrale, ale spec- 
tacolului, de cele mai multe ori se face profesiune de credinţă de-a dreptul naturalistă. 
Pasajul pe care-l transcriem e ilustrativ pentru o întreagă categorie de cronici şi croni- 
cari: „În fine, cîteva propuneri, în cîteva chestiuni mai „mărunte“, dar care își au impor- 
tanța lor în realizarea spectacolului: Georges de Valera să aibă hainele ceva mai ude, 
cînd iese din Sena, iar îmbrăcămintea lui Goblet — în definitiv şi el tot un „pîrlit* ca și 
Sibilot — să fie ceva mai învechită ; fluierăturile poliţiei să fie ceva mai puțin anemice ; 
reporterul fotografic să aibă flashul sau dispozitivul pentru magneziu în momentul cînd 
ia fotografii de interior“. Limitele ideologice şi estetice ale unor asemenea cronici sînt 
absolut limpezi : ceea ce interesează e detaliul naturalist şi nu problemele mari ale scenei, 
expresia curajoasă, stilul, poezia. De aici, necesitatea unei accentuate interesări a cronica- 
rilor în privinţa celor de constatat și de făcut pentru teatrul contemporan, pentru dezvol- 


tarea lui calitativă. 


* 


Unde sînt principiile, punctele de reper enunțate la început? Au rămas undeva 
departe. Totuşi, trebuie făcut neapărat efortul de a le recupera şi așeza în fruntea oricărei 
încercări de cronică dramatică. Exemplele bune nu lipsesc, şi ele trebuie urmate. La Timi- 
şoara, de pildă, în „Drapelul roşu“, apar cronici principiale, combative, scrise cu eleganţă 
şi grijă pentru tot ce e problemă vie a teatrului local, cronici asigurate de colaboratorul 
permanent Traian L. Birăescu. De asemenea, în „Flacăra Iaşului”, unde semnează N. Barbu. 
Nu ne-au displăcut, pentru a lărgi sfera citării afirmative, nici cronica lui A. Toda şi 
N. Popeanga la Cei de miine („Flacăra roşie”, Arad) şi nici aceea a Marianei Brinzeanu 
la Gaiţele („Flamura roşie”, Reşiţa, nr. 745) şi altele încă. 

Aşa cum se prezintă în momentul de faţă, cronica dramatică din presa regională și 
raională indică totuși, în unele cazuri, un stadiu rudimentar, de dibuiri şi incertitudini. Tre- 
buie căutate căile unei rapide dezvoltări și emancipări. Hotăritoare în acest sens e atenţia 

arătată de redacţii pentru problemele teatrului. În unele privinţe, cîteva ziare regionale au 
depăşit chiar pe cele bucureștene (admirabila iniţiativă luată de „Făclia“ din Cluj de a 
deschide o dezbatere teoretică asupra problemelor Naţionalului local, cu precisa şi docu- 
mentata intervenţie a lui Pavel Bellu, precum şi iniţiativa ziarului „Flamura Prahovei“ 
din Ploeşti, care a dedicat o întreagă pagină teatrului de acolo). Ne permitem să facem 
o recomandare redactorilor culturali: să nu-şi caute, de preferinţă, colaboratorii în tea- 
tre. Pe lingă că nu se asigură întotdeauna o elementară obiectivitate, rezultatele sînt şi 
de un nivel scăzut: „secretarul literar” D. Căpitanu la Petroşani, actorul Ion Dumitrescu 
la Reşiţa etc. E preferabil ca aceşti colaboratori să fie recrutaţi din rîndul profesorilor, 
studenţilor, scriitorilor, din rîndul oamenilor de cultură dinafara teatrelor. 

Pentru îmbunătăţirea calitativă a cronicilor dramatice, sint necesare mai multă ri- 
goare, mai multă disciplină şi respect faţă de teatru, de public şi, la urma urmei, faţă 
de propriul condei. Trebuie să se pună capăt diletantismului, superficialităţii şi grabei de 
a publica materialele oricum s-ar prezenta. 

Sumara incursiune a unui articol de revistă nu poate, desigur, epuiza problema. 
Și nici nu are pretenţia. Ar trebui găsite și alte căi prin care să se contribuie la ameliora- 
rea criticii dramatice din regiuni. Oare o conferinţă pe ţară a cronicarilor dramatici 
— să zicem, cu prilejul viitoarei Decade a teatrelor — n-ar fi binevenită în această 
direcţie ? 

Perspective 


Îmi este greu să disociez elemente de trăire personală, atunci cînd trebuie să scriu 
despre Teatrul Naţional „Ion Luca Caragiale“ de azi și despre perspectivele sale de viitor. 
O anumită tonalitate memoralistică se va împleti cu unele constatări obiective. Mă voi stră- 
dui să o folosesc însă ca pe o strictă informaţie necesară, atunci cînd voi aduce o mărturie 
din trecut pentru a măsura prezentul şi, mai ales, pentru a întrevedea, din soliditatea neclin- 
tită a acestei instituţii, creşterea ei neîncetată în vremurile ce vor veni. 

Într-un moment de cotitură s-a întreprins o cercetare asupra vieţii Naţionalului. Au 
răspuns oameni competenţi, din diferite generaţii, scriitori, actori, regizori. Fiecare a ana- 
lizat ; fiecare, aproape, a dat soluţii. Ceea ce s-a desprins din toate aceste contribuţii, ca o 
trăsătură comună, a fost și este atașamentul tuturor pentru vechea instituţie a Teatrului 
Naţional din București. Nuanţe adaose, de respect, de admiraţie — pentru trecut mai ales 
— şi de nădejdi, împodobesc documentele acestea. 

Cred însă că înainte de a trece şi noi la o analiză, este nevoie de o precizare, şi anu- 
me că a fost, şi sigur că mai e încă — pentru un timp — vorba de o căutare de drumuri, 
de o armonizare între trecut și clipa de faţă, iar nu de o boală la Naţional. 

Foarte sensibilă la transformarea radicală a societăţii rominești, prin însăși structura 
și menirea ci, prima scenă a ţării era firesc să apară în relativă imprecizie în căutarea unor 
noi formule de activitate. 

În anii care s-au scurs de la instaurarea puterii populare la noi, s-a făcut mult, din 
grija partidului și a guvernului, şi pentru Naţional. Reinnoirea generală a vieţii artistice 
și a culturii a atins cu binefacerile ei și vechea instituţie. Grija marilor directive şi ajutoa- 
rele au fost date din plin. Slujitorii scenei, ei înşişi. s-au văzut preţuiţi, încurajați, cinstiţi 
şi recompensaţi. În ani grei, soluţii prompte — în lipsă de „casa cea mare” a teatrului, dis- 
părută dintr-o mișelie răzbunătoare şi inutilă a fascismului neputincios — au venit să fringă 
impasurile în care se găsea teatrul. S-au amenajat săli, din ce în ce mai bune, s-a creat un 
teatru — Comedia — cît mai aproape de nevoile adevărate ale unui teatru naţional. În- 
văţături noi din predania şi experiența unor vechi și strălucite sisteme — cel clasic rus şi 
cel sovietic — au îmbogăţit metodele de lucru ale Naţionalului. Au fost, deci, toate cele ne- 
cesare şi pentru o continuitate și pentru o renaștere în duhul vremurilor ce veneau. Nimic din 
temeliile vechi şi sănătoase ale teatrului n-a fost atins, dovadă stă tocmai devotamentul afir- 
mat de toţi pentru prima scenă, de care am pomenit la început. Acest punct cîștigat și afirmat, 
socot că — sigur — se va putea reintregi viaţa nouă a teatrului. Neinţelegerea aceasta dăi- 
nuind, căci neînțelegere a fost, s-a mers pînă la o separare între generaţii, mă gindesc mai 
ales la cei care stăteau cit mai aproape de scenă — la actori. Şi, teatrul a încetat citva timp 

* să fie ceca ce a fost întotdeauna : o şcoală a bunei şi temeinicei meserii actoricești. Pe scenă 

se învaţă meseria aceasta; pe scenă, de la pilda și sfatul celor mai în vîrstă. Ucenicia 
aceasta, creatoare de noi personalităţi artistice, dar şi. drum sigur la transmiterea unei noi 
și sigure tradiţii, care și la noi, ca și în toate teatrele mari, a fost a realismului, a încetat 
cîtva timp să mai fie. Și atunci, într-o singură casă au apărut mai multe grupări, în locul 
unei singure familii de colaboratori, legată de un singur gînd și în devotament şi în entu- 
ziasme, aşa cum fusese Teatrul Naţional cîndva. 


Şi, cu această constatare, iată-ne ajunşi la o deosebire care trebuie făcută atunci cînd 
se încearcă să se privească îndeaproape „problema“ Teatrului Naţional, şi anume: reali- 
tăţile din viaţa interioară a teatrului şi perspectivele privite” dinafară. Evident, judecăţi ge- 
nerale se pot formula pe faptele înregistrate dinafară, care sint tot atîtea manifestări pozi- 
tive sau deficiente ale teatrului. Spirite lucide, dar cu experienţe de aiurea, sau cu aplicări 
de cabinet, pot construi splendide și apar:nt judicioase sisteme. Toate acestea rămîn bună- 
voințe şi sfaturi binevenite, firește, puţin abstracte însă, atunci cînd nu sînt legate de reali- 
tăţile interioare ale teatrului. Şi, fără îndoială că prima problemă din acest punct de ve- 
dere este aceea a repertoriului. 

Astăzi, toată lumea este de acord că repertoriul Teatrului Naţional trebuie să pro- 
moveze, în primul rînd, literatura dramatică originală, într-adevăr realizată cu probleme din: 
contemporancitate, completindu-și activitatea cu marele repertoriu clasic din literatura ro- 
mină și universală. Nimeni nu tăgăduiește că, oricînd, colectivul bogat al teatrului poate da 
citeva bune distribuții pentru piese ale literaturii noastre de azi, adăugindu-se o convingere: 
adincă de înalt rost social tuturor participanţilor la această foarte importantă acţiune. 
Nu însă la fel stau lucrurile cu revenirea la un repertoriu clasic. Aci, dificultăţile vin 
tocmai din faptul că acest repertoriu a fost părăsit cîtva timp, și nu numai din practica 
actorului dar şi din pregătirea lui. În general, recomandările care se fac şi s-au mai 
făcut pentru acest repertoriu sînt disparate şi puse din titluri, care au venit mai de- 
grabă în amintire, sau care se bucură de un prestigiu de netăgăduit, tocmai pentru a 
da greutate întimplătoarei recomandări. Or, credem că repertoriul clasic trebuie temei- 
nic şi organic gindit, şi aceasta și cu privire la datoria de înaltă iniţiere pe care 
Teatrul Naţional o are faţă de marele public, atras azi mai mult ca niciodată înspre teatru, 
dar mai ales faţă de restructurarea într-o solidă stăpînire profesională a meseriei actori- 
cești la toţi cei chemaţi să slujeasă Teatrul Naţional. O bună învăţătură, păstrată de la cei 
care au fost şi au știut multe, spune că oricît ar fi de mare lipsa unei piese din marele re- 
pertoriu, să nu i te dai supus atunci cînd nu ai cu cine să o realizezi. Cînd lipsește actorul 
potrivit pe rol, orice subterfugii scenografice sînt inutile. Golul se va resimţi deîndată. De 
aceea, prima grijă : formarea colectivului. Şi aci, se subliniază iarăşi puternic realităţile in- 
terioare ale teatrului. Pe o creştere, desfăşurare și articulare organică a repertoriului clasic, 
nu o dată cel care vrea să întreprindă o as:menea acţiune se vede neajutorat. Și nu că nw 
roluri din piese clasice ce îşi vor avea importanţa lor, pe care le vezi, și vezi şi linia ce 
duce înspre cle cu un anumit interpret, nedesăvirșit însă. Şi atunci chibzuieşti, în pregătirea 
pentru rolul cel mare, astfel să-l distribui pe cel în care ţi-ai pus speranţele, încît fiecare 
rol intermediar să-l sporească şi să-l desăvirșească. E o operaţie de urmărit și care se poate 
face chiar fără să prindă de veste cel care e în cauză. Apoi, încă una din realităţile inte- 
rioare ale teatrului este nu numai crearea unei stări de spirit și de entuziasm colectiv pentru 
o superioară cauză comună — fără de care adevărata creaţie artistică nu este cu putinţă — 
dar și înfrîngerea ezitărilor şi a panicei, de care mulţi actori, scoși dintr-un anumit registru 
mijlociu, se simt cuprinși, în faţa unor răspunderi mai înalte, necunoscute şi în afară de 
obișnuinţele lor. Supleţea, care este nu numai de esenţa artei actorului, dar și a vieții sale 
sufletești și trupeşti, de la mlădierea trupului pînă la cele mai mari îndrăzneli și eforturi, 
trebuie redobîndită. Actorul trebuie deprins — așa cum foarte bine știau cei bătrîni pe 
care i-am văzut la lucru și de la care multe am învăţat — că viaţa teatrului nu poate și nu 

trebuie să se desfășoare pe un același ritm uniform, funcţionăresc. Sint momente lente. de 
adincă şi chibzuită pregătire, şi în foaiere, le. masă, și pe scenă, după cum sînt precipitări, 
nu numai de zile dar şi de ore, în care se cer eforturi enorme şi autodepășşiri. În asemenea 
împrejurări şi în îndrăznelile unice şi creatoare, actorul trebuie deprins ca, firește, conștient 
de mijloacele și pregătirea sa, să facă acele pariuri cu absurdul, cu neobișnuitul, cu neîn- 
cercatul. Toţi artiștii știu că aceste mari îndrăzneli sînt de multe ori biruitoare. Actorii 
trebuie despovăraţi de timorare, și aceasta nu se poate face decît printr-o asistenţă tovără- 
şească a semenilor — de la director pînă la coleg. Reînchegarea colectivului pe o unitate 
morală din care să iasă spiritul de asistenţă camaraderească, e de o mare importanţă. În 
demnitatea, în mîndria că erau slujitorii primei scene, dar şi în solidaritatea profesională 
— stăteau legaţi vechii actori mari ai Naţionalului, care alcătuiau o singură familie. 

Toate aceste probleme interioare, subordonate unui singur fel de a înţelege, activi- 
tatea şi viaţa în Teatrul Naţional, dau stilul teatrului, de care nimeni nu trebuie să se 
simtă desprins sau acţionind împotrivă : stil în joc și stil în viaţă. Am insistat atita asupra 
clasicismului romînesc și străin la Teatrul Naţional, nu pentru a uita îndatoririle sociale 
şi actuale ale acestui teatru, ci pentru a sugera numai cîte probleme se leagă în adincul 
vieţii teatrului de acest repertoriu, repet : organic gîndit și pus nu numai la îndemîna reali- 
zării actorului, dar şi a formării lui. 

Fireşte că Teatrul Naţional trebuie să acţioneze astăzi de pe cele mai înaintate po- 
ziţii, el fiind — pe sector cultural — un factor important în construirea socialismului. Re- ` 
găsindu-se însă pe el, prin metodele care îi sînt proprii, perfecţionîndu-se neîncetat înspre 
o cît mai înaltă măiestrie, el va izbuti să slujească şi mai bine cauza obştească în serviciul 
căreia e pus. 

Un colectiv astfel format, stăpîn pe mijloacele sale de expresie, unitar mai ales şi 
în creaţia artistică și într-o viaţă socială şi morală, va putea desigur să aducă pe scena 
sa tot ceea ce și producţia modernă şi contemporană va da mai înaintat şi mai de seamă. 
În felul acesta, alături de literatura sovietică, repertoriul Teatrului Naţional se va întregi 
armonios. 

Şi astfel, perspectivele dinafară asupra activităţii Teatrului Naţional se vor schimba 
considerabil, atunci cînd această neclintită instituţie de artă îşi va regăsi adevărata ei 
viaţă interioară de muncă, de jertfe şi de bucurii. Să nădăjduim că devotamentul celor ce 
o slujesc şi ajutorul cel mai înalt astfel îi vor folosi. Dar, fireşte, se cere o îngăduinţă de 
timp, în care, de asemenea, Teatrul Naţional nu trebuie să uite că, în afară de înalta lui 
menire artistică, are şi una de agitaţie culturală. Cineva se întreba dacă Teatrul Naţional 
stă alături de Academie și Universitate ! Cred că da. În slujba ideilor celor mai înaintate 
și a scriitorilor, de la conferinţe experimentale și matineuri poetice, pînă la instructaje 
şi producţii în cluburi și unităţi de muncă, el trebuie să fie prezent şi va fi tot mai mult. 


Ion Marin SADOVEANU 


Unele concluzii 


Cu această intervenţie a directorului Teatrului Naţional „I. L. Caragiale” — căruia 
i-am oferit cadrul pentru a trage unele concluzii —, discuţia organizată în jurul primei 
noastre scene ia sfîrşit. Nu ne putem da seama, deocamdată, de rodnicia ei, totuşi nu ne 
ascundem modesta satisfacție de a fi adunat un mănunchi de opinii preţioase, la diferite 
niveluri ale mediului nostru artistic și literar. Nu putem spune, pe de altă parte, că dis- 
cuţiile au avut un caracter suficient de combativ, au cuprins schimburi și ciocniri de opinii 
care să le învioreze. Mai degrabă, ele s-au succedat liniar, cu micile unduiri ale cîtorva 
contribuţii personale mai de relief. 

Dacă poziţiile asumate de participanţi — actori, regizori, critici, dramaturgi, condu- 
<ători de instituţie — nu s-au deosebit prea mult între ele, în schimb le-a unit — aşa cum 
constată şi Ion Marin Sadoveanu — „ataşamentul tuturor pentru vechea instituţie a Tea- 
trului Naţional din Bucureşti”. 

Avînd în vedere această unanimitate de atitudini fundamentale, părerile au fost, fi- 
resc, concorde asupra celei mai mari părţi din problemele deschise ale teatrului. Degetul 
pe rană — sau pe răni — n-a fost pus, în general, cu prea multă forţă, dar problemele de 
bază au fost atinse. În ultimă analiză, ele se reduc la cîteva: repertoriul (selecţia, echili- 
brarea, calitatea lui), raportul tradiţie-înnoire, colectivul artistic (omogenitate, varietate, 
stil de intepretare), stimularea tineretului, consiliul artistic și, în sfîrşit, necesitatea unui 
lăcaş adecuat. 

Sintetizind, într-un fel, situaţia Naţionalului la începutul stagiunii, primii partici- 
panţi la discuţie (fostul director Vasile Moldovan și Simion Alterescu) au admis că situația 
vepertoriului era destul de precară. Nu exista un punct de vedere clar şi hotărit în acest 
sens și dacă literatura clasică din toate timpurile nu era exprimată prin piesele cele mai 
valoroase şi reprezentative, dramaturgia originală juca de-a dreptul rolul Cenuşăresei. Cri- 
tica la alcătuirea repertoriului a fost reluată şi amplificată în continuare. S-a arătat că reper- 
toriul a fost ales pe baza unor criterii empirice, care lipseau teatrul şi colectivul de perspec- 
tivă (Radu Beligan), că prima noastră scenă e, deocamdată, văduvită de cele mai înalte 
expresii dramaturgice, rominești şi universale (Sorana Coroamă), în timp ce alţii (Ion Fin- 
teșteanu) au vorbit chiar de o criză a repertoriului, pricinuită în special (ideea fusese expri- 
mată şi de Radu Beligan) de „primatul exagerat” al regizorilor, care şi-au impus, aproape 
exclusiv, gustul și preferințele. Pe măsură ce discuţiile înaintau, problema repertoriului se 
clarifica progresiv, pentru ca (în intervenţia lui Al. Kirițescu) să-şi capete o formulare pe cît 
de lucidă, pe atit de precisă şi de exigentă : „Specificul Naţionalului nu trebuie să aibă la 
bază un favor al tradiţiei, ci un prestigiu al valorii prezente”. l 

Această precizare s-a dovedit cu atit mai necesară, cu cît mulți participanți la dis- 
cuție s-au orientat excesiv spre tradiție, spre trecut, neglijind faptul că un organism viu nu 
se poate întreţine numai din substanţa acumulată anterior. S-a ajuns chiar la un fel de 
supraestimare a tradiţiei (Simion Alterescu, Ion Finteşteanu), care a dus pînă la confun- 
darea, metaforică e adevărat, dar nu mai puţin primejdioasă, a profilului artistic cu însăşi 
linia arhitecturală a vechiului Naţional (Mihail Berechet). 

Nimeni nu contestă valoarea şi forța dătătoare de conţinut și ţinută artistică a tra- 
diţiei, dar greşesc cei care o confundă cu însăși repetarea aidoma a modurilor ei artistice. 
Fără contribuţia creatoare a contemporaneităţii, cea mai strălucită tradiţie devine trunchi 
uscat, dacă nu element de involuţie. De aceea, socotim că accentele puse pe spiritul nova- 
tor, pe împrospătarea fecundă — desigur făcînd legătura cu tradiţia — au fost binevenite 
(Al. Kirițescu, Horia Lovinescu, Sorana Coroamă). 

În mod firesc, dialogul tradiţie-progres a împins dezbaterile pe terenul stilului de 
interpretare, în plină artă a spectacolului și implicit în sîmburele viu al colectivului. Pentru 
cei mai mulţi, stilul Naţionalului suferă din pricina lipsei de omogenitate a colectivului, 
iar pentru unii (Radu Beligan). din pricina deosebirilor pronunțate dintre manierele regi- 
zorilor, care împart colectivul în secţiuni stilistice eterogene. Cert e că Naţionalul dispune 
de o valoroasă echipă de comedie, dar, pe de altă parte, dispune şi de forţele necesare 
spectacolelor dramatice sau tragice, forţe pe care e dator să le potenţeze și valorifice (Ma- 
rietta Sadova). 

Pentru unificarea stilului artistic, care, să nu uităm, e colectiv şi individual în același 
timp, Naţionalul trebuie să lege între ele diferitele generaţii de actori și, mai ales, să întă- 
rească politica de promovare a tinerilor valoroşi. Încercări s-au făcut, dar (aşa cum scria 
Radu Beligan), după primele succese, tinerii actori sau regizori nu mai erau urmăriți, sus- 

4inuţi, îndrumați. E bine, în acest sens, că directorul I. M. Sadoveanu consideră teatrul şi 
“repertoriul lui „nu numai la îndemîna realizării actorului, dar şi a formării lui”. 

Tot în ce priveşte modul de dezvoltare al colectivului, ni se par preţioase acele con- 
“tribuţii (Horia Lovinescu, Simion Alterescu) care tind la precizarea rolului specific al Stu- 
dioului. Dacă prima sală ar fi oportun să se atribuie marelui repertoriu clasic, Studioul 
ar putea să-şi dezvolte dubla funcţiune de consacrare a dramaturgiei originale și moderne, 
pe de o parte, şi de experimentare îndrăzneață a noilor modalităţi de expresie artistică, 
pe de alta. 

Susținerea repertoriului original, a pieselor ce reflectă contemporaneitatea, adică 
însăşi viaţa noastră, a fost întrucîtva deficitară la Naţional. Deficitară mai ales în sensul 
unei preocupări permanente, sistematice, de program. Aceasta și din cauza insuficienţelor 
consiliului artistic, de multe ori inert în raport cu sarcina lui centrală: repertoriul (așa 
cum arăta Vasile Moldovan). Au fost glasuri (Ion Finteşteanu, Victor Bumbeşti, Al. Şa- 
highian) care au făcut — și pe bună dreptate — consiliul artistic „direct răspunzător” pen- 
tru scăzuta calitate a repertoriului şi, implicit, a spectacolelor. Aproape toţi semnatarii in- 
tervenţiilor au subliniat marea răspundere ce revine consiliului artistic. Între timp, problema 
a dobîndit o clarificare prin articolul publicat în „Scînteia“ (nr. 3843), sarcina centrală a 
consiliilor artistice fiind : „acea de a se ocupa cu toată grija de includerea în repertoriu şi 
reprezentarea în celt mai bune condiţii a pieselor romineşti, de a promova realismul socia- 
list în dramaturgia noastră, de a ajuta pe autori să abordeze temele cele mai arzătoare ale 
actualităţii, de a-i ajuta să-şi dezvolte măiestria şi tehnica dramaturgică”. Multe din con- 
figuraţia Naţionalului vor depinde de acum înainte de poziţia stimulatoare, judiciozitatea, 
competenţa şi nivelul consiliului său artistic. 

Desigur, nu ne-am putut acorda aici întreg răgazul de a recapitula pînă în amănunt 
dezbaterile desfășurate în paginile din patru caiete (7/1956, 1, 2, 3/1957) ale revistei „Tea- 
trul“. Socotim totuși că am desprins cîteva din liniile lor esenţiale. 

În cuvîntul său final, lon Marin Sadoveanu atrăgea atenţia asupra deosebirii valorice 
dintre privirile dinafară și cele dinăuntru. Şi mai arăta că pentru a se constata roadele con- 
crete ale unei politici chibzuite, e nevoie de timp. Ne simţim înclinați să-i dăm dreptate. Nu 
fără a promite, însă, că vom urmări îndeaproape evoluţia primei noastre scene, pe care — 
deşi nu sîntem chiar în miezul ei intim de viaţă — o iubim şi o sprijinim cu devotament prin 
uneltele noastre specifice. 

Discuţiile purtate în revista noastră, cu modesta lor contribuţie, au constituit o dovadă 
de dragoste și de interesare pasionată faţă de propăşirea Teatrului Naţional „I. L. Cara- 
giale“, căruia îi urăm noi şi largi succese pe drumul artei realist-socialiste, al înaltei misiuni 
«le educare cetăţenească. 


REDACȚIA 


www.cimec.ro 


că despre dogmatism 


în critica dramatică 


Judecata de valoare, (actor esențial 


Faptul că debutul lui Mirodan în dramaturgie a stirnit vii ecouri nu mi se pare 
surprinzător. O replică sprintenă — ostilă convenţionalului schematic — dată mentalităților 
filistine şi strident demagogice, justifică simpatia cu. care întîmpinăm Ziariştii. Rezo- 
nanța piesei relevă mai mult decît un mesaj polemic. Construcţia dramatică, cu perso- 
najele, ideile și visurile lor, confruntă opinii şi convingeri reale, contemporane, şi exprimă 
din perspectiva acestora — cu o fervoare inteligentă, salutară — adeziunea la idealuri pen- 
tru care milităm. Piesa lui Mirodan nu e lipsită de scăderi, dar, în raport cu unele lucrări 
reprezentate pe scenele noastre în anii din urmă, are autenticitate în atmosferă, în dialog, 
parţial în dinamica tipologică, într-un cuvînt calităţi de incontestabilă teatralitate. Critica 


dramatică — chemată să-şi întemeieze verdictul profesional pe analize atente, minuţioase 
şi receptive asupra textului şi componentei sale scenice ; spectacolul — n-a putut să-i re- 


fuze recunoaşterea. Cel puţin, așa s-ar părea la o primă trecere în revistă a luărilor de 
p 
poziţie, dacă impresii ulterioare nu ne-ar pune în contact cu aprecieri sinuoase, contradic- 


torii, pe scurt — ambigue și din formularea cărora lipsește factorul esenţial: judecata de 
valoare. 

` Ar fi bizar şi nedrept să credem că morbul semnalat — în anumite circumstanţe, 
realmente nociv — operează cu exclusivitate în direcţia piesei lui Mirodan. Este de sem- 


nalat totuşi că, în cazul lui, arta echivocului cunoaște aplicaţii dintre cele mai regretabile. 
Andrei Băleanu și Horia Bratu le-au pus în discuţie în paginile acestei reviste. Interven- 
tiile lor au fost provocate, ca și cea a subsemnatului, de altfel, de cronica lui Ion D. Sîrbu 
publicată în nr. 7 (decembrie 1956) al revistei „Teatrul“ sub titlul Grandoarea şi servitutile 
debutului. 

De la bun început ţin să-mi precizez intenţia de a nu rămîne la sfera problematicii 
abordate de participanţii la dezbatere, care m-au precedat. Dacă se simte nevoia unei ex- 
plicaţii, nu-mi este greu s-o dau. Desfacerea elementelor alcătuitoare ale articolului lui I. 
D. Sîrbu era necesară, oportună. Oarecum, voi reveni și eu la acest material iniţial, în mă- 
sura în care simt nevoia să mai adaug unele precizări, să-mi exprim puncte de vedere (în 
acord cu Andrei Băleanu şi Horia Bratu, dar și în dezacord cu ei, uneori) și cu osebire să 
semnalez în cele ce urmează implicaţii mai largi ale problemei dogmatismului în critica 
dramatică. 

Luat în ansamblu, articolul Grandoarea şi servituțile debutului nu este în întregime 
o manifestare propriu-zisă de dogmatism. După cum vom vedea, absolutizările dogmatice 
nu l-au ocolit şi, în legătură cu opiniile eronate ce le degajă, vom reveni deîndată. Altceva 
însă caracterizează cronica amintită : echivocul. 

Începutul articolului facilitează propria noastră investigaţie. El dezvăluie cam în ce 
mod şi prin care formulă a fost Ion D. Sîrbu contaminat de dogmatism. Nu este aici locul 
de a face etimologia cuvîntului dogmatism şi nici de a încerca incursiuni de ordin filozofic 
în istoria noţiunii, în evoluţia accepţiilor ei. Este totuși clar că absolutizarea, antiistorică, a 
unor idei și concepţii în afara fenomenului concret și a specificităţii sale determinate de 
manifestare, revendică calificativul : dogmatică. Și ca să revenim la chestiunea ce ne pre- 
ocupă, să începem prin a reaminti faptul că I. D. Sîrbu îl citează în introducerea articolului 
său pe Emile Faguet, în legătură cu reflecţia cunoscutului critic impresionist despre debuturi 
promițătoare și debutanţi cu har... Prea bine ; ce-i rău în asta? se va întreba vreun lector 
nedumerit. În sine, nici un păcat; practic, unul dintre cele mai serioase. I. D. Sîrbu consi- 
deră că rezervele lui Faguet faţă de debutanţi au o aplicaţie universală. Şi-le însuşeşte la 
repezeală ; construiește — mental, însumîndu-le, un pat procustian ad-hoc, şi Al. Mirodan 
este invitat, cînd să-și scurteze un picior, cînd să-și lungească o mînă, potrivit jocului gra- 
tios și dezinvolt al aliniatelor cronicii. 

În definitiv, ce spune Faguet ? „În mişcarea noastră teatrală, tinerii sînt aidoma droj- 
diei care fermentează pîinea cea bună: nu au rutină, subtilitate, pondere compoziţională : 
în schimb, au instinct, sinceritate și patos ; le lipsesc fineţea ideii, sobrietatea calmă şi mă- 
surată a dialogului, precizia cuceritoare a portretelor ; posedă însă — şi aceasta e un fapt 
ce nu se poate tăgădui — darul de a pune degetul pe rană, un fel copilăresc de a smulge 
măștile și de a striga în gura mare, și — mai ales — o delicioasă stingăcie de a îmbrăca 
hainele înaintaşilor, în aşa fel încît oricărui spectator atent i se revelează dintr-o dată 
întreg ridicolul formelor depășite...“ 

În primul rînd, cîteva întrebări pornind de la Faguet şi referindu-ne, între alţii, la 

Mirodan. Toate debuturile trădează lipsa de rutină, de subtilitate şi pondere compoziţio- 
nală, oare? Mi se pare că nu s-a găsit nici un cenzor dispus să-i reproșeze debutantului 
Anatole France absenţa numitelor însușiri din paginile lui Thaïs, cu care scriitorul se con- 
sacra în literatură. Drama Hoţii n-a marcat debutul lui Schiller cu o capodoperă, succesul 
fulgerător al piesei verificindu-se în ecoul ei revoluţionar, pe plan universal? Nu-l așez 
pe Mirodan în vecinătatea acestor mari figuri, dar nevoia unor exemple cît mai elocvente 
m-a obligat să le citez în legătură cu aprecicrea lui Faguet. De prisos să mai adaug că, şi 
în literatura noastră actuală, există debuturi ce-l infirmă pe criticul francez în generali- 
zarea preluată de I. D. Sîrbu. Mă gîndesc la Titus Popovici cu Străinul și la Iulia Soare, 
al cărei recent roman: Familia Calaff recomandă un prozator format, cu multiple resurse. 
Dacă „sobrietatea calmă și măsurată a dialogului“ şi „precizia cuceritoare a portretelor” 
sînt însușiri străine tinerilor, Mirodan este, alături de nu puţini alţi dramaturgi — debu- 
tanţi la vremea lor —, un fericit și singular accident. 
n Evident, Mirodan aduce cu el insuficiențe ale debutului, și unele prețiozități sezisate 
de Sîrbu se integrează slăbiciunilor piesei. Tot astfel şi portretul lui Tomovici, asupra că- 
ruia eziți să te pronunți : e cumva o lichea, un slab de înger timorat de Pamfil, sau mai 
la drept vorbind un duşman primejdios, ascuns, dar care, în acest din urmă caz, înseamnă 
o supărătoare recrudescență schematică, într-o piesă dornică să înfrunte primejdia, fără a-i 
plăti tribut ? 

Piesa mai are şi alte calități însemnate şi lipsuri, dar nu mi-am propus să refac 
aici o cronică dramatică deficitară. Reluînd citatul din Faguet, am ţinut să relev caracterul 
său vulnerabil, în confruntarea cu individualități creatoare tinere, refractare la încadrări 
prestabilite. Ce a făcut însă I. D. Sîrbu ? El a ținut cu orice preț să potrivească realitatea 
concretă a lucrării lui Mirodan cu rezervele criticului estetizant. N-a fost lucru ușor, pentru 
că Mirodan a uitat să țină seama — cînd și-a scris piesa — de sezisările autorității mențio- 
nate. Nu i-a mai rămas lui I. D. Sîrbu decît să le aplice post-festum, cu rezultate — aş 
spune franc — mediocre. Altminteri, evidenţa fiind uneori mai puternică şi mai probantă 
decît conceptualismul premeditat al recenzentului, lon Sirbu recunoaşte confuz merite acolo 

unde — cu o pagină mai înainte — descifrase lacune: Și invers. A. Băleanu a remarcat îm 
sensul acesta numeroase inconsecvenţe. Nu-mi propun să le reiau, dar nici nu pot renunța 
să nu amintesc citeva mai izbitoare. Cronicarul observă într-un loc: „Nucleul dramatic şi, 
în același timp, animatorul moral al piesei este redactorul-şef al ziarului, Cerchez“. Dar 
15 rînduri mai jos, citim cu mirare : „Acesta (Ion Gheorghe, n. n.) deși nu apare pe scenă, 
constituie totuși nucleul conflictual, în jurul căruia gravitează întreaga intrigă“. Că autorul 
cronicii ezită să formuleze aprecieri sigure, preferînd afirmațiilor spuse fățiș, cele labile, 
învăluite, sub amabilitatea cărora nu o dată se camuflează obscure reticenţe, ne-o dove- 
dește următorul exemplu. Ion D. Sirbu subliniază într-o dispoziţie mai receptivă: „Dacă 
la acest lăudabil curaj al autorului adăugăm o anume prospeţime și un incontestabil ritm: 
— prezent atit în viziunea de ansamblu cît și în claviatura dialogului —, o oarecare inge- 
niozitate de reporter în redarea culorii locale a caracterelor (Gurău, Romeo, Leu) și a at- 
mosferei specifice (actul II), obţinem un certificat literar încurajator pentru perseverenţa. 
şi talentul lui Al. Mirodan”. Totuși, peste cîteva pagini, cronicarul nu mai subscrie pro- 
priile aprecieri şi notează cu seninătate obiecţia că lucrarea lui Mirodan (n-am înţeles nici 
pină astăzi de ce I. D. Sirbu consideră drept dramă o comedie spumoasă) cuprinde „mai 
multă intenţie morală decît fior emotiv“. Ciudate contraziceri se întîlnesc şi în discuţia re- 
prezentării scenice. Este limpede că, silit de necesitatea adoptării în chip dogmatic a indi- 
caţiilor lui Faguet, recenzentul a șovăit. mereu între realitatea artistică a Ziariştilor şi re- 
proşurile destinate cu anticipație. Această echilibristică explică şi intenţiile acceptării piesei 
„de jure și a repudierii ei „de facto“. I. D. Sirbu a găsit şi slăbiciuni reale, explicate: 
mai întotdeauna în planul formal. De pildă, dacă tematica îi oferă garanţii, cerinţele fic- 
țiunii şi exagerării nu, fiind artificii formale, de compoziţie. Dar caricarea lui Gurău ori 
Leu nu sînt oare de domeniul exagerării și servesc totuși tematica — în ciuda temerilor lui 
Sîrbu — prin sugestia cu care plasticizează o idee de bază a piesei şi se integrează sub- 
stanţei ei artistice ? De fapt, cauzele trebuiau căutate în structura construcţiei, în fondul ei, 
dar cronicarul, nu o dată, pătruns de reversibilitatea și relativitatea lucrurilor, stabileşte: 
paradoxal cauzele drept efecte. 

I. D. Sîrbu a comentat defectuos Ziariştii. El nu este atît un dogmatic, pe cît a căzut 
prizonierul unei exagerări dogmatice ivită din aplicaţia osificată și absolutizantă a unor 
reflexii valabile relativ. Slăbirea discernămîntului critic înlesneşte pătrunderea pernicioasă 
a tiparelor dogmatice, mai cu seamă cînd, atraşi de alte probleme, uităm că dogmele şi 
canoanele nivelatoare îşi fac loc acolo unde atitudinea critică faţă de ele se estompează, 
iar concesia, compromisul ideologic se substituie intransigenţei. Concluzia se impune de la. 
sine : cu evaluările estetice voalate, imprecise, nu poate exista conciliere. 


x 


Cazul discutat pînă acum trădează o înţelegere deformată parţial a specificului unei 
piese, ale cărei date fundamentale au fost totuși puse în lumină. Critica dramatică din ul- 
tima vreme ne-a prilejuit însă comentarii alterate pe de-a-ntregul de dogmatism, rigidi- 
tatea mergind pînă într-acolo încît se refuza unui dramaturg de certă valoare recunoașterea 
specificului său valoric, sub pretextul unor rezerve de ordin ideologic. Este vorba, mai con- 
cret, de cronica teatrală semnată de Radu Popescu la piesa lui Victor Ion Popa: Take, lanke 
şi Cadir, în „„Romiînia liberă” nr. 3826 din 27 ianuarie 1957. Cronicarul constată că piesa 
„este scrisă în anii 1932—1933, adică atunci cînd criza generală a capitalismului atinsese 
punctul culminant, provocind ravagii și catastrofe în sînul proletariatului, al micii burghezii, 
al negustorilor și meseriașilor”. În aceste împrejurări, pe Radu Popescu îl supără că Victor 
Ion Popa este „omul multilateral, dar timid în faţa marilor probleme, sentimental, cu in- 
teres şi gust (...) pentru personalitaţile și conflictele minore al căror preţ și a căror dezle- 
gare provoacă lacrima odată cu surisul, lăsînd totuşi netulburate adincurile sufletului și ale 
conştiinţei“. Că nu este așa şi că dramaturgul, într-o vreme de hidoase explozii morale 

nilor dornici de înţelegere și armonie reciprocă ne-o dovedesc tocmai cele trei personaje : 
Take, lanke și Cadîr. Cei trei eroi închipuie o comuniune umană în disprețul tuturor con- 
venţiilor şi prejudecăţilor şovine. Există în fiecare dintre ei o aspirație suavă, pură, spre 
fericire, pe care nu și-o poate împlini decît înfrăţindu-se cu ceilalţi. Piesa poate că nu este 
un exemplu de substanţialitate, dar o asemenea viziune umanistă, luminoasă în optimismul 
ei stenic, în condiţii şi climat fascizant, nu poate fi trecută cu vederea. Ei bine, Radu Po- 
pescu descoperă în Victor Ion Popa „un prototip de apolitic“, căci altminteri cum ar mai 
avea el înclinare pentru micii burghezi ai tirgurilor provinciale în plină criză capitalistă ? 
Desigur că o asemenea viziune patriarhală suferă de dezorientare ideologică, zice croni- 
carul, uitînd probabil că ceea ce dă farmec şi valoare specifică piesei lui Victor Ion Popa 
este nu presupusa viziune facilă, pitorească, ci realismul ei prob. curajos, omenesc, nobil, 
prietenia celor trei eroi fiind o replică dată ideilor şi sistemelor menite să explice, să legi- 
timeze și să provoace discordia naţională, diversiunea rasială. Rapu Popescu ar fi preferat 
ca Take, lanke şi Cadir să beneficieze de aceeași densitate de idei ca Manasse. Dezideratul 
e discutabil, știut fiind că Popa n-are ca dramaturg adincimi zguduitoare, piesa sa cucerind 
spectatorul prin alura alertă, vodevilescă — după cum s-a exprimat V. Mindra — a con- 
flictului. A-i reproşa lui Victor Ion Popa, conștiință generoasă, onestă, incontestabil demo- 
cratică şi cu certe vocaţii scenice, în numele unei exigenţe ideologice actuale, absenţa im- 


perativului militant mi se pare o regretabilă incomprehensiune şi — în măsura în care îi 
anulează sau ignorează specificul său de viziune și temperament creator — o absurditate 
dogmatică. 


Mai supărătoare este recidiva cronicarului. Nu prea de mult, Radu Popescu, discu- 
tînd teatrul lui Sebastian, în speţă Steaua fără nume. considera preocupările personajelor 
centrale: Marin Miroiu, Udrea etc. de esenţă maniacală. Perfect nereceptiv la aspiraţia 
intensă a eroilor spre o fericire degajată, eliberată de meschinăria și banalitatea asfixiantă, 
trivială a traiului cotidian, Radu Popescu suprapune, confundă idealul cu mania. Există 
însă între aceste noţiuni, cu înţelesul lor efectiv și reflectiv, o asemenea deosebire, încît 
— ca să mă exprim fără violenţă — a nu le disocia este de-a dreptul o flagrantă opacitate. 

Este de mirare cum a putut un critic ca S. Damian, * discutind un studiu scris cu 
sensibilitate și pătrundere de B. Elvin pe marginea teatrului lui Mihail Sebastian, să des- 
copere, întilnindu-se cu Radu Popescu, infantilism dezarmant în conduita unor eroi care, 
e adevărat, nu sînt revoluționari de profesie, dar care prin inacceptarea vieţii sufocante la 
care sînt siliţi și prin elanul superior ce îi înaltă din mediocritate, se definesc social pe ei 
şi lumea în care trăiesc cu infinit mai multă pregnanţă decît reţetele arbitrare ce li se re- 
comandă. Faţă de obtuzitatea opticii dogmatice, Stanislavski n-a avut decît cuvinte aspre, 
de persiflare. Le amintesc pentru actualitatea lor : „Ar fi greşit să confundăm tendinţele 
sau cunoştinţele de ordin general, pe care unii încearcă să le așeze la bazele noului teatru, 
cu conţinutul creator care reprezintă suflul creaţiei artistice. Simplul element spectaculos, 
predica sau manifestul nu pot fi confundate cu arta adevărată !“ ** 

Dogmatismul a pierdut teren și în critica dramatică, dar după cum am văzut, în cir- 
cumstanţe prielnice, dacă nu de climat, cel puţin de metodă, rămîne virulent. Există însă 
toate condiţiile pentru a-l face inofensiv. O atitudine științifică de intransigenţă mereu 
trează, dar şi de receptivitate estetică, îi va înlesni decesul. 

H, ZALIS 


* Vezi articolul Prea multe aplauze din vol. „„Incercări de analiză literară“. E.S.P.L.A., 1956. 
** K.S. Stanislavski, Viaţa mea în artă, ed. Cartea Rusă, 1950. 

sa espre repertoriu 


„Ce uşor ar fi de condus un teatru dacă n-ar fi problema repertoriului“, spunea glu- 
mind un director de teatru 

În general, simpla enuntare a cuvîntului repertoriu face pe mulți oameni de teatru 
să-şi piardă brusc buna dispozitie. 

— Există cazuri cînd vepertoriul se alcătuieşte cu o matură chibzuinţă, justă orien- 
tare şi gust artistic. Participă la naşterea lui conducerea teatrului, secretarul literar, con- 
siliul artistic... 

Alteori, unii conducători de teatru fac repertoriul așa cum făcea proză domnul Jour- 
dain al lui Molière : fără să bage de seamă. 

lată-ne porniţi în acest labirint încilcit al repertoriului, fără nici un fir al Ariadnei... 

Şi, în „călătoria“ noastră prin teatrele bucureștene, ne-am adresat tovarășilor : lon 
Șahighian, C. Sincu şi D. D. Neleanu. directori a trei teatre din Capitală, pe care i-am invitat 
să participe la un mic colocviu imaginar (tot sînt ei regizori !), alcătuit din răspunsurile 
primite la întrebările noastre. 

Pe directorul Teatrului Armatei. Ion Şahighian. l-am găsit studiind o nouă piesă ori- 
ginală, poemul dramatic în versuri Valea Albă de Eusebiu Camilar. 


* 


— Vom prezenta această izbutită piesă odată cu aniversarea a 500 de ani de la 
înscãunarea lui Ştefan cel Mare. 

Repertoriul Teatrului Armatei va cuprinde în continuare: Impricinații — comedie 
în care Racine s-a răfuit cu cei dornici de procese și gîlcevi — în același spectacol cu Grin- 
goire al lui Bainville ; piesa sovietică Fata de la fabrică (o comedie care ridică probleme 
ale tineretului) ; piesa originală de Tiberiu Vornic: Oglinda baroanei (autor cu care lu- 
crează mai de mult teatrul nostru) ; comedia sovietică Suflete de hîrtie, violentă satiră anti- 
birocratică, și apoi încă o... piesă originală. În general, Teatrul Armatei şi-a propus un 
procent de paritate între piesele originale și cele traduse. Metode de lucru am folosit multe. 
Ultima a fost chiar un... apel prin radio, adresat de mine autorilor pentru a ne aduce piese 
originale. 

— Şi Teatrul Tineretului, ne spune C. Sincu, şi-a făcut un merit din prezentarea 
anuală a măcar unui debutant dramaturg. Să-i amintim între anii 1954—57 : S. Andreescu 
şi T. Mănescu (Simeon Albac), V. Stoienescu (Drumul soarelui). Ana Novac (Preludiu), 
iar anul acesta, doi tineri actori, V. Niţulescu și Florin Vasiliu (Ultima generatie). Valoa- 
rea mai mare sau mai mică a unora din aceste piese nu ne-a oprit să le jucăm, adeseori lup- 
tind chiar cu unii interpreţi din colectiv, mai puţin înclinați să îndrumeze primii paşi... 

Și acum, în accastă stagiune vom mai prezenta Ultima generație, piesa de debut de 
care vorbeam, ale cărei ultime îmbunătăţiri sînt în curs. Piesa va aduce în scenă problema 
căutărilor tinerei generaţii de după 23 August 1944, „ultima generaţie“ care a mai trecut 
prin purgatoriul războiului. 

Şi copiii îşi vor avea spectacolul lor, iar 
„rapoartele“ (de pildă, cel de la conferinţa direc- 
torilor de teatre) vor avea de acum înainte o critică 
în minus la adresa noastră; vom înfățișa, deci, 
piesa sovietică; pentru copii: Împărăția oglinzilor 
strimbe de Gubarev şi Uspenski. Vom relua după 
atiţia ani puternica dramă cu tente sociale — Su- 
flete tari de Camil Petrescu, apoi vom juca poemul 
liric Tinăra gardă. în noua versiune dramatică a lui 
Ohlopkov, şi în sfîrşit un „spectacol de ora 5* cu o 
comedie de Goldoni. 

— La noi, Seara răspunsurilor de Sidonia 
Drăgușanu va fi viitoarea premieră originală a 
Teatrului „C. I. Nottara“, răspunde tov. Neleanu. O 
piesă din viaţa actorilor, care ridică probleme de . 
etică, probleme ale răspunderii generaţiilor mature... 
O altă piesă originală în această stagiune va fi 
Microbii de Dan Negreanu, piesă care combate ră- 
măşiţe ale mentalităţii burgheze în conștiința unor Ion Şahighian 
contemporani. Tinerii din teatrul nostru vor fi pre- 
zenţi în spectacolul Ulița fericirii de I. Prinţev ; ne gîndim încă la Sonata Kreutzer, drama- 
tizarea lui Noisier și Alfred de Savoir după Tolstoi... 

— Da, avem şi perspectiva unor noi piese originale, spune l. Șahighian. Stagiunea 
viitoare se va deschide cu o piesă originală (și aceasta va deveni un obicei al Teatrului 
Armatei), Gh. Doja de Sorin Florescu; vom mai 
prezenta apoi o piesă de N. Tăutu, inspirată din 
viaţa eroinei Ecaterina Teodoroiu. Avem promisiu- 
nea unei piese de Laurenţiu Fulga şi a unei noi 
piese a „proaspătului* dramaturg Eusebiu Cami- 


lar... Și apoi... aştept răspuns la apelul radiofonic ! 

— Şi Teatrul Tineretului se va deschide cu 
o piesă originală: Flacăra vie de Ştefan Tita şi 
Liviu Floda — inspirată din viaţa oamenilor de 
ştiinţă ; așteptăm lectura unei noi piese de Tudor 
Şoimaru, avem promisiunea unei lucrări noi de la 
M. Davidoglu; ne-au prezentat o piesă tinerii S. 
Andreescu şi T. Mănescu... 

— La „Nottara” am încheiat contracte pen- 
tru noi piese cù Sorana Coroamă (Furtuna) şi 
Radu Boureanu (Casa cu trei băieţi). De fapt, cu- 
noaștem deocamdată numai titlul viitoarelor piese. 
Unul din regizorii teatrului lucrează la perfectarea 
piesei Domino de S. Andreescu şi T. Mănescu. 
Primim numeroase piese la secretariatul literar ; din nefericire însă, foarte slabe. 

Și pentru că totuşi „fața* unui teatru o constituie „profilul“ lui (ar glumi undeva 
Tudor Muşatescu), am cercetat şi această problemă. 


D. D., Neleanu 


— Pentru noi, profil nu înseamnă numai piese cu tineri care apar pe scenă, ci este 
vorba, în primul rind, de un stil de interpretare al teatrului, de îndrăzneală în abordarea 

spectacolelor şi, bineînţeles, de piese cu probleme care vizează tineretul. lată, de pildă, ne 
gindim la o piesă cu un pronunţat caracter antifascist: Jurnalul Annei Frank de Hackett 
şi Goodrich. 

„Indrăzneala” noastră a avut uneori prea puţine satisfacţii sau chiar deziluzii. Jucînd 
piesa Cei de miine, nu am putut citi în presă nici o cronică dramatică. Chiar dacă o piesă 
ca Fete rătăcite a fost socotită mai slabă, aceasta nu justifică tonul insultător la adresa 
conducerii teatrului şi a colectivului, din unele articole „teribile“. Şi este ciudat că reacţia 
spectatorilor nu e conformă totdeauna cu tonul cronici- 
lor. Jucăm cu săli arhipline şi recordul de reţetă îl are 
mult criticata Romanticii, despre care mulţi spectatori 
ne-au adresat scrisori interesante și chiar pline de... 


= 


) 


aprecieri. 

— N-am simțit din nici o cronică, spune şi se- 
cretara teatrului şi coautoarea piesei, Sonia Filip, ceea 
ce era bun în piesa aceasta, închinată actualității. În 
cazul acesta, critica nu ne-a încurajat, ci ne-a demo- 
bilizat. 

— Uite — ne arată o carte C. Sincu — amintirile 
artistei Lucia Sturdza Bulandra. Vorbind despre bogata 
ei experiență teatrală, recunoaște că uneori a greşit ale- 
gînd piese mai slabe. E aproape un fapt firesc... Cri- 
ticați pentru insuccese, aşteptăm şi semnalarea muncii 
noastre creatoare și nu o critică demobilizatoare. Eu 
cred că în loc de a aștepta apariția unei „măreţe” opere 
dramatice, să ne aplecăm cu grijă spre mlădiţe, chiar 
dacă sînt încă firave şi neperfecte. 

— Profilul nostru se va orienta spre un teatru modern, de „cameră“, cu îndrăzneli și 
căutări pasionate, bazindu-ne în mare măsură pe tinerii din colectivul nostru, fără a face 
apel la mari personalităţi artistice din alte teatre, spune D. D. Neleanu. 

Proiecte în studiu: Patima roşie de M. Sorbul, spectacol coupé O'Neill şi Plaut; 
Copacii mor în picioare de Casona, Minciuna are picioare lungi de Filippo. piesa iugoslavă 
Domnii Glemby de Krlya. 

— Ne îndreptăm spre o linie eroică, patriotică şi educativă. Vom mai juca în sta- 
giunea viitoare la Teatrul Armatei: Richard al IIl-lea, Nicomede de Corneille, Chemarea 
codrului de C. Diamandy. 


Cercetările noastre nu s-au oprit aci... Am colindat şi alte teatre, urmînd ca şi alte 
„colocvii“ să-și facă loc în revistă. 


Al, POPOVICI 

HORIA DELEANU 


Prin oraşe şi teatre germane (1) 


Dificilă este cîteodată povara amintirilor frumoase... Fără cel mai rudimentar simț 
critic, fără o înțelegere elementară a valorilor, ele se îmbulzesc în anticamera manuscri- 
sului, refuzînd cu încăpățînare intervenția înțeleaptă a ordinii, a sistematizării. Lucrurile 
se complică și mai mult, atunci cînd domeniul preponderent al amintirii e teatrul. S-au 
găsit totdeauna sceptici, dispuși să afirme — cu vehemența deplinei încrederi — că spec- 
tacolul de teatru e caduc și că impresiile care se înfiripă în contactul direct cu emoția ge- 
nerată de jocul actorului, gîndirea regizorului, fantezia pictorului scenograf trăiesc mai 
puțin decît fluturii. Madame de Staël, de pildă, plîngea, pe umărul lui Talma, într-o co- 
respondență, constatind caracterul efemer al unei arte splendide, dar „trecătoare ca tine- 
rețea, frumusețea, fericirea“. Făcînd abstracție de greutatea argumentului tehnic contem- 
poran — disc, magnetofon, fotografie, peliculă cinematografică ş.a. —, aproape suficientă 
pentru infirmarea desperării sceptice, poezia spectacolului de teatru îşi impune amintirea 
perseverentă, care are marele dar de a te urmări, de a te îmbogăţi continuu, de a se așeza 
cu fermitate la baza unui lanţ nesfirșit de asociaţii fertile. 

Şi fiindcă ştiinţa modernă ne-a contagiat în mod iremediabil cu necesitatea verifi- 
cării practice, am tras concluzii avantajoase în favoarea perseverenţei amintirii teatrale 
şi a posibilităţii relativei ei ordonări, pe marginea unei călătorii întreprinse nu de mult. 

Am însemnat pe harta peregrinărilor mele germane figuri mai mult sau mai puţin 
geometrice, cu laturile capricios conturate, care şi-au fixat provizoriu punctele de sprijin 
la Leipzig sau Weimar, Erfurt sau Dresden, Saalfeld sau Bastei, Potsdam sau Berlin. Între 
unghiurile unui paralelipiped fantastic sînt înghesuite pe acest itinerariu: Elveţia saxonă 
şi frumoasa Thuringic, generoasa vale a Elbei și placida Spree, nenumărate alte modeste, 
uneori anonime, dar încîntătoare alternanţe de relief. Pe harta aceasta neobişnuită, care 
amestecă caleidoscopic datele fizice cu cele politice, siluetele urbane sobre cu fantezia șă- 
galnică a desenului natural, se aliniază aşezări grave cu pecetie vetustă, peisaje fruste, de 
o candidă, agresivă prospeţime, obiecte de artă — vai, cîte! — mai vechi decit cea mai 
adincă bătrîneţe, mai tinere decit cea mai nealterată adolescenţă, purtind virsta eternă, 
parcă invariabilă, a perfecțiunii. Între ruinele inspirate ale tradiţiei și cărămida caldă a 
evului nostru contemporan, se înalţă — în broderia unor imagini profunde, stereoscopice — 
oamenii, care ctitoresc o aşezare nouă, grandioasă, a vieţii pe pămîntul călcat cu pioşenie, 
îngrădit fără rezerve, de Goethe şi Marx, Heine şi Schiller, Bach şi Thälmann. 

E o senzaţie foarte greu de explicat, care m-a urmărit de-a lungul întregii călătorii : 
ca într-o fotografie cit se poate de meșteşugit prinsă, am avut permanent impresia că văd 
în cel puţin două planuri suprapuse, menite fiecare să sublinieze cu o mai mare, mai insis- 
tentă pregnanţă valorile celuilalt. Poate că nicăieri senzaţia aceasta nu mi s-a impus mai 

explicit decit la Weimar-Buchenwald (aşezate la cîţiva kilometri depărtare unul de celă- 
lalt), unde, pe fondul sinistru al fostului lagăr de exterminare, îmi juca continuu înaintea 
ochilor — zdrobind parcă reminiscenţele crude ale torturii și oribilei degradări umane — | 
silueta desăvîrşită, împărtăşită de divinitatea poeziei, a marelui Goethe ; tot aşa cum, cer- 
cetînd în orașul poeților casa, obiectele, manuscrisele lui Schiller, sau admirabila colecţie 
de sculptură și porțelanuri a autorului lui Faust, mi se așeza din cînd în cînd pe ochi o 
pînză infamă, care cuprindea împăienjenit în miezul ei un dans macabru, halucinant, al 
martirilor înfometați pină în vecinătatea morţii, chinuiţi pînă dincolo de limita rezistenţei 
omeneşti, ucişi cu sîrguință de imaginaţia blestemată a Ilsei Koch și a celorlalţi artişti ai 
bestialităţii. 

Reconfortantă a fost aşezarea — peste aceste două planuri contradictorii ale istoriei 
— a imaginii adevăraţilor oameni pe care i-am întîlnit peste tot în Germania democrată, 
legînd strîns firul marii tradiţii a culturii de existența lor contemporană şi aruncind. ire- 
mediabil, umbra dispreţului, a urii drepte, a noii conştiinţe socialiste peste acea incre- 
dibilă ruşine a celei mai teribile demenţe, ridicate de un Hitler oarecare la gradul de 
doctrină de stat. Mi-au impus calmul, demnitatea, hotărirea acestor oameni, care demon- 
strează în fiecare clipă că sint os din osul marilor filozofi, poeţi. luptători germani. ne- 
avind nici o legătură de rudenie cît de depărtată cu emulii nazismului — străini de menta- 
litatea, tradiţia. formaţia spirituală, elanurile generoase ale oamenilor de pe aici — pre- 
dispuși să întineze gloria patriei lui Goethe, condiţia morală a cetăţeanului planetei noastre 
din veacul al douăzecelca. 

Ocolul acesta — dacă se poate numi astfel — mi-a fost mai mult decit necesar pen- 
tru a ajunge la teatru. Vorbea cindva un mare dramaturg italian despre două cărţi pe care 
le-a studiat cu sîrg totdeauna : cartea lumii şi a teatrului. Pare limpede că nu poţi ajunge 
cu folos la cartea teatrului, pînă nu ai trecut prin purgatoriul celeilalte cărţi, care te pre- 
găteşte, te coace să înţelegi complexitatea naturii umane, sociale, să devii — dacă e cu pu- 
tinţă — mai înţelept. 

Am parcurs Germania nouă, oprindu-mi cu lăcomie ochiul asupra peisajelor, ora- 
şelor, așezărilor diverse ; din mijlocul lor au crescut oameni, în perspectiva mai palidă une- 
ori a istoriei, în proporţiile cunoscute, dar nu prestabilite, ale vremii noastre. Oamenii și 
locurile s-au strins armonic în imaginea de sinteză a vieţii germane de astăzi, care mi-a 
inlesnit, pe acest parcurs, o inţelegere valabilă a artei, a teatrului. Pornind de aici, amin- 
tirile, în durabilitatea cărora continuu să cred cu convingere, au început să-și configureze 
existența arhitectonică, să se ordoneze, să-şi caute ierarhizarea judicioasă. 

Am fost mai întii la... 


Leipzig 


Eram pregătit, printr-un sistem de idei preconcepute, să mă întîlnesc cu binecu- 
noscutul oraș al tirgului, căruia i-a mers vestea în întreaga lume. Și într-adevăr, primele 
impresii — culese dincolo de pragul serii — nu i-au dezminţit faima și nici imaginea pe 
care mi-o construisem de departe : multe reclame luminoase, cea mai mare parte de neon, 
fluorescente, amestecînd parcă ceața unei zile de toamnă cu întunericul dens, indivizibil al 
nopţilor fără reminiscenţa lunii ; magazine de diverse dimensiuni, dintre care unele consi- 
derabile, cu vitrine luxuriant amenajate ; și pe lingă toate acestea, răsărind pe neașteptate 
din cele mai diferite colţuri: clădiri, chioșcuri, afișe, dominate de emblema tirgului 
(Messe) de la Lipsca — doi M suprapuşi —, constituită în leit-motiv al existenţei acestui 
mare oraș comercial. 

Se spune că prima impresie are, adesea, o însemnătate covirşitoare în dragoste: e 
vorba despre acel coup de foudre, violenta, paralizanta lovitură de trăsnet, de sub im- 

periul căreia nu te mai poţi elibera. Trebuie să mărturisesc că, în amorul contractat pentru 
Leipzig, lucrurile s-au petrecut cu totul altfel. A doua zi, am cutreierat orașul și i-am des- 
coperit și o altă înfățișare. Dincolo de varietatea agitată a firmelor, reclamelor, a mărfu- 
rilor orînduite în piramide ale ispitelor, au apărut într-o lumină pașnică, înfrumuseţată de 
culorile pastelate ale liniştii, case vechi, impunătoare monumente istorice, peisaje urbane 
suave. Mi s-a părut din nou — și această senzaţie s-a repetat de nenumărate ori, în cele 
mai deosebite locuri — că iau contact cu acele imagini în cel puţin două planuri, care au 
fundamentat viziunea mea asupra Germaniei. De altfel, această contrazicere a primelor apa- 
renţe şi ulterioara lor confruntare cu des- 
coperirile mai profunde au caracterizat, în 
ansamblu, cunoașterea lucrurilor şi oame- 
nilor, întilniţi de-a lungul întregii călă- 
torii. Şi, intotdeauna unul din planuri l-au 
constituit, în mod obligatoriu, valorile cul- 
turale, splendida tradiţie a artei, a litera- 
turij germane, care şi-au lăsat amprenta 
parcă pe aproape fiecare cărămidă, fiecare 
piatră din calea, savant plănuită sau în- 
timplătoare, a cercetătorului. 

Într-un pasaj cu zeci de prăvălii de 
toate felurile, am zărit, nedumerit, pe o 
parte, între o vitrină cu porțelanuri şi una 
cu produse de piele artificială, două gru- 
puri sculpturale. M-am apropiat contrariat 
şi am identificat nişte studenți statuari. 
parcă tovarășii de chef ai lui Faust — îmi 
joacă vreo festă imaginaţia? — şi ală- 
turi — aceasta era deja o certitudine — 
Mefisto şi eroul celebru al lui Goethe, ui- 2a LA 
tîndu-se cu tîlc peste privirile curioşilor, b k 
Puun mai încolo se zăresc nişte trepte, ce dă 
duc înspre un restaurant — așa indică fir- Johannes Arpe, regizorul spectacolului 
ma —, care se dovedește pînă la urmă a „Șobolanii“ şi interpretul lui John (Leipzig) 
fi, dincolo de raţiunea lui utilitară contem- 
porană, celebra pivniţă Auerbach, durată în veacul al XVI-lea şi mult frecventată de Goethe. 


Înăuntru, ne întimpină un butoi care numără citeva sute de ani şi care a găzduit în mărun- 
taiele lui licoarea miraculoasă, vinul inspiraţiei faustiene ; între stîlpii trainici ai bolţii 
s-au păstrat picturi murale ale vremii, care alternează cu scrisori (într-un loc am citit: 
„Am primit două sticle de şampanie. Goethe“), mici manuscrise goethiene, înrămate simplu 
şi agăţate la întimplare, fără să mărturisească — ce bine, de data aceasta! — concepţia 
rafinată a unui decorator, abil organizator de expoziţii retrospective. 

Mai puţin plină de surprize ne-a răsărit în faţă, într-un cadru predestinat, împrej- 
muită de pomi zvelţi, masiva, dar totuși eleganta Thomaskirche, așezată în aceste locuri de 
pe la 1212. Pline de graţie, desen și culoare neașteptată, sint multiplele vitralii care lasă 
să se fiitreze învăluitoare sclipirile cele mai strălucitoare ale scarelui, cuprinzind în umbre 
grave de amurg lumina dimineţilor înnorate. Mai bine de 25 de ani a cintat aici Bach, ale 
cărui oseminte, aduse la Thomaskirche în 1950, odihnesc în liniştea maiestuoasă a bisericii, 
care a ascultat la începutul veacului al XVI-lea predicile lui Luther, fiind după citeva 


secole martora botezului lui Wagner. 

Ridicol de tinără, în raport cu Thomaskirche, e semeaţa biserică rusească, cu turle 
limpezi care înmănunchiază radios lumina, răspîndind-o contagios în jur; această uriașă 
așezare, al cărei interior destul de mic, familiar, fără linii şi culori impresionante, contra- 
zice dimensiunile exterioare, s-a ridicat la 1913, în amintirea bătăliei de la Lipsca, consu- 
mată în mod fatal pentru Napoleon cu vreo sută de ani în urmă. 

Nu prea departe se profilează covirşitor monumentul gigantic închinat luptei popoa- 
relor (aceeași bătălie de la Lipsca din 1813): i se atribuie o greutate de 3000 de tone, dis- 
tribuite proporţional pe rotunjimile aspre ale fantașticelor lespezi de piatră suprapusă. 

Şi, parcă polemizînd cu pivniţa Auerbach sau Thomaskirche, ni s-a întîmplat în cale 
Muzeul „Gheorghi Dimitrov”, fostul Palat de Justiţie din Leipzig. Întîi, o suită de foto- 
grafii şi documente extrem de interesante din istoria nouă a mișcării muncitorești ; apoi 
sala, neclintită ca în poveste, unde s-a judecat, în ritmul grotesc al unei farse sinistre, mi- 
zerabilul proces intentat îndelung presupusului „incendiator“ al Reichstagului ; mai încolo, 
reconstituită, în sărăcia şi tristeţea ei dramatică, celula în care a fost deţinut eroul luptător 
cu aureolă mitică. Urmează o altă reconstituire zguduitoare : în liniştea lugubră — pe care, 
cine știe de ce, nu te încumeţi, printr-un consens neimpus de nimeni. s-o tulburi nici cu o 
răsuflare mai sonor mărturisită — se pornesc la început să hirtie, mai tîrziu să strige nişte 
glasuri de dincolo de mormint. Stau, dușmănoase, în fotolii — halucinaţia a început să 
funcţioneze din plin! — siluetele încremenite ale judecătorilor și acuzatorilor. Goering, 
martor al învinuirii, și inculpatul Dimitrov se înfruntă, lăsînd să scapere spadele unui duel 
pe viaţă și pe moarte: curg limpezi, într-o consecuţie zdrobitor de logică, cuvintele ade- 
văratului acuzator, se împotmolesc în mlaştina cazuisticii găunoase vorbele diforme de ură 
şi minciună ale cavalerului hitlerist. S-a terminat viaţa discului şi noi, nemișcaţi, aşteptăm 
cu sufletul la gură sentinţa prea bine cunoscută, pe care n-o mai rostește astăzi nici o voce 
de patefon... 

Între pivoţii. diverselor amintiri, dureros de vii sau ascuţit de emoţionante, grefate 
în universul gîndirii lui Goethe şi... Goering, Bach și Napoleon, încep să se insinueze im- 
presii de azi, din lumea teatrului german. 

Repertoriul nostru de la Leipzig n-a fost din cale afară de bogat. Am văzut la 
Schauspielhaus și la Kammerspiele : Șokolanii de Gerhart Hauptmann și Tirfa respectuoasă 
de J. P. Sartre. O vizită la Theaterhochschule — singura şcoală superioară de teatru din 
întreaga Germanie — ne-a înlesnit, prin intermediul unor fragmente din Hero şi Leandru 
de Grillparzer, Inimă fierbinte de Ostrovski şi Revizorul de Gogol, cunoașterea metodelor 
de lucru cu studenţii, viitori actori, care trec — în studiul lor de trei ani — printr-o în- 
tinsă gamă de roluri, punînd pedala, mai cu seamă la început, pe repertoriul clasic şi ur- 
mărind apoi, cu aceeaşi sirguinţă, comedia și tragedia, vodevilul și drama eroică, drama- 
turgia naţională şi universală. Mi s-a părut aici interesantă ideea ca, la fiecare șase săptă- 
mini, studenţii din toţi anii să prezinte fragmente de studiu colegilor lor și întregului corp 
didactic, oferind posibilitatea confruntării progreselor înregistrate, a discutării lor siste- 
matice, a desemnării unei perspective clare. 

Contactul cu primele spectacole germane a fost însoţit de unele surprize... organiza- 
torice. Afișele și programele cuprind indicaţia exactă a duratei reprezentaţiei, informînd 
cu precizie — ce îndrăzneală! — ora la care începe și cea la care sfirșește spectacolul. 
După vreo două săptămîni de frecventare asiduă a manifestărilor artistice, m-am convins, 
şi pe această cale, că punctualitatea germană nu e o legendă și am început să-mi potrivesc 
ceasul la... teatru. 

În altă ordine de idei, am constatat — începînd cu Sobolanii — un lucru, pe care 
l-am reîntilnit peste tot pe unde am fost: regizorul Johannes Arpe, juca și un rol prin- 
cipal, acela al lui John. Zdrobitoarea majoritate a directorilor de scenă — nu zic toţi, 
fiindcă n-am avut prilejul unei verificări globale — sînt în acelaşi timp remarcabili actori 
şi, de multe ori, și foarte înzestrați pictori scenografi. Nu există, ca la noi, moda profe- 

siunii nude, pure, de regizor atotştiutor — pe planul artei interpretative, al decorului ş.a., 
-— fără a fi comis păcate palpabile, într-altă calitate decit aceea de deținător exclusiv al 
«concepţiei generale, pe tărimul diverselor părţi constitutive ale spectacolului. Sint înclinat 
să cred că, în afara unor excepţii cu totul neobișnuite, soluţia germană — ca s-o numim, 
convenţional, astfel — e mult mai înţeleaptă : aceasta, deoarece profesiunea de regizor e 
una de supremă maturitate artistică, care trebuie să cuprindă în preistoria ei cunoaşterea 
directă, înţelegerea subtilă şi completă a fiecărui detaliu constitutiv al frumoasei dar atît 
de complicatei arte a teatrului. 

Mai mult decit atît, după ce cariera artistică a unui om de teatru a fost încununată 
prin consacrarea sa ca regizor, el nu uită uneltele cu ajutorul cărora a ajuns aici şi de 
care nu se poate lipsi, considerîndu-le aerul existenţei sale înăuntrul continentului Thaliei 
şi Melpomenei. Sînt și la noi regizori care au fost actori ; în cea mai mare parte, însă, după 
ce au fost, prin consensul aprecierii publice, înnobilaţi și li s-a atribuit titlul de lord-re- 
„gizor, ei se consideră senatori de drept și nu mai calcă pe scenă în costumul indicat de 
autor. Colegii lor germani infruntă cu perseverenţă lumina rampei, dorind să nu beneficieze 
de licenţe, de recunoașteri din oficiu, ci dimpotrivă, să se lase în fiecare seară încă o dată 
aleși de colegiul electoral inalt al publicului. 

Un respectabil director de scenă romîn îmi explica într-un rînd de ce există o atît 
„de mare atracţie pentru regie în rîndul studenţilor (dintre care unii ajung aici, fiindcă.. 
li se contestă aptitudinile pentru actorie), al actorilor (dintre care, unii, desperaţi că nu 
li se recunoaște talentul foarte ipotetic și că nu sînt distribuiţi), al secretarilor literari (din- 
tre care, majoritatea, nepregătiţi nici pentru funcţia pe care socot că o îndeplinesc). El îmi 
formula cam astfel raţionamentul simplificat al amatorilor de direcţie de scenă : „De ce să 
mă fac sau să rămîn actor, ca să ţipe toţi regizorii la mine, cînd e mai simplu să mă fac 
regizor şi să ţip eu la toţi actorii, maşiniştii, 
tehnicienii etc. ?* Am impresia că ar trebui 
găsită o formă cel puţin legală care să sanc- 
ționeze cu cea mai neiertătoare asprime ten- 
tativele unor astfel de raționamente... artistice 

Dar dincolo de paranteza organizato- 
rică, Şobolanii și piesa lui Sartre au solicitat 
şi alte reflecţii. Am avut niște discuţii foarte 
interesante cu profesorii Lang, Eggstein, 
Kuckholf de la Theaterhochschule şi cu Ferdi- 
nand May, dramaturgul-şef (echivalentul se- 
cretarului literar de la noi — ca termen, nu 
întotdeauna însă și ca pregătire, competenţă, 
autoritate) al teatrelor din Leipzig. Am reţi- 
nut, din aceste colocvii. preocuparea majoră 
a oamenilor de teatru de a se feri cu înver- 
șunare de platitudinea naturalismului (prezent 
cîteodată în istoria teatrului german şi în 
unele manifestări din anii care au trecut de 
curind) şi de a găsi forme variate de realism 
înaripat, plin de poezia adevărului, de emoţiu 
autentică a vieţii. Aceste tendinţe explicite, 


aproape obsedante. le-am regăsit peste tot in 


Scenă din piesa „„Tiria respectuoasă“ (Leipzig) 


drumul nostru. N-aş putea spune însă că cele două spectacole de la Leipzig au fost de natură 
să confirme în modul cel mai elocvent aceste intenţii. 

Este drept că piesa lui Hauptmann, jucată prima dată în 1911, invită, prin linia ei 
generală, prin maniera de compoziţie, la o tratare tradiţională înăuntrul teatrului realist. 
Regizorul a încercat, în acest spectacol, să se șteargă. pînă aproape de dispariţie, îndărătul 
interpreţilor, dintre care cel puţin doi — Marianne Rudolph (Frau John) şi Johannes Arpe 
(John) — au fost excepţionali, marcîndu-şi cu autoritate personalitatea artistică, înzestrată 
cu multă forţă dramatică. Era creată în scenă o atmosferă apăsătoare, densă, la care parti- 
cipau complice — cu drepturi aproape egale — toţi protagoniștii, încordaţi parcă într-o 
demonstraţie a puterii de sugestie proprie, uneori, teatrului trăirii. Momente desprinse în 
aparenţă din dramaturgia gorkiană, sau descinse din furtunile sentimentelor ibseniene, se 
legau trainic, în viziunea hauptmanniană. furnizînd pe alocuri spectatorului ocazii de trăiri 
aproape dureroase, simţite în carnea emoţiilor celor mai ascuţite, cum se întîmplă adesea 
în contactul cu piesele realizate după Dostoievski. Această iluzie eclectică, îndemnînd la 
diverse asociaţii literare, era nutrită de regizor, un abil interpret al teatrului lui Hauptmann, 
un artist care a ştiut să-i găsească cu abilitate, pe acest drum, coordonatele proprii, caracte- 
ristice. numai vecine, aproape rude, cu acelea ale unor alţi mari dramaturgi. Păstrarea 
pioasă a tuturor accentelor dialectale, susceptibile să sublinieze melodic, prin intonaţii 
grave, de multe ori brutale, curbele psihice descendente ale eroilor ; mișcarea lentă, aproape 
descompusă, pătrunsă de fiorul tragediei ; repartizarea meşteșugită a accentelor dramatice 
— compuse cu ajutorul cuvintului, luminii, acordării sentimentelor, grupării distincte a oa- 
menilor şi ideilor purtate de aceştia — a contribuit la crearea unui spectacol cu valori ex- 
trem de interesante, care te obligau să te reintorci cu gîndul şi la alte piese hauptmanniene, 
inlăturînd prejudecata desuetudinii lor în ochii contemporanilor. 

Piesa Tirfa respectuoasă impunea — prin definiţia genului și structurii ei — o concen- 
trare mult mai mică și, poate, o disponibilitate mai mare din partea spectactorului de azi. Din 
păcate, n-am auzit pe scenă decit o lectură fadă, incoloră, destul de corectă, a unui text, care 
părea cunoscut, chiar dacă cel din stal nu-l citise înainte. Am repetat senzaţia săracă a în- 
țelegerii unor replici, fără implantarea lor în imperiul emoţiei. Cu tot efortul probabil al 
regizorului, n-am realizat cu certitudine dacă acţiunea se petrece în America, Africa de 
Nord sau undeva în Europa ; aceasta, independent de faptul că eroul negru era... negru pe 
obraz şi că diverse personaje îşi prindeau respiraţia, intercalînd între cuvintele nemţești 
„by-by” şi „hallo“. 

Şi în acest spectacol s-a simţit intenţia autorilor lui de a semăna rodnic în cîmpul 
realismului. Concluziile spectatorului n-au fost însă chiar aceleași. Un amănunt amuzant 
şi instructiv : la un moment dat, tîrfa, Lizzie Mc Kay, deretică prin cameră și, beneficiind 
de avantajele tehnicii moderne, folosește un aspirator electric, pe care îl pune în priză şi-l 
lasă să biziie, preocupată, o fracțiune de minută. Vecinul meu din fotoliu, indignat, a excla- 
mat spontan : „Ce lipsă de fantezie! Un aspirator adevărat, într-o priză adevărată, care 
se ambiţionează să funcţioneze și să înghită, tocmai acum, praful din sală. Asta-i curat 
naturalism !“ Nu ştiu dacă aspiratorul a fost cel mai vinovat, dar e limpede că n-ajunge 
să pui intenţiile realiste... în priză, ca să obţii un puternic randament artistic. 

Și aici apare, poate, un punct nodal al disputei realism-naturalism, care pare să-i pre- 
ocupe atit de mult pe oamenii de teatru germani. N-am simţit nici o clipă nevoia 
unei alte tratări a Șobolanilor ; dimpotrivă, am avut sentimentul, împlinit de delectația 
artistică, că numai aşa trebuia văzută piesa lui Hauptmann. În schimb, am avut certi- 
tudinea că lucrarea sartriană numai așa cum a umplut scena nu trebuia jucată. Formula 
uaturalism-realism sună destul de abscons în înţelegerea unora, lovindu-se adesea de 
zidul de nepătruns al abstracţiei elegant formulate. În confruntarea însă cu piesa, cu o piesă 
dată, subterfugiile celor mai iscusiţi mînuitori de vorbe se topesc neputincioase. Nu cred 
că spectatorul de lingă mine era un critic de artă — ăștia sînt mai reţinuţi, mai circum- 

specţi şi funcţionează mai rar pe întuneric, în sala de teatru —, dar el a intuit, cu certi- 
tudinea bunului simţ, unde s-a strecurat prin fraudă naturalismul în aria generatoare de 
artă a realismului. În seara în care am văzut Șobolanii, nu numai că nu s-au auzit excla- 
maţii, dar era destul de greu de surprins şi respiraţia amatorilor de teatru, cuibăriţi cu 
respect în scaune. 

Nu e destul ca un regizor să declare furtunos război naturalismului, dacă nu e înzes- 
trat cu inspiraţia artei, care nu acceptă în sanctuarul ci prostul gust și înşelăciunea semi- 
fabricatelor. Nu e destul să strige cu insolenţă și lipsă de simţ critic: „Vreau nou, că altfel 
mă îmbolnăvesc !* Diagnosticul diferenţial pentru alternanţa nou-vechi — hai să zicem 
aici, realism-naturalism — în teatru se stabileşte printr-un sistem complicat de relaţii. Eu 
cred — ca să folosesc un paradox — că tratarea „veche“ a Șobolanilor era nouă și va ră- 
mine nouă, fiindcă e cca mai proprie operei și nu contrazice coordonatele obligatorii ale 
poeziei, artei. lar tratarea piesei Tirfa respectuoasă era veche, naturalistă — şi invectivele 
pot fi adăugate, la nevoia criticului —, fiindcă amputa sensurilor poetice, substanța gin- 
dirii autorului, contrazicînd datele fundamentale ale artei. 


Din lectura in scenă a acestor spectacole, am tras unele prime concluzii în legătură 
cu dezbaterea pomenită din teatrul german. Dorinţa de nou, de realism poctic — ca termen 
convenţional —, cu orientare socialistă fără îndoială, manifestată de interlocutorii noștri, 
nu poate rămîne spinzurată în abstracţie ; ea se materializează fertil numai în contactul cu 
piese concrete, stiluri concrete, actori concreţi, regizori concreţi ş.a.m.d. Acolo unde această 
întîlnire complexă are loc pe un teren propriu, rezultatele sînt admirabile și marchează 
flori noi în cîmpul realismului socialist; acolo unde lipsește un termen sau celălalt al 
acestei întilniri şi se încearcă înlocuirea lui cu formule goale, florile nu mai dau nici un 
mugur nou și se olilesc, în atmosfera tristeţii colective. 

Aceste prime reflecţii, care s-au înfiripat la Leipzig, s-au conturat din ce în ce mai 
plin în drumul nostru. ajungind, pînă la urmă, la o existenţă robustă. Cu gîndul la ele, 
la Thomaskirche şi pivnita Auerbach, la altele văzute și trăite în aceste zile, ne-am in- 
dreptat spre... 


Weimar 


Există în Germania o instituție extrem de civilizată, care apropie distanțele mari, 
amortizează neplăcerile obișnuite ale călătoriei, te îndeamnă — într-un cuvînt — fără re- 
zerve, la drum. Aţi ghicit probabil că e vorba de autostradă : formată din două benzi pa- 
- ralele, foarte largi de șosea desăvirșit asfaltată, ea respectă cu strictețe sensul unic — pe 
fiecare fiîşie se merge numai într-o singură direcţie — și îngăduie conducătorilor de ma- 
şini să trăiască, aproape fără primejdie, euforia vitezei. Pînă aici, toată lumea e tare bucu- 
roasă. Numai că această extrem de confortabilă invenţie suferă de păcatul iremediabil al 
monotoniei ; independent de numărul de kilometri, zeci de kilometri, sute de kilometri. pe 
care îi străbaţi, nu se înduplecă nimeni să-ţi arate, nici pe stînga, nici pe dreapta, vreo 
casă, vreun sat, o vacă, o capră. Toate aşezările omeneşti pot fi descoperite într-o parte 
sau cealaltă, îndărătul unor firme cît se poate de limpede caligraficate, care te trimit să mai 
alergi o bună bucată de drum, ca să dai de fiinţe vii și de locuinţele lor. Datorită sensului 
unic exclusiv, n-ai nici măcar bucuria să vezi automobilele în diverse perspective: în mod 
invariabil te întilnești cu dosul mașinilor pe care îţi pui în gînd să le depășeşti. 

Din toate aceste pricini, renunţind adesea la confortul marilor viteze şi al călătoriei 
line ca o mîngîiere, îl rugam pe şofer — înarmaţi cu înţelepciunea hărţii — să facem cite 
un mic ocol, ca să mai vedem lumea altfel decit pe pelicula perfecționată şi parcă imobilă 

a autostrăzii. Lucru pe care l-am făcut şi în acest drum, mergînd pe la Triplis, Neustadt, 
Pâsneck şi oprindu-ne. satisfăcuţi. la Saalfeld. 

Aici ne-a fost dat să ne întîlnim cu o a opta — dacă păstrăm numărătoarea conven- 
țională — minune a lumii: Grotele zinelor (Feengrotten). De cîteva zile ni se tot povestea 
despre această splendoare naturală, pe care o aşteptam însoţiţi de o nerăbdare legitimă. 
Am fost cel puţin contrariaţi cind ni s-a spus că am ajuns, și am văzut — e o glumă? — 
două case ca toate celelalte, cu legiuitele firme și firmuliţe explicative, fără nici un fel de 
indiciu neobișnuit, intr-un cadru destul de urban, contrazicînd imaginaţia noastră nutrită 
de feeria Dimbovicioarei sau a lalomicioarei. Dar, cuviincioși, n-am crîcnit, am cumpărat 
niște bilete ca la cinematograf, ne-am îmbrăcat cîte un halat de cauciuc — intrăm la spital, 
în sala de operaţie? — şi am coborit, așteptind poanta, ca la o glumă cu o expoziţie din 
cale afară de lungă. Însoţitorul ne-a îndrumat paşii pe nişte bucăţi de drum, destul de 
strimte dar bine asfaltate, aprinzînd cu grijă la fiecare cîțiva metri, prin intermediul unor 
banale întrerupătoare, încă o lumină electrică, care ne privea maliţios dintr-un tavan al 
capriciilor de piatră uşor colțuroasă deocamdată. Am mers destul pe aceste drumeaguri, ca 
nişte străduţe, mult mai bine pavate şi luminate decît nenumărate altele întilnite, la supra- 
faţă, în tîrguri şi oraşe de pe diverse meridiane. 

Ne-am oprit intr-un tirziu şi am fost informaţi că am ajuns la etajul întîi: s-au 
aprins aici citeva lumini mai mari, ca nişte reflectoare, și am zărit profilindu-se siluete 
bizare, contorsionate, de stalactite și stalagmite, descinse parcă dintr-o paletă a culorilor 
celei mai generoase fantezii. Mărturisesc că am ieșit imediat din atmosfera gospodărească, 
de civilizație sistematizată, în măruntaiele pămîntului, care mă contrariase iniţial, şi am 
început să prind firul emoţiei de basm, care m-a purtat pînă în inima feerică a acestor 
grote. 

Al doilea etaj, așezat mult mai ia fund, te obligă să renunţi la ultimele reticențe: 
trei peisaje fantastice, strinse fiecare în cupola cîte unei stinci cu contururi neverosimile, 
se oglindesc în nişte lacuri de jucărie, care reflectă într-un tremur al emoţiei broderia 
multicoloră a rocilor roase de boala necruțătoare a apei migăloase, mistuitoare, dușmane. 

Descumpăniţi, după lectura febrilă a acestor pagini de album al minunilor, păşim, 
fără să mai lim intrigaţi de proza asfaltului și a luminilor moderne, pînă la limita etajului 
trei, unde se deschide în faţa noastră panorama grandioasă a Castelului poveştilor (Măr- 

chendom). Un sistem rafinat de reflectoare, cu o respiraţie foarte lentă a luminii, îți schim- 
bă cîteva perspective, scăldind liniile fantastice de stalactite și stalagmite ale așa-zisului 
Castel în strălucirea unui presupus răsărit de soare sau în umbrele arămii, violete ale ilu- 
ziei amurgului. Însoţitorul ne-a vorbit despre un vizitator deosebit — fiul marelui Richard 
Wagner —, care, covirşit de frumuseţea ireală a acestui peisaj natural din străfunduri, a 
încercat să-l imite cit mai fidel cu putință — mă îndoiesc că a izbutit din cale afară de 
bine — la o serie de spectacoie în aer liber de la Bayreuth. Nici nu e de mirare! Am avut, 
în peregrinările de pe tărimul zînelor, sentimentul că văd un nemaipomenit de frumos 
cadru scenic pentru însăilarea celor mai minunate poveşti care s-au spus sau scris vreo- 
dată. Ni s-a atras atenţia că am văzut un spectacol unic în lume : singurele peşteri colorate 
de imaginaţia frenetică a rocii torturate de sfredelul perfid al apei. Nu știu dacă planeta 
noastră, încă atît de puţin cercetată şi cunoscută, nu mai cuprinde şi alte multe surprize 
de acest gen ; în orice caz, Grotele zinelor te îndeamnă să-ţi rezervi resurse nesfirșite de 
admiraţie pentru teritoriul imens al frumosului de pe Pămint. 

Desprinşi de sub imperiul mirajului, ne-am continuat drumul, parcurgind locuri în- 
cîntătoare de pe întinsul Thuringiei, aşa-numita inimă verde a Germaniei. În lumina echi- 
vocă a întilnirii dintre zi și noapte, am ajuns într-un oraş nu prea mare, cu un aer liniștit, 
cu o aparenţă provincială: Weimar. Era, de fapt, acel admirabil oraş-muzeu, a cărui cu- 
noștinţă mai apropiată îţi solicită tot soiul de asociaţii, fără a-ţi oferi totuși posibilitatea 
să-i găseşti echivalentul cel mai potrivit. 

Relicvele culturale de la Weimar sint nenumărate şi, după ce începi să le treci în 
revistă în grabă, dobindești sentimentul că sînt cu totul accidentale casele în care n-a 
locuit nici un poet, parcurile care n-au slujit drept pretext de meditaţie creatoare, străzile, 
locurile în care nu s-a întimplat nimic memorabil. 

În faţa teatrului e o statuie care leagă într-o stringere de mînă trainică, de piatră 
dură, prietenia proverbială dintre Schiller şi Goethe: e primul îndemn să cercetezi mai 
îndeaproape faptele de arme artistice săvirşite de cei doi poeţi pe cîmpul de luptă de la 
Weimar. 

Casa lui Schiller stă şi astăzi neclintită, neîntinată de intervențiile de atitea ori 
nefericite ale edililor moderni, pe locul unde se obișnuise s-o vadă, s-o ştie, autorul 
Hoţilor. E destul de spațioasă, dar extrem de simplă, înnobilată de aura acestei înalte 
modestii. Foarte puține podoabe, multe cărți, o sobrietate care te cheamă la linişte, recu- 
legere, atmosferă de încordare spirituală, susceptibilă să genereze seninătate olimpică sau 
furtuni de gîndire tragică. Impresionantă stă masa din camera de lucru, pe care odihnește 
un manuscris îngălbenit de vreme, cu o frază neterminată: sînt ultimele cuvinte scrise 
înainte de moarte, care le-a răpit încheierea logică. Alături, un pat strîmt, sărăcăcios, şi în 
capul lui o coroniţă de flori timide, cu culori stinse: aici a încetat respiraţia febrilă, 
pasionată a celui care a scris Don Carlos. 

Casa lui Goethe arată cu totul altfel: e somptuoasă, așezată cu mare rafinament, 
plină de foarte multe obiecte de artă — uneori, parcă ar fi o galerie de sculptură. alteori 
o panoramă a picturii din acea vreme (am remarcat un Cranach care s-a încăpăţinat să 
mă urmărească citeva zile)-; în sfîrşit, cîteodată, o expoziţie de porţelanuri, ceramică (ne- 
obișnuit de frumoase sînt niște farfurii de Veneţia, care nu se mai fac de mai bine de un 
veac). Toate aceste piese sint ingenios valorificate de tapetul diverselor camere: uniform, 
fără motive decorative, el alternează cinci culori — două feluri de albastru, două feluri 
de roşu-maroniu şi un galben —, considerate de inventatorul lor, Goethe. un pasionat al 
analizei spectrale, cele mai agreabile, sănătoase, proprii pentru echilibrul spiritului și gîn- 
direa fertilă. Fiecare cameră e zugrăvită intr-una din aceste culori, cea mai potrivită 


— după cîte mi s-a părut — pentru sublinierea valorilor plastice ale obiectelor de artă 
găzduite aici. Aşa, de pildă, am fost ispitit — poate, într-un elan nestăvilit — să cred că 

acel albastru cu tonuri calde, pe fondul căruia se ridica pregnante diverse statui antice, 
ar fi cel mai indicat pentru orice expoziţie de sculptură. 

Nefireşti, nepotrivite, par, în acest ansamblu, cele cîteva încăperi — dormitorul,. 
camerele de lucru — aşezate în același corp de casă, la primul etaj. La antipodul fastului 
întîlnit pînă acum, ne întîmpină o mare simplitate, aproape rigidă, care amintește cu 
insistenţă de interioarele lui Schiller. Aici lucra poetul, a cărui inspiraţie, probabil, se 
cerea rodită pe același sol al modestiei, al spaţiilor libere, neîncărcate nici măcar de per- 
fecţiunile artei. Într-un colţ, pe un jilţ, lîngă sobă, o coroană de flori mărunte, uscate: 
aici a închis ochii autorul lui Faust. 

Alături de casă, e Muzeul Goethe, care — întinzîndu-se pe spaţiul a trei etaje — 
reconstituie, în mod ingenios, cu ajutorul unui vast material iconografic, viaţa şi opera 
scriitorului. M-au izbit aici fotografiile vremii, realizate prin intermediul unei tehnici 
rudimentare dar interesante: ele nu sînt decit niște siluete de hirtie neagră lipite pe un 
fond deschis. Remarcabile sînt numeroasele desene, acuarele executate de Goethe-pictorul. 
Tot așa cum rețin atenţia lucrările de geologie, aparatele descoperite în domeniul fizicii, 
al studiului luminii, de către Goethe-omul de ştiinţă. Aceste diverse mărturii completează 
sugestiv imaginea, culeasă pînă acum din carte, a unei personalităţi plurivalente de mare 
umanist. 

Nu departe de muzeu e cimitirul care găzduieşte cavoul suveranilor de la Weimar. 
Înmormîntate întîi aiurea, osemintele lui Goethe și Schiller au fost apoi reînhumate, ală- 
turi, în centrul car-ului regal, care cuprinde în incinta sa sicriele diverselor capete înco- 
ronate ce s-au învrednicit să cirmuiască de-a lungul veacurilor aceste pămînturi. 

În drumurile noastre prin Weimar, ne-am oprit în faţa statuiei lui Shakespeare, 
ctitorită de același suveran luminat, iubitor de artă, Karl-August. E una dintre cele mai 
graţioase, spirituale infăţişări ale marelui Will, care seduce cu atit mai mult cu cît carnea 
de piatră a sculpturii impune adesea o serie de servituţi, de crispări de mască, eliminate, 
de această dată, cu desăvirșire din competiţie. 

Ne întoarcem către o altă statuie, aceea a lui Goethe și Schiller, care ne-a solicitat 
de la început interesul. Intrăm la Deutsches National Theater din Weimar, unde ne aşteaptă 
Karl Kaiser, directorul (Intendant) acestui impunător așezămînt de cultură. Actor de va- 
loare — a jucat, de pildă, rolurile lui Alexei din Tragedia optimistă şi Gaidai din Sfirşitul 
escadrei —, pictor scenograf dăruit (am privit cu plăcere inspiratele sale schiţe de decor 
pentru Intervenția de Slavin), unul dintre regizorii apreciaţi (e, în această calitate, deţi- 
nător al Premiului Naţional, lucru relativ rar întîlnit aici în lumea teatrului), Kaiser se 
ocupă și de conducerea efectivă a acestui așezămînt cultural important. E, de altfel, un 
obicei curent în R. D. Germană ca directorul Teatrului să fie tocmai personalitatea artis- 
tică cea mai proeminentă, calitate care îl învesteşte în mod legitim cu dreptul — și aş zice 
chiar obligaţia — de a îndruma, de a orienta întreaga activitate a colectivului. Virtuţile 
artistice necontestate ale acestui tip de director îi creează o anumită imunitate, care îi 
îngăduie să conducă cu autoritatea supremă a competenţei. Peste tot pe unde am vorbit 
cu actori, regizori, pictori decoratori, i-am auzit pomenind cu religiozitate de Herr Inten- 
dant, pe care îl respectă, îl cred, îl ascultă, ferindu-l cu strășnicie de invidia răuvoitoare 
a unora, de micul cancan atît de întîlnit încă, în mod regretabil, în fauna teatrală a vechi- 
lor năravuri. 

Convorbirea noastră a ajuns, în mod fatal, la aceeaşi dezbatere realism-naturalism, 
cu care începusem să ne întilnim la Leipzig. Din păcate, spectacolul văzut cu o seară 
înainte la Deutsches National Theater cu Pygmalion de Bernard Shaw n-a putut constitui 
o bază de discuţie. N-am regăsit aici marea vioiciune, ritmul febril, inteligenţa scăpă- 
rătoare, ironia vehementă a celebrului irlandez. A fost o reprezentaţie submediocră, frizind 
pe alocuri opereta de altădată, hrănindu-se copios din arsenalul armelor desuete ale tea- 
trului. Decorurile mări, grele, lipsite de graţie, contribuind la inecarea în platitudine a 

cuvîntului, au fost în concordanță desăvirşită cu intenţiile nefaste ale regiei; din cale 
afară de urîte și neconforme cu ceea ce învăţasem să cred că se cheamă în general Shaw 
erau fundalurile pictate la modul fotografiei care se vrea elocventă, rămînînd în limitele 
copiei grosolane, profund neinspirate, a frumuseţilor reale. 

Directorul teatrului a subscris integral la aceste observaţii, îngăduindu-și, pe bună 
dreptate, să fie, mult mai aspru decît noi. El a fost dispus să considere această experienţă 
nefericită — determinată de un gol fatal în repertoriu şi de foamea de scenă a unor actori 
şi regizori insuficient distribuiţi — un etalon al lipsei de fantezie şi de artă al... natura- 
lismului. Am văzut însă nenumărate fotografii, machete de decor interesante care păreau 
să justifice pe deplin aprecierea favorabilă acordată teatrului din Weimar, specializat 
— dacă se poate spune astfel — în marele repertoriu clasic și în dramaturgia de largă 
respiraţie eroică. Pornind de la această preferinţă, teatrul şi-a creat un stil (ce bine ar fi 


dacă am încerca să substituim adesea „profilului“ — termen destul de impropriu, după 
părerea mea — această noţiune atît de potrivită în artă !) caracteristic. Înăuntrul acestui 
stil, realist-socialist prin excelenţă, nu e loc pentru naturalism ; abundă, în schimb, poezia 
tragică, liniile generoase ale splendidelor acte eroice, care se cer reprezentate înaripat pe 
scenele contemporaneităţii. În această perspectivă, marile valori ale clasicismului german, 
fondul de aur al dramaturgiei sovietice și-au găsit o admirabilă interpretare poetică în 
teatrul de la Weimar, care, prin definiţia repertoriului său şi a tălmăcirii lui artistice, 
contrazice esenţa naturalismului. 

Încă o dată am priceput că realismul și naturalismul pot fi cel mai limpede defi- 
nite astăzi între polul artei autentice, pe de o parte, și acela al improvizaţiei antiartistice, 
care își caută tutela în formule sterpe, pe de alta. Am regretat că n-am putut vedea 
— pentru o şi mai deplină convingere — alte spectacole în sala mare a teatrului sau la 
studioul experimental, care se va inaugura foarte curînd într-un foaier cu 150 de locuri 
şi cu o scenă situată în mijloc, fără cortină și, pe cît cu putinţă, fără decoruri. 

Înainte de a părăsi orașul lui Goethe şi Schiller, pe care prin forţa amintirilor nu-l 
vom mai părăsi niciodată, am hotărît să facem o mică... escapadă la Buchenwald. Am trăit 
cîteva ceasuri înfiorătoare, dar extrem de instructive. La intrarea în infamul lagăr de 
exterminare, unde a pierit și Ernst Thälmann — o placă comemorativă şi flori mereu 
proaspete așternute pe un colţ de caldarim amintesc gloanţele ticăloase care au curmat aici 
mişeleşte o viaţă exemplară —, pe poarta de fier sînt tăiate în același metal trei cuvinte: 
„Jedem das Seine“ (în traducere aproximativă : fiecăruia ce i se cuvine). Această expri- 
mare laconică încerca să sugereze, ca o ironie crudă, substanța „justiţiei“ hitleriste, care 
se încăpăţina să împartă mizerabila ei... dreptate, dispusă să chinuie, să ucidă, cu tică- 
loasa dezinvoltură a inconștienţei demente sau a cinismului dus pînă la paroxism. Nenu- 
mărate relicve — vai, cît de fundamental deosebite de cele de la Weimar! — facilitează 
reconstituirea unui episod sumbru din istoria necivilizată a omenirii. Să le parcurgem in- 
comparabil mai repede decît îţi permite îndeobște conştiinţa s-o faci. Într-un loc, strălu- 
citoare, ingenue instrumente medicale, cu care erau uciși deţinuţii sortiţi experienţelor 
științifice ; într-altul, cîteva garnituri de birou, abajururi, genţi, făcute din piele de om 
— de preferinţă tatuată (şi tocmai de aceea, nefericiţii care îşi împodobiseră altădată 
trupul erau omoriţi cu promptitudine) ; mai încolo se văd ornamente ciudate agăţate, de 
predilecție. în vîrful tampoanelor : au fost odată capete de oameni, care s-au uscat, s-au 
făcut foarte mici şi au fost umplute, după indicaţiile tehnicii savante ale unui trib 
de sălbatici ; într-o vitrină, pantofiori de copii ucişi ; în alta, cantităţi importante de păr 
de femeie. În camera vizitei medicale, un cîntar unde se așezau oameni de bună credinţă 
împuşcaţi pe la spate dintr-o încăpere învecinată, care comunica cu prima printr-o spăr- 
tură în perete, făcută în dosul instrumentului de precizie. În sala spînzurătorii, mai multe 
cîrlige : intra un număr de condamnaţi, dintre care unii se spînzurau cu mină proprie 
imediat, iar ceilalţi îi coborau, după ce îşi dădeau sfirşitul, și le luau locul, păziţi de nişte 

cerberi ai... dreptăţii fasciste. La etaj, perfecţia marilor cuptoare ale crematoriului, dispus 
să înghită cu lăcomie cantităţi industriale de cadavre. În curte, o lespede de piatră, pe 
care e menţionat că aici au murit zeci de oameni, închişi, pe un ger crunt, goi, fără mîncare 
şi băutură, în nişte cuşti foarte neîncăpătoare de sirmă ghimpată, unde le era interzisă 
orice mişcare. Puțin mai departe, o căruţă de fier, enorm de grea, cu încărcătură de citeva 
tone, purtată altădată de „cai cîntători“: deţinuţi istoviţi, care erau obligaţi să cînte 
neîntrerupt în timpul acestei munci inumane. Şi multe alte mărturii ale rafinamentului 
sadic. profesat de conducătorii lagărului, înzestrați cu o imaginaţie morbidă. 

Şi fiindcă veni vorba de mai marii de la Buchenwald: celebra şefă a lagărului, 
Ilse Koch, patroana tuturor cruzimilor, înspăimîntătoare fiară cu o accidentală identitate 
de om, a fost de curind eliberată din închisoare în Germania occidentală, atribuindu-i-se 
şi o respectabilă pensie viageră. Mai e oare necesar vreun comentariu, după sumara enun- 
tare a modului în care se distra dumneaei la Buchenwald ? 

N-am regretat că am păşit prin aceste locuri; n-am mai încercat să-mi explic jocul 
pervers al situării lagărului groazei în vecinătatea imediată a cetăţii poeţilor. Am credința 
că itinerariul Weimar—Buchenwald ar trebui parcurs de zeci, de sute de mii de contem- 
porani, care să cîştige aici încă o dată superioritatea dăruită omului de a şti să se proster- 
neze în faţa culturii, de a nu uita să urască cu cea mai înverșunată strășnicie sălbăticia, 
crima, cruzimea inumană, strecurate prin fraudă în lumea noastră. 

Vreau să trag nădejde că următoarea noastră escală ne va îngădui să ne împărtăşim 
mai mult din spiritul lui Goethe și Thälmann, decît din acela al Ilsei Koch. Să vedem 
cum e la... 


Dresden 


N-am apucat să ieşim bine din Weimar, că ne-a şi întimpinat, gravă, autostrada, 
care de data aceasta, profitind de o excepție, mai lasă să se rătăcească prin preajma ei 
cîte un arbore beteag sau un contur palid de deal. După un vechi obicei de-al nostru, îi 
mai tragem chiulul acestei instituții civilizate, și ajungem mult mai departe, în Elveţia 
saxonă, care ne rezervă o serie de surprize, strecurate între contorsiunile insinuante ale ser- 
pentinelor, podurile capricios suspendate și tufele bogate de arbuști, prezentaţi în nuanțele 
cele mai nebănuite ale unui verde generos. 

Pe o culme se zăreşte un colos cenușiu, trist, greoi, cu o formă destul de ciudată; 
de mai aproape se desluşesc, la baza acestei formaţii arhitectonice, aliniindu-și asimetriile, 
niște blocuri masive de piatră întunecată, brăzdată de crăpături adinci, însemnată de vreme. 
Este o cetate sumbră, durată de mai multe secole, care şi-a justificat înfăţişarea nepriete- 
noasă, prin întrebuinţările ei diverse de-a lungul timpurilor: a ferecat între ziduri pri- 
zonieri încă în perioada campaniilor napoleoniene, a fost mai tîrziu, pînă în vremea hitle- 
ristă, penitenciar pentru minori și temniţă grea. 

Părăsim, fără regrete deosebite, fortăreaţa Königstein, şi ajungem curînd la Bastei, 
o cochetă staţiune de munte, care lasă să se vadă, la picioarele ei, niște perspective încîn- 
tătoare. Se află aici o terasă suspendată, destul de caraghios, nefiresc parcă, cocoţată în 
capul fermecătoarei văi a Elbei: fluviul larg, calm ca tăcerea nesfirşită, pășeşte maiestuos 
între profiluri stîncoase cu linii dramatice, care își scaldă umbrele în oglinda zbîrcită a apei. 

Împreună cu Elba, care şi-a întins aripa vrăjii asupra noastră, intrăm în Dresden. 
Tăbliţele indicatoare ne-au anunţat de o bună bucată de vreme că am pătruns în urbe, 
ba mai mult decit atit, ne-au specificat apropierea centrului, şi noi nu vedem încă oraşul. 
Aici încep explicaţiile dureroase, tragice : în noaptea de 13 februarie 1945, cu foarte puţin 
inainte de sfîrşitul războiului, 12.000 de avioane anglo-americane şi-au făcut timp şi, în 
56 de minute, au aruncat cantităţi uriașe de bombe, ucigind 35.000 de oameni pașnici, 

nedumeriţi, şi nimicind literalmente unul dintre cele mai frumoase orașe europene. Con- 
cluziile acestei orgii a distrugerii sint palpabile şi astăzi: Dresden arată ca trupul ros 
de boală îndelungată al unui lepros, care fixează, în reminiscenţe vagi. locurile pustii 
de unde a evadat viaţa. Străbaţi, prin centrul orașului, kilometri întregi de cîmp și ruine, 
moloz și cărămidă rănită, împiedicîndu-te din cînd în cînd de cîte o casă cu zidurile însîn- 
gerate de fum și incendiu, care își cască sinistru orbitele goale, ferestre vesele altădată, 
simulind cu stingăcie că trăieşte, că găzduieşte între pereţii iremediabil cariaţi bucurii şi 
tristeți omenești. 

Impresia pe care ţi-o produce cadavrul 
oribil mutilat al acestei celebre așezări — 
mult pomenită de poeţi, imortalizată de ma- 
eștrii penelului — este zguduitoare. La Bu- 
chenwald și Dresden te întilneşti cu aceleași 
înspăimiîntătoare năluci ale ultimei confla- 
graţii mondiale, care parcă, în imperiul ha- 
lucinaţiei, mai prind pentru cîte o clipă glas: 
aceste două locuri memorabile izbutesc, pe 
planuri diferite, să înfiripe, prevenind cu 
gravitate, o imagine de sinteză înfiorătoare 
a războiului. 

Şi totuşi, între dărimăturile de la 
Dresden se aud bătăile unei inimi : orașul şi-a 
regăsit, din ce în ce mai ferm, pulsul normal, 
cultivindu-şi cu pioşenie monumentele vătă- 
mate, astăzi în curs de tămăduire, durînd pe 
alocuri așezări noi care vor trebui cu timpul 
să constituie şira spinării, axul acestei cetăți 
renăscute a culturii. 

Dacă vreţi să vedeţi cum a fost altădată 
Dresden şi cum va mai fi, puteţi să vă satis- 
faceţi curiozitatea, prin intermediul unor pîn- 
ze colorate. Sint adunate şi expuse în diverse 


locuri tablourile lui Canaletto, care a zugrăvit Traute Richter în rolul titular al plesei 
cu fidelitatea talentului — acum vreo cîteva „Văduva Capet“ (Dresden) 
veacuri — cele mai caracteristice colțuri ale 


orașului ; și cei care gindesc şi acționează în direcția refacerii acestei citadele a artei se uita 
cu o mare şi respectuoasă atenţie la diversele detalii picturale, ţinînd în mod foarte conşti- 
incios seama de ele. 

Palatul Zwinger, care seduce prin graţia liniilor sale și printr-o armonie desăvir- 
şită a compoziţiei arhitectonice, nu s-a restabilit complet; e deplin vindecată acum aripa 
în care a fost așezată binecunoscuta Galerie de pictură. Se vorbeşte îndeobşte, în psiho- 
logie. despre le vertige des hauteurs, ameţeala care te cuprinde la mari înălţimi, pe culmi : 
printr-o comparaţie simplă, s-ar putea ajunge și la o altă tulburare psihică. căreia conven- 
tional i s-ar zice ameţeala... înălțimilor, culmilor artistice. E starea de spirit care s-a con- 
stituit dominantă în întilnirea noastră cu mirajul formei şi al culorii, de la Zwinger. Mi se 
pare aproape necuviincioasă încercarea de a reconstitui emoţiile comuniunii cu valorile 
plastice, prin exclusiva relatare a fabulei unui tablou; tot așa cum am rămas cel puţin 
intrigat, atunci cînd un... critic „literar“ s-a făcut luntre și punte să demonstreze că nu 
concepe poezia lirică în afara unei anecdote, care trebuie gospodăreşte descifrată pentru 
a fi frumos... povestită. Cum s-ar putea explica, în această perspectivă, ce-am simţit la 
prima lectură a celebrei Madone Sixtine de Rafael, la cunoştinţa nemijlocită cu portretul 

Saskiei, cu bătrînul cu beretă, cu bătrînul cu perlă şi alte pînze rembrandtiene? Sau de 
ce mi-a plăcut atit de mult — îl văd, de altfel, şi acum proaspăt în memorie — tabloul 
lui Tizian, aşezat modest în dreapta grandioasei Madone Sixtine, în sala predestinată 
valorificării spectaculoase a acestei opere rafaelite ? Sau, cine m-a împins să revin de 
nenumărate ori, la etaj, într-o sală parcă secţionată de nişte culoare, unde erau destul de 
îngrămădite cîteva lucrări impresionante de Holbein şi Dürer? E nevoie de lămuririle 
ample ale unui specialist, care, în afară de autoritatea cunoaşterii, să aibă și facultatea de 
a prinde firul emoţiei civilului îndrăgostit de artă, pentru a înţelege fiorul vrăjii învălui- 
toare, transmis aici de Van Dyck şi Coreggio, Poussin şi El Greco, Renoir, Gauguin, Tou- 
louse-L.autrec, Monet (aceștia patru din urmă, concentrați într-o mică încăpere de sus de 
tot, incendiată de lumină), și atîţia alţii. 

N-am izbutit, din păcate, să umblu prin Galerie decît de cîteva ori cîteva ore, ceea 
ce e infim de puţin pentru a ajunge la niște elementare cristalizări ; am rămas însă covîrşit 
de dorinţa de a mă reîntoarce de cît mai multe ori în acest sanctuar al frumosului și ade- 
vărului artistic, 

Am mai văzut o serie de tablouri excepţional de interesante — iarăși Rembrandt, 
mult Cranach etc. — strînse în palatul de la Pillnitz, așezat într-alt capăt al Dresdei. 
Acest castel — clădit prin secolul al XVIII-lea de August cel Tare, în stil baroc, cu gra- 
țioase motive decorative chineze, japoneze pe pereţii exteriori — cuprinde două diviziuni 
distincte : Wasser Palais, plantat foarte pitoresc într-o dantelă de peisaje neverosimile, 
pe Elba, și Berg Palais, cu un profil parcă mai ferm desenat, cu trăsături virile, strînse 
într-o siluetă zveltă, elegantă. Toate aceste clădiri sînt îmbrăţişate de vegetaţia luxuriantă 
a unui parc foarte întins, care aminteşte feerica risipă de culori, umbre şi lumini din parcul 
castelului Sanssouci de la Potsdam. 

În aceeaşi zi, am fost la bătrîna Kreuzkirche, ridicată o dată cu oraşul Dresden, 
la 1250, arsă în mai multe rînduri — ultima dată în acel groaznic 13 februarie 1945 — 
şi mereu restaurată. Vizitind această uriașă biserică — care poate cuprinde în interiorul 
ei 6000 de persoane, dintre care 3600 pe scaune —, am avut prilejul să ascultăm într-o 
interpretare virtuoasă, Oratoriul de Crăciun al lui Bach și mai multe piese executate admi- 
rabil de foarte reputatul cor de copii de la Kreuzkirche. 

Cînd pomenești de Dresden, oricine face asociaţie imediată cu comorile de pictură 
de aici, cu celebrele monumente, care i-au creat slava în întreaga lume. Poate de aceea 
i se și zice, printr-un consens unanim, orașul artei .(De altfel, există în Germania obiceiul 
de a găsi şi un... subtitlu pentru aşezările cele mai însemnate: aşa, Leipzig e orașul tîr- 
gului ; Weimar, orașul poeţilor; Erfurt, orașul florilor — fiindcă aici au loc mari expo- 
ziţii anuale, în care se întrec grădinari de pretutindeni — ș.a.m.d.) Aceasta nu împiedică, 
ci dimpotrivă favorizează, în climatul înrudirii și al stimulării reciproce a artelor, existenţa 
unei interesante activităţi teatrale. 

Să începem, prin forţa împrejurărilor, cu un gen mai uşor, cu opereta, păstrind, ca 
un efect de teatru, piesele de rezistenţă pentru mai la sfîrşit. Am participat la Operetten 
Theater, Dresden, la reprezentarea lucrării lui Gh. Dendrino, Lăsaţi-mă să cînt : voci bune, 
o orchestră excelentă, îndrumată de bagheta unui priceput dirijor, au făcut să sune foarte 
plăcut muzica rominească şi în... nemţeşte. Ni s-au părut puţin cam bizare — şi ca pre- 
zenţă şi ca stil — numerele de balet introduse în corpul operetei, dar ni s-a explicat că 
publicul german este familiarizat cu spectacole astfel concepute, pentru care are o mar- 
cată preferinţă. Despre aceasta şi despre multe altele ne-a vorbit comunicativul director 
al teatrului, Peter Bejach, care a fost în Rominia şi a colectat amintiri foarte frumoase 
din capitala ţării, de la Cluj şi Timişoara. El şi colectivul pe care îl conduce păstrează, 
pe baza unui contract de colaborare, o legătură permanentă, rodnică, cu Teatrul de Ope- 
retā din Bucureşti. Ţin să menţionez, în treacăt, cu acest prilej, prețuirea de care se bucură 
dramaturgia romînească în R. D. Germană: la Leipzig am aflat că $-a pus în scenă 

O scrisoare pierdută şi se pregăteşte — într-o manieră mai excentrică ca în R.P.R., după 
cum s-a exprimat Ferdinand May — Ultima oră ; la Rostock s-au înscenat trei piese ro- 
mîneşti ; la Potsdam, regizorul Kurt Rabe de la Hans Otto Theater ne-a arătat machetele 
de decor pentru proxima premieră: Citadela sfărimată ş. a. 

Întorcîndu-ne la convorbirile cu Peter Bejach, îmi amintesc de una care a coincis 
cu vizita pe care ne-a făcut-o la hotelul Astoria actorul și dramaturgul Hans Lucke, autorul 
piesei Cauţiunea, cunoscută de publicul nostru. Ne-am înfierbîntat discutind despre o 
serie de probleme ale teatrului modern și oprindu-ne îndeosebi asupra decorului. Bejach 
şi-a amintit niște spectacole văzute la Bucureşti şi şi-a exprimat părerea că unele din ele 
— s-a referit în mod concret la Aculina de la Teatrul de Operetă — acceptă, în economia 
lor, o tratare naturalistă a decorului. Hans Lucke a combătut și el, în acest domeniu, fide- 
litatea excesivă faţă de instantaneele naturale, fidelitate-servitute care merge : dacă-i vorba 
de o floare, pînă la identificarea ultimei petale, dacă-i vorba de o frunză, pînă la men- 
ţinerea celei mai fine nervuri... Am căzut pînă la urmă toţi de acord că, în mod efectiv, 
pe planul decorului, au existat uneori — fiecare s-a referit la ţara lui — tendinţe natu- 
raliste, care, în afară de faptul că au contrazis legile de existenţă ale realismului socialist 
în arta plastică, au și stînjenit evoluţia complexă a actorului în scenă, valorificarea întreagă 
a cuvîntului, a gîndului scriitoricesc. Decorul nu are o sarcină ornamentală ; el este, pină 
la urmă, un interpret al dramei. De aceea, trebuie să știe să se ferească ca de foc de 
detaliul nesemnificativ al realităţii, de motivele parazitare, care-i îneacă limpezimea ex- 
presivă. Și marele merit al pictorului-scenograf se reliefează cu vigoare atunci cînd reuşeşte 
să compună un decor, care abstrage din realitate esenţialul, fără a deveni însă abstract. 

Trebuie să mărturisesc că reflecţii de acest ordin mi-au solicitat imperios, între 
altele, şi cele două spectacole de proză, vizionate la Staatsschauspiel din Dresden. 

Văduva Capet este o piesă scrisă de unul dintre cei mai valoroşi romancieri con- 
temporani, Lion Feuchtwanger. Pornind de la o apreciere, făcută de Marx în Contribuţii 
la critica filozofiei dreptului a lui Hegel, cu privire la caracterul tragic al prăbuşirii ve- 


Schiţă de decor la piesa „Colombe“ de Jean Anouilh (Dresden) 

chiului regim, autorul desfăşoară în scenă procesul Mariei Antoinette, ajungind — pe un 
fir de profund dramatism — pină la executarea ei. Explicînd ce l-a determinat să desă- 
virşească această lucrare, Feuchtwanger arată că a fost ispitit de „contrastul dintre nevi- 
novăţia subiectivă (a Mariei Antoinette față de sine — n. n.) şi vina obiectivă (a Mariei 
Antoinette faţă de societate, istorie — n. n.) : dialectica, care constituie esenţa atîtor procese 
politice”. Ideea este extrem de interesantă şi poate să devină oricînd o tentaţie pentru un 
scriitor : descifrarea ei scenică se demonstrează, însă, deosebit de dificilă. Chiar Feucht- 
vanger și-a dat seama de aceasta şi a notat: „Este o temă primejdioasă în măsura în care 
i înţeleasă decît de un public ajuns la maturitate“. Şi, în alt loc, această uşoară 
ine mai explicită : „M-am temut că simpatia provocată de nenorocirea Mariei 


Antoinette... va copleşi considerentele raţionale, care pledează, în 
vinovatei“, 


mod firesc, împotriva 


Aceste reticențe l-au făcut pe autor să întirzie mai întîi scrierea piesei și apoi să 
amine reprezentarea ei, pină cind insistenţele unei mari actriţe l-au înduplecat. 

Lectura artistică a piesci pe scena teatrului din Dresden m-a convins că temerile lui 
Fenchtwanger erau îndreptăţite. Cu tot efortul remarcabil depus de factorii acestui spec- 
tacol de a urmări litera intenţiilor autorului, eroina principală (Traute Richter) reuşeşte 
pină la urmă să trezească în sală simpatia, făcindu-te să nu mai știi, covirșit de valorile 
interpretării, dacă are vreo vină obiectivă, dar să fii convins de nevinovăția ei — hai să-i 
spunem, ca dramaturgul — subiectivă. 

Regizorul, Hannes Fischer, s-a străduit să joace această dramă cu discreţie, pu- 
nind cu pricepere surdina acolo unde se apropiau momentele susceptibile de melodramă 
și îmbrăcind întreg spectacolul cu mult bun gust. M-au surprins foarte plăcut decorurile 
de o rafinată simplitate, neconformă cu definiţia tradiţională a dimensiunilor grandioase 
şi a tonurilor violente, predestinate parcă în drama istorică. În această ordine de idei, 
o mică ingeniozitate : în mai multe tablouri, către fundul scenei, e desfășurată de sus 
pînă jos o pînză foarte subțire, dincolo de care se văd siluete, imobile sau în acţiune. 
îndeobşte ridicate pe un promontoriu. Aceasta oferă o posibilitate elementară de a îm- 
bogăţi compoziţia scenică cu încă un plan, care — pierdut într-o aparentă depărtare — 
lărgeşte mult perspectiva de ansamblu şi ca profunzime şi ca amplitudine a mișcării. Inte- 
resantă mi s-a părut şi viziunea plastico-regizorală a ultimului tablou: întreaga 'scenă e 
cufundată în întuneric, lăsînd o singură pată de lumină leşietică în mijloc, unde se vede 
urcată pe o căruţă cu roţile în necontenită mișcare, sugerînd drumul spre eşafod, Maria 
Antoinette, care monologhează în pragul morţii. 

Altfel a sunat la același teatru Colombe de Jean Anouilh. Lucrarea aceasta com- 
plexă și destul de contradictorie, care lasă un gust amar, încadrîndu-se în seria pieselor 
„negre“, alternează ironia severă la adresa ipocriziei, iezuitismului ridicat la rangul de 
morală socială în lumea burgheză, cu un scepticism fatalist întunecat, susceptibil să gene- 
reze dispoziţii pesimiste. Autorul nu-și precupeţeşte abilitatea în suprapunerea continuă 
a două planuri antipodice, menite să se reliefeze reciproc, să-şi sublinieze, prin opoziţie, 
valorile. 

La un teatru bulevardier din Paris. actorii vînd cu procedee de efect „sentimente 
morale”, prezentate pe o tavă idilică, emoţionantă, solicitind imperios lacrima și vibrația 
psihică înaltă a spectatorului ; în culise, în pauze, în restul zilei, ei îşi savurează meschi- 
năriile, incapabili să reediteze în viaţă pornirile nobile învăţate pentru uzul scenei. Ma- 
dame Alexandra, o actriţă bătrină şi celebră, nu-şi stăvileşte mînia, proferînd: „Dă-mi 
pace cu dragostea dumitale stupidă”, atunci cind vine vorba de acţiuni la bursă, de bani; 
în acelaşi timp, seară de seară, plină de candoarea celor 20 de ani pe care îi simulează 
la lumina rampei, rosteşte cu emoția obişnuinţei profesionale versuri gingaşe despre dra- 
goste. îndemnuri patetice la generozitate. Pe acest fond se desfăşoară trista poveste de 


dragoste a Colombei şi a lui Julien, dispuși să creadă la început că... „pînă şi viaţa poate 

să fie frumoasă” și că trebuie să „alerge voioşi peste scena cufundată în întuneric, în în- 
tîmpinarea destinului lor”, care se dovedește, pradă fatalităţii, tragic. 

Regizorul Ottofritz Gaillard a știut să distribuie cu mult simţ de discernămînt accen- 
tele pe parcursul acțiunii, descifrind cu sensibilitate alternanța situaţiilor, dualitatea unor 
personaje, sensurile directe și simbolice ale piesei. Fără a forța nota, el a impus atenţiei 
spectatorului frazele scenice care relevă direcţia critică a operei. În această perspectivă, 
neescamotind ultimele perioade ale lucrării, finalul ei, el a izbutit să diminueze sfera de 
influenţă a filonului fatalist, sceptic, justificind, în mare măsură, concluziile tragice, prin 
ansamblul circumstanțelor morale, sociale, care sufocă pe eroi. Am avut în mod electiv 
sentimentul unei lecturi cu desăvirşire noi a acestei piese pe care o cunoşteam; mi-am 
întărit trainic, în contactul cu acest spectacol, convingerea că directorul de scenă nu este 
numai interpretul conştiincios, mecanic al textului dramatic, ci un autentic artist, care 
trebuie să împletească în activitatea sa fidelitatea față de autor cu o gindire creatoare, 
inspirată. 

Toate componentele acestei reprezentații s-au strîns armonic, împlinind, într-o fru- 
moasă rezultantă, viziunea regizorului. Actorii n-au îngăduit nici o distonanţă, lăsînd 
să evolueze în prim plan o excepţională interpretă, Antonia Dietrich (în rolul Madame 
Alexandra), care a jucat firesc falsul, a strecurat cu fineţe accente umane în țesătura unei 
existenţe cabotine, avind graţie în inflexiunile comice şi forţă impresionantă în puţinele ei 
momente grave. Generoasa paletă a lui Gerhard Schade i-a înlesnit realizarea unor de- 
coruri delicate, sugestive : foarte frumoasă și bine gindită este distribuţia petelor de cu- 
loare, care iluminează unele planuri esenţiale de mişcare, o serie de locuri-cheie ale acțiunii 
(aşa, de pildă, apare divanul verde din cabina Colombei — tabloul 3 —, care devine 
incandescent pe fondul roșu-maroniu al întregului interior). Trebuie remarcată, în general, 
minuţiozitatea detaliului plastic, care pare să-l fi preocupat în mod serios pe regizor: așa 

se explică diversele grupări ale eroilor în scenă, adevărate compoziţii picturale, care în- 
cîntă ochiul, solicitindu-l să seziseze şi echilibrul unor categorii de personaje, greutatea 
lor specifică în economia acţiunii. 

Ca un detaliu, foarte bine găsită mi s-a părut formula tabloului 4, care propune, 
după un sistem frecvent în dramaturgie, jucarea teatrului în teatru. Scena din piesă ocupă 
trei sferturi din scena autentică, fiind așezată cu faţa la publicul din sala de spectacol, de 
care e despărțită printr-o cortină de pinză extrem de fină, străvezie. Cînd se termină mo- 
mentul de teatru din piesă, această pinză e coborită, aidoma unei cortine reale, şi se aud 
nişte aplauze imprimate pe banda de magnetofon; aceste zgomote entuziaste determină 
ridicarea pseudocortinei şi aplauzele cu sunet metalic se întîlnesc cu bravo-urile frenetice 
ale sălii participante la un dublu spectacol de teatru. 

Colombe şi Văduva Capet ne-au făcut să presimţim, într-un mod foarte concret, 
după interesanta reprezentare a Șobolanilor la Leipzig, valorile importante ale teatrului 
german contemporan. Cele mai mari desfătări, emoţii și profunde convingeri pe acest plan 
ne așteptau, însă, la Berlin. Dar, despre acestea în numărul viitor... 

dr oon ic a 


S crisoare de departe 


Draga mea prietenă, 


Mă consideri probabil la ora actuală un ingrat. A trecut atita timp de cind nu ne-am 
văzut şi n-am mai practicat! schimbul nostru — intrat într-o indispensabilă obişnuință — de 
impresii. de opinii. Sîntem despărțiți de citeva mii de leghe şi, dacă aş [i întreprins în scris 
un colocviu imaginar cu tine, am credința că aş fi obtinut iluzia fermecătoare a apropierii. 
M-am lăsat însă furat de beţia noului, n-am pregetat să acumulez cu lăcomie mereu alte 
imagini, şi de aceea am rupt pentru o vreme amiciția cu tocul şi hirtia. De ieri, au început 
însă să mă roadă remuşcările şi, pocăit, am revenit la tine. lartă-mă şi ascultă-mă... 

Sint de citeva săptămîni în această țară încîntătoare, care poartă un nume de o se- 
ducătoare muzicalitate : Rominia. N-am să mă opresc de data aceasta la frumusețea nevero- 
similă a peisajelor, la ameliloarea alternanță de paşnic albastru marin şi de culori dra- 
matice, săpate în culmile munților impetuoşi ; n-am să zăbovesc nici asupra oamenilor de 
pe aici, care sînt — îniocmai aşa cum le merge vorba — ospitalieri, prietenoşi, comuni- 
cativi. 

Am să încep cu ceea ce știu că te interesează şi pe tine în cel mai înalt grad : teatrul. 
N-am obținut încă pe acest tărim informații suficient de ample, dar am izbutit, într-un in- 
terval relativ scurt, să mă orientez puţin. Am văzut o sumedenie de spectacole, am umblat 
pe la repetiții, m-am întreținut cu oameni de specialitate şi... încetul cu încetul, lucrurile 
au prins să se cristalizeze. 

E firesc să pornesc, în comunicarea impresiilor mele asupra artei dramatice romi- 
neşti, de la problema repertoriului, care — după cum prea bine ştii — condiționează exis- 
tența şi dezvoltarea armonioasă, fertilă a teatrului. Regret că expunerea mea nu poate să 
debuteze, cum ar fi cu cale, prin analiza dramaturgiei originale : necunoaşterea limbii m-a 
împiedicat pină acum să mă pot pronunța autorizat în această direcție. Mă voi referi de 
aceea la dramaturgia universală din repertoriul teatrelor de aici, chemindu-ţi cunoştinţele 
întinse în acest domeniu să arbitreze obiectivitatea observațiilor mele. Fac această rezervă, 
fiindcă — şi aici am ajuns la confesiuni — unele lucruri mi s-au părut cam bizare. 

E, de pildă, la Bucureşti, un Teatru National cu actori admirabili, cu o frumoasă 
tradiție, dispunind de mijloace materiale însemnate (în paranteză, nu ţi se pare de pe 
tărimul visului — visul acesta se cheamă, în cazul concret, R.P.R. — situația în care toate 
teatrele sint subvenţionate de stat?) Te-ai aștepta ca acest fericit aşezămint de cultură 

să joace cele mai bune piese, care şi-au fixat pentru eternitate numele în catalogul capo- 
doperelor literaturii dramatice. Şi. în aparenţă, așa şi este. Se pun aici în scenă lucrări de 
Bernard Shaw. Ureau să văd cine s-ar încumeta să le conteste calitatea. Numai că s-au 
ales Doamna neagră din Sonete și Omul destinului, două studii dramatice destul de inte- 
resante, care, însă. după cite ştiu cu. n-au rezistat pe nici o scenă europeană, în vreme ce 
— să nu te miri! — de ani de zile nu s-au mai reprezentat Sfinta Ioana, Candida, Maior 
Barbara, Profesiunea doamnei Warren, Casa inimilor sfărimate ş. a. Cred că nici marele 
irlandez. celebru şi pentru şotiile sale. n-ar fi putut găsi una mai bună pentru publicul ro- 


minesc ! 


La acelaşi teatru s-a pus o piesă a talentatului italian Eduardo De Filippo. care nu 
osteneşte rostind prin gura personajelor sale un răspicat mesaj social. Îţi urmăresc gîndul : 
crezi că e vorba de Glasurile dinlăuntru, Minciuna are picioare lungi, Filumena Martu- 
rano, Comoara mea, sufletul meu. Nici pomeneală ! Atenția s-a oprit asupra unei piese mai 
obscure, mai contorsionate : Blestematele fantome. Blestemat fie capriciul care încarcă scena 
cu fantome, în loc să le prefere nişte oameni ca toți oamenii ! 

M-am întrebat o clipă, dacă Teatrul Național nu se distrează, contrazicind gusturile 
obişnuite ale spectatorilor ; poate că. în felul acesta, se crede — eu unul n-aş crede ! — că 
e promovată lupta împotriva filistinismului. a rutinei, a poncilului. Aşa să [ie oare ? 

Mi-am amintit zilele trecute o convorbire dinainte de plecarea mea : mă invidiai că 
voi avea posibilitatea să văd multe lucrări de Gorki şi Cehov — mă îndemnai să le com- 
par cu Azilul de noapte, Livada cu vişini. Unchiul Vanea, jucate şi la noi —, comediile lui 
Maiakovski. splendida Tragedie optimistă, Uraganul de Bill Beloţerkovski, Intervenţia de 
Slavin ş.a. Invidia este un sentiment reprobabil ; cu atît mai vîrtos, cu cît uneori rămîne 
fără obiect. Închipuieşte-li. dacă vrei să mă crezi — și trebuie să recunosc că nu prea e de 
crezut —, că nu am avut prilejul să mă întîlnesc pe scenele Bucureştiului cu nici o lucrare 
cehoviană, gorkiană sau maiakovskiană, cu nici o dramă eroică sovietică. (E în program 
doar Liubov larovaia la Teatrul Municipal, dar şi aceea teoretic, deoarece apare pe afis 
numai din an în paşte şi, de cînd sînt aici, n-am putut s-o prind.) 

Un lucru amuzant se întimplă cu Oscar Wilde. Pină în stagiunea aceasta nu s-a prea 
jucat, dar deodată s-au pornit puzderie teatrele din țară şi au pus, în serie, Bunbury. Așa 
se pare că s-a întîmplat în stagiunea trecută cu Schiller, care s-a pomenit reprezentat în 
același timp pe trei scene bucureştene. Dacă 1955/56 a fost anul Schiller, 1956/57 este, 
fără îndoială, pe aceste meleaguri, anul Wilde. Cu sistemul acesta — anul şi autorul — 
în cîteva decenii s-ar pulea epuiza. în ritm gospodăresc, unele dintre valorile cele mai în- 
semnate ale dramaturgiei universale. , 

Pe baza aceleiaşi obsesii colective. mai multe teatre au montat Strigoii, încăpăținin- 
du-se să uite că bietul Ibsen a mai scris: Stilpii societății, Brand, Un dușman al ppo- 
porului ş. a. 

Există prin aceste locuri o instituție admirabilă : secretariatul literar. care, functio- 
nind pe lingă fiecare teatru, se indeletniceşte cu depistarea, selectionarea, alcătuirea reper- 
zoriului. Mă întreb dacă nu |iinţează o asociație secretă a secretarilor literari. care i-a legat 
prin jurământ pe toli să recomande peste tot, în acelaşi timp, numai aceeaşi piesă. Eu. în 
locul forurilor tutelare, aş desființa întîi această asociație, dacă e într-adevăr constituită ; 
după aceea. i-aş aduna pe toți secretarii cu pricina, i-aş supune unui examen de calificare, 
i-aș alege şi i-aş învesti pe cei competenți. iar pe ceilalți i-aș pune să învețe un an-doi-trei, 
cit ar fi nevoie, ca teatrul să nu mai sufere de pe urma lor. Noroc că nu mă întreabă ni- 
meni, că altfel, ani de-a rindul, diverși foşti „secretari literari” ar vorbi cu ciudă de vizi- 
iatorul năstruşnic de peste mări şi țări. care le-a tulburat tihna. 

Te văd nerăbdătoare, aşteplind să-mi pui o întrebare. Știu cit de mult bretuieşti tu 
presa și rolul important pe care poate să-l aibă în orientarea mișcării teatrale. lti răspund : 
m-am interesat şi de acest aspect, încercînd să-l cunosc în raport cu problema repertoriului. 
De data aceasta, am avut o satisfacție : la interval de o zi, siiptăminalele „Gazeta literară“ 
şi „Contemporanul“ — organ al Ministerului Culturii —, sub semnăturile lui U. Mindra şi 
<S. Alterescu, au criticat revista „Teatrul“, fiindcă nu s-a preocupat de repertoriu. Am pro- 
filat de ocazie, ca să mă Jamiliarizez cu această publicație de specialitate şi am constatat 
că, în decurs de un an, ea a tipărit numai citeva materialo pe o temă atit de însemnată : 
o scrisoare către un director de teatru (nr. 1/1956), un reporta) despre planurile de reper- 
toriu pentru stagiunea în curs (nr. 6/1956), o pledourie pentru dramele eroice sovietice 
(nr. 6/1956), un alt reportaj despre munca secretariatelor literare (nr. 211957), citeva note, 
însemnări. Mi se pare limpede că revista nu şi-a făcut pe deplin datoria, omilind o preocu- 
pare care trebuia să fie permanentă, nesustinind cu fermitate activitatea teatrelor şi în 
„această direcție. 

Am fost convins că această carență a „Teatrului“ a fost suplinită de alte publicații, 
de alţi condeieri îndrăgostiți de scenă. Fără îndoială că tu ai fi făcut ce-am făcut şi eu: 
m-am adresat numelor şi revistelor pe care le-am cunoscut cu prilejul criticilor pomenite. 
Am rugat să mi se pună la îndemînă tot ce au scris de la începutul stagiunii pină acum cei doi 
semnatari ai rîndurilor care mi-au plăcut atit de mult. Și am constatat : U. Mindra a făcut 
„cu destulă regularitate cronica dramatică, consemnind multe spectacole — dar, nu ştiu de ce, 
nu pe toate cele romineşti — fără, însă, să se preocupe vreodată de repertoriu în ansamblu : 
S. Alterescu n-a scris nici despre repertoriu, dar nici despre spectacole separate. (Poate că 
„s-a gîndit, încă de la începutul stagiunii. la acel articol serios despre care [i-am vorbit şi 
n-a vrut să se cheltuiască în mărunțişuri.) 

Trebuie să-ți mărturisesc că şi de data aceasta am avut o impresie curioasă: doi 
“Oameni care par — eu nu pot să mă pronun} cu toată tăria, fiindcă n-am autoritatea cu- 
noaşterii îndelungate, sistematice, a activității lor — serioşi, pregătiţi, competenţi, princi- 
piali, să tacă aproape o stagiune într-o problemă atit de importantă, trezindu-se la spartul 
tirgului? ! Nu mi se pare normal! 

M-am grăbit să uit această tăcere ncmotivată şi să cau! compensalia în paginile pu- 
blicaţiilor „Gazeta literară“ (îți dai seama că, tocmai fiindcă e literară, această gazetă tre- 
buie să se ocupe în orice caz de repertoriu) şi „Contempboranul“. Și ce am găsit ? În „Gazeta 
diterară“, la începutul stagiunii, un „Mic ghid pentru uzul unor directori de teatru“, în care 
se amestecă caleidoscopic, într-o învălmăşeală în cel mai bun caz amuzantă, numele : Gi- 
raudoux şi Barrie Stavis, Anouilh şi Jerome Lawrence, Wilde şi Dorothy Parker. Clifford 
Odets şi Oscar Hammerstein, Eduardo De Filippo (e foarte apreciată în acest articol piesa 
Blestematele fantome) și Jérome Kern etc. Înteleagă cine poale ; eu unul n-am priceput de 
aici care piesă e mai bună, din ce pricină şi, mai cu seamă, n-am priceput de ce au fost 
dezgrobali nişte dramaturgi — nu mă refer la toți — peste care istoria literară a așternul, 
competentă, o linişte mormintală. 

M-am ars şi cu gazeta aceasta literară ! Singura salvare — în complexul publicațiilor 
de specialitate — a rămas la „Contemporanul“. Iluzii deşarte ! Aici a domnit cea mai mare 
discreție. Tot la inaugurarea stagiunii, a apărut un articol — „An nou teatral“ — cu o 
enunțare de principii destul de generale, fără să [ie pomenită nici o piesă şi dedesubt... re- 
pertoriul simfonic pe 1956/157. Atit ! 

Draga mea. primele investigații făcute au luat sfirşit aici. Din păcate. la noi. condi- 
ziile sînt incomparabil mai proaste : n-avem trei publicații care să se ocupe şi de scenă — 

dintre care una, „Teatrul“, în exclusivitate —, n-avem secretari literari, nu primim subvenții 
de stat, nu ne bucurăm de sprijinul generos al guvernului şi al unui partid, prieten al artei 
şi literaturii. Dar cînd vom avea toate acestea, va trebui — pe baza învățămintelor culese 
aici — să le păstrăm cu cea mai mare grijă, să le folosim cu înțelepciune. Trag nădejde 
să mă întilnesc cu redactorii-şe[i de la „Teatrul“, „Gazeta literară“, „Contemporanul“, cu 
citiva secretari literari şi directori de teatre, poate şi cu cineva de la serviciul rebertoriilor 
din Ministerul Culturii ; am să încerc, cu toată delicatețea necesară, să le spun punctul meu 
de vedere. Cred că mă vor asculta. Pină atunci, însă, întrerup, în noapte — am fost la un 
spectacol şi astă-seară —, scrisoarea mea de departe, răminînd al tău devotat 


Alvarez TEATRALOS 
p. conf. H. DEL. 


P. S. După ce am predat misiva mea unui colaborator de la „Teatrul“, pe care il 
cunosc, am aflat un lucru foarte neplăcut : ea va putea să apară abia după vreo trei luni, 
datorită timpului predestinat îndeobşte muncii redacționale şi tipografice. Mi-e penibil 
acum să le cer scrisoarea înapoi, cu toate că îmi dau seama că-şi va pierde actualitatea. 
Ua trebui să [ii şi tu, de data aceasta, o victimă, ca toți ceilalți cititori ai revistei, care iaw 
contact — prin forța împrejurărilor — cu materiale... din cale afară de patinate de vreme. 


De Filippo, autor cu mesaj 


Teatrul Naţional „1. L. Caragiale” : B/estematele fantome de Eduardo De Filippo 


Reapariţia teatrului lui Eduardo De Fi- 
lippo (în 1947 s-a jucat la București Filu- 
mena Marturano) pe o scenă rominească 
s-a produs cu Blestematele fantome, prici- 
nuind grave rezerve în sînul criticii dra- 
matice, care a aruncat dubiul nu numai 
asupra acestei comedii, ci asupra întregii 
opere a scriitorului-actor napolitan. S-au 
contestat valoarea și semnificaţiile adinci 
— dincolo de compoziţia exterioară — ale 
comediilor ; s-a negat umanismul lor și în- 
seși bună-credința, cinstea artistică a au- 
torului au fost puse în cumpănă. 

Eduardo De Filippo — jucat cu mare 
succes de presă și de public în Uniunea 
Sovietică (vezi entuziastul ecou al Filume- 
nei Marturano, realizată la Teatrul „Vah- 
tangov” din Moscova), în Polonia, Germa- 
nia, Franţa şi în alte țări — a întilnit la 
noi unele glasuri dezaprobatoare. Lăsind la 
o parte lipsa de informaţie a unor croni- 
cari ca Radu Popescu („Rominia liberă”) 
şi Magdalena Focșa ( „Informația Bucureș- 
tiului”), care să fie oare pricina unei ase- 
menea disproporţii în aprecieri față de alte 
meridiane ? (Ne referim, în primul rind, 
la Uniunea Sovietică şi la țările democrat- 
populare, în general cu aceleași exigenţe și 
principii estetice ca ale noastre). 

O cauză imediată e, desigur, lipsa dc 
cunoaștere integrală a operei lui De Fi- 
lippo, care este astfel judecat după o sin- 
gură piesă. Dar aceasta nu ar fi o expli- 


cație decisivă. Motivul fundamental al fal- 
sei înţelegeri a lui De Filippo rezidă — 
după opinia noastră — în spectacol, in 
orientarea lui și — mai precis — în in- 
terpretarea dată personajelor, mai ales ce- 
lui principal. 

Ar fi un flagrant neadevăr să afirmăm 
că Ion Iancovescu — în tripla lui ipostază 
de traducător, regizor și protagonist — n-a 
înțeles piesa. Am fi de asemenea în gre- 
şeală dacă am nega calităţi evidente ale 
regizării şi interpretării, Monologul final, 
în care se sintetizează întreaga semnificaţie 
a comediei, a fost spus și trăit de lanco- 
vescu în mod ireproșabil, cu intens dra- 
matism. Pasquale Lojacono, „suflet chinuit”, 
omul care a încercat o sumedenie de so- 
luţii pentru a răzbi în viaţă, recurge la 
compromisuri umilitoare și le acceptă din 
nevoia aproape desperată de a-și asigura 
un trai cît mai ferit de griji, de teama de- 
a nu-şi pierde tinăra soție. El preferă de- 
aceea să transporte realitatea, dureroasă 
pentru el, a adulterului soţiei sale, într-un 
plan fantastic, în care oameni în carne și 
oase trec drept arătări benigne. A privi în 
față realitatea ar fi groaznic. A o ascunde: 
îndărătul aparenţelor, a o topi în apa tul- 
bure a superstiției și prejudecăţilor colec- 
tive iată salvarea. De aceea, Lojacono se 
destăinuie cu o candidă suavitate aman- 
tului, bogat și prin aceasta atotputernic, 
într-un monolog ce subliniază voita între-- 

schimbare a planului realităţii, cu acela al 
unui dulce coșmar: „...Munca cinstită e 
dureroasă şi plină de mizerie... și nu tot- 
deauna o poţi găsi. Şi atunci o pierd pe 
Maria, cu fiece zi o pierd tot mai mult... 
şi nu pot s-o pierd! Maria e viața mea!... 
Şi tu înţelegi că n-am curajul să-i spun. 
pentru că curajul ţi-l dau banii... şi fără 
bani omul devine sfios, fricos... fără bani, 
omul devine canalie !... Vorbind cu tine mă 
simt aproape de Dumnezeu, mă simt mititel, 
mitite]... mă simt nimic... și îmi face plă- 
cere să mă simt nimic, așa mă pot elibera 
de povara fiinţei mele care mă apasă !...”. 

lată cheia simplă și clară ce deschide 
posibilitatea fundamentalei înțelegeri și in- 
terpretări a  Blestematelor fantome. E o 
culoare întrucitva inedită, pe care o dă De 
Filippo procesului de degradare a omului 
în societatea capitalistă : pierderea umani- 
tăţii, prin reducerea la nimicnicie, prin anu- 
larea individualităţii în faţa unicei şi ne- 
cruțăto:rei domnii a banului 

Dacă Iancovescu a înţeles mesajul acesta 
şi l-a transmis printr-un joc cu adevărat 
magistral. mai ales in monologul ultim, unde 
este atunci viciul de interpretare? În in- 
consecvență. Eminentul nostru actor a pre- 
ferat să-și poarte personajul — și odata 
cu el şi piesa — pe undele jucăușe ale 
situaţiilor de comedie (sau ale comediei de 
situaţii), pentru a-l dezveli în toată nudi- 
tatea modestei sale umanităţi abia în final. 
A preferat să-l facă să plutească în echi- 
voc, lăsîndu-ne să înțelegem că e puţin 
escroc, puţin întreținut, puţin meşter in 
şantaj, puţin trintor şi epicureic, puţin şiret 
şi canalie, și toate la un loc. Dar acesta 
e, cel mult, jocul aparenţelor. Dacă Loja- 
cono ar fi numai atit, drama lui nu ne-ar 
interesa. Așa cum am încercat să demon- 
străm, drama lui e alta și profund umană. 

Iancovescu ar fi trebuit să faciliteze ime- 
diat, de la prima intrare în scenă, măcar 
în linii mari, înţelegerea adevăratului fond 
sufletesc al lui Lojacono. (De Filippo, ac- 
torul, în interpretarea lui scenică, face 
exact acest lucru: apare dintru început cu 
aproape imobila-i mască amară, care nu e 
niciodată sceptică sau deprimantă, dar in- 
totdeauna dureroasă, chiar şi atunci cind 
se deschide într-un suris. E înfățișarea unui 
om trudit de gindul existenței zilnice, a 
unui om care participă la viață — la tot 
ce oferă aceasta — dar cu conștiința pro- 
fundă a propriilor înfringeri și a consecin- 
telor lor. Un om cu aripile tăiate. E un 
fel de resemnare în atitudinea lui, dar și 
înverşunarea de a trăi.) Imprimind o ase- 
menea ținută personajului său, Iancovescu 
ar fi dobindit o mai clară comunicare a 
mesajului conținut în text. Mai ales că 
acesta din urmă îi oferea posibilitatea dez- 
văluirii treptate a personajelor. 

„În viață am încercat de toate. meseriile 
cele mai umile; am făcut pină și pe im- 
presarul teatral... (ușoară ironie a lui De 
Filippo la adresa propriului mediu profe- 
sional — n.n.), de toate: nu mi-a reușit 
nimic. Sint însurat și nevastă-mea trebuie 
să mănince, eu de asemenea. Viaţa e as- 


I. Jancovescu (Pasquale Lojacono) și Gr. 
Vasiiiu-Birlic (Raffaele) 


pră, şi nimeni nu te ajută... — ii spune 
Lojacono portarului Raffaele în primul lor 
dialog. Personajul ciștigă lumini noi și in 
actul II, in explicaţia cu soția. 

În ce priveşte spectacolul, in ansamblu, 
vom începe prin a ne ocupa de regie, 

Regia lui Ion Iancovescu trebuie privită 
sub un dublu aspect: al infăptuirii sce- 
nice, care, fără îndoială, constituie o pildă, 
ea aducind suflul nou, larg și generos al 
unei personalități artistice de mare supra- 
față, cu o profundă înțelegere umană. Ian- 
covescu are imaginaţie fecundă, simțul rit- 
mului şi ştiinţa montării scenice. Specta- 
colul realizat de el are unitate şi ritm. 

Unde nu sîntem însă de acord cu regi- 
zorul lancovescu, şi acesta este al doilea 
aspect sub care îi analizăm creația, este 
acolo unde — ca regizor și, in același timp, 
ca traducător al piesei — face concesii de 
dragul unor efecte. Traducerea lui lanco- 
vescu este foarte fidelă și bine descurcată 
din iţele întortochiate — pentru un străin 
— ale diulectului napolitan. Ne intrebăm 
însă, de ce avea nevoie să adauge — în 
gura lui Vasiliu-Birlic (Raffcele) — la 

deja grandilocventa denumire spaniolă „Ro- 
driguez Los de Rios“ (în text), o întreagă 
cimilitură, în spectacol: „Caballero d'Al- 
cantara, de Calatrava, de Sant Jago, de 
Compostella, principe de Francavilla... că 
așa-l chema pe ăla”?! Simplu efect co- 
mic ? Dar este un efect obișnuit și, mai 
ales, nu e cuprins în text! Apoi, de ce 
era nevoie să se deformeze replica, situația 
şi raporturile dintre personaje, tot la Raf- 
faele (scena cu Maria, actul III). În text, 
acesta spune atit: „...Dacă aveţi nevoie 
de ceva, chemaţi-mă, nu mă  menajați... 
Pentru orice, chemaţi-mă”. În spectacol, por- 
tarul precizează cu de la sine putere obiec- 
tul chemării : „...Nu mă menajaţi... așa de 
probă, vreo citeva, două-trei perechi de 
palme, tot vi le dau... chemaţi-mă...', la 
care se adaugă gesturile corespunzătoare. 
Monologul lui  Vasiliu-Birlic răminea la 
aceeași înălțime şi fără această încălcare a 
literei textului. De altfel, Vasiliu-Birlic care, 
incontestabil, are o creaţie în rolul porta- 
rului Raffaele, a fost tentat uneori spre 
efectele cunoscute, spre gesturi de un comic 
de care nu era întotdeauna nevoie. Cre- 
dem că, în intenția autorului, acest rol este 
menit să simbolizeze o categorie de oameni 
care trăiesc după concepția minimei rezis- 
tente și pe care De Filippo îi satirizează, 
arătindu-le propriile lor deprinderi. 

Dar Raffaele portarul are aceeași evo- 
luție ca Pasquale Lojacono și face parte 
din aceeași familie, cu nuanţe diferite ; el 
e „sufletul negru” al piesei. Amindoi caută, 


Scenă din 


prin cultivarea ieșirii din realitate, să în- 
tăptuiască o imbunătățire a realității, a 
vieţii de fiecare zi. Pasquale primește bani 
de la „fantome, Raffaele pune pe seama 
„fantomelor” toate micile lui furtișaguri. 
Era firesc — credem noi — ca, atunci cind 
Pasquale evolueaza spre un deznodămint de 
mare intensitate dramatică, ce culminează în 
monologul ultim, Raffaele să marcheze și 
el o evoluţie către dezvăluirea unor adin- 
cimi sufleteşti unde zace amărăciunea vieţii, 
cu nevoile și suferințele ei. (Rafiaele are 
o soră care, spune el, a înnebunit din pri- 
cina fantomelor. Dar durerea, drama su- 
fletească de a avea o soră „timpită, cre- 
tină” nu se poate rezuma la simple efecte 
comice.) 

Simona Bondoc, în rolul Mariei, s-a stră- 
duit să încarneze o soţie tinără (ceea ce 
n-a fost prea greu), plictisită de perspectiva 
sărăciei, nemulțumită de viaţă, suplinindu-și 
pornirile afective prin adulter, dar păs- 
trind în sufletul ei un loc pentru bătrinul 
ei soț (ceea ce s-a văzut mai puțin), 

Eliza  Petrăchescu în Armida („suflet 
trist“) a fost — și o spunem cu regret — 
greşit orientată în tălmăcirea semnificației 
rolului ei de soție înșelată, care își reven- 
dică soțul. Pe fondul de mare vibrație (din 
actul II), de atmosferă trepidantă, haluci- 
nantă, de vacarm grotesc, în care totul in- 
vită la fantastic, se consumă de fapt o 
foarte reală și concretă dramă familială, 
Eliza Petrăchescu vine în această casă, in- 
soțită de copiii și de părinţii ei, ca să 


actul II 

facă o „scenă“ de familie. A izbutit însă 
să creeze o falsă „înscenare” și să devină 
ea o reală fantomă. 

Privită sub aspectul umanităţii, al la- 
tenţelor ei generatoare de esenţiale și grăi- 
toare adevăruri, piesa lui De Filippo ră- 
mine valoroasă. Ne întrebăm dacă — ur- 
mărindu-se mai strict justa caracterizare a 
personajelor şi scoţindu-se la lumină pe de- 
plin mesajul pe care piesa îl conține — 
ar fi trezit în aceeași măsură nedumeriri 
protestatare din partea unor condeieri care 
nu-şi mai îngăduie răgazul să se docu- 
menteze mai riguros ? 

În Blestematele fantome, deşi implica- 
tiile ei sînt realiste, cu adresă la viața 
contemporană — Eduardo De Filippo se 
îndepărtează de la o tratare unitar rea- 
listă a materialului ales pentru scenă. Vrem 
să spunem că, recurgind la elemente fan- 
tastice, fie chiar în sens polemic și ironic, 
De Filippo a înlesnit răstălmăcirea din par- 


tea unor regizori și actori neavertizaţi, in- 
suficient de atenţi. 

Tocmai de aceea, ne-am gindit că ale- 
gerea Naţionalului s-ar fi putut opri cu 
mult mai mare succes la o comedie repre- 
zentativă pentru realismul dramaturgului 
napolitan, adică la o comedie care să con- 
țină trăsăturile caracteristice ale unui mod 
specific de a denunța carenţele sociale și 
morale, de a transmite mai direct și mai 
limpede mesajul autorului. De ce nu s-ar 
putea monta, de pildă, Filumena Martu- 
rano,  Glasurile  dinlăuntru sau Comoara 
mea, sufletul meu (aceste două din urmă, 
încă netraduse) ? Alta ar fi imaginea ope- 
rei lui De Filippo. S-ar înțelege că Bles- 
tematele fantome nu constituie decit un as- 
pect particular, una din formele de ex- 
cepție prin care se exprimă valorosul co- 
median, 


Roadele improvizației 


Teatrul Naţional „1. L. Caragiale” : Doamna neagră din Sonete 
şi Omul destinului de G. B. Shaw 


„Shakespeare e ca mine“ spunea odată 
Shaw într-una din rarele împrejurări in 
care vorbea despre William Shakespeare, 
căruia îi plăcea să-i impute doar o lip- 
să de „modernism“. Făcind însă această 
paralelă, Bernard Shaw și-a deschis ca- 
lea unei subtitutio in persona pe care avea 
“s-o materializeze în piesa într-un act, 
Doamna neagră din Sonete. 

Scriind-o, Shaw a intenţionat ca prin 
gura personajului Shakespeare din piesă. 
“să vorbească el însuși, să vorbească vre- 
mii aceleia, să se adreseze Elisabetei, so- 
ietăţii de pe atunci, dar şi celei de azi, 
să-i împrumute lui Shakespeare mijloacele 
verbale, argumentele, punctele de vedere 
ale lui George Bernard Shaw din secolul 
XX. Şi de-a lungul unei piese într-un act 
să critice stări de fapt de pe atunci şi de 
azi (Marea Britanie nu are nici acum un 
teatru național). Fabianul Shaw critică 
„conducerea ţării, se adresează omului din 
popor din a cărui înţelepciune se inspiră, 
militează pentru un teatru național. Face 
«critică socială și chiar literară, forfecin- 
du-l pe Shakespeare insuși, a cărui operă 
încearcă s-o filtreze și să-i verifice durabi- 
litatea in perspectiva veacurilor. In acea- 
stă atmosferă specifică lui Shaw, Doamna 
neagră din Sonete îi aduce spectatorului v 


imagine cu totul nouă, o interpretare neo- 
bişnuită a unor fapte istorice sau oameni, 
dind naștere unui fel de joc magic, ce pare 
că încurcă veacurile, le amestecă şi le con- 
fundă. Un glas obişnuit nouă celor din 
acest veac grăiește în vremea Elisabetei, 
Shakespeare devine un familiar al argu- 
mentelor noastre de azi, iar costumele, ești 
înclinat s-o spui, nu se justifică decit prin 
nevoia de culoare a epocii. Şi din tot 
amalgamul de idei şi teze, persoane și 
fapte, îţi dai seamă, in primul rind, că te 
afli la teatru, pentru ca apoi să-ți măr- 
turisești : „Shaw însă nu e ca Shake- 
speare !* El este al vremii noastre, indife- 
rent în ce veac şi-ar purta gindul şi 
curiozitatea. 

Pe scena Studioului, Doamna neagră din 
Sonete a avut momente in care erai înclinat 
să crezi în realitatea unei intimplări ase- 
mănătoare în vremea Elisabetei, ceea ce a 
dăunat perspectivei panoramice pe care 
Shaw a vrut s-o dea faptelor observate. 
Regia (Dina Cocea) a ințeles in parte ideea 
piesei și a căutat să dea relief satirei lui 
Shaw. N-a izbutit însă să afle soluția 
artistică a punerii în scenă. Această „dis- 
cuție dramatizată” (cum o numea Shaw! 
a rămas de multe ori o simplă debitare 
a replicii respective. De asemenea, satira, 

Al. Demetriad (Shakespeare), Elena Galaction 
(Elisabeta), Anca Şahighian (Doamna neagră) 


sarcasmul pe care autorul l-a dăruit fără 
rezervă, n-a avut rezonanța necesară, ui 
fost lipsit de incisivitate, ceea ce a făcut 
ca Shakespeare (Al. Demetriad) să nu fie 
destul de Shaw, în timp ce Elisabeta, re- 
gina fecioară pe care autorul ne-o înfăţi- 
şează atit de puţin convenţional, atit de 
puţin  augustă in  castitatea ei neconsim- 
țită, ne apare în interpretarea Elenei Galac- 
tion neconvingătoare, şarja fiind deviată spre 
grotesc. Rolul, destul de inconsistent în 
piesă, al Doamnei negre, a căpătat pe scenă 
(Anca Șahighian) doar o prezenţă acus- 
tică. Credem că acest personaj, în privința 
căruia biograful lui Shaw, Frank Harris, 
ne spune că autorul l-a conturat fără íin- 
doială după caracterul Cleopatrei, trebuia 
să capete mai multă consistență decit a 
avut, și o violenţă ale cărei cauze să poată 
fi mai uşor de deslușit, 

ludecat in ansamblu, în afara meritoriei 
incercări a Dinei Cocea de a ne aduce un 
Shaw mai puţin cunoscut, spectacolul ră- 
mine nedefinit. 


x 


Omul destinului — în regia lui Jon Co- 
jar — ne-a oferit un exemplu de distri- 
buție greșită, ceea ce a făcut ca imaginea 
intregului spectacol să fie falsă. 


76 


Shaw a căutat să spargă mitul napoleo- 
nian, prinzindu-l în lumina unei caracteri- 
zări puțin măgulitoare — un om capricios, 
încăpăţinat, prost militar, lipsit de scrupule 
şi idealuri, prezumţios, sensibil doar la 
adulări, cinic, întrecut în abilitate de o 
femeie, şi în sfirşit, un soţ care face tot 
ce-i stă în putinţă pentru a pune mina pe 
dovada infidelităţii soţiei, de teamă ca acest 
fapt să nu-i compromită ascensiunea 

Cu această piesă, Shaw și-a inaugurat 
seria pieselor istorice şi, astfel, s-a angajat 
şi el în lupta dusă de o seamă de oameni 
de valoare împotriva interpretării ideali- 
zant-romantice a unor personalităţi ale is- 
toriei. 

Episodul nu este o simplă ficţiune, un 
pretext de a-l caricaturiza pe Napoleon, 
pe atunci generalul Bonaparte, în virstă de 
26 de ani, însurat de curind cu losefina, 
Nu departe de Lodi, la un han unde-si 
alesese cantonamentul, generalul Bonaparte 
a trăit întimplarea. A dat o bătălie lingă 
podul de la Lodi (pe care istoria o con- 
semnează pe larg) și o alta pentru a nu-şi 
compromite cariera, pentru a nu intra în 
conflict cu Barras (despre care istoria vor- 
beşte mult mai puţin). 

Shaw vrea să anihileze mitul napoleo- 
nian, arătindu-ne, cu viziunea și argumen- 
tele lui, prin ce mijloace şi-a asigurat 
Bonaparte ascensiunea. Și pentru aceasta 
ne poartă în epoca primelor începuturi ale 
generalului, urmărind să ne prezinte chipul 
viitorului dictator. 

Întreaga piesă porneşte și se desfășoară 
în limitele unui paradox schematic, ale 
unui divertisment pigmentat cu mult sar- 
casm, abundind în caricatură (ce dezvăluie 
o observaţie subtilă) şi șarjă. 

Acţiunea este aproape inexistentă, tot 
dinamismul piesei fiind imprimat de re- 
plică, care contribuie de minune la carac- 
terizarea personajului. Napoleon însă (Nicu 
Dimitriu) a fost un timid, un şovăielnic, 
aproape o parodie care s-a răzbunat pe: 
Shaw. Ce-i drept, interpretul a folosit și 
gestul caracteristic și pasul alert al lui 
Napoleon, dar nu ne-a lăsat nici pe de- 
parte impresia generalului Bonaparte de 26 
de ani, cu impetuozitatea juvenilă şi chiar 
cu o anumită candoare care i-ar fi dat 
personajului culoare și contur. Cit despre 
acele trăsături de caracter, de care am po- 
menit mai sus și pe care Shaw i le-a im- 
primat din plin, ele au apărut doar spo- 
radic, personajul neavind de fapt, o evo- 

luţie. Faimoasa tiradă antibritanică, atit de 
dragă lui Shaw, pe care Napoleon o ros- 
tește în finalul piesei, a fost rostită fără 
nici un fel de culoare, plat, nepunctat, ne- 
izbutind să smulgă, așa cum se întimplă 
pe toate scenele lumii, consensul unanim 
al publicului. 

Dina Cocea a fost o Doamnă de o pre- 
zență scenică atrăgătoare. Ea nu ne-a lăsat 
însă să  întrevedem caracterul personaju- 
lui ei. 

Locotenentul de cavalerie (Mihail Bere- 
chet) n-a avut nimic din hazul, din verva 
nesilită și din coloritul atit de viu al aces- 
tui personaj. A rătăcit permanent şi cu o 
stăruință exasperantă pe lingă rol. În han- 
giul Giuseppe, Aurel Munteanu a căutat 
să satisfacă cu corectitudine exigenţele per- 
sonajului, mai ales pe linia farmecului 
bonom. Nu știm dacă este o improvizație 
a sa, sau o simplă greşeală de tra- 
ducere, replica în care Giuseppe vrea să 
ne spună că tremură „come una frun- 
za“ (!?). De asemenea în portul hangiu- 
lui credem că este o greșeală atit căciulița 
de pe cap cit şi cercelul din ureche, aces- 
tea fiind elemente de tradiție populară a 
Italiei meridionale. 

Mircea ALEXANDRESCU 


Nicu Dimitriu (Napoleon) şi Dina Cocea 
(Doamna) 


Între iluzie şi adevăr 


Teatrul Naţional Cluj: Copaci! mor în picioare de A. Casona 


Nu este în intenția noastră de a nega 
ceea ce constituie elementul de artă și de 
mesaj în piesa lui Casona, Copacii mor în 
picioare (premieră pe ţară la Teatrul Na- 
tional din Cluj). Chiar dacă anumite efecte 
şi mijloace întrebuințate amintesc de-aproa- 
pe unii maeștri ai teatrului apusean (Pi- 
randello, Giraudoux), ele apar totuși proas- 
pete 'şi, ca atare, emoționează și conving. 

La meridianul nostru însă, Casona poate 
şi trebuie să fie criticat, pentru că anunţă, 
într-un titlu de o filozofică vibraţie, o 
piesă în care problemele morale şi ideo- 
logice nu sint decit pretext, decit punct 
de plecare pentru o poveste sentimentală ; 
trebuie să fie criticat pentru că vede destul 
de mic-burghez nevoile psihologice ale ce- 
lor care suferă (oare, mamele care își pierd 
copiii din neglijență, judecătorii care nu au 
inimă, vinătorii fără noroc și pungașii de 
buzunare reprezintă ceea ce e mai tipic 
în suferințele acestei lumi ?) ; şi mai tre- 
buie să fie criticat pentru că ambalează 
într-un sentimentalism cuceritor unele con- 
fuzii de principii, ce ne pot deruta. 


WwWwW.cimec.ro 


Întreaga piesă e axată pe contradicţia 
între iluzie şi adevăr. Într-o societate în 
care 'se întimplă de multe ori ca adevărul 
să fie o simplă iluzie, iar iluzia unicul 
adevăr, se naște, la un moment dat, acea 
suspensie dramatică ce ii obligă pe oa- 
meni să devină lucizi, să pună problemele 
la temperatura cea mai acută și să opteze. 

În piesa lui Casona există o pledoarie 
sinceră şi convingătoare pentru adevărul 
vieții — şi alta, pentru necesitatea de a 
indulci viața prin poezia mai mult sau 
mai puțin autentică a unor ficțiuni, a 
unor iluzii. Tema e veche: au trăit-o şi 
Don Quijote şi Madame Bovary, o trăiesc 
aproape toate personajele pirandelliene. Tea- 
trul modern occidental și-a făcut un punct 
de sprijin din tendința de a înlocui reali- 
tatea cu o ficțiune, trăirea cu o poză, ființa 
concretă cu o multiplicitate de măști și ati- 
tudini contradictorii. Casona nu merge atit 
de departe. Pune problema, apoi desfă- 
şoară o poveste sentimentală (cu multe și 
emoționante scene ce nu au de fapt nimic 
comun cu problemele filozofice ce s-au a- 

nunţat în premisele primului act), pentru 
ca la urmă, unul din eroii săi (directorul) 
să ajungă să repudieze minciuna și poza, 
recunoscind în dragoste o realitate ce nu 
suportă nici o alterare ; iar altul (bunica) 
deşi ştie totul despre adevăratul ei nepot 
— cunoaște deci adevărul — optează totuşi 
pentru ficțiune, recunoscind cu un eroism 
de toată lauda că, uneori, adevărul e mai 
urit decit minciuna şi că oamenii au da- 
toria continuă de a-și apăra frumuseţea şi 
curăţenia morală prin iluzii, pentru care 
trăiesc şi pentru care s-au jertfit. 

Cu toate aceste inegalităţi ce survin in 
contextul destul de bogat al piesei, me- 
sajul ei răzbate clar pină la inimile noas- 
tre: avem nevoie şi de adevăr şi de iluzii 
in viaţă. Dar în fața adevărului, ca și in 
fața morţii (acest ultim şi cel mai cumplit 
adevăr), omul are datoria să vadă limpede, 
să fie curajos, să stea ferm hotărît, „in 
picioare”. Deşi această frumoasă morală 
depășește potențele de semnificație ale fa- 
bulei, emoția lirică se naște totuși, iar 
piesa lui Casona are succes. Nu forțează 
nici inteligența și nici sensibilitatea, cu 
toate că, la un anumit nivel, le angajează 
pe amindouă. 

Regia (Călin P. Florian), deși insistă în 


program asupra semnificației filozofice şi 


morale a piesei, a mers de fapt în reali- 
zarea spectacolului pe linia intrigii senti- 
mentale, fără să neglijeze totuși cu desă- 
virşire a sublinia acele momente care jus- 
tifică sonoritatea simbolică a titlului. Nu 
am putea spune că a fost prea mult ajutat 
de decorurile lui Mircea Matcaboji. Acesta 
ar fi trebuit, după părerea noastră, să în- 
drăznească mai mult în actul I, împingind 
arhitectura scenică nu numai pe linia tru- 
cajului, dar şi pe cea a stilizării sugestiv 

Ne-a plăcut în acest decor numai perspec- 
tiva înaltă a metropolei ce se întrezărește 
prin tavanul deschis. S-ar părea că la noi 
a apărut de la o vreme, în decor, tehnica 
taveinului deschis. Cu toate acestea. nu-i 
vedem rostul în actul II şi III. Ca să 
atirne sub cer lanțurile policandrului a- 
prins ? Eliminarea tavanului ni se pare o 
problemă de simbol, de semnificație. Nu 
are nici un rost s-o facem atunci cînd ni- 
mic din textul piesei nu cere acest lucru. 
(Faptul că, dincolo de zidurile casei fami- 
liei Balboa, se întrezăreşte silueta unui co- 
pac nu adaugă absolut nimic la adincirea 
metaforei și semnificației titlului. Din con- 
tră, copacul, prezentat în formă și culoare 
concretă, nu face decit să relativizeze sim- 
bolul pentru care serveşte în textul auto- 
rului). 


Scenă din actul II 

Trebuie să recunoaștem ca un incontes- 
tabil merit al regiei faptul că, așa cum 
a fost aleasă distribuţia şi cum a fost di- 
rijată, munca de interpretare a actorilor a 
contribuit mult la succesul spectacolului. 

Menţionăm, în primul rînd. cuplul bă- 
trinilor : Ştefan Braborescu, în rolul buni- 
cului, senor Balboa, nu e, desigur, vino- 
vat că în actul I trebuie să jcace comedie, 
iar în celelalte să acompanieze discret, şi 
aproape anonim, acea înduioșătoare melo- 
dramă amoroasă care constituie nervul dra- 
matic al intrigii. Această inegalitate apar- 
ține autorului. În orice caz, şi în primul 
act, şi în al doilea. Braborescu ne-a de- 
monstrat că uneori actorul face rolul şi că 
un joc discret poate suplini cu succes efec- 
tele scenice cele mai zgomotoase. Ne-a emo- 
ţionat și interpretarea plină de fineţe şi 
duioșie a Daiei Andron-Nicoară, în rolul 
atît de uman, atît de autentic al bunicii. 
În ceea ce priveşte cuplul tinerilor, Silvia 
Ghelan (Marta) şi Aurel Vizitiu (direc- 
torul), să ni se permită cîteva observaţii. 
Silvia Ghelan are multe resurse scenice: 
un fizic plăcut, o voce timbrată, o mimică 
destul de mobilă. Trăiește rolul, se dăru- 


ieşte replicii.. Totuşi, uneori, ceva străin se 
strecoară în jocul ei. Ce anume? Nu ne 
dăm seama. Poate „teatralitatea“ excesivă, 
teatralitatea care îi mută jocul din gama 
firescului în artificiul supărător al pozei. 
Fiecare replică e acompaniată de o schim- 
bare prea evidentă in poziţia corpului și 
a membrelor. Această gesticulație de şcoală 
veche alterează bunul simț al naturaleţei si 
chiar dacă uneori obţine unele efecte, aces- 
tea nu au nimic comun cu adevărata artă. 
Mai ales că asemenea greșeli pot fi foarte 
ușor evitate. Emoţia e frumoasă, frazarea 
impecabilă: de ce să compromitem atari 
calități prin citeva amănunte de care nu se 
simte nici o nevoie. În ceea ce-l priveşte 
pe Aurel Vizitiu (directorul), ne bucurăm 
că putem să-l revedem într-un rol care ii 
scoate în evidenţă latenţele frumoase ale 
talentului său. Deși l-am fi dorit mai pu- 
țin timid, mai puţin „emoționat, desfășurind 
un temperament mai dinamic, o vervă mai 
scinteietoare, o tipizare care să treacă din- 
colo de modestia nesupărătoare a rolului 
de june prim, în felul cum s-a achitat de 
scenele de dragoste a ajutat mult la crea- 
rea acelei timide și tandre atmosfere de 
poezie care a parfumat actele lI și Il 
ale piesei. 


Comicul gras al batjocurii 


Teatrul de Stat din Turda: Doctor în filozofie de B, Nuşici 


Dacă ar fi să găsim locul cel mai po- 
trivit ce i se cuvine lui Branislav Nușici 
într-un tablou sinoptic al dramaturgiei eu- 
ropene, ar trebui, fără indoială, să-l pla- 
săm mai departe de Molière, Lope de Vega 
sau Goldoni şi foarte aproape de Gogol. 
Caragiale și acea commedia dell'arte atit 
de caracteristică tirgurilor Adriaticei. In- 
tervine în capriciul acestei metafore mai 
puțin criteriul geografic și mai mult cel 
psihologic, temperamental. 

Nuşici este neiertător cu societatea în 
mijlocul căreia a trăit și pe care a zu- 
grăvit-o în comediile sale, (Publicul nostru 
cunoaște acum pe cele mai reușite: Doam- 
na Ministru şi Doctor în filozofie.) El ne 
apare ca un judecător sever, necruţător, 
fără apel; îşi chinuiește eroii, îi birfește 
cumplit, nu scapă nici o ocazie de a-și 
bate joc de acele aparenţe care ascund ade- 
vărata față a burgheziei. Atit de incisivă 
(fără să fie sarcastică), atit de categorică 
(fără să fie inumană) este această biciuire 
prin ridiculizare şi grotesc, incit, uneori, 


Nuşici pare asemenea acelor îmblinzitori 
de fiare, care — spre a-și amuza publi- 
cul — pun leii și urșii cei mai cumpliti 
să facă fel de fel de giumbușlucuri, nu- 
mai și numai spre a dovedi că forța lor 
este o simplă iluzie, o simplă prejudecată. 

Am fost întotdeauna adversarul acelei 
tendințe teoretice care încearcă să separe 
umorul de comic. Discriminarea ni s-a pä- 
rut forțată, definițiile  hiperpreţioase. Im 
fond, ziceam, umorul, ironia, sarcasmul, 
comicul, grotescul, ridicolul etc., sint fețele 
caleidoscopice ale aceleiași esențe umane. 
Ce rost are să le izolezi, să le îngrădeşști ? 
Cu toate acestea, trebuie să recunosc, în 
comicul lui Nușici nu e nici o urmă de 
umor. Umorul e calm, distant; comicul e 
direct, corosiv. Umorul e starea de înainte 
şi de după o judecată; comicul e judecata 
însăși. În comediile lui Nuşici se evită 
efectele de limbaj, artificiile de pantomi- 
mă. Nuanţele lipsesc, dedesubturi nu exis- 
tă. Totul e arătat, totul e: dezgolit, totul 
se demonstrează și se explică. Apar şarja, 


79 


www.cimec.ro 


Scenă din actul H 


caricatura, burlesca și farsa, toate mijloa- 
cele comediei populare clasice sint pre- 
zente. Eroii se scaldă în ridicol, risul e 
gras, invectiv, total. 

Jivota 'Ţviiovici, comerciant en-gros, pro- 
totipul parvenitului venal, vrea să-și con- 
solideze averea și prestigiul, prin titlul de 
„doctor în filozofie”, pe care ar dori să-l 
poarte fiul său. Acest „doctorat” devine o 
obsesie de rang, de emblemă socială. Fiul 
său Milorad e un chefliu, incapabil și le- 
neş. Nu-i place, nu vrea şi nici nu poate 
învăţa. Jivota Ţviiovici trimite in străină- 
tate pe fiul său şi pe prietenul acestuia, 
Velimir, un băiat sărac și foarte capabil. 
Acesta — în timp ce Milorad chefuiește şi 
petrece — obține diploma de doctor în 
filozofie, dar nu pe numele său, ci pe nu- 
mele fiului celui care l-a finanţat. 

Diploma e pusă la loc de cinste în casa 
lui Jivota Ţviiovici, 

În capul acestuia, bucata de hirtie ţine 
loc şi de cunoștințe şi de inteligenţă şi de 
muncă. Are ambiţii mari; vrea să-şi facă 
fiul profesor universitar (în fond, e „doc: 
tor“, nu ?), ar dori să-l însoare cu fiica 
primului ministru, eventual cu cea a mi- 
nistrului comunicaţiilor. 

Apare însă fatala încurcătură. Se anunţă 
o dublă vizită: sosește la Belgrad fostul 
profesor al excelentului student care a fost 
Velimir (alias Milorad) și... culmea, soția 
şi copilul acestuia din urmă. 

A cui soţie ? Al cui copil? Cine e tatăl, 

cine e adevăratul doctor în filozofie? În- 
curcăturile devin colosale; confruntările, 
dramatice. Se pare că nu există nici o 
scăpare, un suflu de demenţă bintuie bietele 
personaje prinse în păienjenişul cel mai 
ridicol al minciunii şi falselor aparenţe. 
Pină la urmă, totul se rezolvă; se rezolvă 
fericit, deşi acest deznodămint apare extrem 
de ridicol în raport cu ceea ce am aflat 
noi pe parcurs despre eroii în cauză. Ne-am 
bătut joc de prostia, ignoranţa și vanitatea 
parvenitului tată, de tembelismul cretinului 
dar cinstitului său fiu, de candoarea idi- 
oată a mamei, de infirmitatea adaptativă a 
adevăratului doctor în filozofie, Velimir ; au 
fost ridiculizate căsătoria burgheză, legile, 
guvernul, industria, căile ferate, educaţia. 
Nici chiar. bietul Pepica, falsul nepoţel al 
familiei Țviiovici, nu scapă de această baie 
în noroi. Şi Nușici nu menajează. După 
ce-i scaldă bine, îi apucă de guler şi-i 
arată lumii, întorcîndu-i pe toate părţile. 
Nimic din sufletul lor nu scapă neridicu- 
lizat, nebatjocorit, deşi această ridiculizare 
şi batjocorire se face în gamele risului şi 
nu în cele ale ranchiunei sau răzbunării. 

Doctor în filozofie a fost prezentat in 
premieră pe ţară de curajosul colectiv al 
Teatrului de Stat din Turda. 

Adaptindu-se în mod inteligent spaţiu- 
lui redus al scenei, regia (Emeric Kraus 
şi Mircea Ardeleanu) a reușit să compen- 
seze insuficiența spațială, imposibilitatea de 
grupare şi mișcare, prin jocul nuanțat al 
actorilor. Întregul succes al acestei spu- 
moase comedii (adevărul e că se ride în 
hohote de la prima pînă la ultima scenă) 
se datorește, în mare parte, bunului simţ 
regizoral care a știut să ţină în friu ca- 
priciile deosebit de labile ale comediei. 
Există un pericol al şarjei, al pantomimei 
burlești, care coexistă în textul lui Nușici 
alături de o pretențioasă gravitate mora- 
lizatoare şi didactică. Regia a mers pe dru- 
mul de mijloc. Nu s-a lăsat tirită nici 
spre grotesc şi nici spre falsa solemnitate 
demascatoare. S-a menținut în uman, în 
umanul spumos şi delicios al adevăratei 
comedii. 

Decorul de o fericită precizie şi sugesti- 
vitate scenică (Mihai Nemeș) a permis nu- 
meroaselor personaje să se miște, fără ca 
publicul să simtă stinjeneala unei înghesu- 
ieli. Cit privește interpretarea, trebuie s-o 
recunoaștem, am avut în față un colectiv 
bine închegat şi unitar. 

În rolul lui Jivota Țviiovici, unul din 

-veteranii scenei romineşti, Ion Lorentz (va 
sărbători anul acesta 40 de ani de muncă 
in teatru) ne-a conturat un tip autentic 
de burghez rapace, limitat și vanitos. Ne-a 
“supărat, pe alocuri, agitația sa: s-a miş- 
cat prea mult, și din cauza aceasta n-a 
putut nici culmina, nici interioriza în su- 
ficientă măsură. Ar fi fost — credem — 
mai bine să-și contureze eroul nu prin 
gesticulație şi mişcare excesivă, ci prin 
mimică şi concentrare psihologică. Soţia sa, 
Mara (Florica Ciura): ştearsă, neimpor- 
tantă. E foarte greu să fii ștearsă, neim- 
portantă, pe scenă, de aceea. ni s-a părut 
just jocul ei incolor și neutru. 

Gheorghe Radu, în rolul șmecherului 
unchi Blagoie, a reuşit să devină eroul 
principal, raisonneurul piesei, printr-o in- 
terpretare de o rară economie a mijloace- 


lor, dar, în același timp, de profundă și 
subliniată inteligență. 

Controlat, nuanţat, precis, Avram Besoiu 
în tolul lui Milorad; interesant, deși in- 
egal, Gheorghe Didilescu (adevăratul doc- 
tor în filozofie) ; Clara, soția care vine 
pe neașteptate (un rol de o rară ingrati- 
tudine), inteligent întruchipată de calmul 
şi prudentul joc al Ennei Cenariu: două 
cupluri de o copleșitoare savoare comică. 
Maria Nemeș şi Emilia Botta-Luca (mem- 
bre agasante ale unei ridicole case de 
copii), și Puica Sterian — Constantin Mi- 
ron, grotesca pereche de clienţi ai justiţiei, 
iată, în linii mari, buchetul de actori care, 
învingind o sumă de greutăți, au reușit 
să ofere publicului lor un spectacol va- 


loros. 
Ion D. SÎRBU 


Succes semnificativ 


Teatrul de Stat din Constanța : Cez ce caută fericirea de Orlin Vasilev 


Este incontestabil meritul Teatrului din 
Constanța de a fi contribuit, prin inițiativa 
sa, la lărgirea relațiilor culturale dintre 
două ţări vecine și de a ne fi ocazionat 
o mai bună cunoaștere a artei scenice bul- 
gare, atit prin invitarea Teatrului din Var- 
na la Constanţa, cit, mai recent, prin in- 
credinţarea direcţiei de scenă a spectacolului 
Cei ce caută fericirea de Orlin Vasilev, re- 
gizorului Boris Taikov de la Teatrul Popu- 
lar „Stoian Bicivarov“ din Varna. 

Teatrul constănţean, înființat cu cinci 
ani în urmă, s-a menţinut de-a lungul ce- 
lor cinci stagiuni în cîmpul incertitudinilor, 
căutind cu vizibile eforturi — date fiind 
tinerețea şi lipsa sa de experiență — un 
drum spre ceea ce ar trebui să fie un stil 
artistic propriu. Căutările colectivului con- 
stănțean n-au fost ușoare și datorită unei 
îndrumări nu îndestul de competente şi 
statornice. Putem vorbi mai degrabă, în 
„cazul Teatrului din Constanţa, de expe- 
riențe scenice şi — mai puţin — de au- 
tentice spectacole de teatru. Cei ce caută 
fericirea marchează fără îndoială o etapă 
importantă în istoria acestor căutări. Spec- 
tacolul este pilduitor prin contribuţia la 
care a solicitat pe fiecare interpret, dar, 
mai ales, prin expresia și pregnanţa artis- 
stică pe care a dobindit-o. 

Cei ce caută fericirea, cunoscută specta- 

torului romin, mizează cu precădere pe acu- 
tele gamei dramatice. Cu excepția unui pro- 
log luminos, în care patru tineri, Neviana, 
Venţeslav Atenski, Nikolai Gavrilov și Da- 
mian Nikolov, jură într-una din dimineţile 
tinereţii lor, credință idealului de viaţă, 
ales, celelalte tablouri, situate cronologic 
cu 20 de ani mai tirziu, își dezvoltă con- 
flictul la o tensiune dramatică majoră, pro- 
filind personajele pe fundalul unei atmos- 
fere apăsătoare, înăbușitoare, gorkiene am 
spune, mai ales în scenele din casa lui 
Venţeslav Atenski. Urmărind soarta celor 
patru eroi în scurgerea timpului, confrun- 
tindu-i cu realităţile Bulgariei înrobite de 
fascişti, dar și cu propria lor tinereţe, Or- 
lin Vasilev impune personajelor sale o ne- 
întreruptă ascensiune pe crestele zbuciumu- 
lui. Dacă, pe planul construcţiei, modali- 
tăţile dramatice ale textului prezintă o au- 
tentică forță emotivă, pe planul interpre- 
tării ele impun protagoniștilor o precauţie 
deosebită pentru a nu aluneca pe panta 
platitudinii şi a falsului dramatism. 
Spectacolul Cei ce caută fericirea s-a 
menţinut — cu lăudabilă fidelitate faţă de 
valorile și semnificaţiile textului — la al- 
titudinea cerută, interpreţii ferindu-se cu 
grijă de orice pas greșit. Nu încape îndo- 
ială că meritul revine in cea mai mare mä- 
sură regizorului Boris Tafkov, știut find 

Mircea Herford (Venţeslav Atenski), Jean 
lonescu (Nikolai Gavrilov), Zoe Caraman 
(Neviana Atenski) 


potențialul colectivului constănţean. Stimu- 
lind inteligența scenică a fiecărui inter- 
pret in parte, lăsind cimp de afirm:re 
fiecărui temperament artistic, regizorul a 
condus cu mină sigură, dar cu discreție 
şi sensibilitate, întregul colectiv artistic 
spre acel fortissimo care este ultimul 
tablou, în care răsună puternicul me- 
saj social şi uman al piesei. Vădit preo- 
cupat de armonia generală a spectacolului, 
de evoluția omogenă a interpreților, Boris 
Tafkov a scăpat din vedere unele detalii 
privind ritmul anumitor scene sau episoade. 
Indeosebi, e vorba de finalul prologului, 
de tabloul 1 în întregul lui, şi de momente 
ca întoarcerea Irinei acasă, după ce află 
de moartea logodnicului ei (tabloul 2). In 
aceste tablouri încetinirea ritmului a scăzut 
nejustificat intensitatea dramatică. 

Zoe Caraman în Neviana a trăit, cu 
autenticitate și cu o sobrietate a mijloace- 
lor de expresie, tragedia femeii înșelate de 
viaţă, îndepărtată prin minciună de adevă- 
rata dragoste şi realizată ca om, tirziu, 
mulțumită copiilor ei, pe care-i educă în 
spiritul ideilor luminoase de libertate și 
descătușare socială, Zoe Caraman a dove- 
dit, în această sobrietate a mijloacelor, 
profunzime și putere de a reda viața au- 
tentic, uman. Reţinem scena aducerii lui 

Damian Nikolov, cînd casa e plinä de oas- 
peți, sau în final, intilnirea cu Damian, 
lucrate cu inteligență şi mai ales vădind 
o profundă cunoaştere a sufletului omenesc. 
În rolul dificil al lui Vențeslav Atenski, 
poetul care-și dăruie talentul unei arte ale 
cărei rosturi le surprinde numai prin pris- 
ma ambițiilor personale, Mircea Herford a 
realizat un personaj, cînd tiranic şi impul- 
siv, cînd copleșit de propria sa tragedie, 
pe care nu o înțelege, dar pe care o intu- 
ieşte parcă prin atitudinea celor din jurul 
său. Jean Ionescu, în doctorul Gavrilov, 
la început oarecum stingher și convenţional, 
în spiritul textului, a evoluat convingător 
spre celălalt Nikolai Gavrilov, acela care 
într-un tirziu înțelege că sănătatea și in- 
tegritatea omului nu pot fi dobindite nu- 
mai prin mjiloacele oferite de medicină și 
că extirparea răului social pretinde o par- 
ticipare activă la lupta întregului popor. 
Considerăm insuficient marcată întilnirea 
cu Damian Nikolov, cînd, schilodit de an- 
chetatori, acesta este adus în clinica docto- 
rului Gavrilov (tabloul 1). Damian Niko- 
lov, singurul dintre cei patru tineri care — 
credincios idealului ales — a mers nea- 
bătut pe calea luptei pentru fericirea celor 
mulţi, a găsit în Romeo Mogoş patosul 
cald şi convingător, ponderea şi dragostea 
generoasă de oameni, caracteristice adevă- 
raţilor comuniști. Marcela  Aruncuteanu- 
Sassu, Longin Mărtoiu şi Valentin Bucur- 
Popescu, în rolurile celor trei copii ai 
Nevianei, au fost veridici şi convingători 
în rolurile lor, care ar fi putut deveni -— 
printr-o greşită dozare dramatică — simple 
partituri ale unor instrumente de percuție. 
Convenţional, forţat, mai ales în tabloul 3 
(mişcarea agitată, patosul  neconvingător), 
Mircea Psatta în rolul lui Maksim a avut 
o fericită revenire în tabloul 4, ceea ce, 
din păcate, nu s-a petrecut și cu Lucica 
Georgescu-Szabo, care, în rolul soţiei doc- 
torului, a pedalat consecvent pe o vulga- 
ritate străină personajului său. 

Realizarea  scenografică a spectacolului 
s-a situat mult în urma regiei şi interpre- 
tării. Pictorului Mihail Mihailov de la 
teatrul „Stoian Bicivarov“ din Varna i-a 
lipsit o concepție unitară, ceea ce a dus 
la un inevitabil amalgam de stiluri. Cităm 
spre exemplificare prologul în care con- 
structivismul şi stilizarea s-au îmbinat diz- 
grațios, sau faptul că, renunţind la plafoa- 
ne, scenograful a păstrat lustrele care co- 
boară parcă din adincul spaţiului interas- 


tral drept în mijlocul scenei. Nefericit echi- 
librat, decorul interiorului din casa lui 
Atenski produce un decalaj marcat între 
elementele din dreapta și stinga scenei, 
ceea ce creează o lunecare a centrului de 
greutate al scenei spre stinga. Un element 
esențial în textul piesei revine scării ce 
urcă spre podul casei. Scenograful a pla- 
sat scara în afara cîmpului vizual al spec- 
tatorilor, văduvind spectacolul nu numai 
de un loc de joc, dar și de un simbol im- 
portant. E păcat că scenografia, care nu a 
stat în destula atenţie a regizorului, n-a 
servit întregul spectacol şi nu 
ambianța plastică necesară. 
Spectacolul Cei ce caută fericirea se si- 


i-a creat 


boala cronică a teatrului 
ale teatrului din Constanţa. Pentru cei 
care au urmărit îndeaproape activitatea 
teatrului, el semnifică însă și o diagnoză: 
boala cronică 


constănţean re- 


a teatrului constănţean re- 
zidă, în primul rînd, în lipsa unui prim 
regizor, care să sudeze și să stimuleze 
valenţele artistice ale actorilor acestui co- 
lectiv. 

Boris Tafkov a demonstrat pe concret 
posibilităţile reale ale acestui colectiv ar- 
tistic şi ar fi păcat ca spectacolul Cei ce 
caută fericirea să rămină un caz izolat in 


istoria scenei dobrogene, 
D. VLAD 


O experienţă neconcludentă 


Teateul de păpuşi „„Țăndărică'/ : Milioanele lut „Irlechin de Eugen Mitea 


Este citeodată interesant şi util pentru 
cronicarul dramatic, ca, înainte de a pur- 
cede la scrierea unei cronici dramatice, să 
asculte şi opiniile celor care au con- 
tribuit într-un fel sau altul la realiza- 
rea spectacolului.  Cîntărind  parcimonios 
aceste  „autoobservaţii“”, cronicarul „va gàsı 


fire preţioase pentru țesătura sa critică, 
mai ales cind e vorba de un spectacol „d: 
gen“. Directoarea teatrului de păpuși „Țăn- 


dărică“ ne-a mărturisit că o pasiona de 
mult gindul realizării unui spectacol de 
pantomimă, interpretat de marionete, un 


spectacol cu o mișcare, culoare și amploare 
apropiate de ale commediei dell'arte. 


Scenă din actul 1 

Schiţă de decor de Ștefan Hablinski 


Din libretele de balet cercetate, colecti- 
vul de creatori s-a oprit la acela al com- 
pozitorului francez R. Drigo, a cărui mu- 
zică datează de la inceputul veacului no- 
stru. 

Nevoia unui text care să susțină mişcă- 
rile păpuşilor a făcut ca teatrul să apeleze 
la condeiul scriitorului Eugen Mirea, care, 
in loc de o simplă tramă, a închegat o 
piesă întreagă cu personaje numeroase și 
acțiuni care nu existau în baletul lui Dri- 
go. A fost solicitat un regizor specialist în 
muzică : George Teodorescu, și astfel s-a 
pornit la această experienţă... 


* 


Milioanele lui Arlechin readuce in scenă 
una din schemele favorite ale commediei 
dell'arte : dragostea lui Arlechin cu Colom- 
bina, mizeriile pe care zgircitul tată Cas- 
sandre le face tinerilor îndrăgostiţi, vicle- 
nia lùi Pierrot, amorul lui pentru Pier- 
rette... Arlechin este särac, iar Cassandre 
vrea numai un ginere bogat. Milioanele lui 
Arlechin sînt în inima lui mare, generoasă 
şi... Eugen Mirea a reușit foarte bine să 
miște cu ușurință micul univers al co- 
mediei italiene, surprinzindu-i „clasicele“ 
caracteristici, mînuindu-le în text cu abi- 
litatea unui marionetist. Autorul a gîndit 

„în spectacol“, creînd adesea locuri pentru 
mijloace scenice specifice, pentru mişcarea 
ades violentă sau grotescă, pentru lovitura 
de teatru şi „deus ex machina“. Versul 
a însoțit ușor şi mai ales firesc acțiunea. 
Ceea ce i-am reproşa însă versatului umo- 
rist Mirea este că nu a asortat destul de 
copios textul cu momente comice tari, 
cu situații „grase“. Acțiunea curge de a- 
ceea lin, uneori puțin prea lin pentru per- 
sonajele ce au aerul că lincezesc, că aş- 
teaptă curenți de aer mult mai violenți, 
care să-i pună in mișcare. Conflictul dez- 
nodat după învierea miraculoasă a lui Ar- 
lechin se stinge în ultimul act, puţin for- 
țat de tirada gen Harpagon a lui Cassan- 
dre. 

Eugen Mirea, puţin „furat“ de condei, 
a dat o extindere prea mare unei „trame“, 
creind un text însă nu lipsit de frumu- 
seţi. 

Cel care s-a lăsat însă „furat“ excesiv 
de anumite înclinații profesionale a fost 


regizorul de la Opera de Stat — George 
Teodorescu, 

Milioanele lui Arlechin e foarte departe 
de intenţiile experienţei inițiale — o pan- 
tomimă — și s-a transformat într-un spec- 


tacol muzical de operă sau operetă. O 
serenadă care ţine minute întregi obligă 
păpuşile la o gesticulație minimă, pentru 

ca magnetofonul să reverse în sală vocile 
— e drept melodioase — ale Magdei Ian- 
culescu sau Valentin Teodorian. Genul iși 
pierde astfel specificul.  Inchipuiţi-vă un 
spectacol dat la Opera de Stat, in care 
fiecare act prezintă o acţiune trepidantă 
şi doar pe ici pe colo un firicel de arie. 

Este drept, de pildă, că și spectacolul 
Humor pe sfori prezenta episodic un con- 
cert. Dar aici, muzica era într-un fel un 
pretext pentru arta specific reprezentativă 
a păpușilor. Muzica se executa in acțiune, 
dind posibilitatea de a se caracteriza un 
tip sau altul... In Milioanele lui Arlechin 
muzica a devenit un element principal, 
fără a sluji personajele, care-și exprimă 
mereu gindurile prin cîntec. Mişcarea ma- 
rionetelor se estompează la un moment dat, 
se topeşte în muzică şi spectacolul capătă 
un nedorit aer... radiofonic. 

Textul fantezist, cu acel zimbet sceptic 
şi amar pe care-l avea libretul iniţial, 
a fost tratat în culori şi pastă groasă. 
Firicelul de poveste a devenit o melodramă, 
adeseori gravă, în care apariţia unei zine 
e tratată cu mijloacele cele mai serioase şi... 
verosimile. Am avut impresia că minuitorii 
nu s-au simţit în largul lor. Mişcările 
aveau mai puţină fantezie, mai puțin stil 
şi precizie ca în alte spectacole... Merita- 
riu este faptul că în roluri prime au fost 
promovate elemente tinere, care s-au achitat 
frarte bine (Cecilia Atanasiu-Atlas, Euge- 
nia Dimitriu). 

Arlechin și Colombina și-au găsit mai 
greu un stil personal, deși erau minuiţi de 
două artiste valoroase (Dorina Tănăsescu 
și Antigona Papazipopol — ultima admi- 
rabilă în prolog și epilog), estompaţi și 
de  vivacitatea lui Pierrot şi Pierrette 
(C. Atanasiu-Atlas și R. Zolla — ultimul in- 
clinat puțin în a forța acrobatic o mişcare 
mai mult clovnească.) Ansamblul a suge- 
rat poate mai plin cadrul acțiunii printr-un 
stil specific (mai ales grupul Bibi Cajal, 


Gabriela Mitran, Suzi Katz, Angela Ve- 
licu). Nici vocile interpreților nu au suge- 
rat suficient ceea ce era mai specific per- 
sonajelor : mai puțin „lucrate“ artistic, es- 
tompate, au făcut adeseori textul ininteligi- 
bil. Două voci care au adus instantaneu 
profilul eroilor : N. Gărdescu şi Gh. Tres- 
tian. 

Cel care a susținut, într-o mare măsură, 
spectacolul în ceea ce avea el ca stil și 
atmosferă a fost decoratorul Ştefan Hablin- 
ski. Se poate urmări o linie ascendentă in 
evoluția acestui talentat scenograf, care-și 
găsește tot mai mult o linie proprie, pă- 
răsind stilul alambicat şi puţin confuz pe 
care-l aborda uneori. 

Hablinski stilizează, esenţializind, suge- 
rind precis elementele epocii, caricaturi- 
zind puţin, în același timp; o paletă bo- 
gată în culori, un simț precis al spaţiilor 
largi, aerate, fac ca scenograful să obțină 
aplauze la scenă deschisă. Păpușile (sem- 
nate de Ella Conovici) au fost inegale în 
valoarea lor artistică, alternind capete ex- 
presive cu expresii „clasice“ de păpuși de 
vitrină (mai ales, personajele feminine). 

Interesantă, armonioasă şi demnă de 
lăudat, prelucrarea muzicală a lui H. Māli- 
neanu, care a exagerat și el puţin în ce 
priveşte abundența melodiilor. Cuvinte spe- 
ciale merită luminaţia (Const. Roșculeţ), 
conducerea muzicală și orchestraţia. 


* 


Un experiment, dar nu şi o concluzie 
poate fi considerat spectacolul de la „Țăn- 
dărică“. Amestecul neomogen de genuri, 
nepăstrarea specificității genului au făcut 
din Milioanele lui Arlechin un spectacol 
neconcludent pentru un teatru foarte sti- 
mat pentru ținuta lui artistică. Şi sintem 
bucuroși că aceleaşi concluzii aparțin și 
directoarei teatrului. O privire analitică, 


ce lipseşte prea ades teatrelor „mari“, 
EL P: 


Scenografia 


Spectacolul Teatrului Muncitoresc C.F.R.- 
Giuleşti cu piesa lui George Mihail Zam- 
firescu Domnişoara Nastasia (regia Horea 
Popescu, scenografia Tody Constantinescu) 
constituie, din punct de vedere al viziunii 
scenice, una dintre cele mai interesante și 


mai artistice realizări din ultima vreme. 
Contribuţia  scenograiului s-a vădit de-a 
lungul intregului spectacol şi cu mare fo- 


los pentru tălmăcirea — şi prin decor și 
luminaţie — a sensului piesei, a acțiu- - 
nii ei. 

85 


WwWwW.cimec.ro 


Cele zece tablouri ale piesei lui George 
Mihail Zamfirescu, localizate în diferite 
părți ale cartierului de periferie —  înfă- 
țişind cind interiorul modest și curat al 
căsuței unde locuiește Nastasia, cind dife- 
rite exterioare ale mahalalei — aveau ne- 
voie şi de o atmosferă picturală pentru a 
întregi concepția și viziunea dramaturgului. 
Piesa aceasta pune accentul, credem, nu 
numai pe acțiunea propriu-zisă a persona- 
jelor, dar şi pe atmosfera specifică maha- 
lalei de odinioară, în care se împletesc şi 
se ciocnesc atitudini de adincă omenie, cu 
atitudini şi fapte de un primitivism psiho- 
logic, uneori lipsit de orice licărire rațio- 
nală. Variatele stări sufleteşti și sentimente 
prin care trec Nastasia sau Vulpașin; jo- 
cul instinctelor primare, dragostea, gelozia, 
ura, răzbunarea — însoțite uneori de no- 
bile aspirații — conturează nu numai di- 
feritele personaje, dar o întreagă atmos- 
feră, care, la rîndul ei, își are adinci mo- 
tive in situația economică și socială a lo- 
cului şi vremii respective. 

Piesă de atmosferă, cu personaje puternic 
conturate, trăind din plin anumite situații 
obiective, dar și sentimente proprii, care 
' explodează în momentele culminante ale 
acțiunii, ea cere o montare complexă, in 
care rolul scenografului este tot atit de in- 
semnat ca şi al actorilor şi al regiei, toc- 
mai pentru a se asigura o viziune unitară 
întregului spectacol. Mai ales, piesele de 
atmosferă, cu medii sociale specifice, cu 
personaje care nu sint numai individua- 
lităţi, ci şi elemente dintr-o realitate uma- 
nă mai complexă, au nevoie de o viziune 
picturală, redată prin decor, costum, lu- 
minaţie, precum și de o plasticitate in 
mişcări și atitudini. Lucrul acesta a fost 
înţeles de minune, și reușita spectacolului 
se datorește în bună parte viziunii plas- 
tice, pe care au asigurat-o actorii, regia și 
scenografia. Asistind la spectacol, am avut 
tot timpul simțămintul că vedem, nu nu- 
mai auzim şi simţim mahalaua de odini- 
oară, și aceasta datorită coloritului decoru- 
rilor, luminaţiei scenei şi plasticităţii jocu- 
lui actoricesc, 

Dramă care accentuează puternic și ex- 
ploziv sentimentele personajelor, piesa lui 
George Mihail Zamfirescu şi-a găsit ín 
scenograful Tody Constantinescu un re- 
marcabil tălmăcitor pictural. De la primul 
decor, înfățişind un peisaj cu case dără- 
pănate, umede, aplecate într-o rînă, lumi- 
nate într-un ocru intens, şi pină la camera 

lui Luca — muncitorul cu suflet curat, 
care a căzut victimă purtării iraționale și 
primitive a lui Vulpaşin —, cameră aflată 
într-o curte mizeră, unde casele sint vop- 
site cu un briu cenușiu, aproape mortuar, 
decorul a sugerat situaţiile dramatice ale 
piesei, stările sufleteşti ale personajelor, 
condiția în care viețuiesc ele. Aceasta s-a 
văzut mai expresiv încă, în decorul care 
arăta interiorul din căsuţa Nastasiei, cu 
uşa strimbă, cu fereastra și ea aplecată, 
dar curată și avind nelipsita glastră cu 
flori. Felul cum era luminat interiorul 
acesta spre  asfințit sau ziua în amiaza 
mare sugera nu numai variațiile de lu- 
mină ale zilei, dar și stările sufletești ale 
personajelor, coloritul situaţiilor umane, dra- 
matismul adînc al piesei. Lumina a fost 
folosită aici ca element constitutiv al ac- 
țiunii, nu ca o realitate independentă de 
drama lăuntrică a personajelor. Şi formele 
decorului, şi coloritul lor, şi luminaţia sce- 
nei au avut aproape tot timpul nuanțele 
adecvate sensului piesei, servind — repe- 
tăm — textul în aceeași măsură ca şi 
regia şi actorii. 

Stăruim asupra acestor lucruri, care nu 
sint prea dese în teatrul nostru, scenografia 
spectacolului de la Teatrul C.F.R.-Giuleşti 
fiind un model de tratare picturală, în care 
decorul, costumul și lumina traduc concret 
şi expresiv, cu adincimea și cu nuanţările 
cuvenite, tilcul textului. Putem spune că 
pentru un spectator care şi-ar fi pierdut 
auzul, sau pentru unul care nu cunoaște 
limba în care e jucată piesa, spectacolul 
încă ar putea avea înţeles în liniile lui 
mari, în desfășurarea lui dramatică. Sce- 
nografia, de data aceasta, a tălmăcit în- 
tr-adevăr prin linie, culoare, luminaţie, me- 
diul și conţinutul sufletesc al personajelor. 
Avem aici un spectacol care, cu adevărat, 
şi-a închegat o viziune — o viziune deo- 
potrivă dramatică (realizată de actori și re- 
gizor), plastică (realizată de ţinuta, jocul 
şi atitudinile actorilor) şi picturală (reali- 
zată de scenograf). Vom păstra încă multă 
vreme în ochi tablourile spectacolului, de 
data aceasta tablourile în care este împăr- 
țită piesa fiind cu adevărat şi tablouri in 
sens plastic și pictural. 

Şi trebuie să mai remarcăm că totul a 
fost realizat cu mijloace relativ simple, dar 
pline de sens. Perdeaua care acoperea unele 
exterioare și care își schimba mereu colo- 
ritul, după timpul în care se petrece ac- 
țiunea, dar și după coloritul sufletesc al 

Decor la ,,Blestematele fantome“ 


personajelor și după situaţiile dramatice, lu- 
minarea variată a ferestrei din camera Na 
stasiei, elementele picturale ce se vădeau 
pe ușa acestei camere, sau luminările care 
se vedeau în ușa deschisă a camerei, unde 
zăcea mort Luca, pereţii diferit colorați ai 
caselor, ulița strimtă cu felinarul acela 
chior, cu gardul rupt, cu camere ale căror 
uși dau de-a dreptul pe trotuar, toate aces- 
tea constituiau adevărate viziuni picturale, 
tablouri pictate cu culori și lumină, cerute 
de sensurile expresive ale dramei. 

Mai puţin caracteristic ne-a părut inte- 
riorul cîrciumii, şi nu numai pictural, dar 
şi din celelalte puncte de vedere, care nu 
țin de scenografie. 

Prin Tody Constantinescu, scenele noa- 
stre capătă un scenograf înzestrat cu puterea 
de a adinci sensul unei piese și de a-i da 
un adevărat echivalent plastic. Avind sim- 
țul culorii, al formei și al luminii, ca puțini 
alții, fiind cu adevărat pictor (colorist 
adică), artistul acesta aduce o adevărată 
înnoire în scenografia noastră. 

Am verificat acest lucru, asistind, de 
asemenea, la repetiţia cu decoruri, costume 
şi luminaţie a piesei lui Oscar Wilde: Ce 
inseamnă să fii onest, la Teatrul de Stat 
din Bacău. Aici, concepţia scenografică a 


lui Tody Constantinescu foloseşte alte mij- 
loace, mai mult siluete de decor, avind 
unele elemente caracteristice epocii victoriene, 
dar sugerind mediul şi moda mai ales prin 
mobilier şi costume. Atmosfera celor trei 
acte este redată și prin mari panouri, aşe- 
zate în fundul scenei, colorate după locul 
şi sensul acţiunii. Astfel, interiorul lui 
Algernon (actul I) are pe panoul-ecran o 
tonalitate predominantă roz-pembe, sugerind 
huzurul personajului ; grădina din actul II 
are un fundal în verde-albăstrui, cu reflexe 
minerale, pe care se proectează și un ornic 
solar, la picioarele lui fiind un gard viu, 
de-un verde mai închis, pe cind interiorul 
ultimului act este potențat de un galben 
exuberant, traducind și pe  panoul-ecran 
sau fundal, voioșia personajelor şi sfirşitul 
fericit al intrigii sentimentale. Scena are un 
cadru de pinză albă, împodobită cu găurele 
şi dantele, sugerind de asemenea stilul in- 
zorzonat şi migălos al epocii. 

Venind vorba de spectacolele Teatrului 
de Stat din Bacău, mai menționăm meri- 
tuoasa scenografie a spectacolului cu co- 
media Gaiţele (regia Al. Braun, scenografia 
Ştefan Georgescu). Mediul actului I era 
sugerat de un mobilier adecvat (un bufet 
greoi, masa din mijloc acoperită cu o cati- 

fea roșie, puţin degradată), ca şi acela al 
actului II (budoar impodobit cu mătase 
matlasată şi bătind în roz). Remarcabil. în 
special, exteriorul casei din actul III. cu 
joc de ferestre și scară înaltă de piatră, 
caracteristice locului, ingenios  orinduite. 
Luminaţia, nuanţată. 

Am revăzut spectacolul Teatrului Mu- 
nicipal cu piesa lui G. B. Shaw: Nu se 
ştie niciodată (regia şi decorurile W. Sieg- 
fried, costumele Cella Voinescu), acum 
montat în decoruri mai simple, alternate cu 
draperii, soluție cerută de scenele unde se 
reprezintă. Cadrul scenei — cu arabescuri în 
lemn, amintind vechile şi greoaiele rame 
ale tablourilor epocii, căreia, în actul al 
III-lea, îi corespund atit de fericit linia 
oglinzii mari. de deasupra căminului, mo- 
bilele comode, scrinul, coloanele — suge- 
rează Într-adevăr epoca victoriană. Astfel, 
prin amănunte caracteristice și fără a face 
decoruri complete, decoratorul a izbutit să 
redea cele necesare, implinite prin costu- 
mele pline de caracter și vervă ale epocii. 
Șezlongul din actul al III-lea, așezat în 
dreptul căminului, este cel mai relevant 
pentru epocă, și regia l-a folosit din plin, 
în el legănindu-se succesiv diferitele perso- 
naje. Fundalul cu marea și plaja ne-a părut 
cam spălăcit, fără suficientă expresivitate. 

Spectacolul Teatrului Naţional „I. L. 
Caragiale“ cu piesa lui Eduardo De Filippo: 
Blestematele fantome (regia Ion lancovescu, 
schiţe de decor Gh. Bedros, schițe de cas- 
tume Gabriela Zamfirescu, pictura murală 
Victor Jurca) are un decor unic, reprezen- 
tind interiorul unui castel italian din se- 
colul al XVI-lea, după cum reiese din text. 
Dacă arhitectonic, decorul este satisfăcător 
în parte — baldachinul central și mai ales 
cele două balcoane laterale, adică ferestrele 
lor şi nu balustrada, avind motive de Re- 
naştere şi precizînd deci timpul şi locul 
— în schimb, pictura murală din fund, cu 
joc de scări ce par reale („trompe l'oeuil“), 


CLAT,,, 


PIESA. —  Tupeul, nerușinarea se des- 
făşoară însă în piesa iui Nușici fără vul- 
garitate, ridicolul reiese plin de humor, 
disprețul se manifestă prin ris. Piesa, vie, 

cu un balcon și mai sus cu un riu, maluri 
şi copaci, este cu totul necorespunzàtoare. 
Intenția regiei și a scenografiei a fost 
probabil aceea de a stirni confuzie între- 
personajele reale ale piesei şi personajele 
pictate pe peretele din fund, personaje stind 
în picioare pe scări și in balconul pictat, 
astfel ca acestea să pară eventual fantome, 
in unele momente ale acţiunii. Dar fixitatea 
personajelor înfățișate în pictura murală, 
prezența lor continuă în ochii spectatorilor 
produc tocmai efectul contrar. şi aceasta 
mai ales datorită tratării naturaliste a in- 
tregii picturi murale. Prea încărcată, lucra- 
tă aproape fotografic, înfățişind scări în 
„trompe l'oeuil"” și personaje în costume- 
nu din vremea construirii castelului — 
presupus a fi bintuit de stafii — și nu pe 
castelanii de care este vorba în text, pic- 
tura murală nu corespunde cu nimic cadru- 
lui istoric al clădirii, deci stilului Renașterii, 
nici nu contribuie la ambiguttatea atmosferei 
cerută de text. O imagine fără nimic su- 
gestiv şi artistic in ea, necorespunzătoare, 
ca şi vitraliul cu un cavaler, pictat de ase- 
menea naturalist. Dacă pictura murală ar 
fi fost lucrată mai sugestiv, cu puternice- 
umbre și lumini — eventual cu o naivitate 
şi vervă de panopticum — și variat lumi- 
nată de reflectoare, în funcție de desfășu- 
rarea acţiunii, și dacă vitraliul ar fi fost 
mai în stil, desigur că alta ar fi fost 
impresia în cursul acțiunii și mai ales în 
cutremurătoarea scenă in care apare Armida 
cu copiii și părinţii ei. Grotescul acestei 
apariţii în grup, care are, din commedia 
dell'arte și din Pirandello, un amestec de 
prozaism și adincă sentimentalitate umană, 
de joc pe două planuri sufletești, ar fi fost 
şi mai potenţat într-un decor mai adecvat, 
pe care fulgerele l-ar fi făcut deosebit de 
expresiv. lată un caz cind scenografia, și 
mai ales o nefericită pictură murală, scade 
şi chiar dăunează dramatismului unei piese. 
Petru COMARNESCU 

prezintă o serie de întîmplări susținute de 
un întreg cortegiu de tipuri, oameni ce se: 
succed aducind în scenă neprevăzutul, in- 
triga, neliniști egoiste potolite prin alte 
şi alte intervenţii încărcate, tumultoase şi 
delicios redate 


(M. Constantinescu, in cronica 


la Doctor in filozofie — Teatrul 
de Stat Turda. „Făclia“, Cluj. 
nr. 3215). 

CANALUL ŞI VALOAREA STILIS- 
TICĂ. — Piesa Soțul ideal are pentru 
noi o dublă valoare, de document, care 
— prin aluziile la Canalul de Suez — 
a devenit de o acută actualitate, și o va- 
loare stilistică, fiind construită cu ' măies- 
trie şi abundind de  surprinzătoarele și 
amuzantele paradoxuri și aforisme caracte- 
ristice lui Wilde. 


(Stela Gabor, in cronica la Soțul 
ideal — Teatrul de Stat Arad. 
„Flacăra roşie“, Arad, nr, 3878). 


FILO-FOTOGRAFISM. — Deosebit de 
reuşit este tabloul lacului, dind imaginea 
vie a apei, a plantelor. 


(Valentina Stănescu, in cronica 
la Cringul de călini — Teatrul 
de Stat Constanța. „Dobrogea 
nouă“, nr. 2641). 


INFORMAȚIE RIGUROASĂ — Piesa 
Intr-un ceas bun este cea mai recentă rea- 
lizare a dramaturgului sovietic Victor 
Rozov. 


(Sandu Plugaru, în cronica la 


Intr-un ceas bun — Teatrul de 
Stat Oraşul Stalin. „Drum nou“, 
nr. 3759). 


SPECTATORII ŞI COTITURA (?) — 
Ce-i drept (şi mai ales supărător) în sală 
se mâănincă bomboane, se şușoteşte, ori pur 
şi simplu se ride la unele scene în care 
sensul nu e nici pe departe ilariant. Însă 
nu acesta este spectatorul după ale cărui 
reacţii trebuie să ne conducem. El este nu- 
meric slab reprezentat, dar există și su- 
pără. Şi dacă l-am amintit am făcut-o 
numai pentru a sublinia cotitura pe care 
o reprezintă Strigoii in repertoriul teatru- 
lui timişorean 


(S. Dima, în cronica la Strigoii 
— Teatrul de Stat Timişoara. 
„Drapelul roşu”, nr. 3756). 


CE-I ÎN GUŞĂ ŞI-N CĂPUŞĂ. — În 
rolul femeii necunoscute, Dina Cocea a 
mers pe linia unor efecte facile, de buze, 
de guşă, de gungurit, a unei intonaţii 
care dă fiecărei fraze o linie de pod sus- 
pendat, fermă la primul și la ultimul cu- 
vint, şi făcînd între ele o burtă a cărei 
curbă este mai mare sau mai mică după 
lungimea frazei, ca și pe linia unei agi- 
taţii exterioare, rezultată din forțarea in- 
discretă a textului. 


(Radu Popescu, in cronica la 
Omul destinului — Teatrul Na- 
țional „I. L. Caragiale” (Studio): 
„Rominia liberă”, nr. 3850). 

TEAR orz VALA 7/4... dese da Cik Damadian 


Cor Acolo departe... 


Au învățat o melodie şi-o cîntă Secretarul literar (autorilor dramatici) : 
„Reveniţi, acum caut o piesă originală!“ 


Bazar pe scenă 


Un cetățean: ,Tovarăşe responsabil, vindeți cu bucata sau toată garnitura ...2* 

Prin prisma afectivității 
retrospective... 


Mă aflu în pragul unei ciudate nedu- 
meriri. Mi se întîmplă să văd locul co- 
mun devenind problemă și să fiu nevoit 
a descoperi, astăzi, americi, după atita vre- 
me de la fapta epocală a lui Columb... 
S-a pus deunăzi, în rinduri lapidare dar 
grele de o peremptorie tonalitate critică, 
problema izvoarelor istoriei teatrului. Ca 
să fiu mai precis: s-a pus la îndoială uti- 
litatea ştiinţifică a acestor izvoare în cu- 
noașterea şi judecarea trecutului artelor 
noastre dramatice şi scenice. Şi e firesc 
cred să stai cel puţin în cumpăna nedu- 
meririlor cînd ţi se pretinde să-ţi înţelegi 
viaţa, drumul tău în viaţă şi pe tine in- 
suți și cînd, în același timp, ți se pun la 
îndoială actele de stare civilă, mărturiile 
proprii şi mărturiile relaţiilor tale in jurul 
nașterii și creşterii tale, în jurul însuşiri- 
lor şi cusururilor tale, în jurul faptelor și 
păcatelor tale, 


O istorie a teatrului nostru ne lipsește 
încă. E o lipsă grea pe care o resimțim 
nu o dată și nu numai noi cei ce trăim și 
— într-un fel sau altul — facem viața și 
proiectăm viitorul teatrului nostru. Per- 
spectivele lui de miine se luminează in 
bună măsură din perspectiva trecutului 
său. A ignora acest trecut e o încercare 
primejdioasă pentru ființa culturală a in- 
stituției, o impietate față de osirdia şi 
credința înaintaşilor, o temeritate eretică 
pe plan ştiinţific. A-l lua în seamă în ab- 
stract şi a-l minui arbitrar, după croiala 
întimplătoare a  disponibilităţii tale inven- 
tive, grăbită să închipuie în doi timpi și 
pe scheme procustiene o sinteză istorică, e. 
cel puţin, totuna cu a ignora istoria, 
dacă nu mai rău, cu a o denatura. Ca să 
revenim la nedumeririle noastre: in „Con- 
temporanul“ nr. 8 (542) din 22 februarie 
1957, tov. Simion Alterescu reproșează re- 
vistei noastre o seamă de fisuri și lacune. 

Hln semnării 


Le-am socotit prietenești. De ceea ni s-au 
părut vrednice de luat în seamă și de sin- 
cera noastră mulțămită. Unele fisuri sem- 
nalate ni s-au părut însă discutabile; şi 
le-am discutat. Unele lacune ni s-au părut 
îndoielnice şi ne îndoim încă de ele. Al- 
tele însă — acestea semnalate de istoricia- 
nul teatral Simion Alterescu — au sur- 
prins în noi pur și simplu increderea în 
propriile și cele mai elementare convingeri 
ştiinţifice. De aceea zăbovim asupra lor. 
«Revista „Teatrul“, publică adesea pagini 
de antologie sau memorialistică» observă 
S. A. și ne dojenește. De ce? Pentru că 
aceste amintiri, „multe“ din ele, „sînt in- 
teresante prin pitorescul și autenticitatea 
lor convingătoare” și atit. „Ele nu rezolvă 
problemele ce se cer tratate in mod istoric 
— şi nu numai prin prisma afectivității 
retrospective şi uneori subiective a memo- 
rialiştilor — în legătură cu dezvoltarea 
dramaturgiei şi artelor teatrale naționale 
sau în legătură cu problemele formării șco- 
lii teatrale romiîneşti“... Nu-i facem proces 
de cursivitate logică și stilistică, tovarăşului 
S, A. Şi nici nu încercăm să distingem 
„afectivităţile... uneori subiective“ de cele 
„retrospective“, acestea poate, lipsite de 
subiectivitate. Tov. Alterescu pune pe pla- 
nul utilităţilor mărunte importanța memo- 
rialisticii în dezlegarea problemelor de isto- 
rie. Tov. Alterescu trece cu vederea și ne- 
socotește ca pe nişte futilități, documentele 
arhivistice pe care în chip sistematic revis- 
ta noastră le are în vedere și le comunică, 
deși nu este o revistă de istoria teatrului. 
Pe tov. Alterescu îl interesează doar „stu- 
diile de istoria teatrului universal și mai 
ales naţional“, cu publicarea cărora, afirmă 
domnia-sa, „revistele de teatru din toată 
lumea îşi fac un titlu de mindrie”. 

Din nou, nu dorim să-l supărăm pe tov 
Alterescu amintindu-i că, în limitele îngă- 
duite de specificul revistei, „Teatrul“ — 
care nu e o revistă de istorie a teatrului 
— a publicat asemenea studii, printre al- 
tele şi studiul — dacă ne îngăduie tov. 

Alterescu să-l numim așa — care poartă 
chiar semnătura d-sale, privind „contribuţia 
lui Millo la formarea şcolii realiste in 
teatrul rominesc” și la personalitatea lui 
arusucă  (,„,leatrul , nr. 4, septembrie 
1956). Dar ni se pare cel puţin straniu 
să te incinte doar studiile, sintezele grave, 
generalizările, cind trecutul teatrului nostru 
e azi obiectul unei clocotitoare cercetări, e 
scormonit şi urmărit în toată complexa şi 
instructiva lui devenire. În acest stadiu, 
concluziile docte se descoperă găunoase, deci 
sterpe şi ridicole, dacă nu au la temeiul 
lor cunoașterea profundă, bine controlată 
şi cu răbdare verificată a izvoarelor care, 
singure, pot realmente să fertilizeze cimpul 
istoriei. Asemenea studii — in disprețul 
izvoarelor ori in neștiința de a le folosi 
— să se gindească bine tov. Alterescu — 
au întirziat dezlegarea justă a problemelor 
legate de „dezvoltarea dramaturgiei și artei 
teatrale naţionale” și de „problemele for- 
mării şcolii teatrale rominești”. Şi să se 
mai gindească bine tov. Alterescu: există 
o Istorie a teatrului la romini, doldora de 
lipsuri, de inadvertențe (semnalate cu su- 
culenţă de regretatul Barbu  Lăzăreanu), 
străină de noi în concepție, dar de care, 
pină una alta, cu precauţie, ne slujim totuși 
ca de singura sinteză a trecutului teatrului 
nostru din Muntenia, de la inceputuri pină 
la finele secolului trecut. E Teatrul la ro- 
mini de Dim, Ollănescu-Ascanio. În alcă- 
tuirea lui au fost folosite din abundență 
mărturiile memorialistice — scrise — ale 
lui Ion Ghica, Filimon, Eliade Rădulescu, 
Odobescu etc. ca și mărturiile memoria- 
listice oral comunicate de Niculae Şuţu, 
Niculae Verulescu, Dimitrie Strat, V. Alec- 
sandri, Costache Negri și alţii. Toate aceste 
mărturii păcătuiesc și ele prin „pitoresc şi 
autenticitate convingătoare“. Burada care 
a scris o istorie a teatrului — pină azi 
tot singura, bună, proastă, dar singura 
istorie pentru cunoașterea trecutului artis- 
tic al scenelor moldovenești — n-a fost mai 
parcimonios în folosirea unor mărturii si- 
milare. Numai că Burada le-a întregit, le-a 
verificat şi întărit cu o insistență deosebită 
în cercetarea arhivelor teatrale și politicești 
ale vremii. Respingind metoda și concepţia 
istorică a lui Ollănescu şi Burada, socoate 
oare tov. Alterescu că va putea întreprin- 
de, nu scrierea unei istorii, dar măcar a 
unui studiu privind un moment, ori o 
problemă, ori o figură din trecutul teatru- 
lui nostru, fără să recurgă la datele me- 
morialistice — toate, cu atit mai pitorești 
cu cit sint mai estompate de vreme? Cre- 
de că se va putea dispensa de paginile 
memorialistice ale lui Ghica, Filimon, Cos- 
tache Caragiale, I. L. Caragiale, ale Aris- 
tizzei Romanescu, ale lui Ştefan Vellescu, 
ale Aglaiei Pruteanu, ale lui Petre Stur- 

dza, ale lui C. I. Nottara, ale Agathei Bir- 
sescu, ori ca sà ajungem la contemporanei- 
tate, ale Luciei Sturdza Bulandra, ale lui 
V. Maximilian,  Niculescu-Buzău, G. Ci- 
prian etc. ? Şi, privească tov. Alterescu 
aceste pagini memorialistice, „pitoreşti şi 
convingàtor de autentice“, in ansamblul 
lor ; întregească-le cu ceea ce-i pun la in- 
demină Arhivele Statului şi ale teatrelor, 
mapele de manuscrise din bibliotecile Aca- 
demiei şi ale universităților, documentele 
şi monumentele aflate in muzeele noastre, 
mărturiile contemporane aflate in presă 
care, şi ele, dacă nu sînt totdeauna pito- 
reşti poartă în sine freamătul afectivității 
„uneori subiective”. Şi mărturisească apoi: 
cine „dezleagă” problemele dezvoltării ar- 
telor teatrale naţionale și ale formării șco- 
lii teatrale romineșşti ? 

Nu pledăm, ferească sfintul, pentru ati- 
tudini factologice în descifrarea şi comen- 
tarea trecutului nostru artistic. Dar, ni se 
pare că o atitudine creatoare in aceste 
probleme nu poţi avea decit in fața fap- 
telor de artă şi de viață ale trecutului. In 
faza de început a istoriei noastre naţio- 
nale, Nicolae Bălcescu și Treboniu Lau- 
tian publicau „Magazinul Istoric pentru 
Dacia” ca pe o „colosală colecție“ de ma- 
teriale, de izvoare ale istoriei noastre, și 
in primul număr al acestei colecţii, Bàl- 
cescu  înscria într-un „cuvint preliminar 
despre izvoarele istoriei rominilor” printre 
primele şi cele mai de seamă: poeziile şi 
tradițiile populare, hrisoavele și uricele care 
mărturisesc laolaltă obiceiul pămintului. 
cronicile... toate, înainte de orice, pline de 
pitoresc şi de convingătoare autenticitate. 
„Cei dintii istorici au fost poeţi”, nota 
Bălcescu, adăugind: „Treaba agerei critici 
a istoricului este să deosebească dintre 
aceste daturi ca și din toate celelalte, ade- 
vărul de falșitate şi să se poată bine fo- 
losi“. 

Nu-l credeam pe tov. S. Alterescu de 
altă pärere. De aceea nedumerirea noastră, 
văzînd că ne sileşte să facem problemă 
dintr-un loc ce ni se părea de mult comun, 
şi să batem la uşi deschise. 

Florin TORNEA 


Candoarea amară 


a lui Yves Montand 


Recitalurile lui Yves Montand au do- 
bindit entuziastul consens al publicului și 
al întregii prese bucureştene. lar arta sa 
complexă a determinat o adevărată emu- 
laţie printre cronicarii de specialitate — 
dramatici, muzicali, coregrafici — fiecare 
încercînd să demonstreze că Montand e 
mai mult actor decit cîntăreț, mai mult 


WwWwW.cimec.ro 


mim decit şansonetist, sau mai degrabă 
acrobat decit actor. Şi toată această cursă 
a definiţiilor mărturisea tocmai imposibili- 
tatea de a-l plasa pe Montand în cimpul 
de acţiune al unei singure modalități de 
„expresie, uşor de fixat. 

Cu toate acestea, pentru noi, Montand 
— cel din recitaluri — rămine un cin- 
tăreţ. Un mare cintăreț popular, în sensul 
de: al poporului. Mijlocul lui fundamen- 
tal de expresie este cintecul, in compoziţia 
lui unitară de text şi melodie. Numai că 
artistul nu se mulțumește cu precisa, nuan- 
tata, colorata sonoritate vocală, adică mu- 
zicală. Pentru a-i da un sens mai amplu 
şi mai profund, el porneşte — în inter- 
pretarea muzicală, precizăm — de la text, 
de la cuvint. Dar textul inseamnă imagine, 
:şi imaginea — plasticitate; de unde, re- 
curgerea la mimică, la gest, la mişcare: 
“elemente auxiliare, e adevărat, dar atit de 
perfect topite în corpul comun al inter- 
pretării, încît cu greu pot fi desprinse şi 
analizate independent de expresia fundamen- 
tală. 

Tonalitatea cintecelor lui Yves Montand 
e foarte variată, întinzindu-se de la melo- 
dia înduioșată de dragoste (Toi, tu ne re- 
sembles à personne) şi de la ironia ingă- 
«duitoare (La Marie-Vison, Une demoiselle 
sur une balançoire, Donne-moi des sous), 
pînă la elegie (Le chemin des oliviers) şi 
la revolta abia reţinută, mocnită (Flamenco 
de Paris), la cadența largă şi densă de 
“speranțe (C'est à l'aube). Şi dacă registrul 
nu pare complet, mai adăugăm micul spec- 
tacol din Les  saltimbanques,  încordarea 
„dramatică din Les routiers, ca să nu mai 
amintim dinamica revărsare a binecunos- 
“cutelor Les grands boulevards sau Car je 
t'aime, atit de populare la noi. 


Dar, înainte de toate, Yves Montand e 
un cîntărețţ al Parisului. E nemijlocita ex- 
presie a participării la viața metropolei, 
a unei lumi sărace, cu visurile și omenia 
“ei. Montand e, rind pe rind, și muncitorul 
de la Citröen, care se plimbă pe marile 
“bulevarde, și funcţionarul umil, care-şi a- 
manetează inima pentru a satisface capri- 
-ciile soţiei sau iubitei, și copilul induioşat 
de plecarea circului, şi — mai ales — acel 
„gamin de Paris“, care, fără să cunoască 
istoria Franţei, e eternul ei Gavroche. Da, 
“Yves Montand e un copil, un copil sărac 
„al Parisului: Cum spune poetul, în el „s-a 
trezit... dintr-un vis alb, in leagănul tai- 
nelor sale, pruncul...“. 


Candoare şi spontaneitate de copil fac 
“forţa şi specificul artei lui Montand. 
Să nu uităm, însă, a unui copil cu anii 
„copilăriei trişti şi săraci. De aceea, Yves 
a păstrat în interpretarea cintecelor sale 
«ceva amar, o nuanță de melancolie ce stră- 


bate chiar în ritmurile cele mai vesele. În 
această amărăciune — care e a lui şi a 
milioanelor de copii și de oameni săraci — 
rezidă, după noi, valoarea cea mai de preț 
a artei lui Yves Montand: lacrima disi- 
mulată, dar prezentă, îndărătul unui suris 
sau al unei melodii cintate cu tot pieptul. 
Aceasta îi formează umanitatea, marea căl- 
dură şi permanenta  emotivitate artistică, 
Amărăciunea nu inseamnă, insă, pesimism: 
dimpotrivă, din amarul strîns in sufletul 
copilăriei, Montand distilează cintece pen- 
tru oameni, pentru iubirile şi deznădejdile 
lor, pentru speranţele lor într-o lume mai 
fericită. 

Recitalurile lui Yves Montand au fost 
o pildă de participare artistică la viața 
oamenilor și, în același timp, de patrio- 
tism fierbinte. Pentru oamenii de teatru, 
în special, ele au constituit un prețios 
model de perfectă sincronie expresivă : dic- 
țiune impecabilă, mimică și gest plastic, 
mișcare liberă și controlată în același timp 
şi — de ce n-am spune-o? — regie (au- 
toregie) și luminaţie scenică (in Les cireurs 
de souliers de Broadway, de pildă). 

La 34 de ani, Yves Montand are in față 
perspectiva marilor realizări. În anii co- 
pilăriei, mama lui il striga, chemindu-l 
acasă: „Ivo, monta!” (Ivo, urcă!); as- 
tăzi, copilul devenit Yves Montand, urcă, 
poate mai puţin în fugă, treptele anevo- 
ioase ale desăvirșirii artistice: Ivo monta. 


Eminescu la „Naţional“ 
Admirabilă, iniţiativa Teatrului Naţional 
„I. L, Caragiale”! Și ce intinsă suprafață 
de manifestare culturală! Parclel cu ciclul de 
conferințe experimentale insăilate pe firul 
istoriei teatrului universal, care — pe lingă 
seriozitatea şi vioiciunea comunicărilor lui 
I. M. Sadoveanu — mai au şi marele me- 
rit al continuității, iată aceste binevenite 
seri de poezie inchinate lui Eminescu. A 
fost o adevărată desfăşurare de forțe ale 
primei noastre scene, care s-au verificat 
şi pe terenul, în ultima vreme rar abor- 
dat al lecturii sau rostirii de versuri. 
Eminescu este, desigur, cel dintii poet al 
nostru demn de omagiul unui bogat recital 
de poezie. Eminescu inseamnă un întreg 
univers, înseamnă expresia cea mai înaltă 
şi mai nobilă a limbii rominești, deci a po- 
porului romin. Acad. Tudor Vianu, in cu- 
vintarea introductivă, a demonstrat cu pri- 
sosinţă — pentru a cita oară? — uni- 
versalitatea poeziei eminesciene, liberul și 
largul ei zbor în timp şi spațiu, condiționate 
tocmai de strinsa legătură a poetului cu 
pămintul natal, cu „metrul pătrat al fie- 
cărui brad din Carpaţi”. Destrămind a- 
parenta incongruență dintre universalitate 

şi ancorarea în locul de baștină, acad. Tu- 
dor Vianu, in încheiere, a pus în lumină 
actualitatea lui Eminescu, prezența lui 
spirituală în lupta poporului nostru, ală- 
turi de poporul nostru, în efortul lui de 
a-şi construi o viaţă nouă. 

Totuşi, din intenţia de a-l afirma pe 
Eminescu ca poet universal, de a de- 
monstra cum versurile lui depăşesc timpul 
şi spaţiul, conferința l-a abstractizat tot- 
odată, punind în mişcare pasiunea, căută- 
rile, înfrigurarea gindirii, în sfirşit, drama 
lui Eminescu intr-un cadru rarefiat, în 
care legăturile concrete cu viaţa contem- 
poraneității nu s-au făcut simţite. 

Această scoatere a lui Eminescu din 
contingență s-a reflectat şi in alegerea 
poeziilor. Recitalul a început sub semnul 
Glossei şi s-a păstrat sub acest semn: de 
la Melancolie la Mortua est, de la Venere 
şi Madonă la Floare albastră, tonalitatea 
serii de poezie s-a acordat cu osebire pe 
notele elegiace ale poetului. Eminescu a 
apărut aproape tot timpul îngindurat şi 
amar, ceea ce — să recunoaștem — re- 
flectă numai o parte a geniului şi simțirii 
sale. Împărat şi proletar, plasată la stfirși- 
tul programului, a intilnit un public obosit, 
după un efort de concentrare prea inde- 
lungat. 


N-am putea spune că Eminescu a fost 
restituit mereu la aceeaşi altitudine. Au 
citit sau au recitat peste douăzeci de ac- 
tori şi, in strădania de ajunge la Emi- 
nescu, fiecare şi-a angajat — firește — 
propria sensibilitate, propria capacitate de 
înțelegere. N-am asistat, astfel, la redarea 
lui Eminescu, unicul, ci la interpretarea 
lui, filtrată — rind pe rînd — de înţe- 
legerea Aurei Buzescu, a lui Ion Mano- 
lescu, a Mariettei Sadova sau a lui George 
Vraca. Şi, în mare măsură, era normal să 
fie aşa. Totuși, s-a simţit lipsa unei miini, 
a unei îndrumări sigure, care, fără să 
ştirbească individualitatea  interpreţilor, să 
unifice recitările, să le dea timbrul unitar 
şi unic al incomparabilului poet, Fiindcă, 
seara de poezie eminesciană n-a fost nu- 
mai colorată de interpretări diverse, ci, am 
putea afirma că a fost ruptă în două ju- 
mătăţi: pe de o parte, actorii maturi — 
aproape toți artiști emeriţi și ai poporului 
— pe de alta, tinerii și foarte tinerii. Ca- 
litativ, disproporția a apărut evidentă. în 
ciuda excepțiilor, și recitalul a fost lipsit 
de omogenitate. (Ar fi fost poate mai opor- 
tun dacă „generaţiile“ s-ar fi alternat.) 

Aparte aceste consideraţii critice, reci- 
talul Eminescu a fost totuși un prilej de 
încintare a minții și a inimii. Şi dacă toți 
cei care şi-au dat contribuţia merită feli- 
citări şi laude pentru strădania și respectul 
cu care s-au apropiat de Eminescu, ciţiva 

interpreţi s-au ridicat la mari altitudini 
emoţionale și expresive. Am admirat ma- 
niera clasică, ireproşabilă, în care Aura 
Buzescu a citit Glossa ; dramatismul lecturii 
făcute de Jon Manolescu Venerei şi 
Madonei; capacitatea personală a Ma- 
riettei Sadova de a recrea atmosfera 
Melancoliei ; verbul amplu şi forța lui 
George Calboreanu, care a citit Umbre 
lui Dabija-Vodă. Deosebit de valoroase în: 
Scrisoarea III, a lui George Vraca, mo- 
mentul bătăliei sau finalul, spus cu atita 
transparenţă lirică. Tot în prima parte 
a serii, Irina Răchiţeanu a fost exemplară; 
plină de farmec, recitind postuma La fe- 
reastra dinspre mare. Febril şi uşor tea- 
tralizant, Emil Botta a spus totuși Sara 
pe deal cu un sensibil avint poetic. 

Tinerii au strălucit mai puţin, dovedind 
încă o  neindestulătoare familiaritate cu 
versul. Remarcabil, totuși, efortul de me- 
morizare al lui Ion Henter și al Ninei 
Diaconescu, care au recitat Scrisoarea I. 
respectiv Luceafărul. La rîndul lui, Iulian 
Necșulescu a rostit cu echilibrată expresi- 
vitate versurile din Mortua est. Laurii 
celei de a doua jumătăţi a recitalului aw 
fost însă net ciştigaţi de Elena Sereda, 
perfect timbrată pe cadenţa catrenelor popu- 
larei De ce nu-mi vii? . 

Teatrul Naţional din București a avu 
o excelentă iniţiativă şi o primă manifes- 
tare ce-l angajează. Seria deschisă trebuie 
neapărat continuată. Aşteptăm, pe curînd, 
seri închinate poeziei populare, celorlalți 
clasici, poeziei contemporane. 


Contraserviciile unui turneu 


„Decada“, pe lingă alte efecte bune, l-a 
avut şi pe acela de a incuraja teatrele din 
regiuni să vină mai des in Capitală, în 
turnee de mai lungă sau mai scurtă du- 
vată. Nu s-ar putea susține că asemenea 
vizite semnifică neapărat o confruntare de 
prestigiu cu teatrele din Capitală, dar cind 
aceasta se întimplă (v. Bunbury-Craiova), 
e cu atit mai bine. In genere, însă, 
turneele ne fac mai degrabă să asistăm la 
progresele teatrelor respective, majoritatea 
tingre, să le apreciem efortul de omoge- 
nizare şi, uneori, chiar să asistăm la sa- 
vuroase puneri in scenă (v. Take, lanke şi 
Cadir-Ploeşti) . 

Din păcate, Strigoii, prezentați în mod 
persistent (circa o săptămînă) de Teatrul 
de Stat din Pitești nu intră în seriile a- 
mintite. Fiindcă, s-o spunem franc, spec- 
tacolul piteștean e submediocru. Şi a fost 
submediocru pentru că s-a resimţit lipsa 
regiei, lipsa de distribuţie şi chiar a deco- 
rurilor. Așa cum l-a conceput regizorul 

Const.  Dinischiotu, spectacolul a apărut 
foarte plictisitor, trenant, fără eroi și fără 
idei. Protagoniștii, sub nivelul cerut de text: 
Paula Culitza-Constantinescu e o actriță de 
talent; dar ce nevoie avea, de ce i-a venit 
apetitul să joace — acum — rolul doamnei 
Alving? La rindul lui, Vasile Constanti- 
nescu n-a dat o clipă viabilitate, pastorului 
Manders, singurii ce puteau fi ascultați cu 
oarecare interes fiind Titi Petripop (Eng- 
strand) şi George Musceleanu (Oswald). 
Decorul lui N. Savin — mai ales confrun- 
tat cu cel de la spectacolul timişorean — 
ne-a făcut să credem că e rodul unui mo- 
ment neinspirat, al unei clipe zgircite în 
spirit creator. 

De ce a venit Teatrul de Stat din Piteşti 
cu Strigoii ? Il consideră un spectacol izbu- 
tit? Dacă e așa, n-ar fi rău să-şi revadă 
criteriile de autoapreciere, mai ales cînd e 
vorba de un turneu în capitala ţării (şi 
nu numai în Capitală). Altfel, riscă să 
stirnească efecte contrare bunelor intenții, 
să-şi pricinuiască de fapt, contraservicii. 

Pe de altă parte, dacă piteștenii ţin atit 
de mult la Ibsen, de ce au ales tocmai 
Strigoii, pentru care e limpede că n-au avut 
distribuţie ? Există un Ibsen mai viu, mai 
interesant, mai plin de sevă (şi poate mai 
nccesihil si co distribuire a rolnrilor) : rel 
din Brand, din Stilpii societăţii sau din 
Un duşman al poporului. Dar ca să nu se 
creadă că vrem să ne impunem gustul per- 
sonal, invităm pe toți iubitorii dramatur- 
gului norvegian să consulte o părere mai 
autorizată cum e aceea a lui G. V. Plehanov, 
expusă în fundamentalul lui studiu Henrik 
Ibsen. lată un fericit prilej de a valorifica, 
în același timp, atit moștenirea unui scrii- 
tor clasic, cit și a unui critic marxist de 
valoare. 


Fl. P. 


Apel indirect 


Nu s-a terminat actul doi, finalul e pe 
aproape dar n-a sosit încă. Priveşti cu ochi 
înrourați agonia eroinei în bratele iubitu- 
lui venit prea tirziu; sau te zgudui de ris 
văzind cum situatia comică s-a încurcat 
şi mai rău spre neştiința celor încilciți in 
ea ; ori te pătrunzi de un zdevăr adinc, fi- 
lozofic, pe care autorul ţi l-a dezvăluit pe 
deplin de-abia acum, prin sentințele ultime 
ale unui personaj, x 


Ai vrea să te pierzi în reverie, ori în 
ilaritate. ori în oceanul adinc al emoţiei 
tragice, dar nu se poate. Peste sufletul ve- 
cinului de bancă bate un vint rău. Frea- 
mătă, îşi umilă nările, îşi fringe miinile, 
ritmează tacte misterioase cu blakeurile în 
parchet, se uită frecvent spre fundul sălii 

dă riposte şoptite, enervate, soției care-l in- 
ghionteşte discret dar necruţător cu cotul 
în deşerturile coastelor și, în cele din urmă. 
cind a simţit că omul de la cortină işi in- 
cordează mușchii pentru a trage de fringhie, 
sare ca un arc, se prăvălește peste tine şi 
o rupe de fugă pe culoarul cu machetă 
roşie. 

Enigma e de scurtă durată. Nu s-a ter- 
minat pauza și cetățeanul a revenit imbră- 
cat în palton, cu căciula şi șoșonii, cu 
blana nevestei pe un braț, cu paltonul si 
fularul copilului pe celălalt. Isi face loc 
încotoşmănit şi asudat ca o cloşcă pe cui- 
bar, îţi cere scuze imbujorat că te impin- 
ge, nu intră în scaun, ride stingherit, ca 
să se încrunte numaidecit fiindcă a scăpat 
mănușile, se apleacă duvă ele, dindu-se cu 
capul de speteaza fotoliului din faţă, te 
roagă să te scoli, apoi incă o dată fiind că 
i-ai prins coada hainei și încă o dată pentru 
că i-ai prins pantalonul și în sfirşit ultima 
dată, fiindcă ţi-a prins el ţie surtucul, 
liniştindu-te în cele din urmă surizind şi 
trintindu-ţi în brațe bagajul care se intinde 
pe toate cele trei perechi de genunchi ale 
lor şi ale tale. 


Finalul spectacolului nu-l prinde nicio- 
dată pe locul lui. S-a interesat la rude 
ori cunoscuţi cam pe unde se apropie piesa 
de sfirşit şi inainte ca biata cortină să 
apuce a se inchide, se rostogoleşie disperat, 
trăgindu-şi familia după el, imbrincind, 
ferindu-se, strigindu-și peste capul oame- 
nilor alți membri ai tribului aflaţi în sală, 
năvălind asupra uşilor de evacuare in caz 
de incendiu, rupind clanţele, impingind pla- 
satoarele care n-au prins a desface cana- 
turile, răsuflind uşurat de-abia in mijlocul 
străzii şi oprindu-se pentru a-şi aranja pă- 
lăria strimbă. 

Dacă nu şi-a scos la pauză bulendrele 
de la vestiar, merită să-l vezi la final go- 
nind în salturi ca peste o pirloagă cu 
hirtoape, bulucindu-se peste garderobă, ur- 
lind la garderobiere, dind coate in dreapta 
şi în stinga, bătind furios cu tinicheluța 
in marmură, încordat şi aţițat, gata să 
sară peste balustradă dacă nu i se dau 
cu precădere galoşii, zburătăcind cu dispe- 
rare paltoanele peste creștetele și pălările 
altora, trăgindu-le cu dinţii încleştați din- 
tre trupurile îngrămădite, cum trage dulăul 
ciobănesc de beregata lupului, după ce 
i-a încăput între coli. 

Tovarăşi directori, directori adjuncţi, şefi 
de sală, etc.: e adevărat, dumneavoastră 
n-aveţi aici vină, dar faceți ceva ca să-l 
aduceţi la limanul civilizației pe acest bo- 
şiman  dezlănţuit. Făgăduiţi-i ori aduceți-i 
tramvai la ieșirea din teatru, scurtați spec- 
tacolele, organizați un rind la garderobă 
ca la garderobele tuturor teatrelor euro- 

pene, lărgiţi unde se poate garderobele, 
batjocoriţi-i prin caricaturi pe acești nestă- 
piniţi spectatori care tulbură pe alții și-i 
amărăsc atit de rău pe artiști, faceți con- 
sfătuiri cu publicul, rugaţi gazetele locale 
să pună problema într-un fel in paginile 
lor, intreprindeți ceva neobișnuit, surprinză- 
tor și infricoșător, de pildă montați finalul 
piesei nu pe scenă ci lingă ușile de ieșire 
din sală, ori în hol, mă rog, ajutați cum 
credeţi, dar ajutaţi la ridicarea ţinutei 


unora din spectatori — căci chiar dacă nu 
vor să aplaude la sfirșit, pot ieşi din tea- 
tru nu în spaimă ci — aşa cum au intrat 


— prin propria voință și cu stăpinire de 
sine nestricătoare zidurilor, uşilor, scaune- 
lor şi covoarelor. 

V. 8. 


Decalogul dramaturgului 
Branislav Nuşici 


Ghita Predici-Nuşici, fiica vestitului scrii- 
tor iugoslav Branislav Nușici, a înminat 
nu de mult redacției ziarului „Borba“ 
(cfr.  „Teatr” nr, 8, 1956) manuscrisul 
unui jurnal inedit aparținind tatălui ei. 
Manuscrisul intitulat Ginduri neredactate 
cuprinde, alături de meditațiile autorului 
în legătură cu problemele teatrului con- 
temporan, și interesante observații referi- 
toare la propria sa operă. La sfirşitul jur- 
nalului au fost găsite „Cele zece porunci 
transcrise din cartea vieţii”, un fel de 
decalog dramaturgic care — avind în ve- 
dere concizia și profunzimea ideilor — 
reprezintă cristalizarea concepțiilor sale ar- 
tistice. 


Transcriem mai jos acest interesant de- 
calog: 

1. Nu scrie o piesă numai pentru că 
te-ai hotărit să scrii. Caută fabula. Fa- 
bula pe care ai întilnit-o în viață — sau 
pe care ai imaginat-o — trebue să fie cea 
care te obligă să te apuci de scris. 

2. Nu te lăsa sedus de frumusețea 
fabulei. Dacă ea depășește posibilitățile tale 
de creație, nu te apuca de lucru. Am re- 
gretat întotdeauna cind nu am ascultat acest 
sfat al meu. Mi s-a întimplat totuși să am 
în mine bărbăţia de a renunța la o fabulă 
sau un subiect care nu intra în „emploi'-ul 
meu. . 

3. Nu incepe să scrii cîtă vreme ideea 
pe care vrei s-o dezvolţi în piesă nu e 
deplin coaptă în imacinaţia ta' şi nu a 
căpătat o formă concisă şi precisă. 

4. Drama e aidoma unei construcţii ar- 
hitectonice: trebuie realizată prin respecta- 
rea tuturor regulilor. Dispune de un fun- 
dament, de unul sau două etaje și se ter- 
mină cu acoperișul. E absolut necesar ca 

toate aceste părţi să fie perfect unite în- 
tre ele. Fiecare incăpere trebuie să aibă 
suficientă lumină (claritate), orice colţişor 
din spaţiu trebuie justificat și folosit. 

Există în arhfectură două legi deosebit 
de importante pentru dramaturgie : 

a) e necesar ca, înainte de a înălța fa- 
tada, să calculezi şi să ordonezi precis 
aranjamentul interior al clădirii; forma ex- 
terioară e doar o consecință a topografiei 
şi destinaţiei interiorului; i 

b) respectă cu sfințenie legea arhitecto- 
nică a proporţiilor: dependinţele nu pot fi 
mai mari decit încăperile principale; acope- 
rișul nu poate fi mai larg decit ii permite 
ultimul etaj. 

5. Nu inventa scenele, nu le crea arti- 
tificial; dispune totul în așa fel ca fiecare 
să fie continuarea celeilalte. În teatru, orice 
episod trebuie să-și aibă o cauză și o justi- 
ficare firească. Un tot unitar, solid şi zvelt, 
poate fi realizat numai pe baza unei legă- 
turi care să unească logic diferitele scene 
si acte. 

6. Nu impune personajelor gindurile și 
sentimentele tale. Prezența ta in operă 
trebuie să fie neobservată. Cu alte cuvinte, 
cînd scrii, nu pătrunde cu forța în sufle- 
tele eroilor. ci dă-le voie ca ei să intre in 
sufletul tău, pentru ca tu să exprimi nu- 
mai gindurile lor. i 

7. Nu pieptăna şi nu machia frazele şi 
dialogul. Lasă să se vorbească pe scenă ca 
în viață. Spectatorul să nu simtă că vor- 
bele ce răsună sint scrise și învățate pe 
de rost. Lasă-i iluzia că ceea ce vede se 
săvirşeşte pentru prima oară in faţa lui. 

8. Dind toată atenţia personajelor princi- 
pale, nu neglija pe cele secundare. Nu tre- 
buie să existe personaje secundare ce nu 
au o misiune precisă în piesă. Cind apar, 
ele, ca și cele principale, trebue să-și aibă 
trăsăturile lor caracteristice. 

9. Ca orice fenomen de viaţă, drama 
are o expoziţie, o culminaţie și un dez- 
nodămint.  Dramaturgii care cunosc bine 
tehnica meseriei lor unesc aceste faze in 
felul următor: expoziția și dezvoltarea; dez- 
voltarea și culminaţia ; culminaţia și dezno- 
dămintul. Dar triunghiul format de aceste 
trei faze nu este un triunghi echilateral. 
Distanţa dintre culminaţie şi deznodămint 
trebuie să fie mai mică decit distanța de 
la expoziţie la culminație. În momentul 
cind deznodămintul începe să se profileze, 
e necesar ca el să fie abordat cit mai re- 
pede, fără a da spectatorului posibilitatea 
să rezolve problema mai înainte decit a 
făcut-o autorul, 

10. Reciteşte ce ai scris, cu voce tare. 
Receptind prin auz, vei putea sezisa dife- 
rența dintre impresiile produse prin citirea 
cu voce tare și cele ce rezultă citind în 

gind. Cel căruia îi citeşti opera nu trebuie 
să fie neapărat un specialist; adesea, un 
om cu bun simț observă ceea ce tu, autor, 
şi ascultătorul-specialist neglijaţi, tinzind in 
primul rind să căpătați o impresie globală. 
Citind, nu aștepta dinainte să fii lăudat; 
sfaturile, chiar și cele mai neînsemnate, nu 
le primi numai din condescendenţă. Nu 
«contrazice pe cei ce-ţi fac observaţii, nu- 
mai de dragul de a contrazice, ci judecă 
mai întîi fiecare observaţie, chiar și atunci 
cînd aceasta ți se pare absolut lipsită de 
însemnătate. Nu fi intolerant faţă de cri- 
tică — dacă ea e pozitivă, n-o considera 
drept poliţă a unei societăți de asigurare; 
dacă e negativă, n-o lua drept condamnare 
la moarte. Laudele să nu-ți micșoreze preo- 
cupările și temerile care, ca o furtună, te-au 
bintuit în timp ce scriai prima ta lucrare. 
Ponegririle să nu-şi slăbească consecvența 
cu care ai scris-o. Fiecare operă nouă, 
„consider-o prima.  Priveşte-ți orice operă 
nouă ca pe un debut în fața publicului. 
Pentru lectorul avizat al zilelor noastre, 
multe din observațiile lui Nușici reprezintă 
locuri comune ale esteticii teatrale. E ade- 
vărat însă că — privite în ansamblu — 
punctele acestui decalog conturează o con- 
cepție despre dramaturgie, o concepție a 
unui bun meșteșugar și a unui foarte în- 
țelept şi sincer artist. Se amestecă în acest 
credo naiv, multă candoare și onestitate 
intelectuslă. Chiar dacă azi nu sîntem de 
acord cu tot ce afirmă, recunoaștem to- 
tuși în „crezul“ lui Nușici pe drama- 
turgul profund realist, care și-a urmat 
cu o consecvență eroică convingerile. Opera 
sa reprezintă o prețioasă etapă din evoluția 
teatrului iugoslav. Deşi critica burgheză a 
încercat să-l ignoreze, succesul pe care îl 
înregistrează astăzi comediile sale dove- 
dește, în afară de valoarea și actualitatea 
lor, și faptul că o operă adevărat realistă 
străbate la lumină, în ciuda tuturor pie- 
-dicilor pe care i le pun o cenzură strimtă, 

un regim reacționar. 
L D.s. 


Cultură teatrală 


Oportunitatea și interesul pe care le 
prezintă ciclul de prelegeri din istoria tea- 
trului european, inițiat la începutul acestei 
stagiuni de către direcția Naţionalului, sint 
atit de evidente, încît ni se pare de prisos 
să mai întirziem, explicativ, asupra acestor 
aspecte. Se cuvine, totuşi, subliniată aşeza- 
rea temeinică a prelegerilor pe coordonate 
precise, mărturisite în titlul de ansamblu 
al ciclului (Teatrul — artă universal- 
realistă) şi repetate explicit şi argumentat 
în cadrul fiecărei conferințe. Astfel orien- 
tate, prelegerile — fie că reînvie mimusul 

antic, de origine și inspiraţie prin excelen- 
tă populare, fie că reconstituie un capitol 
din istoria mai apropiată a teatrului, ilus- 
trindu-l cu opere sau personalităţi scriito- 
ricești mai semnificative — converg spre 
un același obiectiv: urmărirea şi relevarea 
filonului realist care, în succesiunea etape- 
lor istorice, în ciocnirea diverselor curente, 
a fost factorul determinant al perenităţii 
creației dramatice. Temein'ca formaţie a 
conferențiarului — Ion Marin Sadoveanu 
— aliată cu calităţile sale de vorbitor, fac 
din fiecare prelegere o succintă sinteză, 
care. dincolo de hotarele propriu-zise ale 
teatrului, se inserează în sfera mai largă 
a istoriei culturii. Nenumăratele digresiuni 
pe care şi le ineăduie conferenţiarul — 
ca atunci cînd schițează dominantele baro- 
cului sau cînd face o incursiune în muzica 
wagneriană — nu sînt, la drept vorbind, 
digresiuni, ci punctaţii  întregitcare, care 
sndează şi mai strîns expunerea. Mai exact, 
expunerile, căci finalul unei prelegeri este, 
intotdeauna, deschizător de perspective 
asupra prelegerii următoare, după cum 
numeroasele reveniri sau referiri la expu- 
neri anterioare nu au caracterul didactic al 
unor repetări schematizate, ci luminează 
de fiecare dată aspecte noi ale fenomene- 
lor cercetate. | 

Am vorbit la începutul rindurilor noastre 
despre oportunitatea iniţierii acestui ciclu. 
Mărturisim că ne-am gindit, în special, ia 
posibilităţile de ordin spectacologic, pe care 
le oferă, prin completările experimentale, 
ilustrind expunerile. Incredinţate unor re- 
gizori tineri, ele sint pentru ei un bineve- 
nit prilej de a-și afirma personalitatea ar- 
tistică, lucrind pe texte majore, de valoare 
universală, care angajează o gamă expresi- 
vă, deosebit de bogată. Este un examen 
greu, cu atit mai greu cu cit — cel puţin 
in ce privește primele conferințe — era 
vorba de opere arareori sau chiar deloc 
jucate la noi și necesitind un stil de in- 
terpretare specific. Deși unele realizări în- 
tru totul izbutite au vădit o viziune regi- 
zorală personală, promițătoare (ne gindim 
la Hans Sachs, îngrijit de M. Berechet, 
la Farsa jupinului Pathelin şi unele din 
fragmentele moliereşti, in regia lui M. Ni, 
culescu), s-a putut constata lipsa unei po- 
ziţii clare, categorice în dirijarea actorilor. 


S-a pendulat între un stil — să-i spunem 
modern — sobru. despuiat, concentrat, si 
alunecări în patetismul „clasic“ cu — vai! 


—  tremolouri în glas. Așa a fost cu pu- 
tinţă ca, pe lingă apariţii reușite ale unor 
tineri, ca: Victor Moldovan, Daniel Criş- 
maru, Coca Andronescu; pe lingă Jocasta 
statuară și totuși umană, înfăţişată de Ma- 
rietta Anca, pe lingă acea bijuterie scenică. 
pe care ne-au oferit-o maestrul I. Finteş- 

teanu şi Eugenia Popovici, dialogind, ca 
Arnolphe şi Agnes, in Școala nevestelor 
de Molière, să asistăm la interpretări care 
au escamotat tragismul interior al unor 
momente din Cidul şi Brutus (Voltaire). 

E ştiut că rolurile clasice necesită o 
dicțiune perfectă, cea mai mică defectuo- 
zitate fiind, aici, fatală. Tinerii noştri ac- 
tori nu corespund, adesea, acestor cerințe 
şi regizorii care răspund de completările 
experimentale n-ar trebui să treacă cu ve- 
derea acest lucru. 

Cu rezervele de mai sus, este incontes- 
tabil că Teatrul Naţional vădeşte, şi prin 
organizarea acestui ciclu de conferinţe, 
că-și înţelege rolul de promotor al culturii 
teatrale din ţara noastră. Faptul e cu atit 
mai îmbucurător, cu cit pilda lui a fost 
stimulatoare: Teatrul Armatei și Teatrul 
Tineretului au inițiat organizarea unor cic- 
luri similare, oonsacrate istoriei teatrului 
rominesc, 

T. STAICU 


O păcăleală . 


Un adevăr evident ce nu se mai cere 
demonstrat se numeşte, in matematică, 
axiomă. Mă gindeam zilele acestea ce 
nume s-ar putea da, in domeniul teatral 
de astă dată, unui spectacol a cărui absur- 
ditate este atit de evidentă, incit nu mai 
trebuie demonstrată. Fred Firea, I. Ata- 
nasiu-Atlas, Silviu Georgescu și Nicuţă Tă- 
nase i-au dat de curind numele de Un 
băiat iubeşte o fată, spectacol satiric-mu- 
zical. Absurditatea acestui „spectacol“ este 
atit de evidentă incit, pur şi simplu, dezar- 
mează | 

Dar pentru că nu se poate, din păcate, 
să ne oprim aci, deoarece — enunțate fără 
dovezi — afirmaţiile ar putea ridica obiec- 
ţii din partea autorilor, îmi voi îngădui să 
aduc aci pe hirtie, drept demonstraţie, doar 
citeva spicuiri din „teatrul“ celor patru 
autori. 

Pentru o mai desăvirşită obiectivitate, în 
scopul de a comunica subiectul spectaco- 
lului, prefer să mă adresez unui text al 
autorilor, publicat în program: «Subiectul 
nostru ?... „Un băiat iubeşte o fată!“ Pof- 
tim, ăsta e subiectul !... Simplu, nu? Pa- 
radoxal, totuși cele mai simple subiecte sint 
cele profunde». Trec peste stilul acestor 
rînduri și îmi permit doar să atrag atenţia 
asupra certificatului dat de autori însăși 
„profunzimii” propriei lor opere. Şi pentru 
ca lucrurile să nu poată fi cumva greşit 
interpretate, ei declară cu o superbă mo- 
destie : „Un băiat iubeşte o fată”. Numai 
că asta nu se întîmplă la Verona și nici 
în evul mediu... Se întîmplă în zilele noas- 
tre, adică în spectacolul domniilor-lor. Iată 

deci că spectacolul este pus alături de 
Romeo şi Julieta şi noi avem probabil de-a 
face, sub înfățișarea contemporanilor noş- 
tri, cu al doilea, al treilea, al patrulea şi, 
respectiv, al cincilea Shakespeare. Am 
adăuga doar că, spre deosebire de marele 
dramaturg, autorii noștri, după propriile 
lor mărturisiri, așteptau la premieră cu în- 
frigurare dar cu evidentă siguranţă „o ex- 
plozie de ris". Nu zimbete, nu risete, nici 
măcar hohote, ci explozii de ris. Pur şi 
simplu ! 

Se ridică cortina, urmează după cum 
spun autorii — „bătaia de aripi a pri- 
mului gong“ (!?!) și ne este.dat să auzim 
pie texte ca acestea (numai citeva exem- * 
ple) : 


1) La un cadou oricit de mic 
Ne face inima tic-tic 
Și-o clipă “taţii 
Avem emoții 
De la câlutul balansoar 
Pină la flaconul Chat Noir 
Chiar ostrogoții 
Aveau emoţii . 


Las la o parte că, de aici, se înţelege că 
atit căluțul balansoar, cit şi flaconul de 
colonie sint stăpiniţi de emoţii. Dar nu 
pot pricepe in nici un chip ce caută ostro- 
goții in această chestiune şi de ce era 
mecesar să ni se specitice stările lor emo- 
tive. 

Presupun însă că autorul acestui text, 
avind nevoie de o rimă la „emoţii“, a 
recurs direct la dicţionarul de rime, unde 
dind peste, ştiu eu, roboții, piloții, hoten- 
toții, saboții etc., a ales, dintr-o inexplica- 
bilă inspiraţie, „ostrogoții“, Ingenios ! 

Într-un scheci despre „evoluţia cadoului”, 
mel”, cavaler în zale, soseşte după o în- 
delungată călătorie medievală la „ea“, 
care-l „aştepta nerăbdătoare de 64 de ani 
în turnul castelului... într-un capot uni cu 
dungi”, (dacă e uni, cum poate fi cw 
dungi ? Dar în sfirşit: poanta vorbește !?). 
Are loc o conversaţie, din care spicuim : 


2) El: Vai, ce castel frumos zi! Ce filo- 
dormă ai dat? 

Ea: O mie... galbeni. 

El: O mie galbeni? (Remarcaţi inven- 
tivitatea dialogului care aminteşte de: 


— Bună seara! — Bună seara! — Aveţi 
„Seara“ ? — Avem „Seara“! — Dați-m? 
„Seara“! — Poftim „Seara“! — Bună 


seara ! — Bună seara !) 
Ea: Da... dar am şi încălzire centrală. 
El: Dacă n-ai avut răbdare să se in- 
ființeze Biroul central de schimb de lo- 
cuinte,.. 

Asta se cheamă desigur, în limbajul au- 
torilor, actualizare. ‘Cum să mai dovedești, 
in cazul nostru, lipsa de gust, non-sensul 
şi lipsa absolută de umor al unui ase- 
menea dialog ? : 


3) Radu: Dacă nu vă supăraţi, cine 
sinteţi D-voastră ? 

Mişu : Soţul! 

Radu: Soțul Mariei ? 

Mişu: Nu! Al Mariei! 


4) Mişu: Tu ești prietenul meu bun? 
Tu eşti omul căruia mi-um deschis inima ? 
Tu ești, Mircea? 

Mircea : Da'mpărate ! 


Andersen istorisește undeva păţania ace- 
lui împărat care, stăpînit de patima luxu- 
lui vestimentar, a căzut victima a doi şar- 
latani. Ei afirmau că pot confecționa o 
stofă neînchipuit de frumoasă, care are şi 
proprietatea de a nu putea fi văzută de 


oamenii proşti și necorespunzători în dem- 
nitățile pe care le ocupă. 

Împăratul a comandat stofa şi cei doi au 
mimat ţeserea ei, croirea vestmintelor, îm- 
brăcarea lor pe împărat. Nimeni — nici 
chiar capul încoronat — nu a îndrăznit să 
afirme că nu vede nimic. Şi astfel, împă- 
ratul a ieșit la paradă în pielea goală, 
în timp ce toți demnitarii îi admirau stra- 
iele inexistente. 

Mi-am amintit de această poveste cu 
ocazia vizionării spectacolului de estradă, 
amintit. Este o mare asemănare aici: deși 
cei patru autori, plus colaboratorii lor M. 
Pavelescu și N. Frunzetti, vor să ne con- 
vingă că există subiect, scheciuri, cuplete, 
glume etc., în fond, spectacolul e inexis- 
tent. Împăratul se plimba gol puşcă. Nu- 
mai că, în poveste, era și un copil, care 
striga cu ingenuitate : priviţi, împăratul e 
gol! Ar trebu: să vină cineva să avertizeze 
spectatorii : priviţi, e o păcăleală ! 

lcn BARNA 

Experiențele teatrului suedez 


Am urmărit cu viu interes studiul lui 
Gustaf Hillestrom asupra decoraţiei teatrale 
în Suedia pe durata 1940—1955, publicat 
în revista „Le Théâtre dans le Monde” 
(vol. IV, nr. 2), scoasă de Institutul In- 
ternațional de Teatru, cu concursul orga- 
nizaţiei U.N.E,S.C.O. Şi din cele scrise, și 
din numeroasele fotografii şi schițe, ne-am 
putut da seama nu numai de anumite ex- 
perienţe specifice scenei suedeze, dar — 
ceea ce este mai însemnat — de unele ten- 
dinţe şi probleme caracteristice in genere 
scenografiei occidentale actuale, aflată in 
căutări pozitive dar şi în sterile rătăciri și 
confuzii. Cum Suedia are o veche tradiție 
teatrală și a dat scenei şi ecranului o 
seamă de dramaturgi, actori şi regizori de 
frunte, care s-au impus în întreaga lume, 
această privire sinoptică pe o durată de 


15 ani — cind s-au întîlnit şi s-au ciocnit 
atitea formule şi curente în regie și sce- 
nografie — nu poate decit să ne inte- 
reseze. 


În studiul acesta se amintește că, după 
primul război mondial, scenele suedeze au 
folosit expresionismul, aclimatizind acest cu- 
rent pornit din Germania. Expresionismul 
şi-a avut răsunetul în Suedia, pină la cel 
de al doilea război mondial. datorită lui 
Isaac Grünewald, fost pictor de șevalet, 
şi lui Knut Strâm, actualmente regizor și 
decorator la Gâtteborg. Amindoi însă au 
renunţat cu timpul la formula expresionistă, 
și din studiul amintit aflăm că Griinewald 
a evoluat către clasicism, chiar dacă a mai 
păstrat în decorație un colorit puternic și 
bogat. În decorurile mai noi pentru opera 
Samson şi Dalila, Isaac Griinewald a fo- 
losit coloritul în sensul marelui pictor sce- 
nograf rus Leon Bakst. Griinewald a murit 
prematur, în 1946. 

Din aceste informaţii, deducem că şi în 
Suedia s-a constatat cu timpul că expresio- 
nismul nu putea constitui o formulă via- 
bilă și general valabilă. După cum se ştie, 

expresionismul potența subiectivismul, exa- 
cerba stările sufletești ale personajelor, pa- 
timile şi violențele, proiectind în pictură şi 
sculptură mai ales anumite sentimente pri- 
mitive şi ocolind realitatea obiectivă. Ira- 
ționalismul şi misticismul rudimentar nu 
lipseau din perspectiva biologizantă a expre- 
sionismului. În scenografie, expresionismul 
folosea linii şi culori care oglindeau ase- 
menea stări subiective, precum și explozii 
de biologie primitivă, arătind uneori modul 
cum vedeau lumea şi mediul din preajmă 
respectivele personaje. 


Şi la noi, Karlheinz Martin a montat, 
prin 1924, o serie de piese de Strindberg, 
Dymov şi Aristofan în decoruri expresio- 
niste. În Pel.canul de Strindberg, unde 
eroina este o mamă denaturată, care își 
nimiceşte copiii, decorul sugera însăși at- 
mosfera de descompunere a acestui mediu 
descris de Strindberg, el însuși un scriitor 
cu violențe expresioniste, în care biologicul 
este uneori proiectat cu o forță animală. 
În altă piesă, decorul sugera felul ín care 
vedea lumea un bărbat distrus de alcoo- 


lism şi profund dezaxat sufletește. În Ly- 
sistrata lui Aristofan, decorul era simplu 
(perdele și practicabile), dar prin luminaţia 
care urmărea anumite personaje şi se con- 
centra asupra unor momente mai violente 
ale acțiunii, și mai ales prin jocul actori- 
lor, stilul expresionist se vădea la fel de 
arbitrar, deformind armonia pesei şi sco- 
țind la iveală actele mai stridente, gestu- 
rile mai primitive, sentimentele mai explo- 
zive. 


Dacă de la expresionism au rămas unele 
experiențe interesante in materie de colorit 
şi o accentuare mai puternică a vieţii lă- 
untrice, acest curent nu s-a putut menține 
in totul, tocmai pentru că subiectiviza, pri- 
mitiviza, deforma natura umană şi reali- 
tatea obiectivă. Nu-i deci de mirare că, şi 
în Suedia, Griinewald s-a îndreptat cu 
timpul spre clasicism, care respectă tocmai 
raportul dintre valorile interioare şi cele 
exterioare şi cuprinde într-o viziune echi- 

librată, dar nu fără substanţă, adevărul. 
lar cind Grünewald s-a lăsat inriurit, ina- 
inte de a muri, “de stilul lui Bakst, care 
a adus scenei mai mult colorit și o viață 
mai plină, tocmai ca o reacţie împotriva 
decorurilor și costumelor închistate intr-un 
academism convențional și prăfuit, ințe- 
legem nevoia decoratorului suedez de a 
inchega o realitate scenică mai obiectivă 
şi mai bogată în semnificaţii, implinind 
prin decorație ceea ce expresionismul sără- 
cea, deforma, violenta, 

Dintre realizările scenei suedeze în anii 
1940—1955, cele mai interesante nə pa: 
acelea ale regizorilor Alf Sjöberg şi Olof 
Molander, care impun şi viziunea plastică 
a diferitelor spectacole, sau, mai precis, 
ştiu ce colaboratori să-şi “aleagă pentru 
scenografia spectacolelor înfăptuite de ei. 
Oameni de mare cultură și înalte concep- 
ţii, cei doi regizori pot face această ale- 
gere și chiar conduce pe scenografi, dar 
aceasta nu este totdeauna cu putință cînd 
directorii de scenă nu au o cultură temei- 
nică şi nu sint familiari cu artele plastice. 

Alf Sjöberg se lasă călăuzit de cerinţele 
textului, de atmosfera și caracteristicile ei, 
atunci cind alege pe un scenograf sau 
altul, formulindu-le anumite cerinţe. 

Pictorul scenograf Sven Erixson a cols- 
borat cu regizorul Sjöberg la montarea unor 
lucrări atit de deosebite, ca Richard al 
III-lea și Romeo şi Julieta de Shakespeare, 


Scenă din „Romeo 
şi Julieta“ (Dramatis- 
ka Teatern-Stockholm) 


Piatra filozofală de dramaturgul suedez 
Pär Logerkvist, precum şi piese de Lorca, 
făcînd totodată scenograłia la opera Car- 
men. 

Cum au fost montate piesele lui Shake- 
speare ? Dată fiind schimbarea continuă 
a locurilor acțiunii, se pare că peste tot 
s-a adoptat un cadru tix, o construcție 
arhitectonică permanentă de-a lungul spec- 
tacolului, construcție care uneori dispare, 
acoperită de perdele, alteori apare numai 
parțial, dar in genere se menține în fața 
spectatorilor. Aşa s-a montat la Mossoviet 
Otheilo, cu neintrecutul Mordvinov, aşa se 
montează și la noi de mulţi ani piesele 
lui Shakespeare, aşa s-a montat in Suedia 
Richard al III-lea. Problema variaţiei di- 
feritelor locuri de acțiune in teatrul »eliza- 
betan a fost rezolvată la spectacolul cu 
tragedia Romeo şi Julieta într-un spirit 
mai arhitectural, mai constructivist, după 
cum reiese din fotografii. Aici, balconul 
nu mai păstrează caracterul italian, speci- 
fic, ci pare mai curind de-un modern geo- 
metrism, lipsit de orice detaliu sugestiv şi 
care, după părerex noastră, sărăceşte at- 
mosfera specifică. Aici, nu mai e vorba de 
stilizarea mai totdeauna necesară decoraţiei 
teatrale, ci de abstractizare. 

O colaborare rodnică au avut Alf Sjö- 
berg şi cu scenograful Stellan Mörner, au- 
torul decorurilor şi costumelor la piesele 
Noaptea regilor de Shakespeare, Tartuffe 

Decor de Georg Magnusson—Gunnar Gelbert la 


de Molière și la unele piese de Giraudoux 
şi Fry, ca şi la piesele lui Strindberg, ma- 
rele dramaturg -suedez, mereu jucat şi. re- 
luat pe scenele patriei sale și din a cărui 
operă s-a reprezentat, în regia și scenogra- 
fia celor doi oameni de teatru, Enric al 
XVI-lea. Comedia lui Shakespeare s-a ju- 
cat pe o platformă înconjurată de elemen- 
te decorative care sugerau atmosfera res- 
pectivă şi ezau imbăat> în ium nå. Con- 
strucția aerată a spectacolului pare a se 
fi armonizat de minune cu întrepătrunde- 
rea dintre realitate și ficțiune din această 
comedie. In Apollo de Belas, piesa lui 
Giraudoux, decarul a fost mai schematic, 
dar căpătind vi-ţă datorită uriașei efigii a 
zeului. 

Este interesantă remarca autorului că, 
atit în trecut cit și in prezent, nu pictorii 
decoratori profesioniști au adus *în sceno- 
grafie marile inovaţii şi proiecte „revolu- 
ționare”, ci artiștii care nu erau exclusiv 
legaţi de activitatea teatrală — şi această 
observaţie o socotim cu totul justă -și la 
noi. unde in trecut teatrul se rezuma ia 
cite un pictor decorator, care oricit ar fi 
fost de inzestrat era nevoit să ajungă la 
rutină, la banalitate şi uneori chiar să 
copieze de-a dreptul machetele și schițele 
reproduse prin revistele străine sau cele 
văzute cu prilejul vreunei călătorii. Alf 
Sjöberg a ales pe cei trei mari artiști plas- 

„Oedip Rege“ (Dramatiska Teatern—Stocholm) 


tici, Sven Erixson, Stellan Mörner şi Eric 
Grate, tocmai pentru că aceştia nu erau 
imbicsiți de rutină și conformism, iar rezul- 
tatul acestei colaborări a constituit o reală 
innoire în arta scenografiei suedeze. 

Spre deosebire de , Sjóberg, celălalt re- 
gizor de frunte, Olof Molander, colabo- 
reazå mai curind cu scenografii profesio- 
nişti decît cu artiştii dinafara vieții tei- 
trale, el realizind atmosfera integrală a 
spectacolului şi dindu-i viziunea plastică 
de ansamblu. Molander este un regizor cu 
o concepție şi o viziune integrală a spec- 
tcolului şi posedă temazinice cunoștințe 
plastice ; de aceea, are nevoie mai mult 
de executanți, pentru că el este acela care 
asigură, în fond, viziunea plastică a spec- 
tacolului şi mai puţin scenografii. 

Molander a pus în scenă o seamă de 
piese ale lui Strindberg, pe care le-a reîn- 
noit magistral, observă autorul studiului. 
De asemenea, el a montat Medeea lui Eu- 
ripid, continuînd un stil introdus încă din 
1929 de către regizorul Per Lindberg cu 
prilejul reprezentării tragediei  Agamem- 
non. Decorurile” și costumele au fost făcute 
atunci de către sculptorul Carl Miles. Acest 
decorctor a înlăturat banalele și inexpresi- 
vele decoruri neoclasice cu coloane albe, în 
care se jucau tragediile grecești, aducînd 
în locul lor elemente din arta arhaică a 
grecilor, care — și ca epocă, și ca echi- 

valență stilistică — se potriveau mai bine 
marilor tragici. (Carl Miles a construit 
pentru Agamemnon un impresionant decor 
<u uriaşe coloane dorice, iar costumele au 
fost inspirate din stilul mycenian. Astfel, 
vobservă Hilleström, s-a impus pe scena 
suedeză „o viziune mai exactă, mai colo- 
rată şi, de asemenea, mai violentă a anti- 
chităţii “. 

Această tendintă spre un stil arhaizant 
a cultivat-o şi Olof Molander, cind a mon- 
tat în 1934 Medeea. Scenograful Otte 
Sköld a dat un cadru cretan acestei tra- 
gedii atice, slujindu-se de noile descoperiri 
arheologice de la Knossos. Tot în stil 
preclasic a montat Molander, mai de cu- 
rînd, Antigona (decoruri Yngve Larson) și 
Oedip Rege: (decoruri Georg Magnusson), 
depărtindu-se de teoriile estetice ale lui 
"Winckelmann şi. am adăuga noi, de ba- 
nalizatele viziuni luate și pentru  tragicii 
‘greci, și pentru Racine, de la Pompei, care 
reprezenta decadența stilului antic şi, în 
“orice caz, nu epoca în care si-au scris 
nemuritoarele capodopere Eschil, Sofocle, 
Euripid și Aristofan. 

În 1954, Olof Molander a pus în scenă 
'Orestia lui Eschil (decoruri Mark Voss), 
inspirindu-se de la imaginile vaselor gre- 
cești. 


Studiul mai pomeneşte şi de alți sceno- 
grafi, dintre care unii cultivà un primi- 
tivism la fel de deformant ca şi expresio- 
nismul, alții abstractismul şi suprarealis- 
mul, care și ele sărăcesc şi alterează va- 
lorile omenești. Otte Sköld, în scenografia 
la Machbeth sau la unele piese ale lui 
Strindberg, se îndreaptă spre un primitivism 
plin de violențe cromatice şi formaliste, 
iar. Carl Johansson-Cloffe a dat tragediei 
lui Ibsen, Brand, o orientare abstractă şi 
„puritană“, ca şi tragediei Hamlet. 

Altii însă variază expresiile plastice 
după sensul piesei; printre- aceştia este și 
Knut Ström, despre care am pomenit la în- 
ceputul acestui articol. Ström, arată autorul 
studiului. nu are idei preconcepute, ci 
conferă fiecărei piese cadrul cerut de ideile 
şi atmosfera specifică. Ström folosește une- 
ori expresionismul, dar şi  clar-obscurul 
rembrandtian, alteori decorurile realiste, 
alteori decorurile simplificate şi stilizate. 
Colaborind cu fiul său Karl-John Ström, 
Knut Ström a montat într-un stil de mare 
lirism piesa lui Garcia Lorca Dona Rosita, 
dar în schimb Caligula lui Camus a fost 
prezentată în decoruri deosebit de brutale 
şi primitive, Antigona lui Anouilh a fost 
prezentată într-un cadru fantezist (regia 

Langervist, decoruri Yngve Gamlin), deco- 
rul părind o plasă de năvodar sau o uria- 
şă pinză de păianjen, în care ușile făcute 
din prăjini asimetrice păreau strimbate de 
vicisitudinile vremii. 

Am dat asemenea amănunte şi am stă- 
ruit asupra unora dintre problemele regiei 
şi mai ales scenografiei suedeze, pentru 
că, laolaltă, ele sint pilduitoare, dacă des- 
luşim cum se cuvine lucrurile valabile, 
dar şi excesele şi confuziile ce caracteri- 
zează arta din țările insuficient călăuzite 
de umanismul socialist. Felul cum se re- 
zolvă montarea pieselor antice sau a celor 
shakespeariene, sau a unora contemporane, 
relaţiile dintre regie şi scenografie, proble- 
ma contribuției pictorilor dinafara vieții 
teatrale și a celor profesioniști în sceno- 
grafie, faptul că unele inovaţii vin nu 
numai de la pictorii de șevalet, dar și de 
la sculptori (la care nimeni nu s-a gindit 
şi nici nu se gindește la noi să apeleze in 
scenografie) — iată o seamă de lucruri cu 
totul interesante, pe care studiul lui Gustaf 
Hillestrâm ni le-a amintit. Acestea pot 
constitui contribuţii pozitive, surse de in- 
spirație în activitatea noastră teatrală, spre 
deosebire de alte experienţe aici menționa- 
te, care merg pe drumul purei abstracții. 
Trebuie de deosebit între căutarea, care 
porneşte de la un țel precis realist, și rătă- 
cirile care fac tocmai abstracţie de spiritul 
constructiv al vremii noastre. 

P. COM. 


Ecoul unei vizite 


Ziarul „Le Phare“ din Bruxelles a pu- 
blicat în două numere consecutive un am- 
plu articol al d-lui Herman Closson, om 
de teatru belgian care ne-a fost oaspe anul 
trecut. Articolul, intitulat „Le Théâtre à 
Bucarest“ conţine o serie de aprecieri foar- 
te pozitive cu -privire la fenomenul teatral 
de la noi. Ceea ce relevă în primul rînd 
d-sa este că în ţara nozstră „teatrul face 
obiectul unui adevărat cult”. Seriozitatea 
şi criteriile ştiinţifice care prezidează la 
pregătirea viitorilor actori, regizori și tea- 
trologi sint consemnate pe larg, cu amă- 
nunte, în cuprinsul articolului. La Insti- 
tutul de Artă Teatrală și Cinematografică 
„I. L. Caragiale” — „munca de predare 
e cit se poate de cuprinzătoare și diversă, 
— apreciază autorul. La cbsolvirea insti- 
tutului, tînărul actor e sigur că va fi an- 
gajat în unele din cele aproape patruzeci 
de teatre de stat din ţară”. De altfel, 
această siguranță a zilei de miine — atit 
de diferită de veşnica goană după un 
angajament, fie el de scurtă durată, de 


permanenta incertitudine, caracteristice 
vieţii tinerilor artiști încă  „neconsacraţi” 

din lumea capitalistă — l-a impresionat 
adinc pe d-} Closson. Chiar dacă actorui 
(sau regizorul tinăr) e repartizat în pro- 
vincie, precizează d-sa, „el are timpul să-și 
completeze pregătirea şi numai valoarea 
lui personală îl evidențiază și il apropie 
treptat de. ansamblurile din Bucureşti". 
Cit priveşte metoda pregătirii actoricești, 
H. Closson n-are decit cuvinte de prețuire: 
„Influența lui Stanislavski se regăseşte, 
binefăcătoare, în jocul actorilor care e 
foarte expresiv, cu o mimică mai intere- 
santă şi mai variată decit la noi“. 

- Consemnind impresiile pe care i le-a. 
prilejuit vizionarea mai multor spectacole 
în capitala ţării noastre, autorul nu-și 
ascunde rezervele față de regie și față de 
concepția scenografică, așa cum a putut-o: 
constata din cele citeva reprezentații la care 
a asistat: 

„„„. Chestiunea decoraţiei scenice pare să 
fie unul din punctele slabe ale teatrului 
ruminesc... Noi am depășit de mult acest 
stadiu. Un costum de teatru nu are a se 
conforma  documentării, ci trebuie să se 
inspire din ea, să o stilizeze... Există aci 
o căutare naturalistă a amănuntului, căreia 
ar trebui să i se întoarcă spatele cu toată 
hotărîrea.“ Observațiile ni se par cu atit 
mai interesante, cu cit coincid cu tendința 
de innoire și simplificare, ce-şi face tot 
mai mult loc în acest domeniu al activi- 
tăţii te-trelor noastre. H. Closson relevă 
sprijinul  neprecupeţit pe care-l primesc 
teatrele de la statul de democraţie populară 
și... de la spectatori, care le urmăresc ac- 
tivitatea cu pasiune. „Am făcut adesea, 
nu fără amărăciune, o paralelă cu stările 
de la noi” — mărturiseşte el sincer în 
încheierea articolului. „Ne-am putea, oare, 
închipui trei sau patru teatre în aer liber 
la Bruxelles, care să joace Molière, Mari- 
vaux sau Shakespeare și să fie înțesate 
de public în fiece seară?“ Şi răspunsul 
pe care el însuşi îl dă este negativ. 


Stiri din... 
A d da AA 


e Consfătuirea oamenilor de teatru din 
capitala Uniunii Sovietice, iniţiată în urmă 
cu cităva vreme de organizaţia de Moscova 
a P.C.U.S., Ministerul Culturii al U.R.S.S. 
şi Ministerul Culturii al R.S.F S.R., se 
impune atenţiei noastre prin acuitatea cu 
care a relevat, ca problemă nr. 1 a teatru- 
lui sovietic, necesitatea permanentei îmbo- 
găţiri a repertoriului cu lucrări dramatice 
inspirate de realitatea imediată, pe calea 

statornicirii unei şi mai strinse legături 
între teatru şi dramaturgi. 

Luînd drept bază de discuţie cuprinzăto- 
rul raport prezentat de K. Uşakov, parti- 
cipanţii la consfătuire, printre care V. Plu- 
cek, regizor al Teatrului de Satiră, M. Ţa- 
rev, directorul Teatrului Mic, Z. Sajin, 
actor al Teatrului Central pentru copii, 
dramaturgul I. Stok, I. Cepurin, preşedin- 
tele secţiei de drimă a organizaţiei de 
Moscova a Uniunii Scriitorilor sovietici, şi 
alții au încercat să oglindească diversele 
aspecte ale problemei îmbogăţirii reperto- 
riului cu lucrări dramatice originale, su- 
gerînd şi căile pentru grabnica ei rezol- 
vare. Insistind îndeosebi asupra modalită- 
ţilor de conlucrare dintre dramaturgi. și 
teatru, V. Plucek şi-a exprimat convinge- 
rea că, în pofida greutăților sau ʻa lipsu- 
rilor ce s-ar putea ivi din vina uneia sau 
a celeilalte dintre părţi, teatrele trebuie să 
lucreze consecvent cu dramaturgii şi să 
tindă spre desăvirșirea operei începute prin 
efort comun. Pentru o trainică conlucrare 
şi sinceră prietenie între teatru şi drama- 
turgi a pledat și dramaturgul I. Stok, ca 
şi I. Cepurin, care a subliniat printre al- 
tele că expresie a acestei prietenii trebuie 
considerate în primul rind dragostea, aten- 
ţia şi simţul de răspundere pe care teatrele 
trebuie să-l vădească în alegerea și reali- 
zarea scenică a pieselor originale. 

Condamnînd cu asprime acele teatre 
care, dovedind o slabă vigilență, au inclus 
în repertoriul lor o seamă de lucrări ne- 
semnificative ale dramaturgiei apusene, N. 
Ohlopkov, regizor principal al teatrului 
„V. Maiakovski“ a cerut teatrelor o deo- 
sebită exigență în ce priveşte dramaturgia 
occidentală, atit pe planul alegerii pieselor 
cit și pe cel al realizării lor scenice. N. 
Ohlopkov a citat spre exemplificare spec- 
tacolul cu piesa Filumena Marturano de 
Eduardo De Filippo, realizat pe scena 
Teatrului „E. Vahtangov”, pe care-l con- 
sidera în acest sens o alegere justă pentru 
repertoriu, şi o izbindă a teatrului. Refe- 
rindu-se la unele probleme de spectacologie, 
N. Ohlopkov a subliniat cu satisfacție apa- 
riția, în ultima vreme, a unor spectacole 
înnoitoare sub raportul rezolvării lor re- 
gizorale. 

Acest lucru exemplifică deplin — a sub- 
liniat vorbitorul — posibilitatea promovă- 
rii unei diversităţi de căi regizorale în 
cadrul aceleiași metode de bază care este 
realismul socialist. 

În intervenția sa, B. Ravenski, regizor 
al Teatrului Mic, s-a referit la rolul im- 
portant ce-i revine regiei în dezvoltarea 
teatrului sovietic. Vorbitorul a precizat că 
lupta împotriva nivelării și uniformizării 
— ce se poartă astăzi în teatru — vizează 
în primul rînd regia. B. Ravenski a ple- 


dat pentru folosirea tradiţiilor regiei sovie- 
tice, cunoscută din totdeauna pentru diversi- 
tatea drumurilor pe care le preconiza. Re- 
gizorii fruntaşi ai teatrului sint chemaţi: 
să educe elevi talentaţi şi, în același timp, 
să îmbogăţească prin propria lor experien- 
tă, tradiţiile teatrului sovietic. 

In cadrul consiătuirii a luat cuvintul 
E. Furţeva, secretar al C.C. al P.C.US. 

O Presa sovietică de specialitate ne 
informează despre apariţia unei noi piese 
de teatru, Minciuna, rod al primei colabo- 
rări intre dramaturgii V. Vinnikov şi 
V. Kraht. 

Acțiunea piesei ne poartă în lumea pli- 
nä de pitoresc a unui port din indepär- 
tatul Nord. Dimitrii Sergheevici. Rublev, 
căpitanul portului, este tocmai pe punctul 
de a se muta la Moscova cu întreaga Ía- 
milie, unde urmează să preia o muncă de 
mare răspundere. In timpul unei puternice: 
furtuni, Rublev este pus în situația de a 
decide asupra plecării în larg a unui vas, 
transportind o prețioasă încărcătură desti- 
nată unei expediţii polare. Hotărirea lui 
Rublev pripită şi mizind pe risc, provoacă 
naufragiul vasului. Chemat în faţa instan- 
telor superioare să răspundă pentru aceas 
tă catastrofă, Rublev nu pregetă să arunce 
intreaga vină a nauliragiului asupra căpi- 
tanului Berejnov, un vechi şi sincer prie- 
ten... Cu toată lipsa de probe, adevărul 
iese la lumină. Rublev va rămine singur, 
părăsit de soţia lui, fratele și chiar mama 
sa, care descoperă cu prilejul acestei nefe- 
ricite întimplări, o faţetă pină atunci ne- 
cunoscută a acestui om aparent atit de 
drept și cinstit. Dar bătrina mamă mai 
nutrește speranța că fiul ei va reuși să se 
regăsească și că, într-o zi, se va putea 
reintoarce în sinul familiei: „Familia 
noastră este indestructibilă, spune ea. Mi- 
tenka se va reîntoarce cind va deveni un 
adevărat Rublev“. è 

„Faptele descrise de noi, au declarat au- 
torii piesei, sint absolut reale... Ele ne-aw 
determinat să ne gîndim la împrejurarea că 
unii oameni care comit greșeli nu dau do- 
vadă de suficientă bărbăţie pentru a-și re- 
cunoaște cinstit vina... Pe de altă parte, 
am vrut să atingem și o altă temă, și 
anume să demonstrăm că familia sovietică, 
cel mai bun prieten al omului sovietic, este 
în același timp un judecător sever al fap- 
telor sale”. 

e Teatrul Central de păpuşi, condus de 
Serghei Obrazţov, a implinit 25 de ani de 
activitate. Modestul teatru pentru copiii de 
odinioară, deservit de un colectiv format 
din șase oameni, s-a dezvoltat de-a lun- 
gul anilor ajungind astăzi — alături de 
palatul Kremlinului, Universitatea din Mos- 
cova și alte monumente și edificii ale ca- 
pitalei Uniunii Sovietice — un punct de 

atracție pentru toţi vizitatorii Moscovei. În 
25 de ani de activitate, Teatrul Central 
de păpuşi a oferit peste 19 mii de spec- 
tacole, vizionate de aproape 9 milioane de 
spectatori, ciştigindu-și — datorită măies- 
triei colectivului artistic şi ingeniozităţii re- 
zolvărilor regizorale ale spectacolelor sale 
— o faimă mondială. Multe din spectacolele 
prezentate la inceputul activității mai figu- 
rează şi astăzi în repertoriul teatrului și 


sint întimpinate cu același interes, mereu ' 


proaspăt, de către spectatorii mici și mari 
„ai teatrului. Dintre acestea se cuvine a 
cita: Motanul încălțat, Din porunca Știucii 
(după un basm popular rus) şi altele. 

Colectivul artistic este format din 47 de 
minuitori și aproape 2000 de păpuşi, dis- 
tribuite în spectacolele acestei stagiuni. 

Încă din 1937 fiinţează pe lingă tea- 
tru un muzeu, care cuprinde una dintre 
cele mai complete și interesante colecții de 
păpuși din lume. Organizatorul acestui mu- 
zeu, regizorul A. Fedotov, desfășoară o cu- 
prinzătoare muncă pentru studierea şi sis- 
tematizarea experienţei teatrelor de păpuși 
din întreaga lume. Printre lucrările publicate 
în acest domeniu de A. Fedotov, se numără 
şi „Anatomia păpuşii de teatru”. 

Teatrul Central de păpuși acordă în mod 
“sistematic sprijin tuturor celorlalte teatre si- 
milare, răspindite pe întreg teritoriul Uniu- 
nii Sovietice. In ultimii ani, teatrul a sta- 
bilit trainice legături de prietenie cu tea- 
trele de păpuși din țările de democraţie 
populară, 

@ In prezența ministrului Italiei în Uniu- 
nea Sovietică, a lui D. T.  Şepilov, și 
N. A. Mihailov, a avut loc la teatrul „E. Vah- 
“tangov”, premiera piesei Filumena Martu- 
rano de Eduardo De Filippo. 


Direcţia de scenă a noului spectacol este 
semnată de tînărul regizor E. Simonov, xo- 
dul Filumenei Marturano fiind deţinut de 
artista poporului Ț. Mansur. 

e in ultimele luni, teatrele din Lenin- 
grad şi-au îmbogăţit afișul cu citeva noi 
spectacole. 

Astfel, Teatrul de Comedii „N. Akimov“ a 
dat viaţă scenică noii piese a dramaturgului 
A. Faiko Nu-ţi face chip cioplit, în care 
sint reliefate virtuțile morale ale omului 
sovietic. Teatrul Lensoviet a prezentat în 
premieră piesa După despărțire a fratilor 
Tur și piesa lui S. Aleșin Singură, inclusă 
în repertoriul multor teatre sovietice. 

In ce priveşte Teatrul Comsomolului Le- 
ninist, acesta a reluat una dintre primele 
lucrări dramatice ale Verei Panova, In ve- 
chea  Moscovă, în care autoarea descrie 
reacția diferiților reprezentanți ai societăţii 
moscovite faţă de evenimentele ce au pre- 
„cedat prima revoluţie rusă, 

In același interval de timp, Teatrul 
„A. M. Gorki“ a prezentat în premieră u- 

nională o piesă dedicată tineretului stu 
denţesc, Cind înfloresc salcimii de V. Vin- 
nikov. 

e Piesa lui A. Stein Hotel Astoria a 
fost prezentată în premieră unională de 
către teatrul „V. Maiakovski“ din Mos- 
cova. Piesa lui A. Stein marchează a cin- 
cea premieră a teatrului „V. Maiakovski“ 
de la începutul acestei stagiuni. În pri- 
mele săptămîni ale noului an, pe scena 
aceluiași teatru a fost prezentată, tot în 
premieră (a șasea, în ordine cronologică) 
piesa Sonetul lui Petrarca a dramaturgu- 
lui N. Pogodin. 

Pe scena Teatrului Mic a avut loc pre- 
miera piesei Scandal în noapte a drama- 
turgului francez contemporan Marc Gilbert 
Sauvageon. 

Printre primele premiere pe care Teatrul 
„Ermolova “ le reprezintă în cursul acestui 
an, se înscriu piesele O nouă fericire de 
M. Svetlov şi Nu-ţi face chip cioplit de 
A. Faiko. 

e Teatrul Tinărului Spectator din Lvov 
a prezentat recent piesa Învățătorul de Ivan 
Franko, Scrisă în 1894, piesa a suferit, da- 
torită cenzurii ţariste, trei transformări îna- 
inte de a vedea, în același an, lumina 
rampei pe scena Teatrului Popular Rus 
din Lvov. é 

După două spectacole, reprezentarea el 
a fost oprită. De atunci, Invățătorul n-a 
mai figurat în repertoriul nici unui teatru 
profesionist. lată de ce, montarea ei de 
către Teatrul Tinărului Spectator poate fi, 
pe drept, socotită adevărata premieră a 
acestei piese, care conturează figura unui 
simplu învățător ce și-a închinat viaţa lup- 
tei împotriva obscurantismului şi nedrep- 
tăţii sociale. 

E Teatrul Rus de Dramă „Lesia Ukrain- 
ka“ din Kiev montează noua piesă a 
lui N. Pogodin, Sonetul lui Petrarca. Vi- 
itoarele premiere ale teatrului vor fi Omul 
pus în retragere de A. Sofronov și In câu- 
tarea fericirii de V. Rozov. Cu mult înainte 
de deschiderea actualei stagiuni, teatrul s-a 
preocupat de întocmirea unui repertoriu fes- 
tiv în cinstea celei de a 40-a aniversări 
a Marii Revoluții Socialiste din Octombrie. 
Astfel, planul de repertoriu prevede noua 
piesă a lui K. Simonov, Apărarea Moscovei, 
Fiul rătăcitor, de A. Arbuzov, o dramatizare 
după romanul Lumină deasupra mării de 
I. Smolici, şi cunoscuta piesă a lui Vs. Viș- 
nevski, Prima brigadă de cavalerie. 

De asemenea, teatrul intenționează să re- 
prezinte Casa deschisă, de dramaturgul polon 
M. Baluţki. 

O De la 25 noiembrie, anul trecut se 
desfășoară în continuare la Roma și Milano, 
ciclul de conferinţe organizat de Asociaţia 
culturală italiană. Din programul ciclului 
spicuim : „Teatrul italian contemporan”, 
„De la Molière la Jouvet“ şi altele. 

e Spre deosebire d^ multe alte teatre 
italiene, Teatro del Convegno, din Milano, 
se poate mîndri cu o performanţă puțin 
obişnuită în ce priveşte popularitatea re- 
pertoriului său, în care predomină piesele 
originale. Astfel, piesa : Don Giovanni invo- 
duntario (Don Juan fără voie) de Vitaliano 
Brancati, pe care teatrul o reprezintă ac- 
tualmente, a împlinit o sută de spectacole, 
continuind să se bucure de atenţia: publi- 
cului milanez, După Bella de Cezare Meano, 
distinsă cu premiul Institutului de Dramă 
Italian pe anul 1956, şi Amleto (Hamlet) 
de Riccardo Bacchelli, amindouă reprezen- 
tate cu un egal succes pe scena teatrului 
del Convegno, Don Giovanni involuntario 
înscrie în palmaresul teatrului o a treia 
victorie şi — ceea ce e mai important şi 
semnificativ — tot cu o lucrare a drama- 
turgiei italiene. 


R. P. Bulgaria 


@ Teatrul Popular din Stara Zagora a 
dat viață scenică unei piese mai puțin cu- 
noscute a clasicului Ivan Vazov, şi anume 
„comedia Dvuboi. Scrisă in anul 1912, co- 
media lui Vazov a fost propusă spre re- 
prezentare Teatrului Popular abia în 1920, 
«cînd conducerea teatrului a respins-o, pre- 
textind că „piesa nu este demnă de Va- 
zov“. În anul 1931, lucrarea a fost tipă- 
rită, bucurindu-se de o largă circulație în 
rîndurile cititorilor. Totuși, nici atunci și 
nici în anii imediat următori nu s-a găsit 
vreun teatru care să o includă în reperto- 
riul său, Abia astăzi, Dvuboi și-a ocupat 
locul cuvenit pe afișul teatral bulgar. Ac- 
tualmente, piesa figurează și în reperto- 
riul altor teatre din R. P. Bulgaria. 


Franţa 


@ Un autor uitat și o piesă aproape ne- 
cunoscută au reapărut pe afișul teatral pa- 
rizian, datorită tinerei formații „l'Equipe“ 
care a oferit în sala Valhubert un ciclu de 
spectacole cu Toboşarul nocturn de De- 
stouches. * 

Născut în 1680, Destouches se înscrie, 
alături de Nivelle de la Chaussée, drept 
întemeietor al dramei burgheze. Într-o bo- 
gată operă dramatică, în care influența 
“dramaturgiei spaniole (Cervantes, Lope de 


Vega) se simte pe alocuri cu evidenţă, De- 
stouches încearcă să închege osatura dra- 
matică a unui gen in care pateticul și co- 
micul, ambele de certă calitate, se succed 
şi se îmbină armonios. Dintre numeroasele 
sale piese: Curiosul impertinent, de inspi- 
rație cervantiană, Tripla căsătorie, Filozo- 
ful căsătorit şi altele, în ultima vreme doar 
Curiosul impertinent s-a bucurat de aten- 
ţia oamenilor de teatru francezi, fiind re- 
prezentată de către Comedia Franceză. 

Toboşarul nocturn face parte din cate- 
goria așa-numitelor piese morale, in care 
dramaturgul apărind cauza „binelui“ con- 
damnă cu asprime „răul“ și pe purtătorii 
săi. 

Formaţia l'Equipe, care a dat viață sce- 
nică acestei piese (regia Henry Denay), se 
înscrie în geografia teatrală franceză drept 
una dintre cele mai active valorificatoare 
ale repertoriului abandonat. Astfel, l'Equipe 
a reprezentat cu mult inaintea  Comediei 
Franceze piesa lui Diderot, O fi bun? 
O fi rău? Înainte de a înscrie în reper- 
toriu numele lui Destouches, l'Equipe a re- 
prezentat în aceeaşi sală Valhubert, o altă 
piesă puţin jucată : Europe de cardinalul de 
Richelieu, De altfel, după ciclul de spec- 
tacole cu Toboşarul nocturn, tinărul an- 
samblu intenționează să reia comedia eroică 
u cardinalului de Richelieu. 

@ În ioaierul de la Palais de Chaillot, 
reședința Teatrului Naţional Popular, con- 
dus de Jean Vilar, a fost organizată o ex- 
poziție cu tema „Shakespeare și teatrul 
englez“. 


R. Cehoslovacă 


O Teatrul din Ceske Budejovice a mon- 
tat de curind Tragedia optimistă a lui 
Vs. Vișnevski. Prezentată pentru întiia oa- 
ră în anul 1936, din iniţiativa regizoru- 
lui Olomove Stibor, piesa lui Vs, Viș- 
nevski n-a mai fost jucată de atunci în 
Cehoslovacia. Reprezentarea ei de către 
Teatrul din Ceske Budejovice are de a- 
ceea caracterul unui important eveniment 
al mişcării teatrale din R. Cehoslovacă. 

e Vl. Kovarik, șeful televiziunii ceho- 
slovace, a inaugurat recent la Institutul 
de Teztru din Praga, un ciclu de con- 
ferințe asupra televiziunii. In cadrul a- 
cestor  conferințe-lecții, vor fi discutate 
problemele specifice ale scenariului de te- 
leviziune. Studenţii vor întreprinde vizite 
la studiourile de televiziune și vor avea 
discuţii cu specialiști în acest domeniu. 
Institutul de Teatru din Praga este sìn- 
gurul în lume care a inițiat un ciclu de 
lecţii privind această nouă ramură a artei. 

e „Recolta teatrală” a devenit de multă 
vreme o sărbătoare tradițională a vieţii tea- 

trale din R. Cehoslovacă. La sfirșitul sta- 
giunii, colectivele artistice ale teatrelor re- 
gionale prezintă pe scena Teatrului Tyl din 
Praga cele mai bune spectacole ale reper- 
toriului lor, oferind astfel o viziune mai 
mult decit completă asupra peisajului tea- 
tral cehoslovac. Experienţa ultimilor ani a 
determinat Ministerul Invăţămintului și Cul- 
turii să analizeze principiile organizatorice 
ale Recoltei și să aducă o seamă de co- 
rective, menite să asigure o selectare cit 
mai riguroasă a spectacolelor. Fără a intra 
în detaliile organizatorice, vom menţiona 
că, începînd cu acest an, spectacolele tu- 
turor teatrelor vor fi urmărite de o co- 
misie lărgită, cuprinzind doi membri ai ju- 
riului național al Recoltei, doi consilieri 
anume aleşi de minister dintre personali- 
văţile de vază, acreditaţi pe lingă fiecare 
teatru. Spectacolele alese spre a fi repre- 
zentate în cadrul Recoltei vor fi definiti- 
vate intr-o consfătuire ce va reuni, în a- 
fara celor doi membri ai juriului și a 
celor doi consilieri, pe directorul teatrului, 
un delegat al sindicatului și un delegat 
al secţiei culturale a sfatului regional. Fie- 
care teatru poate participa la festivitățile 
Recoltei cu două spectacole — se înţelege, 
în cazul cind valoarea lor artistică justifică 
alegerea —, după cum pot fi excluse cu 
totul din competiţie, în cazul cînd specta- 
colele prezentate nu  îndrituesc reluarea 
lor pe scena Teatrului Tyl. Pentru a înlesni 
selecționarea spectacolelor, vor putea fi or- 
ganizate, de la caz la caz, Recolte la ni- 
velul regional sau festivaluri interregionale 
(cuprinzind 2—3 regiuni), ceea ce va per- 
mite o mai competentă triere a spectacole- 
lor. 

Recolta va fi organizată numai după 
încheierea stagiunii, astfel ca să se bucure 
de participarea tuturor oamenilor de tea- 
tru. Festivitatea va fi urmată de o con- 
ferință în cadrul căreia vor fi larg dez- 
bătute rezultatele dobindite. Ministerul își 
propune să organizeze, cu acest prilej, tur- 
nee ale unor ansambluri teatrale străine, 
pe care oamenii de teatru, reuniți la 
Praga, să aibă prilejul să le vizioneze în 
număr cit mai mare. 


Anslia 


e Theatre Workshop a înregistrat un nou 
succes cu spectacolul pentru copii și tineret : 
Insula Comorilor. Dramatizarea după cele- 
brul roman al lui Stevenson este opera lui 
Joan Littlewood, conducătoarez companiei 
Theatre Workshop, care a asumat şi regia 
spectacolului. 

e Compania de producţii teatrale Tennent 
a prezentat în regia lui Noel Willman (de- 
coruri semnate de Anthony Holland) Disci- 

polul diavolului. În rolul complex al lui: 
Richard Dudgeon, spectatorii londonezi au 
avut prilejul să-l vadă pe Tyrone Power. În 
trecut, erou al multor comedioare de salon. 
realizate de cineaștii hollywoodieni cu mini- 
mum de efort artistic și maximum de profit 
bănesc, Tyrone Power pare să încline acum 
spre o activitate cu preocupări autentic ar- 
tistice. Oricum, critica înregistrează favora- 
bil interpretarea data de Power eroului pie- 
sei lui Shaw, relevind că, deşi i-a imprimat 
pe alocuri o tonalit-te romantică, nu l-a 
golit de esenţa lui și a știut să- alterneze- 
fără efort accentele impetuoase, „rebele“, 
cu cele melancolice, duioase. 


R. P. Polonă 


e Dintre ultimele premiere ale teatrelor 
poloneze, semnalăm : Dragostea Anei de J. 
Zawieyski (Teatrul Popular — Varşovia), 
Două teatre de J. Szariawski (Teatrul J. 
Slowacki-Cracovia), Varşoviana de Stanislaw- 
Wyspianski și Filumena Marturano de F- 
duardo De Filippo (Teatrul de Dramă-Czes- 
tochowa), Doamna Ministru de B. Nuşici și 
Întilnirea de la Senlis de J. Anouilh (Tea- 
trul de Dramă-Gdansk), Henric IV de L 
Pirandello (Teatrul Nou din Poznan), Mă- 
trăguna de N. Machiavelli (Teatrul de Sa-. 
tiră-Poznan) și Marele premiu de scriitorul 
bulgar Dmitrii Celeaş (Teatrul de Dramă 
din Torun). 


Irlanda 


e În mintea multora, epoca de glorie a 
artei teatrale irlandeze este strîns asociată 
cu mișcarea din jurul celebrului Abbey 
Theatre din Dublin şi mai ales cu activi- 
tatea lui de la începutul acestui secol. Prin 
contribuția combinată 'a dramaturgilor, acto- 
rilor şi spectatorilor, acea perioadă a deter- 
minat renașterea artei dramatice irlandeze. 
De Abbey Theatre sînt strins legate numele 
unor dramaturgi ca Synge, Yeats, O'Casey 
şi ale unor actori ca F. I. McCormick și: 
Sara Allgood. Dar am greşi dacă, alături 
de acest părinte al teatrului irlandez, nu 
am aminti de mai tinărul dar deopotrivă de 
valorosul Dublin Gate Theatre, care cu vreo 
18 ani în urmă a fost și oaspetele Bucu- 
reștiului. Înființată acum aproape trei de- 
cenii, de Michéal Mac Liammoir, în cola- 
borare cu Hilton Edwads — și astăzi încă 
animatorii ei — , această formaţie s-a im- 
pus în scurt timp ca una din cele mai in- 
teresante din Europa occidentală. Pe scena 
lui Dublin Gate Theatre, au avut loc, prin- 
tre altele, premierele europene ale citorva 
piese de Thornton Wilder. 

Astăzi, în viața teatrală a Dublinului - se- 

mai poate observa încă un fenomen deose- 
bit de interesant şi specific. Este vorba de 
mișcarea acelor "basement theatres”  (tex- 
tual: „teatre din subsoluri“), amenajate în 
garajele sau subsolurile vastelor locuințe în 
stil georgian, care abundă la Dublin. Com- 
panii semiprofesionale — ai căror membri, 
pentru a-și echilibra bugetul, activează şi pe 
alt tărim — , aceste trupe prezintă piese de 
Brecht, Wilder, Sartre, Anouilh, Beckett, al- 
ternativ cu opere ale drematurgilor irlandezi 
„consacrați de Abbey Theatre, sau cu lucrări 
din literatura dramatică clasică, engleză și 
europeană. Printre cele mai renumite dintre 
aceste formaţii se numără Globe Theatre 
“(instalat în dependinţele unei firme indus- 
triale) şi Pike Theatre, în a cărui sală cu 
60 de locuri, amenajată într-un fost -garaj 
"de la periferia Dublinului, se prezintă Aş- 
teptindu-l pe Godot de S. Beckett, el insuşi 
irlandez de origine, Este una din lucrările 
cele mai controversate astăzi în Apus, pe- 
semne pentru că, prin artificiozitatea cons- 
trucției şi  nebulozitatea tematicii, este un 
“produs „reprezentativ“ al dramaturgiei bur- 
gheze occidentale. 

e Între 12—26 mai va avea loc, anul 
acesta, Festivalul Internaţional de Teatru 
‘de la Dublin. Programul prevede, în afară 
de participarea unor companii venite din 
“toate colţurile lumii, organizarea unor spec- 
“tacole de dansuri populare și a unei exvo- 
ziții de teatru, precum şi reprezentații fes- 
tive date de ansamblurile teatrale irlan- 
deze. 


R PF. Iugoslavia 


e În editura iugoslavă ,„Kultura' a a- 
părut recent o culegere a tragediilor lui 
Eschil. Traducătorul, comentatorul şi pre 
fațatorul volumului este scriitorul Miloş N 
Iurici. 

Opera lui Eschil a mai cunoscut și îna- 
intea apariției acestui volum citeva tălmăciri 
în limba sirbă. Noua ediție — după cum 
remarcă și ziarul „Politika“ — „oferă citi- 
torului, pe lingă o traducere de bună cali- 
tate, şi un comentariu substanțial”. 

e Teatrul de Dramă din Belgrad, sub 
conducerea lui Dinulovici, a efectuat un 
lung turneu în R. P. Bulgaria. Cu acest 
prilej, ansamblul iugoslav a prezentat un 
repertoriu variat, incluzind — în afara unor 
piese clasice iugoslave ; Kralevo de M. Kir- 
lej, Moştenitorul de Dobriţa Krosici, Popa 
Kira şi popa Spira de Stefan Sremaţ ş.a. — 
o seamă de piese ale dramaturgiei clasice şi 
moderne străine. Dintre acestea, menționăm : 
Un post rentabil de Ostrovski, Trei surori, 
Ursul, Căsătoria de Cehov,  Profesiunea 
doamnei Warren de Shaw, o dramatizare 
după Crimă şi pedeapsă de Dostoievski, 


Pălăria de pai de Labiche, Inspectorul de 
poliție de Priestley, Omul cel bun din Se- 
zuan de Brecht, Menajeria de sticlă de Ten- 
nessee Williams şi altele, 


Brazilia 


e În luna iunie urmează să se deschidă 
la Sao Paolo o expoziţie universală de tea- 
tru, organizată de Institutul Internațional 
de Teatru, sub auspiciile U.N.E.S.C.O. 


Danemarca 


© Dezvoltarea dramaturgiei daneze, după 
primul război mondial, se leagă strins de 
numele lui Karl Erich Soya, care intr-o 
bogată operă dramatică și-a dezvăluit cu 
prisosință nu numai măiestria in construc- 
ţia dialogului și abilitatea în conturarea 
conflictelor, ci mai ales, predilecția pentru 
problemele realității, agerimea observaţiei, 
ascuţișul satiric. Pentru toate aceste cali- 
tăţi, care nu de puține ori au atras asupra 
scriitorului invectivele presei burgheze, re- 
acţionare, cercurile largi de spectatori l-au 
calificat, ca o recunoaştere a virtuţilor sale 
artistice, „Shaw al Danemarcei”. 

Născut în 1896 dintr-o familie de pro- 
fesori, Karl Erich Soya dobindeşte o se- 
rioasă educație, mai ales pe linia știin- 
telor umaniste. In teatru debutează in 1927 
cu piesa Paraziţii care, de altfel, îi prile- 
juieşte și primul mare succes. Paraziţii de- 
mască cupiditatea și rapacitatea burghe- 
ziei daneze, care-şi ascunde setea de glo- 
rie şi avuţie in spatele unui fals purita- 
nism, venal însă şi fățarnic in esența lui. 

Prima piesă a insemnat pentru Soya si 
primul contact cu presa reacționară, care 
a dezlănţuit împotriva dramaturgului o fu- 
ribundă campanie. Dramaturgul nu s-a lăsat 
impresionat de acestă organizată acţiune 
a presei. El şi-a continuat neobosit ac- 
tivitatea creatoare. Comedia Umbabumba şi 
altele, scrise inaintea celui de al doilea 
război mondial, s-au jucat cu m-re succes 
pe aproape toate scenele daneze, ca și pe 
multe scene din ţările scandinave. 

După război, în anul 1947, este re: 
prezentată drama După, în care autorul 
condamnă cu asprime pe aceia care. în 
anii ocupaţiei naziste, au fraternizat cu 
inamicul, trădindu-și patria. În 1950, Soya 
termină o nouă comedie Leul încorsetat, 
pe care criticul S. M. Kristensen a ca- 
racterizat-o drept „o discuţie teatralizată a- 
supra drumurilor de dezvoltare ale patriei 
în perioada postbelică”. 

De curind s-a prezentat, în premieră, la 
Teatrul din Odensee ultima piesă a lui 
Karl Erich Soya, O noapte de vară, reluată 
apoi de Teatrul Popular din Copenhaga. 

cititorului 


O „criză a repertoriului“? 


Într-o scrisoare trimisă redacţiei revistei 
noastre, profesorul Daniel Constantinescu 
din Oraşul Stalin discută cu pasiune pro- 
blematica repertoriului teatrului nostru con- 
temporan, polemizind vehement cu acele 
glasuri care proclamă fățiș sau insinuant 
o așa-zisă „criză a repertoriului“. 

„Dramaturgii noştri atacă probleme va- 
riate şi lucrează cu o intensitate pe care 
nimeni nu este îndreptăţit s-o stigmatizeze. 
Viaţa cu nenumăratele ei transformări și 
oamenii zilelor noastre furnizează material 
bogat şi preţios concretizat intr-o serie de 
lucrări dramatice de autentică valoare”. 

Scrisoarea consideră ca o realitate de 
netăgăduit progresele dramaturgiei noastre 
axate pe drumul realismului socialist și 
enumără succint citeva din succesele re- 
cente ale repertoriului autohton, ca Ziariştii 
de Al. Mirodan, Citadela sfărimată de Ho- 
ria Lovinescu etc. 

Declarindu-se totalmente de acord cu 
ipotezele expuse de maestrul Ion Finteş- 
teanu în articolul său din revista „Teatrul“ 
nr. 2/1957 care înfățișa citeva motive ale 
absenței unor piese originale pe prima noa- 
stră scenă, corespondentul nostru scrie : 

„Dacă există explicaţia acestei stări de 
lucru, prin teama regizorilor de răspundere 
față de materialul contemporan aceasta nu 
înseamnă totuşi că ne aflăm într-o criză 
a repertoriului. Decada dramaturgiei origi- 
nale prezentată de teatrele dramatice din 
regiuni a scos în evidență nu o criză a 
repertoriului ci dimpotrivă succesele dra- 
maturgiei originale, succesele repertoriului 
autohton în lupta pentru un text bogat în 
idei și de o mare forță artistică“. ' 

În continuarea scrisorii, profesorul Da- 
niel Constantinescu se declară în dezacord 
cu punctul de vedere al maestrului Ion 
Finteşteanu care preconiza modelarea re- 


pertoriului după profilul clasic al Teatru- 
lui Naţional şi posibilităţile actorului : 

„Socotim că repertoriul oricărui teatru 
din ţară, nu numai al Teatrului Naţional 
din Bucureşti, trebuie să fie alcătuit în 
funcţie de sarcina permanent valabilă a 
teatrului de a educa pe cei cure construiesc 
o viaţă nouă şi fericită. Repertoriul oglin- 
dește maturitatea unui colectiv artistic din- 
tr-un teatru arătind totodată și modul în 
care acest colectiv şi-a înțeles misiunea so- 
cială “. 

Corespondentul nostru se întreabă ce 
anume vrea să spună maestrul Ion Finteș- 
teanu prin afirmaţia sa că „marii noștri 
actori n-au fost și nu sint puşi în valoare 
de repertoriul actual“. 

Arătind fugitiv o seamă de creaţii acto- 
riceşti în piese contemporane care infirmă 
această părere, scrisoarea arată : 

„Însuși maestrul Ion Finteşteanu a rea- 
lizat o mare creație în interpretarea lui 
Grigore Dragomirescu (avocatul pensionar 
din Citadela sfărimată). În rolul savantei, 
artista poporului Lucia Sturdza Bulandra 
a obţinut un mare succes. O întruchipare 
de neuitat a rămas şi realizarea regre- 
tatei Sonia Cluceru în rolul moaşei Anicuţa 
Droboţel în piesa Oameni de azi de Lucia 
Demetrius. Asemenea exemple sint nenumă- 
rate“. 

În concluzie, autorul scrisorii consideră 
ideea unei crize a repertoriului falsă şi ilu- 
zoriv. Avind dreptate în luarea de poziţie 
față de așa-zisa criză, profesorul Daniel 
Constantinescu trebuia totuși să remarce că 
in repertoriul teatrelor noastre există totuși 
carenţe serioase în promovarea unor piese 
ale dramaturgiei contemporane și că se re- 
simte încă lipsa acelor piese mari, gene- 
roase, profund umane, aşteptate de publicul 
spectator, inclusiv de corespondentul nostru, 
care se arată a fi un înflăcărat iubitor al 
teatrului contemporan. 

daulLendar 


Petre G. Liciu, una din cele mai proeminente figuri ale primei noas- 
tre scene de la începutul secolului al XX-lea. s-a născut la Focsani, la 1% 
martie 1871, ca fiu al lui Gheorghe Liciu, consilier la Înalta Curte de 
Casaţie, şi al Elisabetei, născută Hociung. 

Studiile şi le-a făcut, pe rînd, în oraşul natal, apoi la Liceul Na- 
tional din laşi, urmînd cursurile Universităţii din laşi şi București. 

La 13 ani îşi făcuse o scenă în curtea părintească de la laşi şi-şi 
compusese o trupă cu care juca mici comedii. Mulţi din colegii săi de 
atunci au devenit mai tîrziu actori : State Dragomir, Vlad Cuzinschi, Penel, 
P. I. Sturdza şi M. N. Belador. Paralel cu studiile la Universitatea din 
Iaşi s-a înscris la Conservator în clasa lui Mihail Galino, dar din pricina unui conflict fa- 
milial își pierde anul. 

În 1890 vine la Bucureşti, urmează cursurile Conservatorului, pe care le termină în 1893, 
avînd ca profesor pe Ştefan Vellescu, timp în care a iucat la Teatrul Naţional ca elev ono- 
rific, iar din 1892, pe baza unui angajament cu contract. În 1893 pleacă la Paris cu o bursă 
din partea statului, de unde se reîntoarce în 1896 și debutează cu piesa lui Jules Lemaître : 
Iertarea, alături de Aristizza Romanescu şi Constanţa Gănescu-Demetriade. 

De la începutul carierei sale artistice, Petre Liciu se afirmă ca o mare personalitate, 
contribuind cu talentul şi cultura sa la dezvoltarea teatrului romînesc. Comic şi artist de 
compoziţie de înaltă valoare, Petre Liciu a creat roluri devenite clasice în interpretarea 
sa: Isidor Lechat din Banii, Don Cesar din Ruy Blas, Shylock din Negutätorul din Ue- 
netia, Hlestakov din Revizorul lui Gogol, Ștefăniță Vodă din Viforul lui Delavrancea şi 
alte nenumărate roluri dintr-un repertoriu foarte vast. 

În decembrie 1906, C. I. Nottara şi Petre Liciu părăsesc vremelnic Teatrul Naţional, 
alcătuindu-şi o trupă independentă. La sfîrşitul anului 1907, Petre Liciu se reîntoarce la 
Teatrul Naţional, pe care nu-l mai părăseşte pînă la sfîrşitul vieţii. Moare la 1 aprilie 1912 
în vîrstă de 41 de ani. 


Prin „Legea din 6 aprilie 1877 pentru organizarea şi administrarea Teatrelor din 
Romiînia“ s-au pus capăt concesiunilor Teatrului Naţional din Bucureşti. 

Pînă la acea dată, Teatrul Naţional avea un „director general” sau „comisar gene- 
ral“ şi „un comitet teatral“, format din trei, mai tîrziu cinci membri, şi două trupe, una 
romînească și alta străină (de vodeviluri, operetă sau operă). 

Prin proiectul lui Petre Grădişteanu, alcătuit la sugestiile lui Ion Ghica şi ale acto- 
rului Costache Dimitriade, s-a promulgat „Legea din 6 aprilie 1877 pentru organizarea şi 
administrarea Teatrelor din Romînia“, dindu-se, după modelul Comediei Franceze, o nouă 
organizare Teatrului Naţional din Bucureşti. Acest proiect de lege a fost votat la 4 martie 
1877, în Adunarea deputaţilor, sub preşedinţia lui C. A. Rosetti. iar la Senat, în 17 martie. 

La 30 martie 1877, prin lege şi regulament, s-a constituit „Societatea dramatică cu 
scopul formării unei şcoli pentru cultură dramatică în toate ramurile ei“. Această „Societate 
dramatică“ cuprindea în sînul ei „societari“, „gagişti” şi „elevi“. După noua lege, Teatrul 
Naţional era administrat de o direcţie alcătuită dintr-un director general şi un comitet al 
teatrelor, compus din șase membri numiţi de domnitor după recomandaţia Ministerului 
Instrucțiunii Publice şi al Cultelor. Din primul comitet al teatrelor au făcut parte Ion 
Ghica (care era şi director general al teatrelor), George Sion, C. I. Stăncescu, Petre Gră- 


II? 


www.cimec.ro 


-dişteanu, Ed. Wachman şi Al. Băicoianu. Prima ședință a comitetului a avut loc la 23 
iunie (4 august) 1877, pentru a se alege, după indicaţiile regulamentului, primii opt socie- 
tari : Eufrosina Popescu, Matei Millo, C. Dimitriade, Maria Flechtenmacher, Maria Vassi- 
escu, Ana Popescu, loan Christescu şi Şt. Iulian. Alţi societari aleşi în aceeaşi perioadă 
au fost: Ana Dăescu, loan Panu, P. Vellescu, Irina Poenaru, M. I. Mateescu, Aristizza Ro- 
manescu, Teodora Pătraşcu şi Aneta Florescu. Gagiști au fost admiși: N. Petreanu, V. 
Freiwald, N. Hagiescu, Amelia Welner-Nottara, N. Dimitriu-Campianu şi P. Ionescu. Prin- 
tre elevii „Societăţii dramatice” figurau : N. Gărdescu, C. I. Nottara, G. Dimitrescu, I. Vassi- 
lescu, Al. G. Nottara (un văr al lui C. I. Nottara, care a jucat cu numele de Vernescu). 
C. T. Sergescu și surorile Clotilda, Adela şi Eugenia Ademollo. 

În 1892, sub ministeriatul lui V. A. Urechiă, prima lege a teatrelor din 1877 a suferit 
unele schimbări în legătură cu pensionarea actorilor, iar mai tîrziu. legea a mai suferit şi 
alte modificări pînă la desfiinţarea acestei Societăţi dramatice (1929). 

REDACȚIA ȘI ADMINISTRAȚIA: 
Str. Const. Mille nr. 5—7—9— Bucureşti 
Tel. 4.35,58 


Abonamentele se fac prin factorii poștali 
și oficiile poștale din întreaga țară 


PREȚUL UNUI ABONAMENT 
15 lei pe trei luni, 30 lei pe şase luni, 60 lei pe un an 


Intreprinderea Poligrafică nr. 2 
strada Brezoianu nr. 23—25, Bucureşti, c. 658 

